
ELOSZO. 



Évek munkájának egy töredékét adom át e könyvben az 
olvasónak : az ezerből négyszáz esztendő történetét. El- 
beszélem a magyar nép előrobogását a Fekete-tenger mellől, 
a honfoglalást, a magyar keresztény egyház és áUam föl- 
építését és a magyar nemzet átalakulását a nyugati művelt- 
ség hatása d<latt. Elbeszélésemben csak a legszükségesebb 
történeti anyagra szorítkozom : arra, a mit hazája történe- 
téből minden művelt magyarnak tudnia kell. Kerülöm 
mindazt, a mi kétes és vitás s elbeszélésem nyugodt folyását 
nem zavarom meg a történetirodalom és tudomány pörös 
kérdéseinek fejtegetésével. Nem idézem tanuságtételre az 
egykorú írásokat és a későbbi korok íróit. Beérem történet- 
tudományunknak minden kétségen felül álló eredményeivel ; 
a tudós műhelyébe nem vezetem be az olvasót. 

Nem én érzem, nem is én mondom ki először, hogy a 
történettudomány nálunk nincs azzal a mélyenjáró hatás- 
sal a közszelleinre és közérzületre, mint a művelt nyugati 
népeknél. E tény annál sajnálatosabb, mivel történettudo- 
mányunk az utóbbi negyed század alatt rendkívüli mérték- 
ben terjedt, emelkedett és gazdagodott. A M. T, Akadémia, 
a Történeti Társaság, a vidéki szakegyesületek, a törvény- 
hatóságok, egyháznagyok, fŐúri családok és egyének a tör- 
téneti anyagnak roppant mennyiségét tették közzé. 

De a Monumenták tiszteletet parancsoló gyűjteménye, 
9» szapora oklevéltárak, a minden térre beférkőző mono- 
graphiák hosszú sora és az ezeket kísérő irodalom csak a 
tudósnak van nyitva és a tudománykedvelők kis seregének. 
Minél lázasabb az ő munkásságuk és érdeklődésük az új 

meg új publikácziók iránt, annál jobban megfeledkeznek a 
nagy olvasó közönségről, a mély hiába sóvárog kutatásaik 
eredménye, a tudomány vívmányai után. Történettudósaink 
a bányákban, érczkohókban végzik munkájukat. Tömérdek 
az a nemes érez, a melyet a múlt századok sötétségbe teme- 
tett rétegeiből napfényre juttattak ; a kohók is serényen 
dolgoznak, zúzzák-olvasztják az erezet és a nemes fémrudak 
garmadáit szolgáltatják be a nemzet szellemi kincstárának 
erősen elzárt és jól őrzött kamrájába. Nagyon kevés az, a 
mit pénzzé vernek belőle ; ez a kevés is alig kerül forga- 
lomba. 

Távol van tőlem, hogy történettttdósaink érdemeit kiseb- 
bítsem. Nem is az arra való egyéni képességek hiányában^ 
hanem történettudományunk fejlődésének irányában látom 
azt az okot, a melynél fogva irodalmunk emez ágábanjjsak,-. 
nem kizárólagosan az anyaggyűjjéa-uralkodik &>hogy a tudós 
félre szorítja, lenyűgözi^ nem hagyja talpra állni az írót. 
Pedig a tudományt — e téren legalább — ^csakis jjZJró^EláiíL:. 

fj^-lbafJATár fl.7. nlvftsn kn7f^T)«q<^g_ Iftlki^bft, Dínftftrftf. és hála 

illeti meg a kevés kivételt ; de elmondhatjuk, hogy a míg 
történettudományunk az utóbbi emberöltő alatt oly magasra 
emelkedett, történetírásunk alig rebbentette meg szárnyait. 
Ha a magyar olvasó — nem a népet, hanem a műveltebb 
osztályokat értem — hazája történetében óhajt lapozni, ma 
is csak két véglet közt választhat : J^[^rvftf.Vi MihiS^iy Áa R>7a . 
J[ay László nagy munkái ajánlkoznak egyfelől, az iskolai 
kézikönyvek vékonyka füzetei másfelől. De amazokban a 
közelség miatt a sok fától nem látja meg az erdőt ; emezek- 
ben a nagy távolságból az erdő jobban áttekinthető ugyan, 
de az erdőnek sem illata, sem zaja nem hat el az olvasóig. 
Az arany középútra rávezet a művelt nyugati népek irodal- 
mának példája. Történettudósaink ma még úgyszólván csak 
maguknak, vagy egymásnak írnak. Azt hiszem, nem esnék 
csorba hivatásuk méltóságán, ha a nagy közönségre is ügyet 
vetnének. Ez pedig nem az anyag bősége, a tárgyalás ki- 
merítő volta és exakt módszere után kívánkozik, hanem az 
anyagban megnyilatkozó szellem után eseng s gyönyörű- 



eégét abban a .formában fogja találni, a melyet ez a szellem 
az író egyénisége által magának megteremt. 

Minél több az ily értelemben írt monograpbia, annál ke- 
vesebb szükség van az egész nemzeti történetet összefoglaló 
nagy munkákra, a melyeket mindinkább az Ismerettárak 
sorsa fenyeget. Lapozgatunk bennök, ha tényeket, adatokat, 
szóval felvilágosítást keresünk náluk ; igen tisztelt, becses 
jóismerŐsök^ de meghitt barátainkká nem válnak. Annak a 
történetírónak, a ki tudományát a szó igaz értelmében nép- 
szerűsiteni akarja, egyenlő mértékben számot kell vetnie 
közönségének szükségével és idejével. A történetírás nálunk 
is,6má8utt is legtöbbet szenved s legnehezebben bír szaba* 
dúlni a nagy fóliánsok lidércznyomásától. Az a művelt 
olvasó, mondjuk : orvos, ügyvéd, mérnök, kereskedő, hiva- 
talnok stb. stb., a ki a mindennapi élet küzdelmei köze- 
pette csaknem lopva használja fel egy-egy óráját arra, 
hogy a tudomány és irodalom világába is betekintsen s 
esetleg a nemzeti múltba óhajt visszaszáUani : szórako- 
zást, üdülést, élvezetét s megnyugvást csak oly munkában 
találhat, a mely kép után képet tár eléje és lehetővé teszi, 
hogy a hány órát fordít az olvasásra, annyi emberöltőt, annyi 
századot éljen át a múltból. Olyan magyar történetünk, a 
mely monumentális nagy munkáink és az ösztövér iskolai 
kézikönyvek végletei között ily hivatást teljesíthetne, ma 
nincs. Ma még kevésbbé, mint századunk elején. Ez a szük- 
ség bátorított rá, hogy gyönge kézzel nagyot merjek s annak 
a munkának megírásába fogjak, a melynek bemutatott töre- 
dékéhez ezt a hosszú előszót írom. 

Nem szabadkozom ellene, hogy a hosszú előszókról mon- 
dott Ítéletet rám is ne alkalmazzák. Belenyugszom, hogy 
nem egyéb az mentegetődzésnél, sőt az ellen sem tiltako- 
zom, hogy a mentegetődzésben benne van az önmagam 
ellen fordított vád is. Ennyit kötelességem volt bevallani, a 
többit elvégzem magammal ; a közönséggel szemben pedig 
védjen meg könyvem — ha tud. Még csak arról tartozom 
számot adni, hogy miért bocsátottam közre e töredéket. 

Munka közben úgy fordultak körülményeim, hogy tanul- 

mányaimat abban hagyva, egyelőre le kellett tennem a tol- 
lat. Abból, a mit megírtam, az Árpádok korszakának törtéi 
nete kerek egész. Megállhat magában is. Ez a körül- 
mény megengedte, más tekintetek viszont megkövetelték 
a közzétételt. Munkámnak e része már teljesen készen volt, 
mikor PaulQi Gyula alapvető fontosságii nwnkája az Árpádok 
JlQráróljnegjelent. Az ezredéves nemzeti ünnep alkalmat 
szolgáltat kiadóinknak, hogy történetünket népszerű alak-, 
ban többfélekép is megírassák : az AthensBum- és a Wodia^ 
ner-czég inár meg is indította illusztrált nagy válalatait^ a; 
melyeket bizonyára más kisebbek is követni fognak. Ily kö- 
rülmények közt vétettem volna magam és a történeti igaz- 
ság ellen, ha nem gondoskodom róla, hogy munkám meg- 
írt része napvilágot lásson. Nem tolakodik a nagyok közé, 
szerény helylyel beéri; de foglaljon helyet az egykorúak 
közt, a kik közül ógyik sem idősebb nála. Tudom, hogy az 
irodalmi kritikát ez által követelŐbbé teszení vele szemben t 
sebaj, csak legyen az itélet igazságos. *.' 

De minek is erősítgetném, hogy csak a szerzői kötelesség 
parancsát követtem ; minek is tagadnám, hogy egy másik 
húr is megrezdült lelkemben, a mely ugyanezt követelte. 
Nemzetem szeretete és kegyeletem ezer éves multunk iránt 
egyaránt arra ösztönzött, hogy csekélyke adományommal 
én is az ünneplők közé álljak. Szerencsés leszek, ha adoma* 
nyom méltónak fog Ítéltetni; boldogi ha azt, a mire ez előr 
léggel köteleztem magam, a sors megengedi beváltanom. 

Budapest, 1895 február. . • 

A szerző. 

I. 



Nomád népek vándorláBai. — A magyar nép őshazája. — Vándor- 
lások. — Lebédia. — Etelköz. -— A bolgár háború. — Etelköz |)tisz-^ 
tnlása. — A magyar nép tovább költözik. 

Eéges régen sokszor megtörtént, hogy egész népek 
fölkerekedtek, ott hagyták ősi szállásaikat s mindenes- 
től, nyájaikkal és há.zoknépével együtt megindultak új 
hazát keresni. Barmaik megadták nekik mindazt, a mire 
szükségök volt; mehettek tehát addig, a mig csak jó lege- 
lőt, JQ ivóvizet találtak s más népek útjokat nem állták, 
yögy tovább nem űzték őket. Ha ők voltak erősebbek, 
áttörték, vagy visszaverték az ellenséges népet; ha 
gyengébbek voltak, másfelé fordultak, s bizony meg- 
eshetett az is, hogy szolgaságba kerültek. 

Az ilyen vándorlás örökös küzdelemben és harezban 
telt el. A nép fegyverfogható része úgyszólván le sem 
szállt a nyeregből, szeme mindig az ellenségen járt 
8 kezét fegyverén nyugtatta. Harezban született a gyer- 
mek, harezban nevelkedett föl az ifjú, harcz volt a férfi 
élete, halála. Lelkét harezias érzések és szenvedélyek 
töltötték el s a békés munkát nem becsülte, mert 
a béke áldásai ismeretlenek voltak előtte. 

Utoljára nem kerülte hanem kereste a harczi vesze- 
delmet. Ha más népek nem háborgatták is, maga 

kereste föl őket támadásaival : a harczi dicsőség lelke- 
sítette, a harczi zsákmány csábítgatta. 

A viszontagságok idővel messzire elsodorták az ilyen 
vándorló népeket ősi szállásaiktól, sokszor egyik világ- 
részből a másikba ! Európa mai népei valamennyien 
így költöztek be Ázsiából. A németek ősei, a germán 
törzsek így telepedtek le a híres római birodalomban, 
melyet romba döntöttek s maguk számára foglaltak el ; 
a hunok, az avarok, a mongolok, törökök így ron- 
tottak világrészünkre. 

így költözött be a magyar nép is Ázsia távoli puszta- 
ságairól arra a földre, melyet ezer év óta vallunk 
magunkénak és magyarnak. 



Honnan jöttek őseink? Hogyan Jutották idáig? 
hogyan foglalták el és hogyan biztosították utódaiknak 
.az új hazát ? 

Nem tudjuk bizonyosan, de minden jel, melyet a tör- 
ténettudósok összevethettek, arra mutat, hogy a magyar 
nép őshazája Ázsia nyugati felében, az Ural és Altáj 
hegységek között, az Ob és Irtis folyók síkságán terűit el. 
Ez a föld közös bölcsőjük volt a ^nn-ugfor népeknek, 
a melyekhez a magyar nép is tartozott. 
- Ki mondhatná meg, hogy meddig éltek itt s mikor 
költöztek ki innen ; elég az, hogy az ős hazát elhagyva, 
délre ereszkedtek, s nagy időkön keresztül azokon a" 
pusztaságokon barangoltak, a melyek a perzsa hegyek 
és a Kaspi-tó között terűinek el. 

Ezeken a pusztaságokon ősidők óta török- tatár népek 
tanyáztak. Közéjök keveredtek hát a magyarok s béké- 
ben, háborúban sokat érintkeztek velük, sokat tanultak 
tőlük. Úgj' éltek, úgy öltözködtek, úgy fegyverkeztek 
.s úgy harczoltak utoljára, mint ők. Nem is csoda, hogy 

a magyarokat is törököknek nézték és nevezték a görög 
írók, mikor először megismerkedtek velük. 

Nagysokára, Kr, u. a kilenczedik szádad második 
feléből halljuk az első biztos hírt őseinkről. Ekkor már 
a Fekete-tenger éjszaki partjai mentén, a Don folyótól 
nyugatra volt szállásuk. 

A Fekete-tengert abban az időben görög tengernek 
tekintették; görög kereskedők jártak-keltek hajóikkal 
a partokon s a görög császárok szemmel tartották az 
itt tanyázó harczias népeket. Görög írók följegyzéseí 
adnak először hírt a magyar népről s e följegyzések 
világítják meg előttünk őseink útját a Don folyótól 
a Kárpátokig. 

A magyar nép első szállását, itt a Fekete-tenger mel- 
lékén, a Don folyó jobb partján, Lehédiának nevezik 
a görög írók, a kik őseink életéről is elmondanak 
-egyet-mást. 

Elmondják, hogy a magyar nép törzsekre és nem- 
zetségekre oszlott ; hogy a törzsek függetlenek voltak 
egymástól s hogy mindegyik törzs a maga vajdája alatt 
állott, a ki rendet tartott, igazságot szolgáltatott és 
vezérkedett köztük; Legfölebb háborúban egyesültek 
a törzsek s erre az időre közös fővezért választottak 
maguknak. Békében barmaikat legeltették a kövér sík- 
ságon; nyáron messze fölhúzódtak éjszak felé, télen 
meg leköltöztek a melegebb tengerpartvidékre. Itt 
találkoztak az élelmes görög kereskedőkkel, a kikkel 
a maguk módja szerint csereberéltek. Főképen a szom- 
széd népektől ejtett hadifoglyaikat adogatták él rab- 
Bzolgákúl vagy elcserélték őket drága szövetekért, fegy- 
verekért és ékszerekért. 

Szomszédaikat is ismerjük. Tőlük keletre, a hatalmas 
Yolga folyó alsó vidékén laktak a fcozaroA;; — ezeken is' 
túl, az Ural folyó mellett, a besenyőknél kunok j —r a 

yolga középső folyásánál a bolgárok tanyáztak, a kik- 
nek elszakadt testvéreik, a dunai bolgárok, kétszáz 
évvel azelőtt a dunai Bolgárországot alapították; — 
éjszaknyugaton, messze föl a Keleti-tengerig, szlátf 
népek éltek, a kik közt ép ekkortájt keletkezett az 
első fejedelemség, a mai nagy orosz birodalomnak 
a magva. 

Őseink addig éltek itt Lebédiában, míg egy nagy sze- 
rencsétlenség tovább nem űzte őket. A besenyők, — kik- 
kel a magyarok régóta ellenségeskedésben éltek, — 
egyszer váratlanul Lebédiába törtek s mert a magyar 
nép törzsei szanaszét barangoltak és nem volt, a ki 
hamarjában egyesíteni bírta volna őket, vereséget szen- 
vedtek. A nagy zűrzavarban a magyar nép két részre 
szakadt. Az egyik visszahúzódott kelet felé a Volgán 
túlra, a hol maradékaik századokon át fentartották 
magukat ; a másik a Fekete-tenger mellékén nyugatra 
vonult, s Lebédiát a besenyők szállták meg, a kik ettől 
fogva mindig sarkukban voltak a magyaroknak. 

Az elszakadt testvérekért némi kárpótlást szolgálta- 
tott az a körülmény, hogy a kazárok egyik törzse : 
a kabar törzs a tovább vándoüó magyarsághoz csatla- 
kozott s idők folytán vele egy néppé forrott össze. 

A nyugat felé vonuló magyarság addig nem is állt 
meg, a míg jó messzire nem jutott a besenyőktől. Csak 
a Neszter folyón túl a Prúth, Szeret és Búg folyók 
kövér síkságán állapodott meg s itrt az Al-Duna meg 
a Kárpátok közt szerzett magának új szállást. A magya- 
roknak ezt a szállását a görögök Atelkuzunak hívták, 
mi Etelköznek mondjuk. 

Itt Etelközben a nagy vereség és szerencsétlenség 
után első dolguk volt az ősöknek, hogy megpihenjenek, 
<Jsszeszedjék niagukat s erőt gyűjtsenek. Azt mondják 
még ma is, hogy kárán okúi a magyar; okultak az 

Ősök is. Látták, hogy a törzsek nagy szabadsága és 
függetlensége volt szerencsétlenségök okozója. Szoro- 
sabban kellett tehát egyesűlniök, közös fővezért kellett 
választaniok, a ki a törzsek vajdáinak is parancsol- 
hasson s békében és háborúban egyaránt őrködjék az 
egész nép fölött. 

így történt, hogy a hét törzs fejei : Almos, Előd, 
Ond, Kond, Tas, Huba és Töhötöm az egész magyar 
nép hozzájárulásával fejedelmökké választották az öreg 
Álmosnak fiát, a vitéz és bölcs Árpádot 

A választáskor — a hagyomány úgy tartja — ünne- 
pies, szent szerződést is kötöttek, melyben a maguk és 
utódaik nevében kölcsönösen megfogadták a követ- 
kezőket : 

a mig Árpád és annak nemzetsége él, mindig abból 
választják fejedelmöket; 

a mit közös erővel szereznek, abban mindenkinek 
része legyen ; 

a törzsek és nemzetségek fejei soha ki ne zárassanak 
a fejedelem tanácsából ; 

a ki e szerződéshez hűtlenné válik, örökre átok alatt 

legyen és fejével lakoljon. 
ff 

Osi szokás szerint vérök ontásával is megpecsételték 
e szerződést. A fejedelem és a hét törzs fejei fölmetszet- 
ték karjokat és kiserkent verőket egy szent edénybe 
hullajtották, melyet kézről-kézre adtak. Mindegyikök 
megízelintette a vért, mondván: «ugy ontassék annak 
vére, a ki a szerződést megszegi, a mint mi ontottuk 
vérünket s úgy legyen egy nemzetté a hét törzs, a mint 
a mi vérünk egy edényben egyesült I » 

Ezután pajzsaikra emelték Árpádot s bemutatták 
a népnek; az új fejedelem pedig a magasban az ég 
négy tája felé suhintott kardjával, annak jeléül, hogy 
fegyverével megvédi a népet, bárhonnan érje is vésze- 

delem. Ezt a szerződést az utódok elnevezték »vérszer^ 
zodésnek^j s századokon át úgy szerettek rá hivatkozni, 
mint a büszke magyar alkotmány alapjára. Az a szo- 
kás is megmaradt napjainkig, hogy koronázáskor az új 
király teljes díszben, koronás fővel fellovagol egy 
dombra és a népsokaság jelenlétében az ég négy tájéka, 
felé suhint kardjával. 

A fejedelemválasztás Után nemsokára össze is szed- 
ték magukat az etelközi magyarok és messze el-eljártak 
hadi zsákmányra. Történt egyszer, hogy Leo görög csá- 
szár meghívta őkat a dunai bolgárok ellen. A magyarok 
elfogadták a meghívást, átkeltek a Dunán, leverték 
a bolgárokat, s roppant nagy zsákmánynyal tértek haza 
szállásaikra. 

De mindez csak vesztökre történt. Simeon, a bolgá- 
rok legyőzött fejedelme, bosszút forralt ellenök, titok*^ 
ban szövetkezett a besenyőkkel, s mikor a magyarok 
hadainak legnagyobb része valami harczi kalandon 
messze járt, megtámadták Etelközt és feldúlták, elpusz- 
tították azt. A hazatérő magyar hadak elszomorodva 
látták szállásaik pusztulását, barmaik elhajtását, sze- 
retteik fogságba hurczolását. Szivök vérzett, de nem 
csüggedtek. Összegyűjtötték szétriadt népöket, össze- 
terelték megmaradt barmaikat, elkészítették társzeke- 
reiket, s közös elhatározással útnak indultak, hogy új 
hazát keressenek. 

Éjszak felé és nyugatnak nyitva állt előttük az út. 
A szükség erre terelte és jóságos végzetök a Kárpátok 
ölén, elterülő gazdag, szép síkságra vezette őket. Az új 
haza csakhamar elfelejttette velők Etelközt, melyet 
elvonulásuk után nyomban a besenyők szálltak meg. 

Beköltözés a mai Magyarországba. — Ennek története a magyarok 
beköltözése előtt. — Az új haza földjének elfoglalása. -^ A puszta- 
szeri gyűlés. — Árpád. — Az új haza földje, lakossága, helyzete a szom- 
széd országok között. 

Annak a földnek, melyre őseink léptek, régi híres 
története volt már akkor is. Hogy csak a rómaiakkar 
kezdjük, ezek Krisztus születése táján elfoglalták a 
Duna, Dráva és Száva közét, száz évvel utóbb pedig 
Erdélyt. Az elfoglalt területből két római tartományt 
alkottak, s az új tartományokban várakat, városokat 
építettek, utakat készítettek, erdőt irtottak, vizeket csa- 
poltak le, földet, bányát műveltek, ipart űztek és keres- 
kedtek. Akkor a római volt a leghatalmasabb és leg- 
műveltebb nép a világon. Hatalmának és műveltségé- 
nek részese lett tehát a két tartomány : Pannónia és 
Dáczia is, a melyekben a lakosság idővel a rómaiak 
nyelvét beszélte s római törvények alatt római módra 
élt. Még ma is láthatók pompás építkezéseik marad- 
ványai ; mert a hatalmas római birodalom is elpusz- 
tult s területén olyan harczias törzsek osztozkodtak, a 
kik sokáig nem bírták megbecsülni az ő műveltségök 
alkotásait. 

Hazánk területén a rómaiak örökébe a hunok törtek. 
Bengett a föld lovaik patkója alatt; rémület volt hír- 
mondójuk, pusztulás járt nyomukban. Legnagyobb' 
királyuk Attila, a kit az nsten ostorá7iak» neveztek, 
innen a mai Szeged vagy Jászberény tájékáról kormá- 
nyozta roppant birodalmát és remegtette meg a vilá- 
got. De Attila halála után elpusztult a hunok biro- 
dalma is s vele együtt nyoma veszett a hűn népnek. 

Egykori szövetségeseikés alattvalóik, némely germán 

törzsek foglalták el szállásaikat. Száz éven át gótok, 
longobarbok, gepidák és rokonaik tolongtak a Duna és 
Tisza mellékén. Utoljára tovább költöztek valameny- 
nyien, s a hunok örökségét az avarok vették át, a kik 
kétszáz évnél tovább uralkodtak ezen a földön. Az ö 
birodalmukat a hatalmas frank király; Nagy Károly 
tette semmivé s ettől fogva nekik is ép úgy nyomuk 
veszett, mint a hunoknak. Helyöket azok a szláv nép- 
ségek foglalták el, a kik még az ő idejökben szállották 
meg a Kárpátok hegyvölgyes vidékét. 

Nagy Károly és utódai, a német királyok csak a 
Dunáig terjesztették ki hatalmukat. Az ő védelmök 
alatt békés, német földművelők telepedtek meg a leta- 
Tolt pusztaságokon, s magukkal hozták a nyugati művelt- 
séget és a kereszténységet. Mióta a rómaiak uralkodása 
megszűnt a Duna mellékén, századok múlva most tör- 
tént meg ismét, hogy a lakosok a békés munka áldá- 
sait keresték, s a rombolás és pusztitás helyén építeni, 
alkotni kezdtek. 

Csak az volt a kérdés, hogy németeké vagy szlávoké' 
legyen-e ez a föld, melyen Szvatopluk morva fejedelem 
nagy szláv birodalmat készült alapítani. Nem lett 
egyiköké sem ; mert ép akkor jelentek meg a magyarok 
s, Kárpátok aljában, s magoknak foglalták el a pörös 
országot. 

A mit az ősök elfoglaltak, azt az utódok meg is 
tartották ; úgy hogy hazánk földén, a hol a leghatal- 
masabb népek uralma is ideig-óráig tartó volt, csak 
u magyar népnek sikerült állandóan megvetni hatalma 
alapját 

Ha azt kérdezzük, hogyan költöztek be s hogyan 
foglalták el Árpád magyarjai mai hazánkat: megint 
<;sak az a feleletünk, hogy nem tudunk róla semmi 
bizonyosat. A régi krónikások megírták ugyan a hon- 

foglalás történetét ; de ők századokkal későbben éltek, 
s tudósításukban épen nem bízhatunk meg. 

Nem lehetetlen, hogy a honfoglaló magyarság három 
szakaszban és nem is egy időben kelt át a mai határo- 
kon. Az első szakasz tán a Duna völgye mentén jöttbe 
és úgy terjeszkedett ki a Marosig, sőt azon túl is ; a 
második az erdélyi hegyszorosokon át igyekezett a Ma- 
ros völgyébe és innen a Szamos felé, hogy a Felső- 
Tiszát elérje ; a harmadik végre : a fősereg magának 
Árpád fejedelemnek a vezérlete alatt lassabban, nehéz- 
kesebben járt, Kiew felé nagy kerülőt tett, s Galiczián 
át érkezett a Kárpátokhoz. 

Árpád magyarjai a vereczkei szoroson keltek át s az 
új haza földjén Munkács és Ungvár tájékán volt első 
pihenőjük. Nagy a áldomásokat tartottak, vagyis hála- 
áldozatokat mutattak be a táborban mindenfelé. A feje- 
delem fogadta a környék lakóinak hódolatát, s bizony 
elképzelhetjük, hogy a zajos jókedv és vigasság fékeit 
is meg-megeresztgették. Azután munkához láttak me- 
gint, mert nem volt vesztegetni való idejök. 

Először a Felső-Tisza jobb partján terjeszkedtek ki 
Tokajon, Szerencsen, Sátoralja-Ujhelyen át Diósgyőrig 
és a Mátra aljától egész a Zagyva folyóig. Talán ezzel 
egy időben átkeltek már a Tisza túlsó oldalára is, kezet 
fogtak az Erdélyen át beköltözött magyarokkal, s egé- 
szen a Kőrösök mellékéig jutottak. 

így szállották meg az ország keleti felét minden 
nagyobb küzdelem nélkül, mert az itt gyéren lakó, 
békés szláv népségek, a kiknek sem fejedelmeik, sem 
hadseregeik, sem váraik nem voltak, föl nem tartóztat- 
hatták a honfoglaló magyarokat. Folytatták régi élet- 
módjukat, pásztorkodtak, művelték a földet tovább is, 
s meghódoltak új uraiknak. 

Nagyobb föladat, több baj és erősebb küzdelem várt 

Az Árpádok története. 2 

a magyarokra, mikor a Tisza mellől átfordultak nyu- 
gatra, a Duna vidékére. Ez már nem volt uratlan föld. 
Elmondtuk, hogy az országnak ezt a nyugati felét a 
német királyok tartották a magukénak. A dunántúli 
vidéken maga Arnulf király és császár volt az úr, s a 
Dráva-Száva köze is az ő főhatósága alá tartozott ; mig 
a Duna bal oldalán Szvatopluk, morva birodalma ter- 
jeszkedett ki, a hol most viszálykodó fiai küzdöttek az 
uralomért. 

Árpád először az éjszak-nyugati felföldre vonult 
hadaival, s miután Nyitra várát, melyet a morva hely- 
tartó védett, elfoglalta, egészen a Morva folyóig kiter- 
jesztette hatalmát. Most már az ország szivébe, a Cse- 
pelszigetre tehette át főhadiszállását Árpád fejedelem. 
Innen indult ki aztán a Duna jobb oldalára Árnulf 
német király ellen. 

Á német krónikások, a kik egyéb dolgok elbeszélésé- 
ben elég bőbeszédűek, erről a háborúról egy szóval 
sem emlékeznek. Nem tudnak róla semmit, hogy a né- 
met birodalomnak ez a fontos végvidéke és gazdag, szép 
tartománya hogyan ment veszendőbe. Á német biroda- 
lom ez időtájt amúgy is nagy gyengeségben szenvedett 
és Ar/zw//" királynak elég baja volt otthon a maga ellen- 
ségeivel. Nagyobb hadsereggel nem jöhetett a határok 
védelmére, s úgy látszik, hogy a Duna, Dráva és Száva 
közti tartományt nem is védte más, mint a hirtelené- 
ben fegyverre kelt lakosság és azok a kisebb-nagyobb 
őrségek, a melyek egyik-másik erősségben rendesen itt 
tanyáztak. Ezek pedig meg nem állhattak az ellenök 
tóduló magyarság előtt. 

Á dunántúli vidék megszállásával be volt fejezve a 
honfoglalás ; mert ha a Duna és Tisza között, ezek alsó 
vidékén és a Dráva-Száva szögében volt is némi szláv, 
vagy bolgár lakosság, ezeket könnyű szerrel hódolatra 

kényszeríthették Árpád hadai, s egyesülhettek azután a 
Maros alatt megszállott magyarsággal. 

A honfoglalás befejezése után gyűlésbe hívta Árpád 
az ő népét. Az ősök ezt az ö első gyűlésöket az új haza 
földjén a Körtvélyes tó mellett tartották, ott, a hol ma 
a csongrádmegyei Pusztaszer romjai emlékeztetnek a 
régi időkre. Itt felosztották a megszállt területet a tör- 
zsek és nemzetségek szerint. Eendezték a meghódolt 
lakosság dolgát: meghagyták személyes szabadságát, 
de engedelmességet követeltek tőle új urai iránt; a 
kinek a fegyvert úgy kellett a kezéből kiütni, s a kit 
hadban fogtak el, rabszolgájukká tették és felosztották 
maguk közt. Azután előadhatta kiki az ő panaszát, s a 
fejedelem és birái büntettek és jutalmaztak. A harcz- 
ban vitézségüket ragyogtatták, az igazság kiszolgálta- 
tásában okos szóval és bölcseséggel adtak példát az 
utódoknak. 

A történettudósok ma is vitatkoznak fölötte, hogy 
mely években történt a honfoglalás. Hogy a IX-ik század 
utolsó éveiben, annyi bizonyos ; csak az kétséges, hogy 
melyik évben kezdődött, melyik évben ért véget. Való- 
színű, hogy őseink beköltözése 895-ben vagy 896-ban 
történt s hogy mire a X-ik század felvirradt, az ország 
már az övék volt. 

Árpád fejedelem még néhány évig élt a honfoglalás 
befejezése után. Eégi írásokban úgy van följegyezve, 
hogy a 907-ik esztendőben halt meg. Ó-Buda fölött egy 
patakocska medrében temették el. Hamvai fölé később 
a keresztény hitre tért magyarok templomot építettek, 
melyet « fehér » vagy « fényes » Boldogasszony egyházá- 
nak neveztek. Ez a drága épület a török időkben úgy 
elpusztult, hogy ma már romjait se találni; hiában is 
volt a tudósok minden fáradsága, Árpád sírjára eddig 
rá nem akadtak. De ha ismeretlen sírban pihen is, 

2* 

nevére soha feledés nem borúi. Hamvai fölött nincs 
emlékjel: élő emléke az a gazdag szép ország, melyet 
ő szerzett nemzetének s hagyott drága örökségképen 
az utódokra. 

Az új haza földjét maga a természet is egy darab- 
nak alkotta. Három oldalról magas hegyek és nagy 
folyók vették körül, s védelmezték külső támadásoktól. 
Az egészen egy hatalmas folyó hömpölygött végig 
és úgy szedte magába az ország többi vizeit, mint 
a hogyan az anya fogadja keblére magzatait. Vizei 
halban, erdei vadban, halmai és síkságai kövér lege- 
lőkben bővelkedtek. 

A honfoglaló magyarok nem is ismerték, nem is 
becsülhették még meg az új haza földjének minden 
gazdagságát. Sok időre volt szükségük, a műveltség- 
ben nagyot kellett még haladniok, hogy mindazokat a 
kincseket megtalálják és felhasználják, melyekkel a 
természet ezt a földet megáldotta. 

Egyelőre ott szállottak meg, a hol sátraikat legköny- 
ny ebben felüthették, a hol a legjobb legelőt találták 
és a hol a meghódolt lakosság a legsűrűbben tanyá- 
zott. Kerülték a határok mentén elhúzódó, nehezen 
járható erdöborította magas hegységeket és a magyar 
Alföld belső, kopár, áradásos vagy mocsaras vidékeit. 
Ezek csak századokkal későbben népesültek be. Leg- 
sűrűbben telepedtek le a Duna mentén és a Dunán-túli 
vidéken. Itt a hegyek nem voltak oly magasak, hogy 
útjokat állták volna; de elégségesek arra, hogy renge- 
teg erdőségeikkel megvédjék őket. Csupa domb, csupa 
sikság terült el itt messze földeken és vetélkedve 
kinálta mindazt, a mire szükségök volt. 

Itt lakott a hódolt lakosság is — németek és "szlávok 
vegyesen — legsűrűbben, s itt jutott a műveltségben is 
legelőbbre. A régi kor emlékei és romjai itt az új idők 

alkotásaival egyesültek. Az egykori eltiport, porba dön- 
tött városok helyén új községek keletkeztek, melyeknek 
tornyain ott ragyogott már a kereszténység hirdetője, 
a szent kereszt. Itt szállott meg a fejedelmi család is 
a maga törzsével, s itt emelkedtek az ország későbbi 
fővárosai : Esztergom, Székesfehérvár és Buda. Ez a 
föld volt a magyar kereszténység és királyság bölcsője 
és hosszú időkön át az ország legfontosabb eseményei- 
nek szinhelye. 

Nevezetes, hogy az új haza határait a természet éppen 
itt védte meg legkevésbbé; sőt a nagy folyók széles 
völgyei mindmegannyian nyitott kapuk gyanánt szol- 
gáltak. A Duna, Dráva, Száva, Eába, Morva folyók 
Olasz-, Német-, Morva- és Lengyelországgal kötötték 
össze hazánkat. Nagy szerencséje a magyar nemzetnek 
később, a mikor a nyugati műveltség a természet eme 
kényelmes útjain könnyen érte el hazánkat ; de még 
nagyobb veszedelem az első időkben, a mikor a nyu- 
gati országok támadásaitól lehetett tartani, s azoktól 
kellett megvédeni az imént szerzett új hazát. 

Külföldi harczi kalandok. — Olaszországban : Bereng&r és a brentai 
csata. — Németországban : Gyermek Lajos király vereségei. — Mada- 
rász Henrik és a merseburgi vereség. — Görögországban : Konstanti- 
nápoly fenyegetése ; Bulcá és Gyula ker. hitre tér. — Az augsburgi 
veszedelem. — A külföldi harczi kalandok vége ; méltatásuk. 

A honfoglaló ősök nem is várták be a támadást, 
hanem támadtak maguk. A védelemnek ahhoz a módjá- 
hoz fordultak, a melylyel baromtenyésztő harczias 
népek szoktak élni. A szomszédokat folytonosan zak- 
, látni, pusztítani területüket, elhurczolni javaikat, embe- 

reiket és elvenni kedvöket a támadástól : ez volt az ősök 
védekezése is, a kik még sokáig megmaradtak barom- 
tenyésztő népnek, öröklött ősi szokásaiktól nem birtak 
megválni, s a harezot és zsákmányolást tartották a 
szabad emberhez legméltóbb foglalkozásnak. 

Még Árpád fejedelem életében megkezdték külföldi 
hadjárataikat s nem is hagyták abba vagy hetven esz- 
tendeig. Árpád két utóda : Zsolt és Taksony fejedelmek 
alatt, két emberöltőn át ismételve beszáguldozták 
Német-, Olasz- és Francziaországot. Hegy nem volt 
oly magas, folyó nem volt oly széles, nép nem volt oly 
hatalmas, hogy útjokat állhatta volna. Az Éjszaki- és 
Keleti-tengertől az Ebró folyóig és a Vezúv hegyéig, 
az Atlanti oczeántól Konstantinápolyig mindenfelé 
azért ünádkoztak a népek, hogy a magyarok nyilaitól 
mentse meg őket az Isten I Feldúlták, felégették a kin- 
cses nagy városokat, az egyházakat és kolostorokat. 
A mi értékes holmi kezük ügyébe került, zsákmányul 
ejtették és ezrivel meg ezrivel hurczolták el rabszijra 
fűzve a hadi foglyokat és a békés népet egyaránt. 

Dúlásaikkal Attilának és az ő hunjainak emléke- 
zetét keltették új életre. Nem is csoda, ha a nyugati 
népek a magyarokat is hunoknak tartották és hirdették. 
Utoljára maguk a magyarok is elhitték és büszkélked- 
tek húnszármazásukkal. 

Nem soroljuk el ezeket a külföldi hadjáratokat 
egyenként ; csak egy-kettőt említünk meg, hogy legye- 
nek hírmondói a többinek. 

Még Árpád életében, 899-ben történt, hogy nagy 
hadsereggel Olaszországba törtek. Mint a pusztító ziva- 
tar, úgy söpörték végig a Pó síkságát. Nem volt város, 
a mely megmenekedhetett volna dúlásaiktól; még 
Velenczét, a tengerre épült híres várost is megtámad- 
ták. Lóháton és tömlők segítségével megúszták a lagu- 

nákat, s a városnak legalább egyik részét fölprédál- 
ták. APÓ síkságáról zsákmánynyal megrakodva, Dél- 
Francziaországba törtek. A magyar lovas had vakmerő 
elszántsággal megmászta a Nyugati-Alpok égbe nyúló, 
örök hóval takart bérczeit. Ott keltek át, a hol ezer 
esztendőnél is régebben a híres karthágói hadvezér, 
Hannibál vezette át seregét Italiába Róma megalá- 
zására I 

A telet Dél-Francziaországban töltötték a messze- 
kalandozó ősök, s tavasz fordultával ugyanazon az 
úton ismét visszatértek Felső-Olaszországba. Most már 
nagy gyorsan siettek hazafelé, hogy a magukkal hur- 
czolt tömérdek zsákmányt és foglyot biztosságba jut- 
tathassák. El is értek a Pó síkságának szélére, egészen 
a Brenta folyóig, a mikor Berengár, Felső-Olaszország 
herezege, nagy hadsereggel nyomukba eredt, s az emlí- 
tett folyónál utol is érte őket. 

A folyó bal oldalán táboroztak a magyarok, s jobb 
oldalán az olaszok. A magyarok lovai ki voltak fáradva, 
el voltak csigázva; Bereiigárnak pihent serege volt. 
Semmi kétség, hogy a magyarok ki nem menekülhet- 
nek a kelepczéből. 

Követeket is küldöttek Bereng árhoz és felajánlották, 
hogy minden zsákmányukat kiszolgáltatják neki, ha 
békével tovább ereszti őket. De az olasz berezeg nagy 
büszkén visszautasította ajánlatukat és azt követelte, 
hogy kegyelemre adják meg magukat, A magyarok 
másnapra ígérték a választ; de előbb megadták azt, 
még pedig oly értelemben, a hogyan az olaszok nem 
várták. 

Mikor az est leszállt s Berengár táborában ki vacsorá- 
hoz látott, ki éjjeli nyugalomra tért és a magyarok meg- 
semmisítéséről beszélt vagy álmodott: őseink össze- 
szedték minden erejüket és nagy kerülővel átúsztattak 

a folyón. Nesz nélkül, nagy óvatosan körűifogták az 
egész olasz tábort és egyszerre sebes-vágtatva, rettentő 
«hujl huj!» ordítással megrohanták a semmi vesze- 
delmet sem gyanító ellenséget. Nyilaik sokasága, mint 
a zápor, úgy hullott Bermgár táborára, s bizony sok 
jó olasz vitéznek a torkán lőtték keresztül a lenyelt 
falatot 1 Leírhatatlan rendetlenség, zűrzavar keletke- 
zett erre az olasz seregben. A sötétség és a meglepetés 
okozta rémület lehetetlenné tette a védelmet. Bermgár 
nem is tehetett mást: maga kért békét és kegyelmet 
a magyaroktól s nagy évi adó fizetésére kötelezte 
magát, ha a magyarok békével tovább vonulnak és 
országát többé meg nem látogatják. 

A honfoglalás befejezése után Németország széleit is 
gyakran háborgatták támadásaikkal a harczkereső 
magyarok. Mikor Árpád halála után a fejedelemség 
az ö kiskorú fiára, Zsoltra szállt : a szintén gyermek- 
korban levő német királynak, Lajosnak tanácsosai azt 
gondolták, hogy itt az alkalom a kölcsön visszafize- 
tésére. Nagy hadsereggel indultak hazánk ellen és a 
Duna mentén egyenesen Pozsonynak tartottak. 

Nagy garral jöttek, de győzelem helyett csúfos 
kudarcz lett a bérük. A magyarok a gyermek-fejedelem 
helyett vezéreket választottak hadaik élére, s oly gyor- 
san fölkészültek, hogy az ország határain túl megelőz- 
hették a támadást. 

Nem tudjuk ma sem, hogy melyik helyen történt 
az összeütközés ; de azt maguk a német krónikások 
mondják el, hogy milyen ' szörnyű gyászba borította 
őket a magyarok vitézsége. Úgy összetörték-zúzták 
a német sereget két nagy ütközetben is, hogy birodal- 
muk nagyjai, legjobb vitézei halva maradtak a csata- 
téren, s maga a szerencsétlen kis király is csak nagy baj- 
jal menekülhetett meg serege javának szomorú sorsától. 

Három évvel utóbb 910-ben Augsburg mellett Bajor- 
országban még nagyobb diadalt arattak a magyarok 
a német birodalom hadain ; úgy, hogy ettől az időtől 
fogva több éven bántatlanul dúlták, rabolták, fosztogat- 
ták, irtották Németországot. 

Szörnyen el is bizták magukat, úgy hogy vitézségek- 
kel lassanként vetekedni kezdett könnyelműségök. 
Az ellenség erejét fitymálva, kisebb csapatokkal is 
nagy messzire elkalandoztak, míg egyszer aztán rajta 
nem vesztettek. 

924-ben történt, hogy egy ilyen csapatukat Madarász 
Henrik, német király meglepte, szétverte és sok ma- 
gyar vitézt foglyul ejtett. A foglyok közt volt valami 
nagyon előkelő emberök is, úgy hogy a magyarok min- 
denre készek voltak, csakhogy őt a fogságból megsza- 
badíthassák. Henrik király szabadon is bocsájtotta, de 
azzal a feltétellel, hogy a magyarok kilencz esztendeig 
nem háborgatják Németországot ; erre az időre azon- 
ban évi adót fizet a magyaroknak. Ezek elfogadták az 
alkut s híven meg is tartották szavukat. Németországot 
nem bántották; a helyett jártak másfelé. 

Henrik király pontosan fizette az adót ; de a pénzen 
vásárolt békét jól fel is használta. Városokat alapított, 
várakat épített, új hadsereget teremtett magának és 
készült a leszámolásra. Mikor aztán a magyarok a 
küenczedik évben is elküldtek az adóért, ennek fejé- 
ben egy döglött kutyát vetett oda a magyar követeknek 
s a béke helyett a háborút választotta. 

A magyarok nem is késtek a rajtuk elkövetett csúf- 
ság megbosszulásával. Még abban az évben betörtek a 
szász herczegségbe ; de tán jobban is siettek kelleténél 
és kevesebb óvatosságot tanúsítottak, mint a mennyire 
szükségök lett volna. Elég az, hogy 933-ban Eiade mel- 
lett Merseburgtól nem messze Henrik király szétverte 

egész seregöket ós elvette kedvöket attól, hogy vele 
másszor is kikössenek. A merseburgi vereség volt az 
első nagyobb kudarcz, a melyet az ősök Németország 
iöldjén szenvedtek. Föl se vették, nem hogy tanultak 
volna belőle. Legfeljebb annyi hatása volt, hogy egy 
ideig inkább Olasz- és Francziaországot, meg a görög 
császárságot keresték fel dúlásaikkal. 

A görög birodalom ellen intézett hadjárataik közül 
legnevezetesebb volt a 943-ik évi. A Dunán átkelve 
rémítő pusztításaikkal egész Konstantinápoly falai alá 
jutottak. A meglepett s gyengeségében tehetetlen görög 
császár semmiképen sem szabadulhatott tőlük. Békét 
kért és évi adófizetést ajánlott. 

A magyarok elfogadták a békét s két főemberük. 
Gyula és Bulcs számos kíséretével együtt Konstanti- 
nápolyban maradt a béke kezessége gyanánt. Ezek a 
magyarok szívesen látott vendégei voltak a császári 
udvarnak ; megismerkedtek a görög főví ros életével, 
szokásaival, s fölvették a keresztény hitet. 

Mikor idejök leteltével hazatértek, az egyik főember, 
Gyula egy keresztény szerzetest is hozott magával, a 
ki az ország keleti és déli részeiben először hintegette 
el a keresztény hit igéit a pogány magyarok között. 

Ezután megint csak föl-fölkeresték Németországot. 
Nem csupán a maguk harczi kedve ösztönözte őket 
erre, hanem némely pártos berezegek hívása is csá- 
bítgatta. 

A 955-ik évben olyan nagy hadsereggel indultak meg 
a Duna völgyében nyugat felé, mint soha annak előtte. 
Maguk is dicsekedve emlegették, hogy « hacsak a föld 
el nem nyeli őket és az ég le nem szakad rájuk, nincs 
hatalom, a mely megbírna velők ! » 

Egyenesen a híres, gazdag Augsburg városának falai 
alá szállottak. Itt a sereg egy része Botond vezérlete 

alatt elvált a többitől és a Bajna mellékére ment zsák- 
mányolni ; az ott maradtak pedig Bulcs és Léi vezérök- 
kel ostrom alá fogták a várost. De Augsburg városának 
falai erősek, polgárai bátrak és elszántak voltak; a 
magyarok pedig nem igen értettek várak ostromlása- 
hoz. így történt, hogy a vár vívása és védelme addig- 
addig húzódott, míg 1. Ottó, a német király, össze nem 
gyűjtötte birodalma hadait, s Augsburg fölmentésére 
meg nem érkezett. 

Ottó király még apjánál, Madarász Henrihiél is ha- 
talmasabb uralkodó volt, s a német birodalom is föl- 
épült már régi betegségéből. Nem fitymálhatták sere- 
gét a magyarok sem, a kik most nagy kárát látták 
annak, hogy Botond vezér elvált tőlük s messzire 
kalandozott. Hogy erejüket annál jobban kifejthessék, 
eltávoztak a város falai alól és a Lech folyó síkság n 
állottak csatarendbe. Előttük az ellensége mögöttük a 
nagy esőzésektől megdagadt folyó. Győzniök kellett 
vagy tökéletes megsemmisülés várt rájuk ! A győzelem 
ellenségeik fegyveréhez pártolt ; veszniök kellett. 

Augusztus 10-én virradattól estig tartott a két nem- 
zet sorsa fölött döntő viadal, mely a magyar hadsereg 
összezúzzásával ért véget. Ki a csatamezőn találta ha- 
lálát, ki a folyó áradatában, mely a menekülésnek ke- 
gyetlenül útját szegte. A kik át is jutottak a folyón, 
azokat az ország határáig üldözte és egyenként szedte 
szét a neki bátorodott és felbőszült lakosság. Legke- 
servesebb volt azoknak a sorsa, a kiket a halál megkí- 
mélt és a győztes fél fogságába kerültek. Ezeket Bulcs 
és Léi vezérekkel együtt kínos, lealázó halállal végez- 
ték ki. Csak hét magyar vitézt hagytak életben. Ezek- 
nek is levágták fülöket, orrukat, s így küldték őket 
haza, hogy legyenek hírmondói a magyar sereg gyá- 
szos enyészetének. 

Hiába fordult a Bajna mellékéről visszatérő Botond 
a már oszladozni kezdő német sereg ellen; hiába 
öldöste le bőszült haraggal a táborában levő német 
hadi foglyokat ; hiába tetézett hazatérő útjában pusz- 
tulásra pusztítást : a német hadak nagy diadalát nem 
kisebbíthette, a magyarság gyászát el nem oszlathatta. 

S a magyarok megértették az augsburgi vereség 
tanúságát. Kárukon tanultak megint, de tanultak. Né- 
metországot békén hagyták ezentúl, s legfeljebb a görög 
császárságot keresték föl támadásaikkal. De a zsák- 
mány itt is egyre fogyott, a veszedelem egyre nőtt! 
A mi görög földön meg nem történt még velük, 970-ben 
Drinápoly mellett nagy vereséget szenvedtek itt is. 

Harmadéve ezután Gejza fejedelem végképen meg- 
tiltotta népének a külföldi hadi kalandokat. 

így lett csöndes végük azoknak a merész harczi vál- 
lalatoknak, melyeket hetven évvel azelőtt olyan szilaj 
harczi kedvvel és ijesztő zajjal kezdtek meg. Azóta 
nagyot fordult a világ ! Megváltozott a szomszédok álla- 
pota és nagyot változtak maguk a pogány ősök is! 
A német királyság megerősödött és L Ottó, a ki a 
római császári koronát is hordta, a cseh hegyekről az 
Adriai tengerig elzárta a magyarok támadásai elől a 
gazdag, művelt nyugatot. A görög császárság is össze- 
szedte magát és fenyegetően terjeszkedett ki egészen a 
Dunáig. A magyaroknak attól kellett tartaniok, hogy a 
két császárság, mint két malomkő összezúzza őket. 

Jókor észrevették még a veszedelmet, s óvakodtak 
maguk ellen ingerelni a hatalmassá és fenyegetővé 
vált szomszédokat. 

De meg a dúló, pusztító magyarok nem csupán zsák- 
mánynyal tértek haza külföldi hadjárataikból ! Két em- 
beröltőn át elég alkalmuk volt rá — ha nem is azért 
járták be a világot — hogy lassanként megismerkedne- 

nek a meglátogatott országok és népek életével, szoká- 
saival és műveltségével. Az a tömérdek hadi fogoly is, 
a kiket magukkal hurczoltak, ezt a műveltséget plán- 
tálgatta át az új haza földjébe. A külföldi hadjáratokba 
belefáradt magyarnak látnia kellett, hogy mindazt, a 
miért a háborúk ezer zaklatásai közt járt messze 
országokba, megadhatja itthon a haza földje is. Kész- 
ben adta is már ! 

A külföldi hadjáratok alatt benn az országban béke 
volt és a béke idején a hódolt lakosság, a világ minden 
részéből behurczolt hadi foglyok s tán a magyarság egy 
része maga is hozzálátott a földműveléshez. A régi 
elporlasztott városok újra fölépültek s példájukra kelet- 
keztek mások is, s az új községekben kezdte magát 
megfészkelni az ipar és kereskedelem. Terjedezett a 
kereszténység is, s a hittéritők — kezökben a magasra 
emelt kereszttel — türelmetlenül várták a határon a 
béke idejét, hogy a harcz helyett a békés munka áldá- 
sait dicsőítsék, a gyűlölség és bosszú helyett a szeretet 
igéit hirdessék. 

Uj idők köszöntöttek be. A nemzetre új feladatok 
vártak. Földet foglaltak már, hazájuk volt : az új haza 
földjén meg kellett alkotniok a magyar államot ! 

MÁSODIK FEJEZET. 

A POGÁNY HŐSKOR MONDAVILÁGA. 

Hagyomány és történet. — Hunyor és Magyar. — A Meótis-ló mel- 
léke. — Sczithia. — Attila; Csaba királyfi; Attila öröksége. — 
Emese álma. — Almos. — A fehér 16 regéje. — Botond. — Lehel 

halála. — Magyarkák. 

A honkeresö, honfoglaló, hadi kalandokra járó ősök 
karddal és vérrel jegyezték be nevüket a történet köny- 
vébe, nem íróvesszővel. De ha műveltségök híján írásba 
nem is szedték tetteik emlékezetét, gondoskodtak azért 
róla, hogy az feledésbe ne merüljön. A mi nagy dolgot 
müveitek, vagy a mi nagy dolog történt velük, elmond- 
ták egymásnak, s az apa fiára hagyta azt örökbe. 
A mit pedig a monda és hagyomány egyszer magába 
fogadott, az mint szent kincs szállott közönséges szóval 
és dalban nemzedékről-nemzedékre. De nem változat- 
nál. Minél jobban telt az idő, minél több nemzedék vál- 
totta föl egymást : az ősök alakjai annál nagyobbak- 
nak, tetteik annál csudálatosabbaknak tűntek föl az 
. utódok előtt. A hagyományban az igaz történet egyre 
több helyet engedett a mesének, s a való durva szöve- 
tét mind sűrűbben borították el a nép költészetének 
tarka szálakkal hímzett virágai. E mondák utoljára ép 
oly mértékben voltak tolmácsai az utódok kegyeletének 
és bámulatának az ősök iránt, mint elbeszélői az ősök 
tetteinek. 

Minden nép hőskorának megvan a maga monda- 
világa; megvan a pogány magyarság korának is. Saj- 
nos, hogy ezekből a mi hőskori mondáinkból csak 
kevés maradt ránk és ez a kevés sem a maga eredeti 
tisztaságában. 

Mikor első krónikásaink megpróbálkoztak vele, hogy 
a magyar nép történetét megírják, a régi idők esemé- 
nyeiről e mondákban kerestek felvilágosítást. Átvettek 
belőlük annyit, a mennyit jónak láttak, s a mit átvet- 
tek, tetszésök szerint módosítgatták. Eájuk nyomták 
a maguk tudákosságának bélyegét és így hagyták azo- 
kat az utódokra. 

Hőskori mondavilágunk eme töredékei azért így is 
becsesek. Ha az igjaz történetet nem olvashatjuk is ki 
belőlük : megismertetnek legalább azzal, hogy a nép 
milyeneknek képzelte az ősök alakjait, s hogy ama régi 
idők eseményeinek emléke hogyan élt lelkében. 

Föntebb elmondtuk a pogány magyarság korának 
történetét úgy, a hogyan azt a történettudósok össze- 
állították. Most a pogány hőskor mondavilágából köz- 
lünk egyet-mást. A szíves olvasó könnyen megítélheti, 
mi bennük a való történet, mi a mese, s mit rójon fel 
a krónikás tudákosságának, mit az utódok kegyeleté- 
nek és büszkeségének. 

A magyar nép eredetéről és őshazájáról szóló mon- 
dákat a krónikások így szövik össze a bibliai hagyo- 
mányokkal és a hunok történetével. 

A Jáfet nemzetségéből származott Nimród, a híres 
babiloni torony építője — a nyelvek összezavarodása 
után — házanépével együtt Perzsia szomszédságába, 
Evilát földére költözött. Ott született Hunyor és Magyar 
nevű két fia, a kik idővel derék vitézekké nőttek. 

Ezek egyszer vadászni mentek a Kaukázus hegység 
rengeteg erdőségeibe. Sokat jártak már hiában vad 
után, mikor egyszer csak egy gyönyörű szarvas bukkant 
fel előttük. Nosza, rajta ! üldözőbe vették a csodála- 
tosan szép állatot, melyhez foghatót még nem láttak. 
Nyomában voltak mindenütt. Sokszor olyan közel 
jutottak hozzá, hogy nemcsak nyíllal, hanem kézTiel v^ 

majdnem elérhették, de a szarvas ilyenkor mindig 
eltűnt és odább bukkant föl a sűrűben. 

így üldözték éjjel-nappal, étlen-szomjan, hegyen át, 
völgyön át, mert valami csodálatos erő hajtotta a test- 
véreket, hogy a vadat el kell ejteniök. Ág tépte ruháju- 
kat, tüske vérezte testöket ; de azért mentek, rohantak, 
előre törtettek a vadonban. 

Egyszer csak vették észre, hogy a fák sűrűje ritkul, 
a hegyek elmaradoznak s előttiek pompás síkság 
terül el, melynek széleit egy nagy tó kék vize szegé- 
lyezi. A MeótiS'tó síkságán voltak. A csodaszarvas, 
az eltűnt itt örökre. Elejénte bánkódtak rajta a test- 
vérek, de hamar megvigasztalta őket a kövér legelők- 
ben bővelkedő síkság, melynél szebbet nem is álmod- 
hattak volna. El is határozták, hogy apjok engedelmé- 
vel itt fognak letelepedni, a hova oly csodálatos végzet 
vezette őket. Hazatérve, kikérték apjuktól örökrészüket 
s barmaikkal, sátraikkal, szolgáikkal a Meótis-tó mel- 
lékén szállottak meg. 

Több évig éltek már itt, mikor Hunyorral és Magyar- 
ral megint nevezetes dolog történt. 

Egyszer messze elbarangoltak a síkságon s estenden 
egy berek aljába értek. A hold már fönragyogott az 
égen s fényének ezüst szálaival kezdte beszövögetni 
a berek fáit. Hunyor és Magyar épen éjjeli tanyát 
készültek ütni, mikor a berek sűrűjéből énekhang 
csapta meg fülöket. Olyan hang, a milyet halandó 
ember még nem hallott. 

Fölkapják fegyvereiket, lóra pattannak és megindul- 
nak arra felé, a honnan a hangot hallották. Nem kellett 
messzire menniök, mikor — csodák csodája! — egy 
tisztás helyen libegő-lebegő, tánczoló, játszogató, nevet- 
gélő és éneklő tündérek társaságában két csodaszép 
halandó leányt pillantottak meg. A szomszédban ural. 



SOZITHIÁ. 3S 

kodó Dúla, alán fejedelem leányai voltak, a kik a 
tündér mesterséget tanulgatták éjszakánként itt a 
berekben. 

A két testvérnek se kellett több : nagy hirtelen meg- 
lepték őket. A tündérek, mintha a szól fújta volna szét 
őket, eltűntek; de a két királyleány ott maradt. 
Az egyiket Hunyor, a másikat Magyar kapta fel a 
nyergébe és a drága zsákmánynyal egyenesen szállá- 
saikra siettek. Otthon megbecsülték a tündérektől 
nevelt királylányokat ; feleségökűl vették és áldás volt 
maradékaikon, a kik mint a föveny, úgy elszaporodtak. 

így lett Hunyor ivadékaiból a hún. Magyar ivadékai- 
ból a magyar nemzet. 

Sokáig élt a hún és magyar nép együtt a Meótis-tó 
mellékén ; de idővel ez a tág sikság is szűkké vált bar- 
maik sokaságának befogadására. Fölszedték hát sátrai- 
kat s tovább vándoroltak. 

Mentek-mentek, [vándoroltak éjszak felé s a nagy 
hegyeken túl, a nagy folyóktól öntözött, halban, vad- 
ban, fűben bővelkedő Sczithiába jutottak. Ez lett új 
hazájok, a hol nagy időkön át éltek testvéri egyetértés- 
ben. Utoljára is nem a harag és gyűlölség, hanem a 
szükség választotta el őket egymástól. 

Mikor mind a két nép befogadására Sczithia nem 
volt már elég nagy, a hunok elbúcsúztak testvéreiktől 
és megindultak nyugotnak. 

Mint a haragos förgeteg, úgy 'száguldottak végig 
a Fekete-tenger mellékén. Az útjokba álló népeket 
vagy eltiporták, vagy szolgáikká tették. Városok omol- 
tak porba, birodalmak rendűitek meg csapásaik alatt, 
így jutottak el a Duna-Tisza síkságára, a melyet még 
elhagyott^hazájoknál is szebbnek találtak. 

Nem is mentek tovább. Itt ütötték föl szállásaikat 
és ezentúl innen remegtették a világot. Itt alapított 

Az Áipádok törléik«t6. 3 

az ő leghatalmasabb királyuk, Attila egy nagy birodal- 
mat a nyugati és keleti római császárság közt. Tetteit 
nemcsak a nép mondái dicsőitették, hanem a krónikák 
is, s a külföldiek még többet foglalkoznak vele, mint 
a hazaiak. 

Mellőzzük ezeket a mondákat, a melyek nem szár- 
maznak magyar forrásból, s csupán annyit említünk 
még meg, hogy Attila főhadiszállása itt volt valahol a 
Tisza mellett ; itt fogadta faragásokkal ékes fapalotájá- 
ban az idegen uralkodók követeit; innen harsant el 
parancsa, ha népét hadba szólította ; vasból, ezüstből, 
aranyból készült hármas koporsóba zárva itt sülyesz- 
tették holttestét valamelyik folyónk medrébe. Nem is 
lehetetlen, hogy épen a Tisza hullámai hömpölyögnek 
a hatalmas hún király hamvai fölött. 

Attila halála után összeomlott a hún birodalom és 
romjai közé temette a hún népet. Csak Attila leg- 
kisebb, legkedvesebbik fia, a görög császárleánytól szár- 
mazott Csaba királyfi mentett meg közűlök mintegy 
tizenöt ezerét. Csodával történhetett csak ez is. 

Mikor Csaba királyfi látta, hogy minden népek a 
hunok romlására törnek, egy bűvös nyilat lőtt ki tegzé- 
ből. A hova az a nyíl hegyével fordulva leesett, ott 
megtalálta Csaba királyfi azt a csodatevő növényt, 
a melynek nedvétől a seb begyógyul és a csatában 
elesett újra felkél. E csodaszerrel felköltögeté azután 
elesett harczosait, a marczona hún vitézeket, s csata- 
rendbe állítva, a rohanó ellenségre vitte őket. Az ellen- 
séges népek e halott-tábor láttára megrémültek és 
Csaba vezér maradék-népét békén hagyták elvonulni. 

így jutott el Csaba királyfi az ő népével Erdély keleti 
határhegyei közé, a Maros és Olt gyönyörű völgyeibe, 
a hol a székelyek a régi mondákba vetett hittel ma is 
azt vallják, hogy ők Csaba királyfi hunjainak egyenes 

ivadékai. Azt a csodatevő, gyógyitóerejű növényt isme- 
rik még most is, s •Csaba-íren a neve; a csil- 
lagos égen elfutó fényes «tejút» pedig a székely 
nép ajkán a • hadak útja*. Az elhunyt hún vitézek 
lovainak patkói sziporkáznak ott a csillagokkal ver- 
senyezve. Láthatatlan harczokat vívnak láthatatlan 
ellenséggel s mindannyiszor leszállnak a földre és meg- 
segítik ivadékaikat, valahányszor nagy veszedelemben 
hozzájok fohászkodnak. 

Miután maradék-népével együtt megmenekült a 
veszedelemtől, Csaba királyfi egyre azon jártatta az 
eszét, hogy miképen szerezhetné vissza az apai örök- 
séget. Először is elment a görög császárok udvarába, 
hogy anyja rokonaitól kérjen segedelmet. De mikor itt 
hiában volt minden fáradsága, nagyobb útra szánta 
magát. Visszament a Sczithiában maradt testvérekhez, 
a magyar néphez ; beszélt nekik a hunok dicsőségéről, 
birodalmuk romlásáról, maguk pusztulásáról és halálos 
ágyán is arra kérte a magyarokat, hogy ha elég erősek 
lesznek, keljenek útra nyugat felé s foglalják vissza 
•Attila király örökség ét^. 

Századok múltak a hún birodalom elpusztulása és 
Csaba királyfi halála után; de a sczithiai magyarok 
híven emiékökbe vésték « Csaba királyfi testamentomát» 
s nem felejtkeztek meg a rajok váró gazdag örökségről. 
Minél jobban megsokasodtak, s minél inkább érezték 
harczi erejüket, annál türelmetlenebbül várták a felettök 
őrködő isteni hatalom intését, hogy mikor keljenek 
útra — nyugat felé. Mikor az idő betelt, az intés sem 
maradt el. Csodálatos módon történt. 

A Csaba királyfi nemzetségéből származott Ogyek- 
iiek, a sczithiai magyarok vezérének felesége, Emese 
csodálatos álmot látott. 

Azt álmodta, hogy szendergése közben a szent 

^turíU* madár leszállt a keblére és rajt pihent. Midőn 
elszállt, helyén forrás fakadt, melyből folyt-folyt a víz 
elállíthatatlanúl. Először úgy folyt mint a patak vize, 
azután úgy, mint a folyó áradata, végre mint a tenger 
elborította egész Sczithiát, s messze átcsapott annak 
határain túl idegen országokra. 

Emese álomlátása álmélkodásba ejtett mindenkit, 
a ki csak hallott róla ; de közönséges halandó észszel 
nem bírták kihüvelyezni annak rejtett értelmét. Meg- 
kérdezték tehát a táltosokat, a kik előtt nyitva volt 
a múlt és jövendő, s a kik ismerték a végzet titkos 
útait. A táltosok szerint Emese álma nem jelentett 
egyebet, mint azt, hogy nem sokára fia fog születni. 
De ez az ő fia nem lesz közönséges emberi halandó, 
mert az Emese testéből fakadt folyónak messze szét- 
áradása azt jelenti, hogy ő született annak a férfiúnak, 
a ki a magyar népet kivezeti Sczithiából és vissza- 
foglalja Attila király örökségét. 

Úgy is történt. Emesének csakugyan fia született, 
a kit anyjának csodálatos álomlátásáról Almosnak 
neveztek el. Az egész magyar nép szeme az újszülöttön 
csüggött, s szent áhítattal és boldog reménykedéssel 
lestek növekedését, a míg emberszámba nem nőtt. 

Álmos vitéz, bölcs és nagylelkű férfiúvá lett. Tekin- 
tetéről látszott, hogy az isteni végzet választottja. 
Szeme pillantásának, szava parancsának, kardja hatal- 
mának nem volt, a ki ellentállhatott volna. 

Mikor atyja, az öreg Ogyek meghalt, őt választotta 
a nép fejedelemmé, s Almos nem is várt sokáig, hanem 
megindította a magyarok hadait Attila örökségének 
elfoglalására. 

A nyugat felé vonuló hadak, társzekerek, barom- 
nyájak sokasága elborított síkot-halmot, s úgy tetszett, 
mintha a föld mozdult volna ki helyéből. A pusztasá- 

gokon tova robogtak, a folyókon átúsztattak, a hegyeken 
átkeltek; nem volt ellenség, melyet el ne tiportak volna. 
A szent « turul » madár ott repkedett Almos feje fölött; 
vijjogásával buzdította a hősöket, repülésével utat 
mutatott a honkereső sokaságnak. 

így értek el a Fekete-tenger mellékére ; így vándo- 
roltak tovább a Kárpátok aljáig, melyen túl az Ígéret 
földje, Attila öröksége terűit el. Almos átvezette népét 
még a Kárpátok bérezein is, a hol Csaba királyfi hunjai, 
a székelyek vártak rá. De mikor megérkeztek a Tisza 
síkságára, átadta a fővezérséget fiának. Árpádnak, s ő rá 
hagyta az örökség elfoglalását. 

Minél kevesebbet tud róla a történelem, hogy Árpád 
miképen foglalta el az országot, a nép mondái bizo- 
nyára annál^ többet foglalkoztak vele. A krónikákba 
azonban már csak széttördelt darabjai jutottak be 
e mondáknak. Legépebben az a monda maradt meg, 
a mely elbeszéli, hogyan szerezte meg Árpád az ország 
nagy részét Szvaiopluktól egy fehér lovon, 

A dolog így történt volna. 

Mikor Árpád fejedelem leereszkedett a Tisza sík- 
ságára, azonnal követeket küldött a morvák fejedelmé- 
hez, Szvatoplukhoz. Nem fenyegetődzéssel, hanem 
barátságos szóval és fényes ajándékkal küldte el 
embereit. Egy szép fehér lovat, aranyos fékkel, drága 
varratú nyereggel felszerszámozva és ajándékokkal 
tetézve vittek magukkal, s fejedelmök nevében nem 
kértek egyebet Szvatopluktól, mint egy marék földet, 
egy csomó füvet és egy korsó vizet. 

Szvatopluk szívesen fogadta a magyarok követségét 
az ajándékokkal együtt. Örült, hogy többet nem köve- 
teltek tőle 8 készséggel teljesítette kérésüket. 

Nagy jókedvvel tértek vissza a követek Árpád fejede- 
lem hadi szállására, mert scithiai szokás szerint, az a 

fejedelem, a ki a másiknak földet, füvet és vizet küld, 
meg is hódol ennek. 

Nem sokára ezután Árpád újra követséget küldött 
Szvatoplukhoz, s most már országa átadását követelte 
tőle. Megizente neki, hogy ha Attila és a hunok után 
nem lenne is a magyarok öröksége ez a föld : az övék 
azóta, hogy «a fejér lovon a földet, a féken a füvet, a 
nyergen pedig a vizet megvették*. 

Megrestelvén a dolgot Szvatopluk, először haragra 
lobbant, majd meg nagyot kaczagva, így felelt a köve- 
teknek : « Azt a fehér lovat egy nagy bottal agyon vere- 
tem, a féket a szénarétbe vetem és a nyerget a vizbe 
hányatom, — még sem lesz uratoké az ország I » 

A magyar követek Szvatopluk szavaira ezt felelték : 
«Ha ezt teszed is, belőle a magyarok semmi kárt nem 
vallanak, mert az ebek megeszik a lovat, a kaszá- 
sok megtalálják a féket, a halászok pedig kifogják a 
nyerget ». 

Nem is engedtek követelésükből, s mert Szvatopluk 
szép szerivel nem engedte oda, elvették országát erővel. 

A külföldi kalandozások idejéből is hadd mondjak 
el egyet-mást. 

Egyszer egészen Konstantinápolyig, jutottak a ma- 
gyarok és sűrűn megszállották az erős város falait. 
Nagy bajban voltak a görögök, mert látták, hogy rendes 
úton meg nem védhetik városukat. 

Egyet gondolt a görög császár s egy óriás nagy görög 
vitézt küldött ki a magyar tábor elé, a ki harsány szóval 
azt kiáltozta, hogy két magyar birkózzék meg vele, s 
ha ő mind a két magyart földhöz nem veri, akkor a gö- 
rög császár adózójává lesz a magyarok fejedelmének. 

A magyarok bizony nem ijedtek meg a görög vitéz 
nagy hangjától ; nem is tartották szükségesnek, hogy 
ketten álljanak ki vele egyszerre. 

Botond, magyar vitéz magára vállalta, hogy ö egy- 
maga vív meg a göröggel. Mikor szembe állt vele, ezt 
mondta neki: «En Botond vagyok; igaz magyar és a 
magyarok közt legkisebb. De te azért végy magad mellé 
még két görögöt, hogy egyik a testedből kimenendö 
lelkedre, a másik meg eltemetendő testedre viseljen 
gondot, mert mondom neked, hogy nemzetem adó- 
fizetőjévé tesaem a görög császárt)). 

Először a város érczkapuján mutatta meg Botond 
a maga erejét, hogy lássa a görög vitéz, kivel lesz dolga. 
Nagy csatabárdjával egy hozzávágásra olyan rést ejtett, 
hogy egy ötesztendős forma gyermek ki- s bejárhatott 
volna rajta. A görögök nem is igazították ki többet ezt 
a kaput, a melyen ilyen csoda esett. 

A mint ezt megtette Botond, fegyvertelenül kiállt a 
viadal terére. A magyarok lóháton sereglettek köréje,^ 
a görögök pedig a kőfal bástyáira gyülekeztek, hogy 
szemmel kisérjék a megmérkőzést. 

Alig telt a birkózásban egy kis óra, s a görög úgy 
földre terült, hogy semmi módon sem birt fölkelni. 
Ennek láttára a görög császár s országának többi nagy- 
jai, meg a császárné az ő asszonyaival elhagyták a fala- 
kat s palotáikba vonultak, «nagy szégyennek tartva, a 
mi történt vala». 

A magyarok a viadal dicsőségét megnyervén, követe- 
ket küldtek a császárhoz az adóért. S mikor a császár 
mosolygott követelésükön és «egy jó szót sem szólt » 
hozzájuk, a magyarok egész Görögországot elárasztot- 
ták hadaikkal, s tízszeresen megvették a sarczot, a mit 
jószerivel meg nem adtak nekik. 

Az augsburgi veszedelem emléke is erős nyomokat 
hagyott a magyar nép lelkében. De a gyász fájdalmas 
érzését hamar megenyhítette az idő, s a róla szóló 
mondákban a nemzeti büszkeség tör magának utat. 

Mikor a magyar sereg megsemmisülése után az elfo- 
gott vezéreket, Bulcsot és Lehelt a császár elébe vezet- 
ték, ez azt kérdezte tőlük, hogy miért olyan kegyetlenek 
keresztények irányában. Ezek haragos daczczal, nagy 
a büszkén így válaszoltak : «Mi a nagy isten bosszúja 
vagyunk, ki minket ostorul rendelt rátok, mert azon- 
nal rabjaitokká leszünk, mihelyt nem üldözünk benne- 
teket*). 

A császár felindult e fenyegető beszéden, de vitézségök 
dijában megengedte, hogy szabadon választhatnak olyan 
halált, a milyet óhajtanak. « Hozzák elő kürtömet — 
így szólt Lehel — hadd fújjam meg még egyszer éle- 
temben; azután megmondom, milyen halált kívánok ». 

A kürtöt elhozták. Lehel vezér egyet előre lépett, 
kedves kürtjét ajkához emelte, s míg ennek hangjára 
valamennyien elálmélkodtak : nagy hírtelen oly erővel 
sújtott vele a császár homlokához, hogy ez rögrön 
szörnyet halt. « Eredj — riadt fel szilaj büszkeséggel a 
magyar vezér — eredj előttem a halálba. A más világon 
is az én szolgám lesz ! » 

De nemcsak a vezérek haláláról, a sereg pusztulásá- 
ról is zengett az ének. Odavesztek mind, csak hetet ha- 
gyott meg közűlök a németek császára. Ezeket levágott 
füllel, megcsonkított orral bocsájtotta vissza hazájukba. 
«Menjetek — monda nekik — magyarjaitokhoz, s adjá- 
tok nekik hírűi, hogy soha többet a kínok eme helyére 
ne jöjjenek!)) 

Ezt a hét magyart itthon közmegvetés sújtotta, gúny 
üldözte. Elnevezték őket «magyarkáknak», « gyász- 
magyaroknak)). Házról házra jártak ők és ivadékaik; 
énekeket készítettek magukról és arról a nagy veszede- 
lemről, melyben nekikus oly gyászos részük volt, s ván- 
dor dalosokként énekeikkel keresték az irgalom kénye- 
rét. Övék volt az egész ország széltében-hosszában ; de 

azért nem volt hajlékuk, mely alatt meghúzhatták volna 
magukat. 

István, a szent király könyörült meg rajtuk először 
s az esztergomi Szent Lázár ispotályának ótalmára 
bízta őket, így lettek a « gyászmagyarok » utódai szent 
Lázár szegényeivé, se « szegény lázárok » még akkor is a 
régi hős idők emléke fölött virrasztottak, mikor a diadal- 
mas keresztet rég kitűzték már a pogány kor romjai fölé. 

Okét megvetette, de énekeiket szívesen hallgatta min- 
denki. Nem is lehetetlen, hogy a mit én most a po- 
gány hőskor mondavilágából elbeszéltem, az ő énekeik 
töredékeiből jutott a krónikákba, s onnan az én tol- 
lam alá. 



HARMADIK FEJEZET. 

A POGÁNY MAGYAROK MŰVELTSÉGE. 

Adatok hi&nya. — Harczolásuk módja. — Létszám. — Törzsek és 
nemzetségek ; kormányzásuk. — Szabad nemzet a magyar. — Békés 
foglalkozásuk. — Műveltség. — Vallás. — A magyar nép jelleme. 

A pogány ősök hadi tetteit váltig hangoztatják a 
régi tudósítások ; de sem képben, sem köbe vésve nem 
maradt ránk egyetlen vonás, egyetlen töredék sem, a 
melyből híven, elevenen megrajzolhatnék annak a ma- 
gyar vitéznek az alakját, a ki a költő szavai szerint 
« Európa homlokán tombolt*. Tudjuk, hogy rövid kard, 
súlyos buzogány, könnyű kopja és gyorsan repülő nyíl 
volt a fegyvere. Balkarján paizsot, mellén és lábszárain 
vértet hordott, sőt lova szügyét is vérttel övezte, ha volt 
módja rá. Fejét közönséges süveg vagy kucsma födte, 
de azért az érczsisak'sem ment nála ritkaság számba. 
Lóhátról harezolt, s ismerte-használta a nyerget, ken- 

gyelvasat és sarkantyút. Még azt is hozzátehetjük, hogy 
szakállát, haját borotválta, s csupán homlokán hagyott 
erős üstököt és oldalt két ciimbókot, a mely a halánté- 
kok tájáról függött alá. 

Ütközet alkalmával hosszú csatasorban állították fel 
seregüket, hogy az ellenséget minél gyorsabban támad- 
hassák meg, s minél könnyebben keríthessék körül. Ol- 
dalt, rejtett helyeken « les » -eket is helyeztek el, hogy 
ebben segítségökre legyenek ; s gondoskodta tartalék 
seregről, hogy erejük veszteségét ebből pótolhassák és 
magukat, társzekereiket biztosítsák. 

Az ütközetet rendesen azzal kezdték, hogy sebes- 
vágtatva nyilaik záporával árasztották el az ellenséget, 
a melynek sorai ritkán állották ki ezt az első támadást. 
Ha az ellenséges seregben sikerűit megzavarniok a 
rendet, kézi viadalra került a sor. Ha nem sikerült, a 
száguldó magyar lovasság — színlelve — nagyhírtelen 
visszavonult, s nyergében hátrafordulva is szaporán 
folytatta a nyílazást. A támadásnak ezt a módját a szín- 
lelt megfutamodással együtt addig folytatták, míg az 
ellenséget ki nem zavarták, vagy ez maga ki nem moz- 
dult állásából, a mikor aztán könnyen elbántak vele. 
Az üldözésben még kegyetlenebbek voltak, mint a kézi- 
viadalban, 8 mindaddig nem nyugodtak, míg az ellen- 
séget meg nem semmisítették. «Úgy hiszem, még most 
is megismeritek gyümölcseikről — úgy mond nagy- 
büszkén a Xni. századbeli krónikairó — hogy kemény 
emberek voltak ! » 

Es mindezek mellett is a pogány magyar vitéz előt- 
tünk, késő utódok előtt csupán elmosódó ködalak; képe 
olyan, mint a falakra vetett árnyéké : a körvonalakat 
látjuk, de egyénisége nem domborodik ki rajta. A rész- 
leteket inkább csak képzeletünk, mint tudásunk segít- 
ségével rajzolhatjuk meg. 

De bár a harcz volt a pogány ÖBök legkedTesebb fog- 
lalkozása, minden idejöket még sem tölthették fegyver- 
ben. Eletük java része otthon telt el a hazai szálláso- 
kon sátraik, méneseik, gulyáik, nyájaik körül, folyó- 
vizeik és tavaik partján, erdeik sűrűjében. A régi krónikák 
azonban ide nem vezetnek már el bennünket, s mélysé- 
gesen hallgatnak a nép békés foglalkozásairól, minden- 
napi életmódjáról és lelki világáról. Azonban egy-egy 
elejtett szavuk, egy-egy elvétett megjegyzésük, néhány 
ma is használt szavunk, közmondásunk, ősidőkből 
származó népszokásaink, babonáink, meséink lehet- 
ségessé teszik mégis, hogy a békés foglalkozások és a 
mindennapi élet magyarjáról is megtudjunk egyet- 
mást. 

Emiitettük már, hogy a magyar népet hét törzs al- 
kotta s hogy e hét törzs együttvéve száznyolcz nem- 
zetségre oszlott. Azt is olvassuk egy régi írásban, hogy 
a magyar nép 20,000 fegyverest állított i. Ha e szá- 
mot egyenlően osztjuk meg, egy-egj törzsre esett mint- 
egy 3000, egy-egy nemzetségre mintegy 200 harczos. 
Nem lehetetlen, hogy egy-egy család legalább is egy 
fegyveres katonát állított; tehát a hány fegyveres, 
annyi volt a családok száma. Ha egy-egy családra 
öt-öt családtagot számítunk : minden törzsre mintegy 
15,000-, minden nemzetségre körűlbelöl 1000 lélek es- 
hetett ; az egész magyar nép létszáma tehát valamivel 
meghaladta a százezret. 

Éhez a számhoz hozzá kell még vennünk a kabarok 
törzsét, a mely a kazároktól szakadt el, s még a lebédiai 
vereség után csatlakozott a tovább költöző magyarokhoz. 
Nem hagyhatjuk említés nélkül a honfoglaláskor itt 
talált s meghódolt szláv lakosságot, a külföldi had- 
járatokról behurczolt tömérdek hadi foglyot, továbbá 
azokat a besenyő és bolgár letelepedőket sem, a kik a 

vezérek alatt költöztek be s önkényt vetették magukat 
a magyarok hatalma alá. Mindent összevéve az ország 
lakossága megközelítette, ha meg nem haladta a két- 
százezerét, melynek fele a honfoglaló magyarsághoz 
tartozott. 

Csak a magyar népről szólván, ennek minden dolgai 
a törzsek és nemzetségek szerint voltak rendezve. Nem- 
csak hogy e szerint állította ki és küldték harczba 
katonáikat, hanem e szerint szállották meg az elfog- 
lalt ország területét is ; sőt e szerint tartottak köztük 
rendet és szolgáltatták ki az igazságot. 

Minden nemzetségnek meg volt a maga feje, minden 
törzsnek a maga vajdája. Az egy nemzetséghez tartozók 
a maguk területein legeltették nyájaikat s vadásztak, ha- 
lásztak tetszésük szerint, de alá voltak rendelve a nem- 
zetség fejének. Ez tett köztük rendet és igazságot. Ha 
lehetett, egy maga elvégezte ezt a dolgát ; ha kellett, 
gyűlésbe hívta a nemzetséget és ennek választott em- 
bereivel együtt járt el. 

Ha pedig az egy törzshöz tartozó nemzetségek közt 
támadt valami baj vagy pörpatvar, annak a törzs vaj- 
dája volt az eligazitója, a ki az alája tartozó nemzet- 
ségek fejeivel együtt, vagy az egész törzs gyűlésének 
határozatai szerint cselekedett. 

A vajdáknak is felettük állt a fejedelem, a ki a tör- 
zsek közt támadt pörös ügyeket intézte el, s gondosko- 
dott a rend és béke fentartásáról az egész országban. 
a törzsek vajdáinak, vagy a hogyan a krónikák 
nevezik, «a hét magyar)iak» tanácsával élt, s ha szük- 
ségét látta, gyűlésbe hívhatta az egész népet, hogy 
ennek akaratát megtudja. A nép akaratának végrehaj- 
tásában és fejedelmi kötelességeinek teljesítésében két 
főméltóság volt segítségére. Az egyik volt a *gyula»^ 
a ki tán a hadi dolgokban volt a fejedelem jobb keze 

a helyettesítője ; a másik volt a *karhasz9^ a ki a feje- 
delem nevében tett igazságot. 

Nagy volt tehát a magyar nép szabadsága, mert azok, 
a kik fölötte állottak, csak a nép akaratának voltak 
végrehajtói. S a szabad magyar mind egyenlő volt ; 
egyenlőn osztoztak egymással jóban-roszban, terhek- 
ben, jogokban és hatalomban. Nem is becs ült e világon 
se mmit sem többre, mint szabadiágát és fü ggetlenségét. 
Ez volt büszkeségének és erejének kimeríítieietlen lor^ 
rása, ha idegen ellenséggel állott szemközt ; de otthon a 
maga hatóságaival szemben sokszor engedetlenségre és 
féktelenkedésre is ragadta. Ebből a nagy szabadságából 
idő múltával sokat fel kellett áldoznia a fejedelmi hata- 
lom javára. Nem szívesen tette, de meghozta az áldo- 
zatot, s bele is nyugodott, mikor utóbb megtanulta, 
hogy a népek ereje és jóléte nemcsak a szabadságon 
nyugszik, hanem a jó renden és azon a készségen is, a 
melylyel magukat a törvényes hatalomnak alárendelik. 



Milyen foglalkozásokkal töltötték el napjaikat ott- 
hon, béke idején ? — Eészint a harczra készültek, hadi 
gyakorlatokat tartottak és az ifjúságot gyakorolták a 
hadi ügyességekben; részint gazdaságuk rendbentartásá- 
val voltak elfoglalva, s ami üres idejök maradt, a pihe- 
nésre szentelték vagy vendégségekben, harczi játékokon 
és vadászatokon töltötték. 

A mindennapi élet központja a család volt, s mivel 
az ősök házas élete minden adat szerint az egynejű- 
ségen alapúit, nem vonhatjuk kétségbe annak meg- 
hittségét és gyöngédségét sem. A családnak köre ebben 
a régi időben tágabb volt, mint ma, s némikép magá- 
ban foglalta azt, a mit mi rokonságnak nevezünk. Mert 
azok, a kik egy őstől származtak, lehetőleg együtt is 

maradtak; egymás mellett ütötték fel sátraikat és a 
közös szállásokon közös gazdálkodást folytattak. 

Gazdasági életükben főképen a baromtenyésztésre 
voltak utalva, s házi állataik nagy sokasága és sokféle- 
sége bőven ellátta őket minden szükségesekkel/ Azok- 
kal a szavakkal, melyeket a pásztorember ma használ, 
már az ősök is éltek egykoron. A ló, kancza, mén, csikó ; 
három, ökör, bika, borjú, tinó, üsző; juh, ürü, toklyó, 
kecske szavainkat már vándorlásaikból hozták maguk- 
kal. Ezek a nyájak szolgáltatták eledelüket, részben 
italukat, a húst, tejet és a lótejből erjesztett sert ; rész- 
ben a bőrt, gyapjút, húrt sátraikhoz, ruházatukhoz 
és feg3nrereikhez. 

De a baromtenyésztés mellett idővel mind jobban 
ráadták magukat a földművelésre is. Nem itt tanulták 
ugyan meg az új hazában ; de itt nyilt először alkal- 
muk, hogy békén, biztosan és tartósan az anyaföld 
megmunkálására fordíthassák idejök, gondjaik java- 
részét. A búza, árpa, dara, borsó, hagyma, kender, 
komló ismeretes volt előttük már beköltözésök előtt is ; 
a gyümölcsök közül pedig, ha többet nem, ismerték 
a körtét és almát Az új haza földjén talált szláv és 
német lakosok nagy része már rég idő óta művelte 
a földet; ezek meghódolván, segédeivé és mestereivé 
váltak uraiknak a földművelés százfelé ágazó foglala- 
tosságaiban meg a kézi mesterségekben. 

A mire a mindennapi életben szükségök volt, azt 
legnagyobb részben otthon készítették el a család asz- 
szonyai és szolgái. De ezen az úton már nem fedezhet- 
ték minden szükségleteiket : voltak mesterembereik is, 
akik közül, úgy látszik, még az őshazából valók a szűcs, 
szabó, varga, ács, ötvös, kocsi- és fegyvergyártó. A mes- 
terségekkel valószínűen a szolgasorsra jutottak foglal- 
koztak ; a szabad magyar nem tartotta magához méltó- 

nak ezt a foglalkozást, sem akkor, sem a későbbi 
időkben. 

De bármilyen egyszerű volt is életök, az otthoni 
munka mégsem elégítette ki minden kívánságaikat. 
Megkívánták és ékeskedésükre használták azt is, a mit 
az idegen országok szebbet, drágábbat tártak szemük 
elé. Külföldi hadi kalandjaikon raboltak, zsákmányol- 
tak egyfelől, más részen meg kicserélgették vágyaik- 
nak, tetszésüknek megfelelőbb tárgyakért a zsákmány- 
láson szerzetteket. Idegen kereskedők is mind gyakrab- 
ban megfordultak közöttük. Finom szövetek, fegyverek, 
arany, ezüst ékességek meg rabszolgák voltak a csere 
legkeresettebb tárgyai. Nem is lehet csekélylenünk 
azt a gondot, melyet a műveletlenségében nyers, 
de ereje érzetében büszke magyar a maga viseletére 
fordított. 

Csak egy-két olyan szavunkat idézem, a melyek ebbe 
a korba vezetnek bennünket vissza. Fejüket kalpag, 
süveg vagy kucsma födte; testükre inget, zubbonyt, 
ködmönt, dolmányt, gubát, köpönyeget, kaczagányt 
öltöttek, melyek egyikét-másikát öwel, kapcsokkal, 
csatiokkal szorították derekukhoz. Ékességül gyűrűket 
hordtak, gyöngyöket aggattak magokra és kócsagot, 
boglárt tűztek süvegökre. Hadi viseletükről szóltunk 
már ; csak azt említjük még meg, hogy a sereg élén 
zászlók lobogtak s a hadi jelt kürt riadásával adták 
meg. A tábori élethez szükségeseket a szekerek soka- 
sága szállította utánok ; kiki a maga részét tarsolyá- 
ban és Imlacsában vitte magával. El nem maradhattak 
a tömlők sem, melyeknek egyebeken kívül a mélyvizű 
folyók átúsztatásánál is jó hasznukat vették. 

Egyszóval a nép mindennapi életének bármely ágát 
tekintsük, mindenütt annyi változatosságot, a békés 
meg harczi eszközökben oly gazdagságot, készítésökben 

annyi ügyességet találunk, hogy az ősök műveltségét 
az akkori nyugati népek műveltsége mellé állítva sem 
. lehet kicsinyelnünk. 

Azt a képet, melyet az imént a pogány magyarok 
műveltségéről megrajzoltunk, szépen egészíti ki az Ő 
valláffuk. Kevés bizonyosat tudunk róla, de a mit 
tudunk, azt mutatja, hogy az ősök vallása közel járt 
már az egy istenség hitéhez, mielőtt a kereszténységre 
tértek volna. 

A földi és föld feletti tárgyakat az ősök lelki szemé- 
ben is szellemek népesítették még, a melyek emberi 
alakot öltve osztották-intézték az élet ezerféle örömeit 
és bajait. Még ma is él nyelvünkben egy-két szó, a mely 
erre a kereszténységet megelőző időre emlékeztet. 
Nem is lehetetlen, hogy népmeséink tündérei abban 
a korban a levegő szellemei, — a sellők a vizek szel- 
lemei, a manók a föld szellemei voltak. De valamennyi 
jó és rósz leieknél hatalmasabb volt a tüz szelleme, 
melyet a föld színén a lobogó lángban, az égen a 
ríígyogó nap képében tiszteltek-imádtak. Ezt a legfőbb 
szellemet, a ki mindeneket teremtett és éltet, a ki min- 
den jónak és rosznak örök kútforrása. Istennek nevez- 
ték. Az ő hazája az ég, az ő szolgái a csillagok, az ő 
birodalma a világ. A mint a mindent éltető tűz szel- 
leme ő maga, úgy hazája, szolgái és birodalma nevé- 
ben is a tűz fogalma rejtőzik. 

Ez a legfőbb való pedig nemcsak a természeti erők 
kútfeje, hanem az erkölcsi rend istene is. Megsze- 
mélyesítője mindazon tulajdonságoknak és erények- 
nek, a melyeket a nép büszkén vallott a sajátjainak 
s mint ilyen, a szó szoros értelmében a előmagyarok 
isteneid volt. 

Milyennek képzelhették őseink ezt az ő nemzeti 
istenöket ? — Harczias nép levén, a hadak isteiiéiiek. 
Az ég dörgésében az ő szava, az ő lépteinek döngése 
hallatszott alá, s az ég villámlásában az isten nyilát 
látták. A magyarok istene ellensége volt minden más 
népnek, s a magyar nép a haragos ég bosszúállásának 
kiválasztott eszköze volt az idegen népek között. Mint 
legfőbb isteni hatalom,. a rossznak is kútforrása volt 
ugyan, de nem lehetett egyúttal a gonosznak is meg- 
személyesítője. Van egy régi-régi szavunk — régibb 
népünk kereszténységre térésénél — a mely tán épen 
a halál, pusztulás és sötétség eme gonosz szellemének 
emlékét őrzi : ez az ördög, vagy régiesen urdung szó. 

Őseink hittek a lélek halhatatlanságában, és a más-- 
világi életben földi kedvteléseik folytatása után sóvá- 
rogtak. A hagyományokban nyomát találjuk annak a 
hitnek is, hogy a leölt ellenség a győzőnek szolgája 
lesz a más világon, s hogy a harczban elesettek lelkei 
sírjaikból kikelve, segítő részt vesznek a földiek küz- 
delmében. A néphit a tejutat ezen szellemek útjának 
tartotta, s a székely ember a hadak útjának nevezi 
ma is. 

A halált úgy tekintették, mint a lélek megszabadu- 
lását porhüvelyétől ; s valamint minden nép, a melynél 
ez a hit gyökeret vert, őseink is gyöngéd gondoskodás- 
sal takarították el, a ini az emberben halandó. Halot- 
taikat vagy a földbe temették : átadták a föld szellemé- 
nek ; vagy a folyók medrébe eresztették alá: hogy a futó 
víz szellemei őrködjenek fölötte; vagy elégették: átadták 
őt a mindeneknél hatalmasabb tűz szellemének. Teme- 
tés után pedig tort tartottak : engesztelő áldozatot és 
ezzel járó lakomát az elköltözött léleknek üdvös- 
ségeért. 

De nemcsak hogy holta után tért a lélek a szellemek 

I Az Árpádok története. 4 

világába ; a földi embert is az élet ezer meg ezer kapcsa 
fűzte Istenéhez és a szellemekhez, a kiknek tiszteletére 
aggódó gondossággal ügyelt. 

Az istentisztelet módja egyszerű lehetett. A sátrak 
alatt lakó nép templomokat nem épített. A szabad ég 
alatt, a levegőbe furakodó dombok ormán, suttogó 
berkek szélén, felbugyogó források vagy suttogó pata- 
kok mellett gyújtották meg az áldozat tüzét és ennek 
lángjain mutatták be Istennek azt, a mi neki és nekik 
legkedvesebb és legdrágább volt. A nap költe vagy 
nyugvása idején — a mikor a hatalmas égi szellem 
tekintetét a földi ember szeme is megbírta — gyúl- 
tak ki az áldozat tüzei. A nap nyugtát népünk még 
ma is napáldoztának nevezi. A föld gyümölcseiből 
és kedvelt házi állataikból a legszebbeket szemelték ki 
az áldozat tüzére. A legbecsesebb áldozat volt a hámot 
není látott, nyerget nem hordott, folttalan fehér ménló. 

Az áldozatot Isten szolgái és közbenjárói, a táltosok 
rendezték. Ok nevelték, gondozták az áldozatra szánt 
állatokat ; ők szúrták le őket s rakták kiválogatott 
nemesebb részeiket az áldozat tüzére. Az ő felzengő 
imáik nyitották meg az eget az áldozat magasba szálló 
illata és a hívek áhítata előtt. Az ő révedező tekintétök 
olvasta ki a szent láng lobogásából, füstje szállásából 
és a leszúrt állat belsejének rejtett jeleiből a más 
halandó előtt eltakart jövendőt. 

Az áldozatot áldomásnak nevezték; ezen a néven 
emlegeti azt legrégibb krónikásunk is gyakorta. A szó 
él még ma is ; de jelentése megváltozott, s mai értelme 
aligha annak emlékét nem őrzi, hogy az ősök az áldo- 
zat alatt vagy annak végezte után a vallási szertartás- 
sal járó ünnepi lakomát ültek. 

Az ősök szellemi műveltségéről keveset tudunk ; egy- 
két jelt látunk csupán, a melyekből a szunnyadó erőkre 

következtethetünk. írásuk volt, noha annak használata 
még igen korlátolt lehetett. A rovás, betű és írás^zo.- 
vunk (ama kettő vésett, emez utóbbi festett jegyeket 
jelentett) régibb keletű a honfoglalásnál. 

Szerették a dalt és éneket, mely együtt szállt a 
magasba az áldozat füstjével, lelkesítette, felvidította 
őket harczi táborozásaikon, szórakoztatta a minden- 
napi életben és meg-megszólaltatta a multak emlé- 
keit — az ősök dicsőségét a jövőért küzdő utódok előtt. 
A magyar nép mindig dalos nép volt s költészete, 
a mióta ismerjük, híven tükröztette vissza szíve világát, 
szenvedélyét, egész jellemét. 

Ha a régi időknek csak egy-egy töredékét is meg- 
őrizte volna az idő számunkra, nem sínylenők annyira 
a történeti adatok hiányát. Elénk állítanák azok a 
pogánykor magyarjának legalább lelki képmását, a ki 
mindenek fölé helyezi a szabadságot, de a hol az ösz- 
szeség java követeli, eltűri a legkeményebb fegyel- 
met is ; — a kit százados harczok nyerssé, kegyetlen- 
kedővé, kapzsivá tettek, de csorbát nem ejtettek azért 
emberségén ; — a ki fenhéjázó, kérkedő, könnyelmű 
és hajlandó a tékozlásra, mert túlságosan érzi erejét, 
s nagy a magamagába vetett bizodalma ; — a ki hir- 
telen fellobbanó, tomboló jókedvű, de vére hevességét 
ritka józanság és érett bölcseség mérsékli. Midőn hon- 
talanul bolyong, idegen népekre zúdítja fegyverét és 
hazát alapít : abban a hitben él, hogy isteni küldetést 
teljesít. Ez a hit közös kútforrása büszkeségének az 
erőssel szemben, nagylelkűségének a gyenge irányában 
8 törhetetlen bizodalmának a jövőben, melynek útjait 
jóságos végzete jelölte ki számára. 

MÁSODIK KÖNYV. 



A MAGYAR KERESZTÉNY EGYHÁZ ÉS 
KIRÁLYSÁG MEGALAPÍTÁSA. 



ELSŐ FEJEZET. 

GEJZA FEJEDELEM, AZ ÚTTÖRŐ. 

Az ország helyzete a keleti és njtig.ti császárság közt. — A magyar 
nemzetnek el kellett fogadnia a ker. bitet és állami rendet. — Gejza 
fejedelem a nyngathoz csatlakozik. — Követsége I. Ottó császárhoz. — 
Az első hittéritök. — A kereszténység a fejedelmi családban. — Istr&n 
házassága. — Gizella és a vele beköltözött urak. — Gejza érdemei. 

Elbeszélésünk fonalát ott szakítottuk el, hogy Gejza 
fejedelem megtiltotta a külföldi hadi kalandozásokat. 

Nem hirtelen fölbúzdulásában, hanem okos megfon- 
tolással tette, a mit cselekedett ; nem is annyira a maga 
jószántából, hanem azért, mivel a dolgok rendje rákény- 
szerítette. A magyarok új hazáját az erdélyi hegyeken 
túl lakó besenyők kivételével minden oldalon keresztény 
népek fogták körűi. A keleti szomszédok Konstantiná- 
polyból, a nyugatiak Eómából fogadták el a keresztény- 
séget ; de bármelyik egyházhoz tartoztak, egyaránt gyű- 
lölték a pogányságot és kiirtására törekedtek. A keresz- 
tény uralkodók legszentebb kötelességüknek tartották 
a kereszténység terjesztését és a pogányok elleni küzdel- 
met. Gondoskodtak a szent hit igéinek terjesztéséről; 
de ha szép szóval, rábeszéléssel nem boldogultak, a 
fegyveres erőszaktól sem riadtak vissza. Nemcsak ke- 
reszttel, hanem karddal is térítettek. S míg ezt köteles- 
ségüknek tartották, addig hangosan hirdették azt a jo- 
gukat, hogy a megtérített népek fölött őket illeti meg 
a patalom. 

Gejza fejedelem látta, hogy a kereszténység emez 

áradata ellen, a mely a pogány magyarságot ostromolta, 
emberi erővel hiában küzd. Tudta, hogy a magyar 
fegyverek dicsősége csak ideig-óráig fordíthatja el s 
tarthatja távol a veszedelmet. Világos volt előtte, hogy, 
ha a magyar állandóan meg akarja tartani új hazáját 
s békében akar élni szomszédaival, nincs más válasz- 
tása, mint a keresztség fölvétele. Csak azon aggódott, 
vájjon sikerülni fog-e ez a nagy dolog a hatalmas szom- 
széd uralkodók, a német és görög császár erőszakos 
beavatkozása nélkül, s úgy, hogy a kereszténység be^ 
fogadásáért cserébe ne kelljen adnia országa független- 
ségét. Hogy ezt a veszedelmet elhárítsa, önkényt kellett 
népével együtt az új ösvényre lépnie. Nem volt szabad 
megvárnia, míg erre a lépésre akár az egyik, akár a 
másik fél rákényszeríti. 

E végből Gejza fejedelemnek mindenekfölött hosszú, 
tartós békére volt szüksége. Ezért hagyatta abba a kül- 
földi hadakozásokat, s ezért kereste-ápolta a jóbarát- 
ságot a szomszéd népekkel és fejedelmekkel. Közöttük 
is főképen a megerősödött s fenyegető hatalmú német 
császársággal iparkodott békében élni. Mindjárt ural- 
kodása elején követséget küldött I. Ottó császárhoz. 
A követek a békét vitték magukkal és a béke áldásait 
hozták meg népük számára. 

A béke ára, úgylátszik, a kereszténység befogadása 
volt, mert a hazatérő magyar követek nyomában azon- 
nal megjelentek az első német térítők. Egy-kettőnek a 
nevét is tudjuk. Bruno, verdeni püspök volt az első ; 
nemsokára ő utána érkezett Wolfgang, svábországi 
szerzetes; majd Pilgrin, passaui püspök küldte ei a 
maga papjait, a kik nagy buzgósággal láttak a térítés 
munkájához. 

Ma is olvashatni még Pilgrin püspök levelét, melyben 
dicsekedő örömmel jelenti a pápának, hogy emberei 

jnár ezrével keresztelték meg a pogány magyarokat. 
Epén buzgósága keverte őt gyanúba Gejza fejedelemnél. 
Nem is volt kisebb dologról szó, mint hogy Pilgrin 
püspök a keresztény hitre téritett magyarokat a maga 
főpásztorsága s evvel együtt a német császárok főható- 
sága alá akarta keríteni. De már addig nem terjedt a 
jóbarátság ! Gejza fejedelem, mihelyt belátott a német 
főpap lelkébe : térítő papjait, ezeket a bárány bőrbe 
öltözött farkasokat azonnal kiűzte országából. Nem is 
találjuk ettől az időtől fogva egy német szerzetesnek a 
nevét sem megörökítve azok közt, a kiknek népünk a 
keresztény hitre térítését köszöni. 

Annál sűrűbben fordultak meg Gejza fej edelem körűi 
^s népe közt a szláv szerzetesek, a kiknek sorából kettő 
magasan kiemelkedik. Az egyik Adalbert, prágai püs- 
pök, a kit már életében szent gyanánt tiszteltek s a kinek 
vallásos buzgóságában nem volt addig nyugta, míg a 
pogány poroszok közt mártir-halált nem szenvedett. Ez 
az Adalbert püspök az új német császárnak, III. Ottó- 
nak is bizalmas embere volt és szívesen látott vendége 
volt a pápai udvarnak. Többször megfordult Olasz- 
országban s ide tartva egyszer-másszor a magyar feje- 
delem udvarát is útba ejtette. volt az a szent ember, 
a kinek kezéből 984 körűi Gejza fejedelem az ő egyet- 
len fiával, Istvánnal és családja többi tagjaival együtt 
fölvette a keresztségét. — A másik az ő szívbéli jó ba- 
rátja, Asztriky szerzetes volt, a ki Adalbert halála után 
több társával együtt Magyarországba költözött s egész 
eletét népünk megtérítésének szentelte. Az ő számukra 
kezdte építtetni Gejza fejedelem az első kolostort ha- 
zánk»területén : a szent-mártoni (pannonhalmi) apátsá- 
got, a honnan az új hit világossága és melegsége lassan- 
ként elárasztotta az egész országot. Asztrik volt Gejza 
fejedelem főtanácsosa és támasza, nemcsak az egyházi, 

hanem a világi dolgokban is. Ö volt az, a ki az úttöréff 
nehéz munkája után még Istvánnak is segítségére állt 
a keresztény egyház és királyság fölépítésében. 

De Gejza fejedelmet nem csupán népe és országa 
szüksége vezette az új útra ; családi körülményei is ser- 
kentgették és ápolták lelkében a kereszténységhez valá 
hajlandóságot. Krónikáink szerint az ő első felesége,. 
Sarolta fejedelemasszony, annak az erdélyi Gyulának 
volt az unokája, a ki Konstantinápolyban vette föl a^ 
keresztségét. Az ö korai halála után Micziszlav, len- 
gyel' berezeg testvérét, Adelhaidot vette feleségül, a ki 
bizonyára számos lengyel kísérettel érkezett hozzánk 
s ezek közt nem igen hiányoztak a lelkiekben buzgól- 
kodó szerzetesek sem. A krónikák úgy magasztalják az 
új fejedelemasszonyt, mint igen szép, bátor, mulat- 
ságot, vadászatot kedvelő nőt, a ki lovaglásban és- 
kópjavetésben a férfiakkal is versenyre szállhatott, s a 
ki nagy hatással volt fejedelmi férje lelkére. Ok ketten 
vitték be a kereszténységet a fejedelmi családba, s Adal- 
bert püspök az egyház nevében szentesítette, a mit- 
ők megkezdték. 

Gejza fejedelem tudta, érezte, hogy a magára vállalt 
nagy munka elvégzésére egy emberélet kevés. Azon 
volt tehát, hogy egyetlen fia számára a munka folyta- 
tását megkönnyítse és a sikert biztosítsa. A keresztény 
anyától született, keresztény hitben növekedett és- 
Adalbert püspöktől ünnepiesen megkeresztelt István 
fejedelemfi számára megkerítette Henrik bajor berezeg 
leányának a kezét. 

Nagy fába vágta a fejszéjét az öreg fejedelem, de jól 
megnézte, hogy hova vág. A bajor herczeg legközelebbi 
rokona volt a német császárnak, s nem volt lehe- 
tetlen, hogy ő vagy utódai még a császári koronát is 
örökölhetik. De akár berezegek maradnak, akár a csá- 

Bzári székbe kerülnek, a magyar nép nagy hasznát lát- 
hatta annak, ha az ő fejedelmeit a hatalmas szomszéd- 
uralkodó családdal a rokonság kapcsai kötik össze. Ha 
a magyart veszedelem fenyegette, egyelőre csak nyugat 
felöl érhette az. Ez a házasság jó villámhárító volt a 
förgeteg idejére. Legalább Gejza fejedelem így gon- 
dolta s nagy volt az öröme, mikor kérését megadták. 
A kérést nyomon követte az eljegyzés, ezt valamivel 
később a házasság. 

Gizella, a bájos ifjú bajor herczegkisasszony remegő- 
szívvel, de erős elhatározással érkezett a pogány magya- 
rok fejedelmi székhelyére, Esztergomba, a hol úgy fo- 
gadták mint a béke zálogát, mint a magyar nép ke- 
resztény hitre térésének kezességét. Fényes kísérettel, 
előkelő urak és fegyveres vitézek társaságban érkezett 
meg. hitbéli buzgóságát; ezek fegyverüket hozták 
a kereszténység szolgálatára. Gejza fejedelem bőkézzel 
gondoskodott róluk. Az ifjú fejedelemnő udvartartására 
Veszprém várát és uradalmát adta ; az idegen uraknak 
jószágokat adományozott. Nem is kívánkozott haza 
közülök egy sem, s későbbi hatalmas főúri családaink 
egyike-másika bennök tiszteli megalapítóját. Az ő ótal- 
mok alatt mind bátrabban lépik át határainkat a német 
és olasz szerzetesek is, s mind nagyobb számmal érkez- 
nek letelepedni óhajtó földművelők, iparosok és keres- 
kedők. Azok a szent hit igéit hirdetik és az első kolosto- 
rok lakóit szolgáltatják ; ezek a békés munka áldásait 
terjesztik s első városainknak lesznek megalapítóivá. 

Folyt a munka serényen, de nem küzdelem nélkül, 
s a vérontás sem maradt el. A pogány hit táltosai nem 
nézhették tétlenül a kereszt hódításait, a törzsek és 
nemzetségek fejei a fejedelmi hatalom terjeszkedését. 
De Gejza bátran szembe szállt velük s megtörte ellen- 
zésöket. Hogy milyen eszközökkel s milyen küzdelmek 

árán ért czélt, arról nem olvasunk a régi följegyzések- 
"ben. A legendák csak annyit mondanak, hogy kegyetlen- 
ség volt a fegyvere és vérontás volt a munkája. De a 
kiontott vér nem hullott idegen érdekekért s a drága 
áldozatok árán egy nagy jövő biztosságát váltotta meg 
nemzete számára. 

Gejza hatalmas, zord alakját a gondviselés két kor- 
szak határmesgyéjére állította. Már nem pogány, de 
még nem is keresztény. Mind a két hit istenének áldoz 
s mikor ezt szemére vetik, az a válasza, hogy «elég ha- 
talmas úr ö ahhoz, hogy két istennek is áldozhasson. » 
Érzései nem tiszták, de szeme éles, tekintete biztos és 
karja erős. A nagyság koronája nem ékesiti; de az 
úttörés dicsősége az övé. rakta le az alapot, a mer 
lyen hőslelkű és szent életű fia, István a magyar ke- 
resztény egyházat és királyságot fölépítette. 



MÁSODIK FEJEZET. 

ISTVÁN DIADALRA JUTTATJA A KERESZTÉNYSÉGET ÉS 

KIRÁLYSÁGOT. 



I. 



István és a korszellem. — A vallásos rajongás. — Az erényes élet : 
.a test megvetése, a lélek felmagasztalása. — A pápák hatalmi törek- 
vései. — István egyénisége. 

István Esztergomban született — akkor még, a mikor 

^tyja nem ült a fejedelmi széken — talán 969-ben. 

Bölcsője felett keresztény anya imádságai virrasztottak 

és fesledező gyermeki lelkét az Olaszországból jött 

jámbor Theodatus gróf ápolgatta. Felserdülvén, a 

mártírhalált áhító Adalbert püspök vezette őt be a 
keresztény hívek közösségébe, sneje oldalán helyet fog- 
lalt a nyugati uralkodók fényes körében. Áldást termo 
hosszú életével bebizonyította, hogy mily igaz fia volt 
nemzetének ; de azért az ősi pogány magyar világ már 
idegen volt tőle. Fenséges lelke minden ízét azok az 
eszmék, érzelmek és törekvések hatották át, melyeket 
az európai népek műveltsége teremtett. 

A X-ik század második felében a vallási eszmék 
hatalmasabbak voltak, a vallásos élet erősebben fel- 
buzdult, mint valaha. Az elmúlt századok erkölcsi sülye- 
dése után rendkívüli szellemek evangéliomi ihletett- 
séggel hirdették újra a test megfékezését, hogy a lélek 
fölszabadulhasson," — a földi vágyak elnyomását, hogy 
az igaz hit a maga égi tisztaságában ragyoghasson. 
Hirdették a keresztény erények fönségességét az em- 
berbaráti szeretetet, a könyörületességet és alamizsnál- 
kodást, az önmegtagadást és lemondást a világ hiúsá- 
gairól. S mert minden rossznak, bűnnek kútforrása a 
test a maga gonosz indulataival : hirdették a testnek 
gyötrését, sanyargatását, kínzását böjttel, virrasztással, 
vesszőzéssel és a fájdalmak minden nemével.* Az volt 
az igazi, tiszta életű szent ember, a ki lemondva a 
világról, elvonult az erdő vadjai közé és ezer veszély 
közt, a testet ezerféleképen sanyargatva, a megtisztult 
lélek fenséges röpdösésében gyönyörködhetett. Az ilye- 
nek előtt megnyilatkozott az ég s velük, általu csudá- 
kat művelt. 

Ezt a szellemet, ezt a hitet nemcsak papok, szerze- 
tesek hirdették és vallották, hanem mindazok, a kiket 
az áradat magával ragadt: szegények és gazdagok^ 
ügyefogyottak és hatalmasok egyaránt. Maga III. Ottó 
császár is gyakorta megtette, hogy hetekre elvonult a 
világtól, felkereste a vadonok egy-egy szent emberét s 

velők vetélkedve keserves vezeklésben töltötte éjjeleit, 
nappalait. A remeték, vezeklők, martirok, csudatevő 
üzentek százada volt ez, melyet az agyonkinzott test 
jajkiáltása és a felmagasztalt lélek ujjongása töltötte be. 

Es a pápák a fölzaklatott szivek hullámain éber szem- 
mel és erős akarattal vezetik czélja felé a keresztény 
egyház hajóját. E czél pedig nem más, mint az egyház 
megszabadítása a világi hatalom bilincseiből és a pá- 
pai hatalomnak a császári hatalom fölé helyezése. Nem 
is lehetett másképen : ha a lélek előbbre való a testnél, 
az egyházi hatalom is föléje van rendelve a világi ha^ 
talomnak!,. 

Ez a kor szülte, nevelte Istvánt. De az ő lelkében 
csak kora nemes eszméi vertek gyökeret ; túlzásai, fél- 
szegségei és hibái nem bírtak fölötte hatalommal. Lel- 
kesedésénél nem volt csekélyebb józansága, józanságá- 
nál tettekre termettsége. Nem mártírja óhajtott lenni 
a szent hit igéinek, hanem apostola. Nemzete javát 
nem rendelte alá senkinek, semminek; megóvta azt 
a császárok támadásaitól és a pápák hatalmával szem- 
ben egyaránt. Áhítatos tekintete a kereszten csüggött ; 
de erős jobbját kardja markolatán nyugtatta. Apostoli 
buzgóságában sem felejtette el egy pillanatra sem, hogy 
^gy sokat hányatott, válságos helyzetbe sodort, nagy 
iettekre hívatott nép sorsa van gondjaiba helyezve. 

II. 

István apostoli buzgósága. — A pogányság támadása az ország nyu- 
gati felében. — István követsége Kómába. — Királylyá koronáztatja 
magát. — A pogányság támadása keleten. — Otom. — A ker. király- 
ság diadala. 

Mikor István 997-ben átvette a fejedelemséget, nem 
volt több huszonnyolca évesnél. Az ifjúság lelkesedésé- 
vel, a férfikor megfontoltságával és állhatatosságával 
látott hivatása betöltéséhez, hogy befejezze azt, a mit 
;apja megkezdett. 

Ott serénykednek oldala mellett Asztrik és szerzetes 
társai, a nejével beköltözött keresztény urak, a mind 
nagyobb számmal beözönlő egyházi és világi jövevé- 
nyék, s valamennyiök tekintete az ifjú fejedelemre 
van szegezve, a ki agostoli buzgóságában mindnyájo- 
kat meghaladja. Elvegyűl a nép közé, felkeresi a hatal- 
masokat, s a kik az idegen szerzetesek szavai elől 
elzárkóztak, megnyitják szívókét az ő bölcs és szelid 
intései előtt. 

A hol azonban apostoli szerénységének varázsa nem 
hat, ott fejedelmi hatalmának súlyát veti latba. Minél 
nagyobb és gyorsabb volt a térítés sikere, annál inkább 
növekedett azoknak aggodalma és elkeseredése, a kik 
.az ősi pogány hit kiirtásában nemzetük veszedelmét 
látták. Ezek Somogy urának, a hatalmas Koppánynak 
vezérlete alatt attól sem riadtak vissza, hogy fegyverrel 
álljanak a kereszt útjába. Dühök és bosszújok főképen 
az idegenek ellen fordult, a kikben a nemzet elvesztőit 
látták. István azonban, a vele tartó urakkal — a kik 
között az előkelő jövevények is első sorban küzdöt- 
tek — Veszprém falai alatt meglepte a fölkelőket és 
löké''etes diadalt aratott rajtok. Koppány vezér maga is 

holtan maradt az ütközetben, s az ő elestével a pogány- 
ság ereje is megtört az ország nyugati felében. A kiben 
élt is még a régi hit, magába zárta azt s meghajolt az. 
új vallás hatalma előtt. 

A fölkelők javait István egyházi ezélokra fordította. 
Gazdagon megajándékozta a pannonhalmi apátságot 
és Székesfehérvárott pompás templom építéséhez kez- 
dett. Annak is idejét látta most már, hogy a diadalmas, 
egyházat szervezze. A megtért lakosság területét egyház- 
megyékre osztotta s kormányzásukra főpásztorokat ren- 
delt, a kik között elsőnek az esztergomit tette meg. 

Az így rendezett egyházban aztán nemcsak a keresz- 
tény hit számára épített erősséget, hanem a maga feje- 
delmi hatalma támogatására is, a mely már-már meg- 
közelítette a nyugati országok királyainak hatalmát. 
De intézkedéseinek csak úgy lehetett foganatjuk, ha 
azokat a nyugati keresztény világ fölött osztozkodó kéi 
föhatalomnak — a császárságnak és a pápaságnak — 
legalább egyike megerősíti, szentesíti. 

Melyikhez forduljon ? A császársághoz-e, a mely 
főhatóságot követelt magának a keresztény hitre tért- 
pogány népek fölött ; avagy a pápai székhez, a mely 
ép a császárság ellenében ótalmába fogadta a függet- 
lenségöket féltő kisebb népeket ? 

Istvánnak nem eshetett nehezére a választás. Egy- 
felől vallásos lelke sugallatát követve, másfelől bölcsen 
megfontolva a körülményeket, a pápához fordult. 
Az 1000-dik év tavaszán a hű és tapasztalt Asztrik 
vezetése alatt fényes követséget küldött Rómába. 
II. Szilveszter pápa a legnagyobb örömmel és szíves- 
séggel fogadta István követét. « Nekem csak a czímem 
« apostoli)) — így szólt Asztrikhoz — de a te urad való- 
ságos apostol I » Készséggel megerősítette az ifjú feje- 
delemtől alapított püspökségeket, fölhatalmazta őt újak 

alapítására is, s a magyarországi keresztény egyház 
ügyeinek intézésében öt és utódait olyan jogokkal 
ruházta fel, a milyenekkel abban az időben csak 
a kereszténység legkitűnőbb fejedelmei, a német és 
franczia királyok dicsekedhettek. Felhatalmazta Istvánt 
és utódait, hogy magukat « apostoli királyoknak)) czí- 
mezhessék s ünnepies alkalmakkor az általa küldött 
kettős keresztet, mint e czím látható jelképét, maguk 
előtt vitethessék. Bőkezűsége tetözéséűl királyi koro- 
nát is küldött Istvánnak, hogy az örök időkre az Isten 
helytartója által megáldott magyar királyság szimbó- 
lumául szolgáljon. 

« Miután Asztrik atya Eómában mindent elvég- 
zett — így szól Szent Istvánnak hétszáz évvel ezelőtt 
írt életrajza — s még többet kapott, mint a mennyit 
kért, nagy örömmel tért haza. Mikor Esztergom köze- 
lébe érkezett, a király nagy tisztességgel ment elébe 
s Asztrik bemutatta a pápa ajándékait, a koronát és 
kettős keresztet. István hálát adott az Istennek s később 
megköszönte a pápának az ajándékokat. Miután pedig 
meghallgatták a pápai áldást hozó levelet, a főpapok 
és papság, a főurak és a nép örömriadás közt egy szív- 
vel-lélekkel királylyá kiáltották ki István fejedelmet és 
a szent kenettel fölkenvén, Nagy-Boldog- Asszonj'' nap- 
ján (aug. 15.) Esztergomban meg is koronázták. » 

így lett István fejedelem királylyá; így foglalt 
helyet Magyarország világrészünk keresztény király- 
ságai között. 

De ezek a fényes sikerek, a melyeket fejedelemsége 
három éve alatt István kivívott, csak az ország nyugati 
felében juttatták diadalra a kereszténységet és király- 
ságot. Az innen távolabb fekvő, gyéren népesített kelet 
részékben, a Tiszán túl és Erdélyben még a régi hü 
és az ősi szabadság hívei voltak i^öbbségben. Gyula, 

az Erdélyben letelepedett magyar töl*zs feje, István 
király anyai rokona, nem is késett tiltakozni az újí- 
tások ellen. Maga körűi gyűjtötte az elégedetleneket 
8 Koppány példájára fegyvert fogott az ország koronás 
ura ellen (lOOá.). Sorsa is az lett, mint Koppányé. 
A szent hit zászlaja alatt ellene vonuló István hadai 
vérbe fojtották a keleti fölkelést. Gyula egész családjá- 
val együtt a győzök fogságába került és sem ö, sem 
utódai soha többé vissza nem kapták elvesztett hatal- 
mukat. Erdélyt István idejétől kezdve a királyoktól 
kinevezett vajdák kormányozták. 

Azonban még az erdélyi fölkelés leverése után sem 
volt teljes István hatalma az egész ország fölött. 
A Marostól délre, az erdélyi hegyektől keletre, az Alsó- 
Duna és Tisza mellékén egy másik törzs feje, a kit 
Otom-nak vagy Achtum-nok neveztek, megvetette 
István király hatalmát. Nem volt ugyan idegen a 
kereszténységtől, csakhogy nem a nyugati országokból, 
hanem bolgár földről hozatott görög térítő papokat. 
Nem is szegült nyílt lázadással a magyarok új királya 
ellen, de azért a görög császár ótalmában bizakodva, 
semmibe sem vette István parancsait. sem kerül- 
hette ki végzetét. Egyik főembere, Csanád, Istvánhoz 
állott át s ő vezette ennek seregét egykori ura ellen. 
Csanád vezér szétverte Otom hadait, őt magát az ütkö- 
zetben megölte s hatalmának mindenkorra véget vetett. 

HAEMADIK FEJEZET. 

ISTVÁN KIRÁLY EGYHÁZI ÉS ÁLLAMI INTÉZKEDÉSEI. 

A ker. egyház szervezése. — Az első egyház-községek, kolostorok, 
püspökségek. - I-tván bőkezűsége az f gyház irányában. — A király- 
ság szervezése. *— A kir. hatalom és köre. — A kh*. ndvar. — A nem- 
zet tagolódása. — Egyházi rend, nemesség, polgárság, jobbágyság, 
szolgák. — Kormányzás, igazságszolgáltatis, törvényhozás. ,— István 
törvényei. — A magyar ker. egyház és királyság épülete. 

Ama kemény tusák után, melyekkel István az új 
rendet az egész országban biztosította, békésebb idők 
következtek. Az imént elbeszélt eseményeket követő 
huszonöt évről egyetlen oly adatunk sincs, a mely 
Istvánnak valamely nagyobb hadi vállalatáról szólana. 
Az éjszaki és nyugati határok mentén a lengyel és cseh 
fejedelemséggel meg az ausztriai határgrófsággal gya- 
korta voltak ugyan háborúságai ; de ezek az országnak 
sem területe épségét, sem függetlenségét, sem belső 
nyugalmát nem veszélyeztették. A tartós béke emez 
évei alatt ápolgatta és növelte nagyra István az általa 
. ültetett csemetét: a keresztény királyságot, melynek 
árnyékában a hálás utódok századokon át élvezték 
a béke áldásait s biztos menedéket találtak az idők 
zivatarai ellen. 

István mindjárt fejedelemsége kezdetén* hozzálátott 
a nagy munkához. Megparancsolta a keresztény rab- 
szolgák szabadon bocsájtását s maga járt elől jó példá- 
jával. A hol térítő buzgósága a szent hit igéit elhin- 
tette s az elhintett magvak fogékony földbe hullottak, 
megalapította az első egyházközségeket. A szépen sza- 
porodó községek felügyeletére, támogatására és híveik 
összetartására főpásztorokat rendelt. 

Említettük, hogy Asztrik Eómába küldetésekor már 

a dunántúli és dunamelléki részeken több püspökség 
alakúit, melyeknek elsejévé — prímásává — István 
az esztergomit tette. Mikor aztán Szilveszter pápa 
István egyházi intézkedéseit jóváhagyta és hasonlók 
tételére a jövőben is felhatalmazta : a szent király csak 
annál bátrabban és annál serényebb buzgósággal járt el 
. tisztében. Tíz, máig is fennálló püspökség tiszteli benne 
megalapítóját : a dunántúli vidéken a pécsi, veszprémi 
és győri, — a Duna bal partján az esztergomi, váczi 
és kalocsai, — a Tisza mentében az egri, nagyváradi 
és Csanádi, — és Erdélyben a gyulafehérvári, A püs- 
pökségek székhelyein, sőt egyebütt is, pl. Székesfehér- 
várott, gondja volt káptalanok alapítására, melyek 
hathatósan támogatták főpásztoraikat az ö magasztos 
hivatásuk betöltésében. 

Emez egyházi méltóságokat és tiszteket elejénte 
csaknem kizárólagosan szerzetesek viselték. Ok voltak 
egyáltalában a pogánysággal viaskodó kereszténység- 
nek leghívebbb harczosai, a diadalra jutott egyháznak 
legmunkásabb szolgái. István ő róluk is érdemök sze- 
rint gondoskodott. A buzgó benedekrendi szerzetesek 
számára négy monostort alapított: a pannonhalmit, 
melynek első alapkövét még Gejza fejedelem tette le, 
a pécsvár adit zalavárit és bakonybélit. 

A püspökségek székhelyein, a káptalanoknál és a 
szerzetesek kolostoraiban keletkeztek az első iskolák 
a melyek ugyan első renden az új egyház és hit szolgá- 
latára voltak hivatva, de azért annak a kornak fogya- 
tékos ismereteit és ösztövér tudományát is ápolgatták. 
Mindezeket a püspökségeket, káptalanokat és apát- 
ságokat István királyi bőkezűséggel ajándékozta meg. 
Nagy kiterjedésű földbirtokokat adományozott szá- 
mukra fölös számú jobbágy néppel és e jószágok 
mindennemű haszonvételeivel együtt. A püspökök- 

nek ezenfelül még főpásztorságuk megyéje a termeszt- 
vények és marhák tizedével is tartozott. 

De a szent király bőséges adakozásainak sora még 
ezzel sem ért véget: kincseket érő ajándékokkal árasz- 
totta el az általa épitett egyházakat és kolostorokat. 
Különösen a Székesfehérvárott Nagy-Boldog- Asszony 
tiszteletére épített székesegyház volt az, melyet min- 
denekfölött kitüntetett s melynek gyönyörűségeiről 
a légendák hálás meghatottsággal és álmélkodással 
beszélnek. S nemcsak nagy dolgokban, hanem apró- 
ságokban is az ő szerető gondoskodását látjuk. A legenda 
dicsekedve beszéli el, hogy a szent király mennyire 
kitüntette a csanádi székesegyházat. « Isten anyjának 
itt oltárt emelvén — úgymond — az elé ezüst füstölőt 
akaszta, melynek szolgálatára két élemedett korú em- 
bert rendele, úgy hogy a tömjén illata a nap egyetlen 
órájában sem hiányzék. Továbbá nyár idején az Ur 
házában jéggel telt edényeket tétete, melyekben az Úr 
vérének áldozatára a legjobb borral telt palaczkokat 
tartották. » Kilenczszáz év viszontagságai után a magyar 
katholikus egyház ma is élvezi az ő jótékonyságának 
gyümölcseit s egyik leggazdagabb egyháza a világnak. 



Istvánnak, mikor a magyar királyság alapjait lerako- 
gatta, a nyugati országok példája után kellett indulnia. 
De neki fényes érdeme, a magyar nemzetnek nagy sze- 
rencséje, hogy csak ott utánozta őket, a hol el nem 
kerülhette vagy javát látta, s hibáikat át nem ültette 
a magyar földbe. 

Főgondja volt, hogy királyi hatalmát minél telje- 
sebbé tegye; de nem azon az áron, hogy miatta az 
országnak vagy a nemzetnek egysége csorbát szenved- 
jen. A nemzet egységének megóvására már Gejza feje- 

delem sokat tett, mikor a régi törzsfők hatalmát meg- 
törte. Még többét tett István király amaz intézkedésével, 
hogy a földbirtokot — melyet a nép annak idején nem- 
zetségek szerint szállt meg s azóta közösen birtokolt — 
egj'éni tulajdonnak nyilvánította ki, amelylyel a tulaj- 
donos szabadon rendelkezhetik. A szabad földbirtokosok 
osztálya állt így elő, melyet történetünkben a nemes- 
ségnek nevezünk. A nemesek úgy egyenként mint ösz- 
szességükben nem függtek senki mástól mint a király- 
tól; nem voltak senki másnak alárendelve mint a 
királynak, a ki épen birtokuk szabadságának jogát 
megadta s ezt a jogot meg is védte. De a szabad bir- 
tokosoknak eme függése és alárendeltsége nemcsak 
István korában, hanem még sokkal későbben is igen 
csekély volt. A nemesség kezdettől fogva úgy szerepelt 
a király mellett, sokszor a királyokkal szemben is, mint 
az államhatalomnak amazzal egyenlő jogú részese. 
A nemesség semminemű adót nem fizetett s hadba is 
csak akkor szállott, ha külső ellenség támadása fenye- 
gette az országot, vagy ha jószántából ajánlotta fel 
a királynak szolgálatát. 

A mint a nemesség nagy hatalma a szabad földbir- 
tokon nyugodott — a melytől csak hűtlenség esetén 
lehetett megfosztani az illetőt — úgy Istvánnak is arról 
kellett gondoskodnia, hogy királyi hatalmát szintén a 
földbirtokra alapítsa. A királyi családnak magának is 
nagykiterjedésű birtokai voltak még az ország meg- 
szállásának idejéből. István ezekhez csatolta mint 
királyi jószágokat ama területeket, a melyek az ország 
minden részében, főképen pedig a határok mentén 
magánkézre még nem jutottak. Ezeket a királyi jószá- 
gokat aztán a maga kezelése alá vette, felosztotta ura- 
dalmakra s kormányzásukat egy-egy királyi tisztvise- 
lőre bízta. Ezeknek a királyi uradalmaknak rendesen 

egy-egy vár volt a középpontjuk, a miért azokat vár- 
megyéknek^ kormányzóikat pedig várispánoknak ne- 
vezték. 

A királyi vármegyék hivatása kettős volt : gazdasági 
és katonai. Gazdasági — a mennyiben a megye terüle- 
tén élő várnép az általa megművelt föld termésének 
egy részét a királyi kincstárba szolgáltatta ; katonai — 
mivel a megye lakosságának másik része, a várjob" 
bágyság örökös hadi szolgálatra volt kötelezve s ennek 
fejében a vármegye földjeinek jövedelméből szintén 
egy részt kapott. A várispánok feladata volt, hogy a 
várnéptől a köteles jövedelmeket és szolgálatokat be- 
hajtsák, a várjobbág}^okat pedig ellássák, hadi fegyelem- 
ben tartsák s ha a szükség úgy kivánta, a király 
zászlaja alá vezessék. Ily módon a királyi vármegyék, 
úgyszólván, állandó hadsereget szolgáltattak István 
rendelkezésére s megadták azt a jövedelmet is, a mely 
ennek a hadseregnek ellátására szükséges volt. 

De kincstára, hadi ereje növeléséről és királyi ha- 
talma emeléséről István még másképen is gondoskodott. 
Kincstára számára foglalta le az érez- és sóbányákból 
meg a pénzverésből származó jövedelmeket ; a keres- 
kedelmi árúk után a határon harminczadot, a vásáro- 
kon piaczadót, utaknál, hidaknál, réveknél vámot 
fizettetett ; a városok s egyéb kiváltságos helyek adóval 
tartoztak, s meghatározott napokon ajándékkal járul- 
tak a király elé. Hadseregét növelte az által, hogy egye- 
seknek — hazai és külföldről jött uraknak — jószágo- 
kat adományozott, a miért ezek azzal a kötelességgel 
tartoztak, hogy megszabott számú fegyveresekkel csat- 
lakoztak a királyi hadakhoz. Hadi szolgálatot teljesí- 
tettek még a végekre telepített őrök : a székelyek, be- 
senyők és oroszok ; sőt a királyi kiváltságokat élvező 
városok is kiállították a maguk fegyveres csapatait. Szó- 

val István a királyi hatalom istápolására annyi és oly 
bő forrásról gondoskodott, a minőkkel nyugati szom- 
szédai is alig rendelkeztek. 

Ennek a hatalomnak középpontja, egyszersmind 
hű tükre volt a királyi udvar, melynek fényes beren- 
dezésében István egészen a külföldi udvarokat utá- 
nozta. A király személye szent és sérthetetlen; a ki 
ellene vét, az hűtlenséget követ el s életével és vagyo- 
nával lakol. Maga körűi gyűjti az ország előkelő embe- 
reit — egyháziakat és világiakat — és az ő tanácsukkal 
intézi az ország dolgait. Meg vannak a maga udvari 
tisztjei, a kik részint az országos dolgokban állanak 
szolgálatára, részint az udvar ellátásáról és kényelmé- 
ről gondoskodnak. Első ezek között az udvar ispánja — 
nádorispán, nádor — a ki mindenben a király jobb 
keze ; utá a következik az udvar birája, a ki a nádor- 
ispánnak segédkezik és azt helyettesíti; harmadik a 
tárnokmester, a ki a királyi kincstárt gondozza. Ezeket 
követték hosszú sorban a királyi kamarások, étekfogók, 
pinczemesterek, ajtónállók, lovászok, vadászok stb. 
Amazok hárman utóbb országos méltóságokká váltak ; 
ezek továbbra is megmaradtak az udvar kényelmének 
és fényének szolgálatában. 

Az ország lakossága több osztályra tagozódott, me- 
lyek közt a rangfokozatnak, a jogoknak és szabadság- 
nak mértékét a földbirtok szolgáltatta. Legfelül foglal- 
tak helyet azok, a kik szabad földbirtok urainak 
vallhatták magukat: az egyháznagyok — püspökök, 
apáturak — a kiket hivatásuk szentsége első sorba 
helyezett és ő mellettük a nemesség, a melynek egyes 
tagjai birtokaik nagyságánál és a királynak tett szol- 
gálataiknál fogva kiemelkedtek ugyan a többiek közül, 
de jogok és szabadság dolgában valamennyien egyenlők 
voltak. A nemesekhez legközelebb álltak a várjobbá- 

gyoky a kik származásukra nézve nemesek levén, sze- 
mélyük szerint szabadok voltak ugyan, de földbirto- 
kuk nem volt s ezért nem élhettek a nemesek jogaival. 
A városok polgárai városuk határában földbirtokot 
szerezhettek, szabadok, önállóak voltak, maguk intéz- 
ték ügyeiket, de azért a többi birtokos osztályokkal nem 
álltak egyenlő rangban. A nemzet legnagyobb részét 
tették végre azok, a kik vagy mások földjeinek műve- 
léséből, vagy személyes szolgálattétel útján tartották 
fen magukat. Amazok voltak b, jobbágyok, ezek aszói- 
gák, A jobbágyok még urat cserélhettek, meg volt köl- 
tözködésük szabadsága ; de a szolgák a földhöz voltak 
kötve. Az utolsó helyet foglalták el a rabszolgák, a kik 
adás-vevés tárgyai voltak s nem mentek emberszámba. 
Ezeknek a száma egyre fogyott, a mióta István a maga 
keresztény rabszolgáit szabadon bocsájtotta s keresz- 
tény rabszolgák tartását másoknak is keményen meg- 
tiltotta. 

A kormányzó és igazságszolgáltató hatalom feje a 
király volt ; de a mi tenni valót ez a hivatása ráruhá- 
zott, csak a királyi vármegyékben végeztette azt a maga 
kinevezett tisztviselőivel. Itt a várispán az ő udvar- 
birájával, várnagyával és hadnagyaival kormányzott és 
szolgáltatott igazságot. Az egyh zi rend, a nemesség és 
a városok polgárai maguk gondoskodtak dolgaik eliga- 
zításáról. A jobbágyok, szolgák pedig s a királyi kivált- 
ságot nem élvező községek földesuraik hatósága alatt 
álltak. 

Hasonló természetű volt a törvényhozás jogának gya- 
korlása is, a melyben ekkor még sem a főpapság, sem 
a nemesség nem vesz oly módon részt, mint a későbbi 
időben. István nem tart országgyűléseket, hanem maga 
körül gyűjti főembereit, az egyházi és világi urak ki- 
válóbbjait és egyéb híveit ; velük tanácsot ül s meghall- 

gátasuk után királyi hatalmánál fogva határoz. E ha- 
tározatok azután törvényerővel bírtak az egész ország- 
ban ; de, a mint István királynak két, ránk maradt 
törvénykönyve mutatja, leginkább csak a vallási életre 
és némely bűnök büntetésére szorítkoztak. 

íme egy-két példa : 

« Tíz helység építsen egy templomot s azt két lakkal és 
ugyanannyi szolgával lássa el, ezenfelül lóval, fogattal, 
hat ökörrel, két tehénnel és haimincznégy apró marhá- 
val. Öltözetről és misemondó ruhákról a király gon- 
doskodjék, papról és könyvekről a püspök)). 

«A ki vasárnap dologban találtatik, hajtassék el. Ha 
lóval dolgozik, lova vétessék el ; ha pedig egyéb szer- 
számokkal, ezeken bőrét váltsa meg)). 

« Vasárnap minden ember, kicsiny és nagy, férfiak 
és asszonyok — kivévén, a kik otthon a tüzet őrzik — 
templomba menjenek. A ki oly megátalkodott, hogy el- 
marad, veressék és nyírassék meg)). 

« A kik a szent beszéd hallására jővén, az egyházban 
mise alatt suttognak, másokat háborgatnak vagy hiába- 
való meséket beszélnek s az isteni leczkére nem figyel- 
nek: ha nagyobbrendtíek, megdorgáltatván csúfosan 
űzessenek ki, ha pedig közönségesek és alacsonyabb 
sorsúak, az egyház pitvarában mindenek szeme láttára, 
kötöztessenek és veressenek meg)). 

«A ki pénteken, melyet az egész kereszténység böjti 
napnak tart, húst eszik, egy hétig becsukva böjtöljön*. 

A közönséges bűntettek közül legtöbbet foglalkoz- 
tak István törvényei a lopással és gyilkossággal. A bün- 
tetés testcsonkításra, halálra vagy szabadságvesztésre 
szól; de nem sújtja egyenlően a szabad meg a szolga- 
sorsú embert, s a karddal elkövetett szándékos ember- 
ölést kivéve, az elitélt megválthatta magát a büntetés 
alól. Hadd álljon mutatóba e^ek közül is egy-két példa ; 

«Ha szolga követ el tolvajságot, orrát öt tinóval váltsa 
ineg s a mit lopott, visszaadja, különben orra vágassák 
le. Ha másodszor is lop, fülét váltsa meg ; harmadszor 
is lopván, életét veszitseo. 

«Ha szabad ember követ el tolvajságot, először váltsa 
meg magát, különben adassék el. Ha másodszor lop, 
a szolgák törvénye alá essék. Harmadszor is lopván, a 
biró döntse el, hogy életben hag}^assék-e». 

«Ha valamely asszony követi el a tolvajságot, férje 
által váltassék ki ; másodszor is kiváltható még, de har- 
madízben adassék eb). 

«Ha valaki mást véletlenül megöl, tizenkét arany- 
pénzt fizessen és böjtöljön. Ha pedig szabad ember öl 
meg szolgát, adjon helyette mást, vagy fizesse meg az 
árát és böjtöljön ». 

«A ki szántszándékos gyilkosságot követ el, száz- 
tíz arány pénzt fizessen, melyből ötven a király 
kincstárába, ötven a szüléknek, tíz pedig a birok- 
nak jár ». . 

«Ha valaki karddal embert öl, ugyanazzal végez- 
tessék ki. A ki pedig kivont karddal mást szemén, lá- 
bán, kezén megsért, hasonló testi büntetést szenvedjen. 
A ki haragújában dühöngve kardját kivonja, de vele 
senkit sem sért, csupán a kard kihúzásáért fél ember 
birságában marasztalta ssék el». 

így építgette föl István a magyar keresztény egyház 
és királyság hatalmas épületét. Nem csu^pán nagy kö- 
vekből rakogatta össze a falakat; gondosan felhasz- 
nálta a kisebb köveket is. A pénteki böjt megtartása, a 
vasárnap megszentelése, az illendő viselkedés az Isten- 
tiszteleten, a szegény asszony vagy szolgaember lopása, 
a véletlen emberölés, a kardnak felháborodással, fenye- 
gető szándékkal való kivonása hüvelyéből ép oly fon- 
tos dolgok a bölcs király szemében, mint egyházának 

és királyságának kormányzása, koronájának szentsége 
és hatalma. 

Ezeket a törvényeket és a bennük foglalt bünteté- 
seket talán nagyon is keményeknek, egyben-masban 
tán igazságtalanoknak is találja a mai kor embere ; de 
hibásan cselekszik, ha a mai mértékkel méri a régi dol- 
gokat. Abban az időben sehol a világon nem tudtak az 
emberek egyenlőségéről a törvény előtt s a büntetés 
czéljáúl nem a javítást, hanem a megtorlást és elret- 
tentést tekintették. Es ezenfelül az a kor durva, műve- 
letlen volt és erőszakosságokra hajlandó. Nem csupán 
nálunk, a hol a nép csak az imént hajtotta kemény 
nyakát a kereszténység járma alá, hanem idegen orszá- 
gokban is. Az egyház szolgái szóval, tettel hirdették a 
keresztény erényeket: István erős féket vétett törvé- 
nyeivel a nép gonosz indulataira. A fék pedig csak úgy 
használt, ha szorított is. 

István nem teremtett új dolgokat az ő törvény- 
hozásával; intézkedéseit a nyugati müveit népektől 
vette kölcsön, a kiknek útjára igyekezett terelni a maga 
népét is. Nem fejezte, be a magyar alkotmány épületét; 
inkább csak az alapfalakat rakta le, melyeken az utó- 
dok bölcsesége századokon át tovább épített. De az 
alapot úgy rakta meg, hogy rá és hozzá bízvást épít- 
hettek s ma is biztosan hordja az a szabad magyar 
alkotmány büszke épületét. 

IMRE KIRÁLYFI É8 GELLÉRT PÜSPÖK. 



I. 



Imre királyfi. — István a Szentföldre utazó Oelléi-tet udvaránál 
marasztalja. — Imre királyfi nevelése. — István intelmei fiához. — 

Imre királyfi halála. 

István király nagyon jól tudta, hogy mindannak, 
a mit ő alkotott, csak az idő adhat tartósságot és állán • 
dóságot. Minél jobban öregedett, annál többet foglal- 
koztatták a jövő aggodalmai és reményeir^Aggodalom 
felhői szálltak lelkére, ha azok a veszedelmek jutottak 
eszébe, a melyek alkotásait fenyegették ; de a remény- 
ség velrőfénye mindannyiszor szétűzte ezeket a felhő- 
ket, ha egyetlen fiára és örökösére, Imre herczegre 
tekintett. 

A fiatal berezeg még 1007-ben született. A kereszt- 
ségben anyai nagybátyjának, a német császárnak nevét 
ruházták rá és az ő szent életének példáját tartották 
eléje. Apja örömére már zsenge gyermekkorában cso- 
dálatos lelki tehetségek nyilatkoztak meg benne, 
melyekkel az ég kegyelme gazdagon megajándékozta 
s eleve is nagy dolgokra jegyezte el. Nem is volt 
Istvánnak sürgetőbb gondja és lelkéből mélyebben 
fakadó kivánsága, mint hogy olyan nevelőt találjon 
a ki méltó ilyen kincsek gondozására. 

A gondviselés épen akkor vezette Magyarországba 
a szent életű Gellért szerzetest, a ki egyaránt ékeske- 
dett a tudományok kincseivel és a keresztény erények 
fényességével. Velenczéből származott, a hol egy híres 
kolostornak volt apátja és büszkesége. Onnan jött 

kelet felé b áhítatos lelke a Szent-föld látása után 
sóvárgott ; de útközben tengeri vihar lepte meg s hajója 
a dalmát partokra vetődött. Itt találkozott egyik régi 
bajtársával, Rashiával, a ki ekkor a pannonhaliai 
kolostornak volt apátja s Kómából jövet épen hazafelé 
tartott. Nem is hagyott ez addig békét a szent ember- 
nek, a míg rá nem vette, hogy hagyja a Szent-földet 
s boldogítsa a magyarok hazáját, a hol a pogányság 
sötétsége nem oszlott még el egészen s nagy a szükség 
az Úr buzgó magvetőire. 

Úgy is történt, s ha Gellért nem is mondott le szent- 
öldi útjáról, elfogadta a meghívást. István királyságába 
érkezvén, kísérőjén, a pannonhalmi apáton kívül Mau- 
ruSf a péosi püspök és Anastasius, pécsváradi apát vete- 
kedtek a szent ember szíveslátásában és marasztalásában. 

Mikor Gellért szerzetes Péter és Pál apostolok napján 
beszédet tartott a nép előtt, a sokaság úgy dicsőítette 
öt, mint «az igének fejedelmét*, s szétoszolván, hir- 
dették mindenfelé, hogy « ilyen papot még nem láttak 
az országán ». 

Mikor István király Nagy -Boldog- Asszony napját 
szokás szerint Székesfehérvárott ünnepié s maga körül 
g^^üjtötte országa világi és egyházi főembereit : Maurus 
püspök és Anastasius apát «az istenfélő jövevényt*, 
Gellért szerzetest is eléje vezették. 

István királynak azonnal megnyerte a szívét s ily 
szavakat intézett hozzá : 

— Isten hozott, jó ember I áldjon meg az Isten itt 
és a más világon. 

Gellért lesütött fővel, alázatosan, térdet hajtva üdvö- 
zölte a királyt és így felelt : 

— Királyi felséged méltóságához jöttem, mert zarán- 
dok vagyok. Jeruzsálembe vágyom s vannak társaim is, 
a kik velem együtt a Dunán lehajóznak. 

— Jó ember — monda neki a király — hagyj föl 
szándékoddal s maradj velünk, hogy jól legyen dolgod. 
Hirdesd inkább itt az igét az én népemnek, Erősítsd 
a hívőket, térítsd a hitetleneket, öntözd az újdon ültet- 
vényt. Hatalmat adok neked, hogy az igét hirdethesd 
országomban s adok melléd kalauzokat, a kik éjjel- 
nappal neked szolgáljanak. Te csak ajkadat nyisd meg 
s hintsd a nép szívébe az élet magvát. Ne akarj Jeru- 
zsálembe menni, mert nem is eresztelek el. Ha az 
Otomtól elvett földön püspökséget alapítok, te lesz 
annak püspöke. 

Ezt hallván Gellért, «meghasonlék lelke, megszakada 
szándékának kötele s a mit régtől fogva elhatározott 
vala, azt egy pillanat alatt mellőzte ». 

Gellért a legközelebbi Boldog- Asszony napján beszé- 
det tartott s « valamennyi keresztény, a ki ott vala, 
mind álmélkodék az Isten igéjének ily nagy vigaszta- 
lásán. A király pedig annyira megkedvelte vala Gel- 
lértet, hogy ettől fogva magánál tartotta, s a magáéval 
szomszéd palotában adván neki szállást és ellátás!;, 
Imre herczeg mesterévé tette hosszú ideig. » 

Imre herczeget ez a tudós és szent ember avatta be 
a tudományok titkaiba, a szent hit vigasztalásába és az 
erényes élet cselekedeteibe. Nemcsak szóval oktatta pedig 
a királyi csemetét, hanem előtte világított mindenkor 
a maga istenes életének ragyogó példájával. És a fiatal 
herczeg úgy nőtt az ég felé, mint a « Libanon czédrusa». 
Királyi származása nem tette felfuvalkodottá; lelke 
alázatos volt, szíve töredelmes, megvetette a világ min- 
den hiúságát és teste sanyargatásában meg az erényes 
élet cselekedeteiben kereste üdvösségét. 

« Kevés álommal megelégedve éjjelenként — mikor 
már mindenki ágyba szállott s előtte, mint királyi sarja- 
dékhoz illik, két gyertyatartó égett — Istennek zsoltá- 

rokat énekelve virraszt vala s mindegyik zsoltár végez- 
tével Istentől töredelmes szívvel bocsánatért esdekel 
vala. Mit midőn atyja észre vett, óvatosan és nagy 
titkon a fal hasadékain gyakran nézdeli vala, de háza 
népe közül senkinek sem akará tudtára adni.» 

István király nagy gyönyörűséggel szemlélte fia lelki 
gyarapodását és hitének tisztaságát. De eljött annak 
ideje is, a mikor fejedelmi hivatására és kötelességeire 
kellett őt figyelmeztetnie. Nagy kimélettel cselekedte 
ezt s maga volt oktatója. írásba foglalta számára atyai 
intelmeit, melyeket ma sem olvashatunk meghatottság 
nélkül, hiszen minden betűjökböl a nagy király böl- 
csesége és a fia sorsáért remegő apa szeretete szól 
hozzánk. 

Lássuk egy-két intelmét. Miután a keresztény hit 
ápolására és az egyház szolgáinak szeretetére és tisz- 
teletben tartására intette, így oktatja őt, hogy miképen 
viselje magát a világi urak és vitézek irányában : 

« Azok, édes fiam : atyáid és testvéreid ; közűlök sen- 
kit se mondj szolgádnak és szolgaságra senkit ne vess. 
Azok harczoljanak éretted, de ne szolgáljanak neked. 
Harag és gőg és irigység nélkül uralkodjál békén, alá- 
zattal és szelídséggel mindnyájuk felett s tartsd emlé- 
kezetedben mindig, hogy az emberek mindnyájan 
egyenlők s hegy az alázat fölmagasztal, a gőg és irigy- 
ség lesújt bennünket. Ha e tanácsomat követed, király- 
nak fognak mondani és mindenek szeretnek ; de ha az 
urakat és főurakat lenézed, királyi méltóságod meg- 
inog és országod idegenekre fog szállani. » 

Az országban letelepedett idegenekről ezeket mondja: 

« Valamint különféle részekből és tartományokból 
jönnek a lételepedők, úgy különféle nyelveket és szo- 
kásokat, különféle tanulságos dolgokat és fegyvereket 
hoznak magokkal, melyek a királyi udvart ékesítik. 

az idegen hatalmasságokat pedig elriasztják. Az egy* 
nyelvű és egyszokású ország gyarló és törékeny. Azért, 
fiam, meghagyom neked, bánj velők tisztességesen, 
hogy veled és nálad örömestebb tartózkodjanak, mint 
másutt. Mert ha te azt el akarnád rontani, a mit én 
építettem, vagy azt szerteszórni, a mit én együvé gyűj- 
töttem, országod tetemes kárára lenne az.» 

De a míg az idegen jövevények iránt kiméletre és 
jó bánásra inti, egyúttal lelkére köti az ősök iránt 
való kegyeletet s az elődök példájának követését : 

« Dicsőséges és királyi dolog — úgymond — az elődök 
törvén3'eit követni, a tiszteletre méltó ősöket utánozni. 
A ki elődeinek végzéseit megveti, az Isten törvényeit 
sem tartja meg. Szabd tehát magad, édes fiam, mindig 
az én végzéseimhez, kövesd habozás nélkül szokásair 
mat, hogy a tieid közül mindig főnek tartassál s dicsé- 
retet érdemelj az idegenek szemében.)) 

István azon volt, hogy ne csak szóval intse fiát feje- 
delmi kötelességeinek teljesítésére, hanem hogy a maga 
oldalán az uralkodói tennivalókban is részeltesse. 
Az volt a szándéka, hogy még életében megkoronáz- 
tatja és társául fogadja a királyi széken. Az ország 
nagyjai dehogy ellenezték volna szándékát, s egyetértő 
akarattal előr^ megjelölték azt a napot is, a melyen 
a koronázás megtörténjék. 

Imre királyfi ezalatt kemény harczokat vívott magá- 
val. Istennek tetsző ájtatoskodásokban töltvén ifjú 
életét, megvetette a testet hiú kívánságaival, a világot 
nagyravágyásával. Imádsággal, vezekléssel megtisztított 
lelke gyönyörűségét nem adhatta cserébe a bűnökkel 
kisértett fejedelmi hatalom pompájáért. Nem a királyi 
korona ragyogása, hanem a töviskoszorú vércseppjei 
után áhítozott, Es mégis ellene szegülhetett- e istenes 
erényekkel ékeskedő atyja kívánságának ? Nem az Úr 

Az Árpádok története. 6 

parancsát szegné-e meg fiúi engedetienségével ? Hogyan 
őrizhetné meg lelke ártajtlan tisztaságát, ha ilyen bűn- 
nek foltja esnék rája ? ! — A gondviselés megkönyörült 
rajta s véget vetett tusakodásainak. 

ugyanazon napon, ugyanazon órában, a melyre 
koronázása ki volt tűzve, Imre királyfi betegség nélkül, 
hirtelen megvált a földi élettől, hogy elvegye az örök- 
élet koronáját (1031.). Széltében beszélték s a legenda 
jámbor hittel meg is örökítette, hog}' ebben a pillanat- 
ban « szent Eusebius püspök Palesztinában, a mint 
a papsággal és néppel körmenetet tartott, a magasból 
angyali édességű zengzést hallá és lelkének nyitott 
szemeivel látá, hogyan izáll föl az égbe Szent Imre 
berezeg lelke. Töméntelen ördög is vala pedig nyomá- 
ban, hasztalan keresve benne valamit, a miért rajta 
botránkozást ejthetnének. » 



n. 



Gellért apát remetesége. — Csanádi püspökké lesz. — Térito buzgó- 
sága, iskolája. — Szent élete. — Jelleme. — Vértanúsága. — Teme- 
tése. — István király, Imre berezeg és Oellért püspök fölmagasztalása. 

Nagy volt István király szomorúsága az ő egyetlen 
fia elvesztése miatt; még nagyobb büszkesége és hálája 
a gondviselés ama különös kegyelméért, melylyel a 
megdicsőült lelket kitűntette. Gellért apát híven oszto- 
zott az Öreg király gyászában és büszkeségében. Hiszen 
ő ápolgatta, nyesegette, öntözgette a fiatal csemetét, 
a mely hirtelen magasba szökve, koronájával az égbe 
nőtt. De Imre királyfi halála későn esett értésére. 

Mikor királyi tanítványa nevelését befejezte, a királyi 
udvart elhag3rva és a nép zaját kerülve, a Bakony ren- 

getegeibe vonult. Egy folytában hét esztendeig élt 
azon a helyen, a hol Szent István utóbb a bakonybéli 
monostort alapította ennek emlékezetére. Kunyhót épí- 
tett magának a tölgyek sűrűjében s böjtnek, virrasztás- 
nak és imádkozásnak adván magát, lelkének ájtatos 
fohászait és elméjének bölcs gondolatait könyvekbe 
foglalta, a melyeket a maga kezével irogatott betűről- 
betűre. Embert nem látott, ember nem látta őt; az erdő 
vadjai voltak társai, melyek megjuházkodva szegődtek 
hozzája. Megtörtént egyszer, hogy a szarvasünő a far- 
Jtas elől hozzá menekült s borját nála hagyta. Gellért 
megszánakozott rajta és fölnevelte. Máskor meg, mikor 
zsákját hazavitte, ajtaja előtt egy farkas hevert meg- 
sebesítetten. Gellért bevitte kunyhójába, s mikor meg- 
gyógyította, az ordas vad el sem hagyta többet. Ettől- 
fogva a szarvasborjú meg a farkas együtt jártak ki az 
erdőbe, együtt nyugodtak a kunyhó vaczkában s vetél- 
kedve hálálkodtak jótevőjüknek. 

EemeteségébÖl István király parancsa hívta elő Gel- 
lértet. Megvetvén alapját a csanádi püspökségnek, régi 
Ígéretéhez képest az új püspökség első főpásztorává 
Gellértet nevezte ki* A bakonyi remeteségből a j)üspöki 
fizékre : nagy fölmagasztaltatás ; de az alacsony ter- 
metű, vézna, elaszott testű öreg szent ember lelke 
meg volt edzve minden ellentétekre. A test semmi, 
a lélek minden I Lelke pedig égett a szent tűztől 
és a test szolgailag engedelmeskedett a lélek paran- 
csának. Csodákat beszéltek arról a pihenést és fárad- 
ságot nem ismerő buzgóságról, melylyel az új főpásztor 
hivatásához látott. 

Híre oly nagy volt, hogy messze vidékről tódúlt a so- 
kaság látására és hallására. Hogy a munkát győzhesse 
a hazai kolostorokból szerzeteseket kéretett magához, a 
kik közül többen jártasak voltak a magyar nyelvben is. 

6* 

« Mert töméntelen nép állt az ajtóban — úgymond a- 
legenda — és eleséget is hozván magával, letelepedék. 
Nem is vala nyugtok azoknak, a kik kereszteltek, csak 
éjszaka. » Azok közül, kik már régebben megkeresztel- 
kedtek, sokan fiaikat hozák Gellért püspökhöz, hogy 
oktatná őket is és venné föl az egyház papjai közé. — 
Walter nevű szerzetes volt ezeknek tanítójuk, az első 
tanító, a kinek nevét történetünk említi. Látván Walter 
mester tanítványainak gyarapodását az istennek tetsző 
ismeretekben, a nemesek és előkelő urak is az ő isko- 
lájába adták gyermekeiket. Ezek lettek Gellért püspöki 
székhelyén Szent György monostorának első kanono- 
kaivá. Azonfelül németek, csehek, lengyelek és olaszok 
is sereglének hozzá, a kiknek kitanításuk és felszente- 
lésük után egyházakat osztogat vala. 

Gellért püspök mindenütt jelen van; az iskolában, 
papjai és szerzetesei közt, a kiket int, vezet, buzdít és- 
rendben tart. Gyakorta bejárja megyéje új egyházait, a 
melyeket megalapít, ellát a szükségesekkel és a szent 
hit igéinek melegágyaivá avat. Főpásztori gondjai miatt 
nincs se éjjele, se nappala. A mi ideje maradt is, lelke 
ápolására és teste megfékezésére fordítá. 

Szerzetesi durVa szőrcsuhájánál egyebet soha sem 
viselt ; a vezeklő szíjkorbácsot gyakorta megsuhogtatta 
t^ste fölött s megtette, hogy ágyába bélpoklos beteget 
fektetett, maga pedig éjnek idején kiment az erdőre egy 
szekerczével és a levágott galyat hátán hurczolván 
haza, abból vetett magának ágyat. Ha utazott, nem járt 
holmi fogattal, hanem egyszerű szekéren. Ennek rázása 
közben olvasgatta könyveit, a melyeket a Szent-Lélek 
segítségével szerkesztett. Alázatos volt és könyörületes. 
Ha cselédei felbosszantották s vétségükért megbüntette 
őket : kegyetlenségét azonnal megbánta s a megbünte- 
tett szolga kezét-lábát, bilincseit csókolgatta és ajándé- 

kokat ígért neki, ha bocsánatot nyer a már feloldozott 
■embertől- 

Csupa kegyesség, csupa irgalom, csupa önmegtaga- 
dás. Magát semmire sem tartja; de mindenható annak 
a hitnek ereje, a mely lelkét eltölti és élteti. Ez a hit 
<;sudákat művelt s ha kellett hőssé, martirrá avatta a 
vezeklőt, a ki megfenyített szolgája bilincseit csókol- 
gatta. 

Mikor István király halála után a Sátán fel akartp, 
forgatni az Úr vetését, Gellért elszántan kelt ennek vé- 
delmére. Egyszer Aba Sámuel, a ki embertelen kegyet- 
lenséggel végeztette ki ellenfeleit, a csanádi székesegy- 
házban szentelte meg a húsvéti ünnepet. Gellért püs- 
pök tartotta a szent beszédet s kemény szavakkal fedte 
meg a királyt kegyetlenségeért. A király barátai a szent 
embert óvni akarván, intettek a tolmácsnak, hogy eze- 
ket a szavakat hallgassa el. Mikor Gellért észrevette 
ezt, rettenthetetlenűl utasította a tolmácsot kötelessége 
teljesítésére: «Az istentől félj, a királyt tiszteld és az 
atyai szavakat mondd meg.» Aba király tekintete elsö- 
tétült, de nem merte bántani az isten emberét. 

Nem sokára még rosszabb idők következtek. A po- 
gányság föltámadt a kereszténység ellen s Vatha vezér 
hadai irtózatosan dúlták a templomokat és kolostoro- 
kat. Az agg Gellért püspök evvel a szörnyű zivatarral 
is szembeszállt. Nem kerülte, kereste a veszedelmet s a 
gondviselés kegyelme azzal tűntette ki, hogy vértanú- 
ságot tehetett hite tisztasága és igazsága mellett. A po- 
gányok elfogták és ledobták a róla elnevezett hegy szik- 
láiról s fejét a Duna hullámaiból kiálló nagy kövön 
zúzták össze. De csak a testen tölthették bosszújokat ; 
a megdicsőült lélek tovább élt s hite tiszta ragyogása 
diadalmaskodott a pogányság sötétsége felett. 

Gellért holttestét két évig őrizték Pesten a Boldog- 

ságos-Szűz templomában. Harmadévre szállították át 
marosmenti székhelyére, abba az egyházba, melyet még 
életében építtetett erre a czélra. Mikor koporsóját fel« 
bontották, holttestét oly fehéren találták, mintha csak 
az nap halt volna meg. A töméntelen sokaság miatt 
nappal nem indulhattak útra a drága halottal; éjjel 
kellett utazniok. — így se kerülhették ki a nép össze- 
sereglését, a mely álmélkodva látta a szent menet nyo- 
mában járó csodákat. Koporsójának látása is betegeket 
gyógyított meg. A szekér elé fogott barmok, a nélkül, 
hogy ettek-ittak volna, vígan húzták terhüket, melyet 
föl sem vettek. Mikor a Maroshoz értek és a holttestet 
áttették a révhajóba, az egész sokaság sem bírta ezt 
megmozdítani; de a mikor a hajósok az evezőt letették, 
a hajó magamagától sebesen siklott át a folyón. Nagy 
sírás közt eltemették aztán a Boldogságos-Szűz székes- 
egyházába, a hol maga óhajtotta örök nyugalmát. Ama 
öltözetet pedig, a melyben megölték s melynek kám- 
zsája vala, teveszőr köpönyegét, a követ, melylyel 
agyon verték, darócz ingét és a korbácsot, melylyel 
testét gftmyargatta, mind koporsójára helyezték. 

így őrizte meg Imre királyfi és Gellért püspök em- 
lékét az utódok jámbor kegyelete; ilyennek látjuk 
szent fénytől övezett alakjukat a legendák bűvös tük- 
rében. Nem keressük, hoy ez a kép hű-e az élethez ; 
beérjük azzal, hogy hű a kórhoz, a melyből ránk ma- 
radt. István királylyal együtt Imre királyfiban és Gel- 
lért püspökben a kor szelleme nyilatkozik meg előttünk; 
koruk érzésének, gondolkodásának, törekvéseinek élő 
megtestesülései. De azért mindegyiköknek egyénisége 
is kidomborodik, mert a kor szelleme és mozgató ereje : 
a vallási felbuzdulás más-másképen nyilatkozik meg 
bennök. István királyban egyesül az apostol és ural- 
kodó ; az akorbeli keresztény király igazi példányképei 

Imre királyfit a vallási rajongás lángja emészti, elham- 
vad benne, mint a gyémánt az erős tűzben s eltűnik a 
nélkül, hogy nyomot hagyna maga után. Gellért püs- 
pökben a szerzetes áll előttüük, a ki irgalmatlan har- 
czot vív magával, az élettel, hite ellenségével, a Sátán- 
nel és ennek eszközeivel. Viaskodása nem szűnik meg 
akkor' sem, mikor tétlen szemlélődésnek adja magát s 
az emberektől elvonulva a vadonok rejtekeit keresi, — 
"Harcz az egész élete, s ha hite úgy kívánja, csodákat 
művel tevékenysége fáradhatatlanságával és rettenthe- 
tétlenségével. Boldog, a ki e küzdelemben kivívhatja a 
vértanúság koszorúját I 

Ez a kor teremtette meg a magyar keresztény egy- 
}2ázat és királyságot, melynek bölcsője mellé az utódok 
kegyelete nem is állíthatott mást, mint három szent- 
nek : Istvánnak, Imrének és Gellértnek tiszteletreméltó 
alakját. 

ISTVÁN KIRÁLY UTOLSÓ ÉVEI ÉS HALÁLA. 

EoDr&d CBászár támadása. ^ Az öreg király aggodalmai, kétségei. — 
Eire hagyja koronáját ? — Az árpádbázi berezegek és velenczei Pé- 
ter. ^ Halála. 

István király uralkodásának utolsó éveiről kevés 
mondanivalónk van. A mint az áldozóra szálló nap 
mind nagyobb árnyékot vet, a szent király életének vé- 
gére is a bánat, baj és szerencsétlenség gyásza boriil. 

A míg sógora, II. Henrik császár uralkodott, a német 
birodalommal békében élt ; de annak halála után meg- 
szakadtak a régi egyetértés kapcsai. II. Konrád, az új 
Gsász^ár^ más szemmel tekintett már a magyar király- 

ságra, mint előde s császári, jogánál fogva föhatóságoj; 
követelt magának István országa fölött. 
- A cseh herczeg szövetségében, nagy birodalma összes 
haderejével indította meg a háborút (1030) s a Duna 
mindkét oldalán egészen a Garamig és Bábáig elárasz- 
totta seregeivel az országot. István azonban nemcsak 
a királyi hadakat, hanem a fegyverre kelt nemességet 
is zászlaja alá gyűjtötte, s oly erősen útját állta az el- 
lenségnek, hogy Konrád császár még azon év őszén 
győzelem helyett kudarczczal tért vissza hazájába* — 
A következő évben aztán békét is kötöttek, a melyben, 
a császár elismerte a magyar királyság függetlenségét — 
és a maga gyöngeségét. 

A veszedelem az elmúlt egyelőre; de nem enyésztek 
el az öreg király aggodalmai. Az imént kötött béke sem 
nyugtathatta meg, mert nem volt a ki annak tartóssá- 
gáról kezeskedhetett volna. Nem is bízott tartósságában, 
mivel nagyon jól tudta, hogy a német királyok, a míg 
a császári koronát viselik, erejük fog}i;áig ismételni 
fogják támadásaikat a fiatal királyság függetlensége 
ellen. S ha a jövőre gondolt, kétségek szállták meg 
csüggedező lelkét: vájjon elég erős lesz-e nemzete, 
hogy ezt a veszedelmet kiállja s ha diadalmasan kiál- 
lotta is, nem fordúl-e bosszúságában amaz újítások el- 
len, melyek a külső ellenséget az országra zúdították. 

Minden reménységét egyetlen fiába, Imre herczegbe 
helyezte, de a halál ezt a reménységét hamar széttépte. 
Ez a csapás ágyba szegezte az amúgy is betegeskedő agg 
királyt és ettől az időtől fogva sem testi, sem lelki ereje 
teljessége vissza nem tért halála napjáig. Keménységét 
vesztve, magára maradt gyötrő bánatával, s kétségek 
közt hányatva, ingadozó akarattal kereste, hogy kinek 
vállaira ruházza majdan királysága gondjait. 

Apai nagybátyjának, Mihálynak egyik fia, Vazul a 

másik fiának, Szár Lászlónak gyermekei : Endre, Béla és 
Levente éltek még. Eeájuk vetette hát tekintetét, mint a 
kiket a trón öröksége jog szerint megilletett. De a királyi 
udvarban gyökeret vert idegenek ellene szegültek aka- 
ratának. Vazult megvakították, füleibe forró ólmot ön- 
töttek s börtönében nyomorultul elveszejtették ; a többi 
herczegeket pedig kizavarták . az országból. Azt hirdet- 
ték, hogy a berezegek a lappangó s bosszúra, megtor- 
rlásra áhítozó pogánysággal czimborálnak és a keresz- 
ténység forogna veszedelemben, ha a trón öröksége 
rájuk szállna. Ezzel az ürügj^gyel takargatták a maguk 
önzését és gonoszságát, mikor megfélemlítéssel és az 
orgyilkosságtól sem irtózó erőszakossággal távették 
István királyt, hogy egyik húgának és Urseolo Ottó, 
velenczei berezegnek fiát, az udvarában tartózkodó Pé- 
tert nevezze ki utódává. 

Megtette ; s emez utolsó tettével a nemzet hajóját, a 
melyet csaknem félszázadon át olyan erős kézzel és 
óvatossággal kormányzott, a legveszedelmesebb szirtek 
és örvények közé eresztette. Meghalt 1038-ban, Nagy- 
Boldogasszony napján ; ugyanazon a napon, a melyen 
harmincznyolez évvel azelőtt a koronát fejére tétette. 
Halálos ágyán maga köré gyűjtötte udvara nagyjait, s 
leikökre kötötte az ország sorsát. De mintha nem bízott 
volna bennök s a földi segítséget elegendőnek nem tar- 
totta volna, elköltöző lelke utolsó fohászkodásával a 
Szent-Szüz mennyei ótalmába ajánlotta királyságát, 
melynek alapjait századokra szóló tartóssággal ő vetette 
meg. 



> 



HARMADIK KÖNYV. 



/ r •• 



A MAGYAR KIRÁLYSÁG KÜZDELME 

lU. HENBIE CSÁSZÁR TÁMADÁSAI HAZÁNK ELLEN. 

Péter és Aba Sámnel. — Az elűzött Péter III. Henrik császárhoz for- 
dul. -— A magyar királyság rövid időre német főhatóság alá kerül. — 
Az árpádházi herczegek hazahívása. — Péter bűnhődése. 

Azok az aggodalmak, a melyek közt az öreg István 
király örök nyugalomra hajtotta fejét, rövid időn való- 
ságra váltak. Nem telt el halála után négy év, s a né- 
met császár hadai megindultak már hazánk ellen; 
nyolczad évre pedig irtózatos fölkelésben tört ki a po- 
gányság, hogy romba döntse az új egyházat és király- 
ságot. Es ez a válságos tusakodás, melyben a nemzet 
majd a külső ellenség ellen védekezett, majd önmagát 
marezangolta, csaknem két emberöltőnek erejét emész- 
tette föl s vonta el a termékeny munkától. Jól véga 
felé járt már a század, mire a förgeteg elvonult s az 
annyi veszedelmet szerencsésen' kiállott országot a 
nemzet két nagy fia, László és Kálmán király egy időre 
biztos révbe vezette. 

Szent Istvánnak gonoffz úton lett utóda, a vélmczei 
Péter j nem volt az az ember, a ki a trónnak diszére, az 
országnak javára szolgálhatott volna. A nemzetet meg- 
vetette s idegenekre, német és olasz jövevényekre bizta 
magát, a kik közt a királyság tisztségeit, az ország va- 
gyonát és a nép erkölcseit prédára bocsájtotta. Bűnös 

lelkét ájtatoskodással takargatta ; Pécsett pompás szé- 
kesegyházat kezdett építeni, a papság irányában bőkezű 
volt : de álnok szemforgatása neki nem sokat használt, 
mást pedig meg nem tévesztett. Harmad évre már csú- 
fosan elűzte a nemzet s helyébe a maga sorából, Aba 
Sámuelt, Sbz elhunyt nagy király sógorát választotta 
királylyá. Aba Sámuel kedves embere volt ugyan a 
népnek, de uralkodóhoz illő méltósággal és bölcsesség- 
gel nem ékeskedett. Azon kezdte, hogy kegyetlenül 
sújtotta Péter híveit, s üldözésükre a sokaságot is fel- 
szabadította. Azután fegyverkezett s a nyugati határok 
mentén a német birodalom dúlására indult. Eégi idők 
emlékezetét ébresztette íól ; olyan tüzet gyújtott, a me- 
' lyet utóbb nem bírt eloltani. 

Az elűzött Péter nem nyugodott meg sorsában, s kész 
volt az országot árúba bocsájtani, csakhogy eljátszott 
hatalmát visszaszerezhesse. Először sógorához, az osz- 
trák herczeghez fordult, s azután ennek közbenjárá- 
Sjával fölkereste a Regensburgban időző császárt és lá- 
baihoz borulva esdekelt tőle segítséget. 

III. Henrik, a fiatal császár nem volt még több hu- 
szonnégy évesnél s csak harmad éve uralkodott. Erezte 
öröklött hatalma nagyságát, de fiatalsága tüzében még 
nagyobbra vágyott. A császári korona ótalma alatt egye- 
síteni az egész nyugati kereszténységet, mint a hogyan 
dicső elődei. Nagy Károly és Nagy Ottó megkísérlették ; 
egyformán rendezni a keresztény országok dolgait; 
véget vetni a hatalmaskodásoknak ; békét teremteni a 
népek közt ; Isten országát idevarázsolni a földre : ezek 
voltak az ő szárnyas lelkének álmai ! Álmok, a melyek 
közül minden nap meghozta egynek-egynek a teljesü- 
lését. 

Nem volt nyugaton számbavehető ország, a mely 
hatalmát el ne ismerte, vagy azzal daczolni bírt volna. 

^ cseh fejedelemség csak az imént hajolt meg előtte ; 
a lengyelek közt, ép úgy mint nálunk, zavarok dúltak 
s fejedelmeik csak Ném^torszp.gtól várhaitták hatalmuk 
megerősödését ; éjszakon a dán királyok adófizetői vol- 
tak a birodalomnak; még az anígol királyság íb a csá- 
szár rendelkezésére adta hajóit, hogy ellenségein annál 
könnyebben diadalmaskodhassék. IX. Leo, a legnagyobb 
pápák egyike — a kinek halálakor maguktól megszó- 
laltak szent Péter templomának harangjai s a kit ha- 
lála után szentté avattak — : hűséges társa volt álmai 
^szövögetésében és megvalósításában. 

S magának a fiatal császárnak egyénisége is megha^ 
ladta a közönséges mértéket. Eletének egykorú meg- 
írója szerint hat föerény drágaköve ékesítette császári 
koronáját : alázatos, istenfélő és békeszerető volt, gon- 
dolkodása és érzése nemességtől tündökölt, minden tet- 
tében méltóság nyilatkozott, s a harczban a hősök pél- 
dányképéűl szolgált. Mennyire megvethette ez a fen- 
költ lelkű ifjú uralkodó a lábánál heverő Pétert ! De 
fölemelte és eszközül használta fel Szent István büszke 
királyságának megalázására. 

ni. Henrik azonnal megindította hadi készületeit s 
1042-től fogva három éven át három hadjáratot is in- 
tézett Magyarország ellen. Aba Sámuel gyenge ural- 
kodó volt, — készületlen és tehetetlen ily tneszede^lem 
•elhárítására. A harmadik hadjáratban Ménfő mellett, 
a Bába síkságán elvesztette a döntő ütközetet s az 
ütközettel együtt trónját és életét is. 

Péter czélhoz jutott. Hatalmas pártfogójának szár- 
nyai alatt bevonult Székesfehérvárra, a hol a császár 
jelenlétében másodszor m megkoronáztatta magát. 

ni. Henrik német őrséget hagyott védenczének és a 
székvárosnak ótalmára s haza sietett diadalának meg- 
ünneplése végett. Eegensburgban hála-istentiszteleteket 



96 A NÉMET FŐHATÓSÁG ELISMERÉSE. 

tartatott, körmeneteket rendeztetett, böjtöt és vezeklést 
parancsolt s maga is mezítláb, durva szőrcsuhában 
vezeklő módjára bejárta a város oltárait. A magyarokon 
vett zsákmányból pénzt osztatott ki a nép közt s az 
oltárokat értékes teritőkkel ajándékózta meg. 

De alig szállt el az ünnepek tömjénfüstje, alig hang- 
zott el a hálaének és a vezeklők imája, máris megér- 
keztek Péter követei, hozták a rossz hireket s nógatták, 
kérték a császárt, hogy ingadozó trónját erősítse meg.^ 
«A pünkösdi ünnepekre elmegy hozzá, addig tartsa ma- 
gát 8 legyen jó reménységgel*), — ez volt a császár ize- 
nete. A mit ígért, meg is tartotta. 

Nagy hadsereg kíséretében Eegensburgból hajón 
ereszkedett le az ország határáig. Itt alázkodó tisztelet- 
tel fogadták s diadalúton kisérték — mint a hogyan a 
világ urát megillette — Székesfehérvárra. Nagj^-Bol- 
dogasszony templomában, melyet Szent István keze 
épített és bőkezűsége ékesített föl, a nagy király örök 
pihenő helyén, az ő emlékétől megszentelt bolthajtások 
alatt, nagy fénynyel együtt ünnepelték a pünkösdöt. 
Ekkor történt, hogy Péter egy arany-lándzsa képében 
az Ur oltára előtt átadta országát a császárnak s nem- 
zete nevében hűséget fogadott neki. Fogadását esküvel 
is megerősítette, mire a császár az arany lándzsát s vele 
együtt a királyságot élethossziglan Péternek adta vissza. 

Az ünnepek után lakomára gyűlt az előkelő urak 
sokasága s körükben a két király nyájas egyetértés- 
ben és jókedvben élvezte egymás barátságát és a nap 
örömeit. Péter ezenfelül drága ajándékokkal és sok 
pénzzel kedveskedett császári urának, a mit az elfoga- 
dott ugyan, de az utolsó fillérig kiosztott vitéz katonái 
között, a kik a múlt évben vele együtt harczoltak Mén- 
főnél. Elválásuk is mindkettőjük megelégedésére nagy 
barátsággal történt. Péter erősebbnek érezte maga alatt 

a trónt ; a császár biztosnak hitte uralmát a lealázott 
ország felett. De nagyon hamar keservesen csalatkoztak 
mind a ketten. 

Míg a két király a székváros falai közt a pünkösdi verő- 
fényben sütkérezett: az ország keleti vidékein hara- 
gos felhők tornyosultak, s szörnyű fergeteg készült 
nyugat felé zúdulni. A hogy közhírré lett Péter király 
árulása s az ország legtávolabbi részeiben is megtudták, 
hogy beszennyezett koronájáért cserébe adta az ország 
függetlenségét : ép itt a tiszai vidéken, a hol távolabb 
estek hatalmától, a hol kevesebb volt az idegen s g}'en- 
gébb a kereszténység, összegyülekeztek a főbb urak és 
Csanádon elhatározták, hogy Pétert nem tűrik meg a 
trónon, hazahívják az idegenbe bujdosott árpádházi 
herczegeket s közűlök választanak királyt maguknak. 
Követeiket azonnal útnak is indították Endre herczeg- 
hez, a ki orosz földön a kievi fejedelem udvarában 
tartózkodott. 

Hiában fordult a trónja inogásán megrémült Péter 
megint az ő császári urához, hiában kegyetlenkedett, 
erőszakoskodott itthon : vesztét ki nem kerülhette. Sem 
ő, sem pártfogója föl nem tartóztathatták az ellenük 
rontó áradatot. Futnia kellett székvárosából, de nem 
menekülhetett meg. Mosonynál elfogták üldözői s bör- 
tönbe vetették, a hol nyomorultul veszett el. Börtöne 
mélységéből hallhatta a fölötte elzúgó zivatart, a melyet 
az ő vétkei támasztottak s a melynek első áldozata ő 
maga lett. 

A pogánvság támadása. — I. Endre király helyre állitja a rendet. — 
III. Henrik császár támadásai ; a nemzet diadala. — Béke a csá- 
szársággal. 

Péter meglakoltatása után a haragjában felforrt 
nemzet újabb b nagyobb áldozatokat követelt. Gyülöl- 
sége egész vadságával fordult az idegenek ellen, a pa- 
pok ellen és a kereszténység ellen, mivelhogy ezeknek 
tulajdonította az ország lealázását és a lakosság nyo- 
morúságait. De a nép nemcsak azért dúlt, rombolt és 
pusztított, hogy bosszúját töltse ; felizgatott képzelete 
ragyogó színekben varázsolta eléje a pogány kor letűnt 
dicsőségét s hogy ennek napja újra fölragyoghasson, 
követelte az ősi szabadságnak és a pogány hitnek föl- 
támasztását. 

Vata volt a fölkelők vezére. Az ö engedelmével 
elvetették a keresztény szokásokat, üstököt eresztettek, 
csimbókot fontak halántékuk körűi, lóhúst ettek, erjesz- 
tett kancza-tejet ittak. Az ő parancsára lerombolták, 
felg;s'^újtották a keresztény templomokat, leöldösték a 
papokat és meggyújtották a pogány hit rejtegetett ol- 
tárain a kihamvadt szent tüzet. Nem irgalmaztak sem 
kicsinynek, sem nagynak, sem az anyja ölén csüggő 
csecsemőnek, sem a sír szélén álló aggastyánnak. Gellért 
püspököt is az ő dühök juttatta mártírhalálra. 

Mire Endre berezeg az ő öcscsével. Leventével együtt 
1047-ben hazaérkezett, a pogányság föltámadása már 
vérbe-lángba borította az ország keleti felét. Endre el- 
borult lélekkel szemlélte az eseményeket, mert szivében 
maga is keresztény volt. De nem mert ellenkezni a 
felbőszített sokasággal s eltűrte, hogy Vata és a pogány 

támadás többi vezetői az ő nevére hivatkozva foljrtassák 
égbekiáltó dúlásaikat. 

Endre észrevette, hogy a fölkelés fészke a tiszai része- 
ken volt ; ezért sietve sietett a Duna felé, hogy azon 
átkelvén az ország székvárosába juthasson. Mikor meg- 
érkezett, örömmel látta az ide menekült és szolgálatára 
kész keresztény urak és egyházi férfiak nagy számát, a 
magukkal hozott hadakat, a királyi jószágok és vár- 
megyék egybesereglett vitézeit. Bátorságot merített az 
ö támogatásukból és abból a ragaszkodásból, melyet a 
nép az ország eme nyugati részében a kereszténység 
iránt tanúsított s az 1047. év végén fejére tétette Szent 
István koronáját. 

Erezve, hogy szavának most már nyomatékot is ad- 
hat, fejvesztés büntetésével megparancsolta az egész 
nemzetnek, hogy a pogány szertartásokat elhagyva, az 
igaz hitre térjen és Szent István törvényei szerint éljen. 
S a király szavának és fegyverének nem állhatott ellent 
a pogányság fölkelése. Vata és társai fogságba kerültek 
és halállal lakoltak. A pogány sokaság a mily féktelen 
volt dühöngésében, oly tehetetlennek bizonyult az ellen- 
állásban. Meghódolt az övénél nagyobb erő előtt ; de 
lelkében le nem győzve, tartogatta haragos gyűlölséget. 
Szíve rejtekében ápolta az ősi hitet s várta napjának 
újra virradását. 

A pogány fölkelés elfojtásában Endre király kemény 
parancsánál és fegyverénél nem csekélyebb része volt 
annak a veszedelemnek, a melylyel III. Henrik császár 
fenyegette az országot. A hitében meghasonlott nemzet 
türtőztette felzavart indulatainak háborgását, magába 
rejtette sérelmeit, hogy közös erővel fórdúlhasson ama 
támadások visszaverésére, a melyek függetlenségét és 
méltóságát vetették ismét koczkára. Mert a császár tar- 
totta a Péterrel kötött alkut s dehogy eresztette volna ki 

Magyarországot az ő főhatalma alól! Úgy is viselte 
magát, mint a kit a rendelkezés joga megillet Szent 
István birodalmában. 

Alig értesült Péter haláláról és Endre megkoroná- 
zásáról, azonnal követeket küldött a székesfehérvári 
udvarba, hogy nevében az új királytól Péter gyilkosai- 
nak megbüntetését, az alattvalói eskü letételét és az évi 
adó megfizetését követeljék. Endre a császár első köve- 
telésének teljesítésére hajlandó volt, még némi ajándék 
küldésére is késznek mutatkozott; de a császár f ©hatal- 
mának elismerését megtagadta. S mivel tudta, hogy 
tagadó izenetére háború lesz a felelet, a római pápát, 
IX. Leót is felszólította, hogy mérsékelje a császár 
haragját s akadályozza meg a kereszténység nagy 
kárára s/olgáló vérontást, A pápa közbe is vetette 
magát, személyesen fordult a császárhoz ; de mind- 
hiába : az ellenségeskedések mind a két részről már 
1049-ben kezdetöket vették s meg-megújuló dühvel 
folytak mindaddig, míg a császár 1051-ben el nem 
készült nagy támadó hadjáratára. 

Nagy dolgok forogtak a koczkán : a császár, a nyu- 
gati kereszténység ura nem tűrhetett csorbát hatalmán, 
foltot méltóságán. A magyar nemzet nem mondhatott le 
szaba^^tf áról, nem áldozhatta fel függetlenségét. Szent 
István királyságának most kellett megállania a tűz- 
próbát. 

;^ndre is tudta, hogy ez a megmérkőzés a nemzet 
sorsát dönti el s mivel a maga hadvezéri tehetségében 
nem bízott, hazahívatta Lengyelországból öcscsét, a 
hősi fetteiről híres Béla herczeget, a ki bujdosása köz- 
ben a lengyel földön hazát, a lengyel király udvarában 
otthont talált. Béla elfogadta a meghívást, hazaköltö- 
zött s nvezéri» czímen még 1049-ben az ország har- 
madát, a' tiszántúli részeket és Erdélyt kapta. Ezen a 

területen oly nagy volt a hatalma, hogy a mint vezéri 
czimmel vert pénzei is tanúsítják, a felségjogokat is 
gyakorolta. Az ország területének ily módon való meg- 
osztása azután bosszú időre szokásossávált és sok baj- 
nak, veszedelmes villongásnak vált utóbb okozójává. 
Béla előtt még az a reménység is csillogott hazatérő 
útjában, hogy ha sikerül hazáját megvédenie, a meg- 
mentett ország trónja — Endre gyermektelen lévén — 
reá fog szállani örökbe. Béla vezér jelenléte bizalmat 
öntött a nemzetbe. Nem rettegte most már, hanem 
készen várta a német birodalom támadását. 

Az 1051. év nyarának végén csakugyan három nagy 
sereggel tört a császár hazánkra. Az egyiket — a bal 
szárnyon — a cseh herczeg vezette s ez a Duna bal 
partján minden ellenállás és baj nélkül eljutott a 
Garam torkolatáig. Az eleséghajók — a középhad- 
dal — a Dunán ereszkedtek alá s egészen Győrig 
értek, a hol a császár további parancsait várták. 
A jobb szárnyat maga Henrik császár vezette, a ki 
Stájerország felől tört be, s mivel a Kába és mellék- 
vizei nagyon meg voltak áradva, erős kerülővel igye- 
kezett a főváros felé. 

Béla vezér aképen intézkedett, hogy a magyarság 
sátrait fölszedve, nádkunyhóit és faházait fölgyújtva, 
a kutakat betömve, barmaival, mindenév^regyütt, 
visszavonult a német sereg elől ; úgy hogy "fTcsászár, 
a merre seregével vonult, lakatlan pusztaságot talált, 
amelyen éhségtől-szomjúságtól akár elveszhetett volna, 
ha élelmet nem hozott magával. 

A németek a dunai eleséghajókba vetették minden 
reménységöket, de Béla vezérnek volt gondja rá;, hogy 
innen élelmi szereket ne kaphassanak. A császárnak 
éhségtől és fáradságtól elcsigázott serege eljutott egé^ 
szén a gu^a és Tata közt elhúzódó hegységig s egy- 

két nap alatt elérhette volna Esztergomot. Béla azon- 
ban, a ki eddig kerülte a barezot, minden badait maga 
körűi gyűjtve, a begyek közt birtelen megtámadta 
a császárt. A kétségbeesett német badak elbányták 
vértjüket, fegyverüket, csakbogy annál könnyebben 
és gyorsabban menekülhessenek az előttük járó csá- 
szár után. Vereségük emlékére a n Vértes-hegy » nevét 
bagyván kudarczuk szinbelyén, Győr felé tartottak. 
De a magyar badak most már mindenütt nyomukban 
voltak s mikor a megáradt Rábcza folyón átkeltek, még 
egyszer rajtuk ütött Béla vezér s borzasztó pusztítást 
vitt végbez soraikban. A németek « Verlorum payer^- 
nek, a magyarok « Veszett németnek^ bítták azután ezt 
a belyet; s ba a víz alacsonyan járt, még századok 
múltával is német fegyverek maradványait tárta föl 
a folyó ágya. A fősereg veszte után a cseb berezeg és 
a dunai bajóbad is örült, ba ép bőrrel hazajuthatott. 

in. Henrik császár szégyentől és bosszútól égve, 
1052-ben új hadjáratot indított. Most már óvatosabb 
volt; lépésről-lépésre akart haladni. Pozsony várát 
szállotta meg mindenekelőtt ; de itt aztán úgy meg- 
akadt, hogy előre éppen nem juthatott, s visszafelé is 
csak nagy bajjal, súlyos áldozatok árán. Nyolcz héten át 
ostromolta a falakat vízen-szárazon ; de sehogy sem 
boldogult az erős várral, melyet maga Béla vezér 
védett. Ekkor történt, hogy Béla vezér búvárai egy 
sötét éjszakán megfúrták a hajókat s egy részüket 
elsűlyesztvén, olyan rémületet okoztak a császár hajós- 
népe közt, hogy fejüket vesztve vakon rohantak haza- 
felé. Zavarodottságuk megbontotta a rendet a parti 
seregben is, a mely szintén abbanhagyta az ostromot 
és visszavonult. Nyomukba eredt aztán a magyarság, 
s űzte, pusztította őket, míg a bajor határokat el nem 
érték. 

Nagy volt a magyar nemzet diadala és öröme, még 
nagyobb a német császár szégyene és lealáztatása. 
Most már meghallgatta a táborában idéző pápa szavát 
s kész volt Endrével megbékélni. A békét a következő 
évben (1058.) meg is kötötték. Endre a császár kezén 
hagyta az ország ama részét, a mely a Lajtha folyó 
és a bécsi erdő közt terűit el s még Aba Sámuel idejé- 
ben jutott német kézre ; Henrik viszont lemondott 
Magyarország irányában minden főhatóságáról. A béke 
megerősítésére és a jó barátság megi^ecsételésére utóbb, 
de már Henrik császár halála után (1059.), Endrének 
a háborús idők alatt született kis fiát, Salamont eljegyez- 
ték a császár leányával, Zsófiával. «Es a római biroda- 
lom — úgymond IX. Leo pái)a életének megírója — 
elvesztette felsőségét Magyarország felett s maiglan 
fájlalja határszéleinek tüzzel-vassal való pusztítását. » 



MÁSODIK FEJEZET. 
I. bí:la és családja elhárítja a német támadások 

VESZEDELMÉT. 

I. Endre és Béla hercseg. — Testyérháború. — Béla és családja. — 
I. Béla király rÖTÍd uralkodása és halála. — Salamon, a német főható- 
sági törekvések eszk(")ze. - - Salamon és Béla fiai. — A mogyoródi 
ütközet. — Az investitnra harcz kezdete. — A pápák éé eaásBárok 
küzdelme szerencséjére szolgált hazánknak. 

Az ellenség csúfos kiűzésének, a nemzet szerencsés 
megszabadulásának minden dicsősége Béla vezért éke- 
sítette. A magj^ar nép csodálattal, szeretettel és hálával 
csüggött az ő daliás egyéniségén, s népszerűsége oly 
nagy volt, hogy Endrét minden királyi hatalmával 
együtt árnyékba borította. 

Endre rettegni kezdett öcscse hatalmától ; már-már 
inogni érezte fején a koronát és sötétségbe látta borulni 
kis fiának, a csecsemő korában megkoronázott Sala- 
monnak jövőjét. Védekezett a képzelt veszedelem ellen, 
a hogyan tudott s támogatást keresett, de nem a maga 
nemzeténél. így történt, hogy áldozatok árán is meg- 
békélt a császárral s hogy barátságát annál jobban 
biztosítsa, annak leányát eljegyezte Salamonnal. 

Vesztére cselekedett, mert ez a tette elfordította tőle 
a magyar népet, s nem volt az jó hazafi, a ki Béla vezér 
mellett nem szállt síkra, mikor a német segedelemben 
bizakodó gyenge király fegyverrel indult ellene. A test- 
vérek összeütközése valahol a Tisza mellékén történt. 
Endre nemcsak az ütközetet vesztette el, hanem éle- 
tét is. Kisfia anyjával együtt a német császár udvarába 
menekült s Bélát még a harcz mezején kikiáltották az 
ország királyává. 

így törte össze Béla herczeg másodszor is azt a jár- 
mot, melyet a császári hatalom az országra akart erő- 
szakolni. 

Béla és családja nevezetes helyet foglal el a királyság 
első századának történetében. Neki, két fiának s egyik 
unokájának jutott osztályrészökül, hogy az országot 
megvédvén és megnyugtatván. Szent István munká- 
ját folytassák és a nagy király alkotásait betetőzzék. 
Nagy föladatukhoz mért nagy tulajdonságokkal ékes- 
kedtek valamennyien. Az apa hősisége, buzgósága és 
bölcsesége örökbe szállt az utódokra is, a kikben a 
nenwet nagy gyönyörűséggel szemlélte a maga szebb 
tulajdonságainak megtestesülését. Még századok múltá- 
val is hálás megemlékezéssel szállt feléjök a nép kép- 
zelete s költészetével a történet nagy alakjait a regék 
és mondák hőseivé avatta. 

Béla diadalaiban azoknak is részük volt, a kik nem- 

csak az idegen beavatkozásoknak, hanem amaz idegen 
intézményeknek is ellenségei voltak, a melyeket Szent 
István a hazai földbe átplántált. Béla, a nemzet hőse, 
azoknak is bálványa volt, a kik leverve, elnyomva, 
üldözve az ősi pogány kor emlékeit és reményeit rejte- 
gették keblökben. Nem is csoda, hogy felhasználva az 
alkalmat, még egyszer megkisérlették erejöket s vágyaik 
megvalósítását épen tőle várták. 

Alig érkezett Béla a harczmezőről Székesfehérvárra, 
hogy magát megkoronáztassa; alig intézkedett, hogy 
a koronázás után nagy nemzeti gyűlés seregeijen 
egybe, a melyen nemcsak az előkelő urak, hanem 
a népnek helységenként választott küldöttei is részt 
vehessenek : már is megindult a forrongás a sokaság 
közt s mind hangosabban és merészebben nyilvánult 
az ősi pogány hitnek s vele együtt a régi rendnek 
visszaáhitása. 

A nép Vata fiának, Jánosnak szavára hallgatott, a ki 
az imént megkoronázott királytól vakmerő elszántság- 
gal a kereszténység eltörlését, a papok kiirtását és a 
templomok lerontását követelte. Béla, ezt hallván, 
elszomorodott. Fájt neki az a válasz, melyet elméjé- 
ben előre forgatott s az az elhatározás, melytől el nem 
lehetett tántorodnia. Haladékot kért a dolog megfonto- 
lására. A követelők három napot engedtek. Bélának 
elég idő arra, kogy a királyi hadakat a közel vidékről 
összegyűjtse, s még mielőtt teljes vadságában kitörhe- 
tett volna, csirájában fojtsa el a fölkelést. 

Erejét a pogányság ebben a fölkelésben kísérletté 
meg utoljára. E kísérlet meghiúsulván, ereje megtört 
s a régi hit végkép elvesztette varázshatalmát a soka- 
ság képzelete és szenvedélyei fölött. Egyesek ragasz- 
kodtak hozzá még ezentúl is. Titkon fölkeresték a ber- 
kek szent helyeit, de az üldözést uem kerülhették ki 

itt sem, s egy emberöltő múlva az ősi hit már osak 
emlékeiben élt, 

A pogány fölkelés elfojtása után Béla minden gond- 
ját a nép javának gyarapítására fordította. 

« Tiszta ezüstből jó pénzt veretett — úgymond a régi 
krónikás — és az adás-vevés tárgyainak árát igazságos 
mértékkel határolta meg. Nem engedte, hogy a ke- 
reskedők és pénzváltók kárhozatos uzsorával az egy- 
ügyüektől túlságos nyereséget gyűjtsenek. A vásárokat 
mind szombatnapra határozta, hogy az istentiszteletet 
ne háborítsák. A nép terheit megkönnyebbítette, meg- 
tiltván a régi szokott sarczolásokat. Miért is Magyar- 
ország a szomszéd országokat mind meghaladta gasi- 
dagságban és dicsőségben. Akkor a szegények meggaz- 
dagodtak és a gazdagok dúslakodtak)). 

De alig látott Béla a gondos magvető munkájához, s 
alig hajtott sarjat az elhintett mag : a nyugati' határon 
ismét ellenséges hadak dübörgése hallatszott, eltiprással 
fenyegetvén az új vetést és a nemzet reményeit. A német 
birodalom kormányzói, a kiskorú IV. Henrik nevében 
elhatározták, hogy Salamont viszszahelyezik apja királyi 
székébe és Salamonnal együtt országát is német gyám- 
ság alatt tartják. 

Béla szembeszállt a veszedelemmel, hadakat gyűjtött 
és tanácsot tartott híveivel ; de hirtelen, váratlanul és 
akkor kötözött el az élők közül, mikor nemzetének a 
legnagyobb szüksége lett volna rá, Dömösön tanács- 
közben a királyi szék összetört alatta s estében halálo- 
san megsebesült. Három évig sem uralkodott, de tettei 
századokra szólnak. 

Béla halála után a nemzet egyértelemmel és lelkese- 
déssel legidősb fiának, Gejza berezegnek ajánlotta föl 
a koronát. De Gejza és testvérei, hogy megóvják nem- 
zetüket a különben elkerülhetetlen német támadástól. 

a már megkoronázott Salamon jogait elébe tették a 
magukénak. Követeket küldtek tehát Salamonhoz a 
határra, kijelentvén, hogy készségesen elismerik öt 
urok-királyokúl, ha biztosítja őket az ország harmadá- 
nak és a vezéri méltóságnak, mint apai örökségöknek 
birtokában. Salamon megígért mindent és erős né- 
met had födözete alatt gyermektársának és sógorának, 
IV. Henrik császárnak kíséretében bevonult Székes- 
fehérvárra, a hol maga Gejza vezér tette alig tizenhárom 
éves öcscse fejére a koronát. 

A nemzet kevés jót várt Salamontól, még kevesebbet 
kapott vele. A gyermek-király idegen tanácsosaira hall- 
gatott, a kiknek minden törekvése az volt, hogy a csá- 
szár főhatóságát ráerőszakolják a magyar királyságra. 
Öntudatlanul is idegen törekvéseknek volt eszköze s 
nem értette meg nemzetét, a kinek jogai mellett ber- 
ezegi bátyjai álltak őrt. Ezekhez is inkább a félelem 
kötötte őt, mint a ragaszkodás. Hatalmának nem táma- 
szait, hanem korlátozóit látta bennök s rövid egyetértés 
után, melyet a hősi tettek egész sora ékesít, botorul elle- 
nök fordult. 

És megindult az apák végzetes küzdelme a fiakban. 
Salamon császári sógorának segedelmében bizakodik ; 
Gejza és László ügyök igazságába és a nemzet támoga- 
tásába vetik reménységöket. Gejza fegyverre szólította 
a Tisza mellékét, László meg fejedelmi rokonaikhoz 
Ijengyel- és Morvaországba sietett segítségért. Az első 
összeütközés a Tisza mellett történt, s az első csapás 
Gejza vezért sújtotta. De nem sújtotta le: vert ha- 
dával a Duna felé sietett, hogy László hadaival egye- 
sülhessen. Salamon nem gátolhatta meg az egyesülést 
s mikorra Mogyoródnál találkozott velők, a két testvér 
már kezet szorítva várta a hűtlen rokon és nemzetétől 
elpártolt király támadását. 

A mogyoródinál véresebb és nagyobb fontosságú üt- 
közetet nem vívtak még a fiatal királyság földjén. — 
A berezegek fényes diadala megerősítette az ország füg- 
getlenségét és mindenkorra megbénította a nyugoti 
császárság hódító törekvéseit. Salamon elvesztett min- 
dent: trónja összetörött, hatalma elenyészett s nem 
menthetett meg egyebet puszta életénél, melynek saj- 
kája az eljátszott korona után való vergődésben me* 
rűlt alá. 

A diadalmas testvérek megkönnyezték a holtakat s 
Székesfehérvárra siettek, hogy a nemzet tanácsában 
részt vegyenek. A székesfehérvári gyűlésen a nemzet 
megint Gejza vezérre adta szavazatát ; s Gejza ezúttal 
nem utasíthatta el magától a hatalmat, melyet nem 
áhított, nem keresett. De csak a királyi hatalommal 
járó terhet viselte s kerülte azt a fényt és dicsőséget, 
melyet a fejére helyezett korona adhatott volna. Sze- 
rény volt és bölcs s óvakodott oly tettől, a melylyel 
akár a császárnak, akár a pápának haragját országára 
vonhatta volna. Mert a^ nemzettől megtagadott Salamon 
minden követ megmozgatott, hogy elvesztett trónját visz- 
szaszerezhease. Sürgetve ösztökélte segítségért császári 
sógorát, 8 mikor ez meg nem segíthette, a pápához for- 
dult esdekléseivel. De hiában zörgetett itt is. A pápa és 
császár farkas-szemet néztek már eg3rmással s készültek 
arra a nagy megmérkőzésre, a mely a császári biroda- 
lom javaerejét századokra lekötötte. 



A vallásos életnek ama hatalmas felbuzdulása, a mely 
a század elején egy új megváltást hirdetett a keresz- 
ténység számára és ép oly fékezhetetlen rajongással, 
íAÍjjt szánaitó következetességgel arra törekedett, hogy 

az egyházat megszabadítsa a világi hatalom bilincseitől, 
8 ha megszabadította, minden világi hatalomnak föléje 
is emelje : a század vége felé nagyon is közel járt czél- 
jához. 

A kézműves fiúból szerzetessé, szerzetesből pápává 
lett VII, Gergely, a nagy pápák legnagyobbika elég 
erősnek érezte már magát és egyházát arra, hogy meg- 
kezdje a harczot a császársággal. 

Megtiltja az egyházi méltóságoknak és javadalmak- 
nak pénzen vásárlását s elkárhoztatja azt, a ki egyházi 
méltóságot világi kézből elfogad, hogy az egyházat így 
teljesen elválaszsza és függetlenné tegye a világi hata- 
lomtól. Az egyház szolgáit, a papokat elzárja a házas- 
élettől s nőtlen életet parancsol reájuk, hogy kiszakít- 
tatván a polgári társadalom kötelékeiből, csak egy czélt 
ismerjenek : az egyház nagyságát, csak egy hivatás töltse 
be lelküket : küzdeni ezért a nagyságért I 

A hatalmára féltékeny, méltósága érzetében fen- 
héjázó, szenvedélyes és erőszakoskodó IV. Henrik csá- 
szár nem tér ki a küzdelem elől ; de szerencsétlenül 
válogatja meg fegyvereit. A nagy eszmék szolgálatában 
megedzett fönséges aggastyán, s a rakonczátlan, gőgös 
és makacs ifjú nem voltak méltó ellenfelek. S mindjárt 
az első összeütközésnél megdöbbenve látta a világ, mint 
hull porba a császári korona a pápai süveg előtt Canos- 
sában. VII. Gergely egy csapással a helyzet urává lett, 
s Henrik egy hosszú, zaklatott életnek minden erőfe- 
szítésével sem szerezhette vissza azt, a mitől ez az első 
csapás megfosztotta --- s nem szerezhették vissza utó- 
dai sem. 

Csaknem kétszáz évig tartott ez a küzdelem, melynél 
ádázabbat, csudálatosabbat és nagyobb fontosságút nem 
látott a középkor. S míg a százados erőfeszítések csak- 
nem egészen lekötötték és fölemésztették Németország 

erejét : a pápaság fölragyogó napja homályba borította 
a császári korona fényét hosszú időkre. 

A császárságnak ez a végzetes harcza a pápasággal, 
kezdettől fogva nagy szerencséjére szolgált hazánknak. 
Ezt a tényt nem szabad szem elől tévesztenünk, ha 
igazságos mértékkel akarjuk mérni azoknak érdemeit, 
a kik a fiatal magyar királyságot megerősítették. 

Szent István uralkodásának utolsó évei óta két em- 
beröltőn át egymást érték a német császárok támadásai 
hazánk függetlensége ellen. Meg nem dönthettek ugyan, 
de a mig csapásaikat ismételték, meg-megingott itthon 
az új társadalmi rend s pusztulás fenyegette a zsenge 
kereszténységet. Ez a förgeteg most hirtelen elvonult, 
hogy Olaszországra szórja villámait. Mire nagy későn 
visszatér, erejét vesztette : fenyegetőzik még, de nem 
árthat már. 

Az igaz, hogy az elvonuló veszedelmet csakhamar új 
váltja fel s a császárok hatalmi törekvéseit a pápák foly- 
tatják : de az ő fegyverük nem az erőszak fegyvere. — 
Hatalmuk szellemi és erkölcsi felsőbbségükön nyug- 
szik, a mely hódíthat a nélkül, hogy leigázna s nem is 
fenyegeti egy pillanatra sem komolyan a magyar király- 
ság függetlenségét. Barátságuk becse mindig nagyobb 
volt haragjuk veszedelmes voltánál. S királyaink amazt 
biztosították maguknak, emezt távol bírták tartani az 
országtól, a nélkül, hogy miatta az állam függetlensé- 
gén csorbát kellett volna ejteniök. 

HAEMADIK FEJEZET. 

SZENT LÁSZLÓ KIRÁLY. 

László tiszteletet és tekintélyt szerez a magyar királyságnak. — Hor- 
vátország. — A k nok. — Erdély. — László és a külföld. — László 
tói-vényei. — László és az egyház. — László egyénisége. — Halála; 

emléke. 

Míg Gejza aggodalmas tekintettel kisérte az elvesz- 
tett trónja után járó Salamon mozdulatait s majd a 
császári, majd a pápai hatalom beavatkozásától tartva, 
egyezkedésre, sőt lemondásra is kész volt, csakhogy a 
veszedelmet távol tartsa nemzetétől : László — mihelyt 
bátyja halála után a trónra jutott — merészen, eltö- 
kéltén és tántoríthatatlanul oda állt a küzdő felek 
mellé, szembe szállt a veszedelemmel s tiszteletet és 
tekintélyt szerzett a magyar királyságnak. 

Jellemében az erő erőszakosság nélkül, a bölcse- 
ség habozás nélkül, a jámborság rajongás nélkül, a 
fönség fenhéjázás nélkül egyesült. Hőse, példányképe 
és bálványa volt nemzetének, a mely soha osztatlanabb 
szeretettel nem ragaszkodott királyához, mint László- 
hoz. Egy volt nemzetével: nemzete ragaszkodásából 
merítette erejét s erőssé tette nemzetét. 

Mihelyt a trónt elfoglalta, meg is koronáztatta ma- 
gát 8 koronázása ellen — noha Salamon még élt — 
sem a császár, sem a pápa nem tiltakozott. 

Mikor a pápa arra figyelmeztette, hogy Magyaror- 
szág a szent-széknek köszönheti koronáját s annak fő- 
hatósága iránt tisztelettel tartozik: László kijelentette, 
hogy «ő a szent-széknek, mint egyházi hatalomnak s a 
pápa ő szentségének, mint lelki atyjának egész szivéből 
■ fiuilag engedelmeskedni kész; de királysága függetlensé 

gét senkinek, semminek alá nem rendelheti ». Szavainak 
nyomatékot is adott azzal, hogy a Lengyelországból 
elűzött Boleszláv királyt — a ki Bélának s fiainak hű 
szövetségese volt — fiával együtt udvarába fogadta s 
szíves vendéglátásban részesítette, noha a menekültet 
Vn. Gergely pápa az egyházból kiátkozta. 

Nem félt a császár haragjától sem : pártolta ellen- 
feleit; védelmébe fogadta Luitpold, osztrák herczeget 
s visszaverte a császár hadait, mikor Salamont még 
egyszer, utoljára segítették trónja visszaszerzésében. — 
De azért a maga jószántából békejobbot nyújott a sze- 
rencsétlen, hűtlen rokonnak. Nagylelkűségével igyeke- 
zett lefegyverezni azt, a kit a sors csapásai meg nem 
tanítottak, meg nem javítottak, üdvarába fogadta Sa- 
lamont s királyi származását megillető ellátásban ré- 
szesítette ; de mikor a javíthatatlan ellene és az ország 
békéje ellen tört, börtönbe vetette s utóbb száműzte az 
országból. 

Majd a déli és keleti határokra vetette tekintetét, a 
melyeken — míg nemzete a nyugot ellen védekezett és 
belső villongásokba merült — a szomszéd görög csá- 
szár rést tört s elfoglalta a Szerémség egy részét. — 
László kiűzte innen a görög hadakat s a futó ellensé- 
get Bolgárország határáig üldözte. így bizonyította be 
László emez első tetteivel, hogy olyan királya van a 
nemzetnek, a ki benn erős, kifelé független és sem or- 
szága, sem nemzete hatalmán és méltóságán csorbát 
nem tűr. 

László uralkodásának első feléről az elmondottaknál 
többet alig jegyeztek föl a régi krónikák. Emez évek 
csöndes, buzgó munkásságáról, melyet nem kisért a 
fegyverek zaja, csak akkor emlékeznek, mikor elragad- 

4 

tatással magasztalják annak csudás eredményeit. Alig 
is telt el tíz éve, hogy László fejére tétette a koronát, 

s a nemzet már elég erősnek érezte magát arra is, hogy 
az ország terűletét növelje, lakosainak számát új tele- 
pedőkkel gyarapítsa és cselekvő részt vegyen a nyugati 
népek nagy küzdelmeiben. 

Az a Horvátország, melyet a régiek annak nevez- 
tek — a Kulpa-folyó és a Dalmát tengerparti városok 
közt fekvő hegyes vidékek — Nagy Károly idejében a 
frank birodalomhoz tartozott, utódai alatt a görög csá- 
szárok kezére került s a magyarok megjelenésekor már 
érezni kezdte Velencze emelkedő hatalmának súlyát. 
Árpád magyarjai meghódították azt a területet is, de 
nem bírták sokáig s nem is törődtek vele sokat, mikor 
a lechparti vereség után elgyengült kezükből kisiklott. 
970 tájékán már független ország, mely a Szent István 
halálát követő zavaros időkben terjeszkedni is próbált ; 
de sem a Szerémség, sem a Dráva és a Száva folyók 
középső vidéke soha sem tartozott hozzá. Ezeket a te- 
rületeket László atyja, I. Béla király adta leányával, 
Donával együtt Zvoinimir horvát fejedelemnek, a ki 
magát utóbb (1076) épen VII. Gergely pápa támogatá- 
sával Horvátország királyává koronáztatta. 

De Zvoinimir nem sokáig hordta az új koronát s 
mikor 1089-ben fiúmaradék nélkül halt el, fejetlenség 
támadt az országban, s a hatalmas urak egymás ellen 
fordultak- a trón birtokáért. A magára hagyott özvegy 
királyné bátyjához, Lászlóhoz fordult segítségért, a ki 
késedelem nélkül át is kelt hadaival a Dráván s nem- 
csak hogy lecsöndesítette a zavargásokat, hanem tartó- 
san meg is hódította a horvát földet egészen a tenger- 
part hosszában elhúzódó hegyekig. 

Fegyverrel hódított, de békét és rendet vitt magával 
s megerősítette és terjesztette a kereszténységet, a mely 
már régebben gyökeret vert ugyan, de csak gyéren 
termetté gyümölcseit. A meghódított területet, az anya- 
ga Árpádok története. 8 

ország példájára, királyi vármegyékre osztotta és Zág- 
rábbaií püspökséget alapított. 

Még xiem ért végökre intézkedéseinek, a mikor a Drá- 
ván túlról érkezett rossz hirek hazaszólították, ünoka- 
öcscsére, Álmos herczegre bízván az elhintett mag ápo- 
lását, maga oda sietett, a hova a veszedelem szólította. 
A kunok törtek be az országba. 

Mióta történeti följegyzések szólnak őseink vándor- 
lásairól, azt látjuk, hogy őket kelet felől a besenyők, 
ezeket meg a kánok szorítják. Besenyők és kunok let- 
tek örököseivé Lebédiának és Etelköznek, s mikor a 
magyarság letelepedett és királyságot alapított, a Kár- 
pátok keleti bérezeit ez a két nyugtalan, hadi kalan- 
dokra járó nomád nép tajzotta közül. A besenyők voltak 
a közelebbi szomszédok, a kik közül némelyek mint 
békés telepedők, mások mint dúló ellenség keresték föl 
hazánkat. Szent István is harczolt ellenük. A XI. század 
második felében a kunok föléjök kerekedtek a bese- 
nyőknek s ezeknek hirét-nevét feledésbe űzve, csaknem 
két századon át hatalmaskodtak az Al-Duna vidékén. 
A Kárpátokon Salamon király idejében törtek át először 
s ez a szerencsétlen király, mikor már minden remény- 
ségből kifogyott, kétségbeesésében ezekhez a kunokhoz 
fordult, hogy az ő segítségükkel szerezze vissza hatal- 
mát. Nem sok szerencsével járt, s e nép közt vész 
nyoma a történetben. 

Most, hogy László király Horvátország visszahódítá- 
sán, lecsendesítésén és rendezésén fáradozott, harmad- 
szor törtek át nagyobb erővel a Kárpátokon. Ügy jelen- 
tek meg mint a zivatar s úgy pusztítottak mint az 
áradat. De László még jókor hírét vette dúlásaiknak s 
úlgokba állt, mielőtt zsákmánynyal megrakodva elhagy- 
hatták volna az országot. A Temes vizénél rajtuk üt, 
leveri őket és a sereg legnagyobb részét foglyul ejti. 

Az otthon maradt kunok fenyegetőzve követelték a fog- 
lyok kiadását s mikor fenyegetéseik nem használtak, 
ismét haddal támadták meg az országot, hogy véreiket 
kiszabadítsák. Vesztükre cselekedtek, mert László most 
is leverte őket; vezérük elesett az ütközetben sálig ma- 
radt gyászuknak hirmondója. 

László király most már békén fordíthatta gondját az 
életükért és szabadságukért remegő kún foglyokra. 
Letelepítette őket a Tisza mellékén s gondoskodott 
róla, hogy a keresztény hitre térjenek. A kiket fegyve- 
rével győzött le, ineghódította azokat nagylelkűségével, 
s a kunok, összeolvadván a magyarsággal, egyaránt 
növelték a nemzet erejét és a királyok hatalmát. 

De László a kunok becsapásainak nem csupán fegy- 
verrel állta útját. Az ország keleti részeinek s az itteni 
végeknek rendezésére többet tett mint bármelyik elődje. 
Újra megerősítette és gazdagon ellátta a gy.-fehérvári 
püspökséget ; az erdélyi kir. birtokokon megyéket ala- 
kított, új lakosokat telepített le s szervezte az erdélyi 
magyarság kormányát. szállítja le a keleti határok 
mentén a székelyeket s megerősíti őket kiváltságaikban, 
melyek szerint senki mástól, mint a királytól s a ma- 
guk választotta tisztviselőktől ntfín függöttek. Századok 
míjlva is úgy tisztelték Lászlót mint Erdély újra, alapí- 
tóját és patronusát. 

A mennyire szerette Lászlót nemzete, annyira tisz- 
telte a külföld. Az ő idejében nem volt Európának olyan 
uralkodója, a kiben kora jó tulajdonságai a kor hibái 
nélkül oly tisztán és teljes mértékben meglettek volna, 
mint ö benne. S ő annak a tiszteletnek, mely övezte, 
tettekkel adott nyomatékot. 

Nem tartotta magát távol attól a küzdelemtől, mely- 
ben a császári és pápai hatalom emésztette egymást, 
s kezdettől fogva a pápai szék támogatására szentelte 

8* 

erejét. 0, a ki csak az imént szabadította meg az orszá- 
got a német támadások veszedelmétől, egy ízben 
20,000 lovas vitézt ajánlott fel követei által IV. Henrik 
császár ellen. Sőt krónikáink arról is regélnek, hogy a 
német birodalom rendéi Lászlót kínálták volna meg a 
császári koronával. 

Míg a pápák és császárok harcza növekvő elkesere- 
déssel folyt, azalatt a pápák ösztökélésére egy másik 
nevezetes hadi mozgalom is támadt, a mely távol kele- 
ten, idegen világrészek pogány népei között óhajtotta 
új fénynyel övezni a keresztet s nem hervadó babérral 
ékesíteni a keresztény fegyvereket. Már száz évvel ez- 
előtt IL Szilveszter pápa forgatta elméjében azt a 
tervet, hogy Palesztinát, a kereszténység legdrágább 
emlékeinek országát, vissza kellene foglalni a moha- 
medánoktól. VIL Gergely is gonddal ápolta lelkében 
ezt a gondolatot, de csak szerencsésebb utódainak ada- 
tott meg, hogy az igét tettre váltsák. Az 1094-ben tartott 
piacenzai gyűlés után, különösen Angol- és Franczia- 
or szagban, meg is indulnak a hadi készülődések a 
kereszt védelmére, s a keresztes hadak vezéréül egy 
régi följegyzés szerint Szent László királyt szemelték 
ki. László habozás nélkül kész is volt népével együtt a 
félfegyverkezett kereszténység élére állani, de mielőtt 
ő felkészülhetett s a keresztes hadak megindulhattak 
volna, 1095 nyarán a végzet örök nyugalomra szólította. 

Századok teltek el, míg a magyar királyság megint 
arra a magasságra juthatott, a hova László emelte. 
S nemzetét nemcsak a fegyverek hatalmával tette 
nagygyá. Ha egyéb tanúságunk nem volna, ránk szállt 
törvénykönyvei is bizonyítják, mily szigorú bírája, 
bölcs vezetője és gondos atyja volt népének, a ki fegy- 
verével csak védte azt a magot, melyet a béke idején 
mint szorgalmas magvető elhintegetett. 

Állandó letelepedésre szorította a népet és szigorú tör- 
vényekkel megtanította mások személyének és vagyo- 
nának tiszteletére. Büntetéssel sújtotta az ősi pogány 
hithez ragaszkodókat. Jótéteményeivel elárasztotta a 
keresztény egyházat, de erős kézzel tartotta figyelemben 
a papságot, melyet a földi javakban való bővelkedése 
itt-ott elkapatott s szent hivatása elhanyagolására 
csábított. A bácsi püspökséget érsekség rangjára emelte, 
Zágrábban püspökséget, Sümegen apátságot alapított, 
rendezte a nagy-váradi és gyula-fehérvári püspökséget 
s a többiek közt sem akadt olyan, melyet kegyességével 
hálára ne kötelezett volna. 

S míg így a jelenben a jövő számára épített, nem 
feledkezett meg a múltakról sem. A magyar keresztény- 
ség megalapítóit: István királyt, Imre herczeget és 
Gellért püspököt az ő uralkodása alatt, az ő kértére 
avatta szentjeivé az egyház (1083). Egy század múltá- 
val az utódok kegyelete méltán vette föl őt magát is a 
szentek közé. Nem is csuda, ha ennyi nagyságra és 
fönségre az utódok kegyelete nem bírt közönséges em- 
beri mértéket alkalmazni, s tetteiben egy fensőbb erő 
csodás nyilvánulásait látta. 

«Mert ő gazdag volt szeretetben — mondja a legenda- 
író meghatott szavakkal — bővelkedő türelemben, 
vidám a kegyességben, dús a malasztok adományaiban. 
Ápolója az igazságnak, pártolója aszemérmetességnek, 
gyámola az elnyomottaknak, fölsegítője a ezegényeknek 
és szűkölködőknek. Az isteni kegyelem r természeti 
adományokban is felül emelte őt az emberek közönsé- 
ges mértékén. ugyanis hősies, kézre erős, t :kintetre 
kellemes vala. Egész külsején oroszláni erő és méltóság 
ömlött el. Termetére oly magas, hogy vállaitól fogva ki- 
látszott mindannyiak közül s az isteni adományok teljes- 
ségében már tekintete is trónra termettnek hirdette őt)). 

Mikor elhunyt, három évig gyászolta a nép, a mit 
egy királyával sem tett meg. Három évig nem szólt a 
hegedű, nem pengett a czimbalom, nem zengett a vidám 
dal, nem járta a táncz az egész országban. Sírja, melyet 
az általa épített pompás nagy-váradi székesegyház 
ölelt keblére, csudatevő búcsújáró helyévé lett a beteg- 
ségtől sújtottaknak, az áhitatoskodóknak és a nemzeti 
kegyeletnek. 

Mikor századok múltával, már az Árpádház kiha- 
lása után, az első aranypénzt verették hazánkban, ez 
aranyainkat Szent László képével ékesítették. Az első 
érczszobrot is egyik hozzá hasonló nagy királyunk, 
Nagy Lajos idejében az ő képmásának és emlékének 
megörökítésére készítették. László érczszobrát, de már 
csak Nagy Lajos király halála után (1390), a nagy-váradi 
székesegyház előtt állították fel a magas márvány ta- 
lapzatra a királyi pár, az országos főméltóságok és tö- 
mérdek nép jelenlétében. Lovon ült a nagy király; 
fején korona, kezében harczi szekerczéje. Az egész 
« fénylett mint nap, sajogott mint arany* — a hogy 
a régi költő elragadtatással írja. 

Az érczszobrot megsemmisítette az idő, egy darab- 
kája sem maradt ránk; de a nagy király emléke 
megmaradt s a nép századokon át ragaszkodott ahhoz 
a hitéhez, hogy László király mindannyiszor el- 
hagyja kőből vetett ágyát, valahányszor ellenség fenye- 
geti. az országot s vele együtt elköltözött jó vitézeinek 
láthatatlan seregével küzd népe megtámadói ellen. 

NEGYEDIK FEJEZET. 

KÁLMÁN EIBÁLT. 

I. 

Ktíi»4n egyénisége. — A ker. hadak. — HorvM-DalmátprsBágkirátya. — 
Törréoyei. — A polgárháborúk yessedelme. 

Lászlót bátyjának, Gejza királynak fia, Kálmán 
követte az uralkodásban. S Kálmán hűséges sáfára volt 
a rá szállt örökségnek. Nem dicsekedhetett ugyan az 
elhunyt nagy király lelki fönségével és daliásságával, 
sőt hevesvérű, szenvedélyes ember volt ; de műveltség 
dolgában legtöbb kortársát meghaladta s fáradhatatlan 
volt népe javának elömozditásában. Az utódok sokáig 
hálátlanok voltak iránta ; megakadtak hibáin s elfelejt- 
keztek érdemeiről. Pedig annak az épületnek, melyet 
István épített, Lászlóval együtt ö volt a megerősl- 
tője. S ezt a munkát nem csöndes, zavartalan időben 
végezte. 

Mindjárt uralkodása első éveiben történt, hogy a 
dei'morúi zsinat szavára százezrivel indultak meg a 
fölfegyverkezett csapatok a szent sír visszafoglalására. 
Az első keresztes hadak, a Duna völgyén haladva, 
kivétel nélkül, hazánkon át igyekeztek czéljuk felé. 
Eövid időközökben hét kisebb-nagyobb had követte 
egymást. Valóságos népáradat zúdult nyugatról keletre, 
s a fegyelmezetlen sokaság, a merre elhaladt, erősza- 
koskodással és pusztítással jelölte meg útját, 

így értek el hazánk határához is ; de Kálmán elég 
erős és bátor volt megfékezésökre. A clermonti zsinat 
ugyan átkot mondott mindazokra, a kik a szent válla- 
latot bármiképen gátolni merészlik ; de azért Kálmán 

király a szent ügy sikerének elébe tette nemzete javát 
s visszaűzte, összezúzta azokat a csapatokat, a melyek 
ellenség módjára támadták meg az országot s a vendég- 
tisztességről megfelejtkeztek. A Bouillon Gottfried és 
Európa legkitűnőbb leventéi által vezetett főhadat 
azonban, a mely megbecsülte magát, megbecsülte 
Kálmán is. Szigorúan őrködő szemmel, de ellenséges 
indulat nélkül kisérte őket végig országán s gondosko- 
dott róla, hogy seramiben szükséget ne lássanak. így 
bizonyosodott be, hogy nem a szent ügynek volt ellen- 
sége, hanem a kereszt meggyalázóinak s a gáncsok 
ellenében, a melyekkel kortársai alaptalanul illették, 
megnyugtatta őt népének hálája, melyet megérdemelt. 

Még le sem csendesedett az a nyugtalanság, melyet 
a keresztes hadak átvonulása vert föl az országban, 
mikor a Dráván túlról új veszedelmet jelentő hirek 
érkeztek. Horvátországban fölkelés támadt s Almos 
berezeg nem volt elég erős a rend helyreállítására. 
Kálmán nem csekélylette a veszedelem nagyságát 
s mihelyt a keresztes hadak miatt onnanhazúlról sza- 
badulhatott, Horvátországban termett és a fölkelést 
leverte. Mivel pedig meg volt győződve, hogy ezt az 
országot mindaddig békével nem bírhatja, míg a ten- 
gerpartot, a melyre az támaszkodik, hatalmába nem 
keríti : a dalmát városok meghódítását is elhatározta. 

Csakhogy ezeknek a birtoka után mások is áhítoz- 
tak : a normannok, Alsó-Itália urai, a kik a dalmát 
partokról űzték kalózkodásaikat az Adriai-tengeren, — 
és a velenczeiek, a kik nem lehettek el Dalmáczia sója 
és fája nélkül -8 nem tűrhették, hogy velők szemben 
egy idegen hatalom fészkelje meg magát és messze ten- 
gerekre terjedő kereskedésöket megakaszsza. 

Kálmán király számot vetett a körülményekkel 
s nem ingott meg elhatározásában. A két vetélytárs 

közé lépett harmadikul s hoBszas harczok után el is 
érte czélját : Trau, Spalato, Zára, Bielográd megnyi- 
tották előtte kapuikat (1102.). Kálmánt nem kapatta el 
a kivivott siker. Tudta, hogy az újonnan szerzett föld 
birtokának biztosítása több munkába és áldozatba fog 
kerülni megszerzésöknél. Azon fordult meg a dolog, 
hogy a meghódítottak ragaszkodását is megszerezze 
a magyar királyság számára. Nem élt tehát a hatalom 
és erőszak jogával. Meghagyta őket régi szabadságaik- 
ban s hogy lealáztatásuk nélkül csatolja őket magához 
és királyságához, Bielográdban fejére tétette Dalmát- 
és Horvátország koronáját. 

Nem az önkény vasából, hanem a törvényesség 
nemes érczéből alkotta meg azt a kapcsot, a mely ezt 
a két országot ama régi időktől fogva napjainkig 
hazánkhoz csatolta. E két ország megszerzésével azon- 
ban együtt járt Velencze ellenségeskedése. Maga Kál- 
mán is^ csaknem uralkodása végéig küzdött ellenök 
s ettől a küzdelemtől utódai sem menekedhettek, a míg 
Velencze kereskedelme s azzal együtt nagy tengeri 
hatalma is századokkal utóbb alá nem hanyatlott. 

Kálmán király nagy dolgokat művelt fegyvere hatal- 
mával is ; megvédte nemzetét a keresztes hadak ára- 
data ellenében, királyságát két tartománynyal gazdagí- 
totta, s utat nyitott számára a tengerhez : de azért az 
utódok nem ezeket az érdemeit örökítették meg emlé- 
kében. Jobban csodálták az ő korában ritka tanúit- 
ságát és műveltségét. Elnevezték « könyves ^i Kálmán- 
nak, s büszkén hivatkoztak törvényeire, a melyek egy- 
hangon hirdették bölcseségét és uralkodói gondosko- 
dását nemzete javának gyarapításában. Több zsinatról, 
s nemcsak királyi tanácskozásokról, hanem országos 
gyűlésekről is van tudomásunk, melyeknek határozatai- 
ból — magyarból latinra fordítva — egyet-mást meg- 

Őrzött számunkra az idő. Egy-két törvényét megemlít- 
jük mi íb. 

Hogy az egyházat — mely iránt szigorúbb volt, mint 
régibb királyaink bármelyike — megóvja a sűlyedés- 
től, elrendelte, hogy « tudatlanok ne rendeltessenek 
papokúi ; a kik pedig azokúl rendeltettek, tanuljanak 
vagy tétessenek le. » 

A papi nötlenséget nem erőszakolta, de közel juttatta 
végleges diadalához, kimondván, hogy «a ki nőtlen 
korában lett pappá, nem nősülhet ; a nős pap pedig 
nem házasodhatik másod ízben. » 

Az ősi pogány vallást ő sújtotta az utolsó tilalom- 
mal : « Pogány szertartásokat — úgymond — senki se 
kövessen ; a ki pedig ilyeneket követne, ha a nagyok 
közül való, tartson tizenegy napig böjtöt ha pedig 
a kisebbek egyike, böjtöljön hét napig veréssel.)) 

Nagyfontosságú az a törvénye is, a mely a nemesi 
birtok öröklését aképen rendezi, hogy «a honfoglalás 
idejéből származó s a Szent István adományozta föld- 
birtok fölött a tulajdonos egyaránt szabadon rendelkez- 
hessék ; de a Szent István utódaitól adományba kapott 
birtokok apáról fiúra szálljanak, ha pedig az örök- 
hagyónak íia nincs, testvérére s annak fiaira, ilyenek 
nem létében a királyra háramoljék az öröklés joga.)) 

Azonban legtöbbet tett Kálmán az igazságszolgál- 
tatás javításában, A korábbi kegyetlen büntető törvé- 
nyeket enyhítette; a boszorkány -pereket pedig eltiltotta, 
kimondván, hogy «a boszorkányokról, akik nincsenek, 
szó se történjék)). Hogy a nemes ember, ha panaszával 
egyenesen a királyhoz nem fordulhatott, e miatt sza- 
badságában és jogában meg ne rövidíttessék, elrendelte, 
hogy « minden püspöki megyében évenként kétszer tar- 
tassék oly zsinat, a melyen a főispánok s a többi tiszti 
hatóságok a püspök körül gyülekeznek. Itt aztán a főb- 

bek ügyei az összes zsinatban, az alsóbbak panaszai 
pedig a zsinat egyes tagjai által külön vétetnek Íté- 
let alá.» 

Azoknak, a kikre az igazság kiszolgáltatását bízta, 
ezt a tanácsot adta : «01y óvatosan, oly aggodalmasan 
kell mindent megfontolni az igazság mérlegén, hogy 
egy részről az ártatlanságot gyűlöletből ne kárhoztas- 
suk, más részről a bűnt barátságból ne ótalmazzuk.» 

Uralkodása első felének nagy erőfeszítései után sem 
élvezhetett Kálmán békét és nyugalmat. Testi szenve- 
dések, betegségek, családi bajok és az országot meg- 
osztó pártoskodások egyesűit erővel támadtak fáradt, 
de csüggedést nem ismerő lelkére. Első neje halála 
után a kievi nagyfejedelem leányát, Predszlavát vette 
feleségül, de a hűtelen nőt csakhamar elűzte udvará- 
ból. Ez hazamenekült s otthon, orosz földön szülte 
Boricsot, a ki utóbb mint trónkövetelő tért vissza, 
hogy az akkor már belső zavarokba sűlyedt, külső 
támadásoktól fenyegetett ország bajait a maga izgága 
életének bűneivel tetézze. 

A pártoskodásokat Kálmán öcscse. Almos berezeg 
kezdte meg. Bosszúból azért, hogy Horvátország kor- 
mányát a tiszántúli részek birtokával kellett fölcse- 
rélnie, s vétkes nagyravágyásától izgatva, egyenesen 
bátyja kormánya ellen tört. Kész volt az ország biz- 
tosságát és függetlenségét is feláldozni, csakhogy czél- 
hoz juthasson. Újra fölidézte a német beavatkozást 
s V, Henrik császár, a kinek támogatását kiesdette, 
mohón látott Pozsony ostromához; majd föllázította 
s elszakítani készült Horvátországot : de minden válla- 
latával kudarczot vallott. Négyszer fogott fegyvert 
bátyja ellen, s ez, miután mindannyiszor legyőzte, 
négyszer megbocsájtott a pártütő testvérnek. 

Kálmán nagj^lelkű volt, de nem öcscsét kímélte, 

hanem féltette nemzetét. S mikor látta, hogy a maga, 
fia s országa javát másképen nem óvhatja meg a javít- 
hatatlantól, megparancsolta, hogy Álmos herczeget 
fiával, Béla herczeggel együtt foszszák meg- szemök 
világától. Eettegett attól a gondolattól, hogy a meg- 
újuló polgárháborúk tönkre fogják tenni nagy elődei 
és az ő élete fáradozásainak minden gyümölcsét, 
s irgalmatlan eltökéléssel arra szánta el magát, hogy 
a fekélyt egy vágással kiirtja a nemzet testéből — hogy 
az épen maradt rész virulhasson. 

A jövő azonban csak aggodalmait igazolta, de nem 
teljesítette reménységét, s az a tett, a melyet nemzete 
javáért követett el, az utódok szemében lelki gyarló- 
ságának vált bélyegévé. A krónikák elfogult gyűlöl- 
séget, a melylyel Kálmán kegyetlenségét emlegetik, 
átszűrte az idő, s a nagy király megbélyegzett kegyet- 
lenségében ma már a nemzete javáért remegő király 
kétségbeesését látjuk. Olyan áldozatot hozott, a mely- 
hez nem nyúlhatott a nélkül, hogy magát is meg ne 
sebezze vele. 



II. 



Visszatekintés a Szent István óta eltelt ötven évre. — A nemzeti 
élet átalakulása. — A pogányság kivéüz. — A ker. bit, élet, társa- 
dalmi és állami rend gyökeret ver. — A nép foglalkozása. — Váro- 
sok. — A nagy királyok p^dája. — A kir. hatalom teljessége. — 
A nemesség. — László és Kálmán királyok dicsősége. 

Ha Kálmán király halálánál megállva, visszatekin- 
tünk a III. Henrik császár támadásai és az utolsó 
pogány fölkelés óta eltelt ötven esztendőre : lépten- 
nyomon szemünkbe ötlik a nemzet állapotának nagy 
megváltozása, a keresztény egyház megerősödése, a 
királyság hatalmának emelkedése. 

A pogányság utolsó maradványai is eltűnnek e fél- 
század alatt. Kihal az ősi hit a szivekben, elhamvad 
a tűz a f magyarok istenének » kövein, elnémul a tál- 
tosok éneke s mindezekkel együtt ,erejüket vesztik és 
enyészetnek indáinak az ősi erkölcsök és szokások. 
Elmúlnak nyom nélkül, emlékük is alig marad egyéb 
annál az egy-két jelnél, a mely népszokásainkban, 
babonáinkban, meséinkben, nyelvkincsünkben itt-ott 
még ma is felcsillan. Hogy a pogányság Kálmán ural- 
kodásának derekán mily közel volt már a tökéletes 
kiveszéshez s hogy mily kevesen lehettek csak hivei, 
semmi sem mutatja jobban, mint e királyunknak amaz 
enyhe törvénye, a mely a pogány hitet vallóra, ha 
szolgasorsú is, nem szab keményebb büntetést, mint 
«hét napi böjtöt veréssel ». 

A mint az elszáradt, lehullott lombozat helyén ta- 
vasz fordultával új rügyezés fakad s az ágakat új lomb- 
nak sátora borítja : úgy foglalta el a pogányság helyét 
a kereszténység. S nemcsak a keresztény hit, hanem 
vele együtt a keresztény élet és a keresztény állami rend. 
A társadalmi és állami téren az átalakulás talán las- 
súbb, a haladás csekélyebb : de biztos és feltartóztat- 
hatatlan s hazánk állapota minden nappal hasonlóbbá 
meg hasonlóbbá válik a nyugati keresztény orszá- 
gokéhoz. 

A lakosság nagy része még baromtenyésztéssel fog- 
lalkozott és sátrak alatt élt ; de a költözködéssel lassan- 
ként alább hagyott s kisebb-nagyobb községekbe verő- 
dött össze. A községi élettel együtt fejlődött és terjedt 
a földművelés meg a mesterségek űzése s a sátrak helyét 
nádból összerótt kunyhók, faházak foglalták el. A tulaj- 
donnak becse nőtt, az ellene elkövetett vétségek száma 
csökkent. Még László király rettenetes szigorúsággal 
bünteti a lopást, rablást és orgazdaságot — a nép 

legelterjedtebb bűneit, melyek korábbi életmódjából 
fakadtak s azzal együtt jártak. Kálmán király már eny- 
hit nagy elődjének törvényein, annak bizon;^8ágáúl, 
hogy a nép életmódjában e rövid idő alatt is nagy volt 
a haladás, erkölcseiben tetemes a javulás. A nagyobb 
községek az Isten háza körűi keletkeztek, házaik a kö- 
rűi csoportosultak; életük központja a szentegyház 
volt, a lakosság tekintete annak keresztjén csüggött. 
A kisebb községek többen közösen építettek templomot, 
a hol az ünnepeket megszentelték s felhasználva össze- 
gyűlekezésüket, adni-venni valóikat is elintézték. Míg 
István király törvényei közt van olyan is a mely az 
istentiszteleten való illendő magaviseletet szabályozza 
s kemény büntetést ró a parancsa ellen vétőkre : László 
és Kálmán már nem látják szükségét sem a régi törvény 
megújításának, sem új törvény hozatalának, mivel a 
régi vétségek, úgy látszik, megritkultak s kiveszésnek 
indultak. 

De volt más baj amazok helyett. Az istentisztelet 
napja volt egyúttal a « vásárnap ». A kinek adni-venni- 
valója volt, ekkor végezhette el legalkamasabban, a 
mi pénz híjján leginkább csere útján történt. A vásár 
bizony zajjal, a csere hol az eladónak, hol a vevőnek 
igazságtalan megrövidítésével járt, a mitől elmarad- 
hatatlan volt az összecsődült sokaság ös*szeütközése, 
erőszakoskodása. Eossz előkészítője vagy kísérője volt 
mindez az ünnepi áhítatoskodásnak. I. Béla király tőle 
telhetőleg segített is a bajon. A vásárok tartását áttette 
az ünnepet megelőző napra; szabályozta az adás-ve- 
vésnél használt mértékeket s hogy az árúk kicserélését 
megkönnyítse, nagy mennyiségben veretett kisebb ér- 
tékű ezüstpénzeket. 

De ha a nép nagy sokaságába nehezen hatott be az 
új műveltség és lassúbb volt a haladás: a kiíályok 

szókvárosaiban, a püspöki székhelyeken s egyéb váro- 
sainkban a Duna mentén és az ország nyugati felében 
a lakosság annál inkább megközelítette a nyugati né- 
pek mértékét. A lakosság itt nagyobb részt idegen volt, 
magával hozta már a nyugati műveltséget s ennek vált 
terjesztőjévé a magyarság közt, melybe lassanként 
beolvadott. A falusi községek faházai és fatemplomai 
helyett Esztergomban, Székesfehérvárott, Veszprémben, 
Pozsonyban, Pécsett, Nagyváradon, Gyulafehérvárott 
és más helyeken díszes székesegyházak emelkedtek, 
melyeket a királyok, egyházi és világi nagyok meg a 
polgárok kőházai utczasorban fogtak körűi. S a váro- 
sokban eleveíi kereskedő-élet pezsdült meg, a mely kü- 
lönösen a keresztes hadjáratok megindulása óta mind 
messzebbre meg messzebbre terjesztette ki összeköt- 
tetéseit. Nem volt már messze az az idő, mikor hazai 
és külföldi kereskedők városainkon át Augsburgtól 
Konstantinápolyig s a dalmát városoktól az orosz fe- 
jedelemségekig hordták árúikat. 

S a nép annál inkább megbarátkozott a keresztény 
hittel, műveltséggel és élettel, minél inkább tisztelhette 
királyaiban ennek az új életnek példányképeit. Szeren- 
csés félszázada volt ez a nemzetnek, a mikor egymást 
követye, úgyszólván szakadatlan sorban oly királyok 
hordták a koronát mint I. Béla, I. Gejza, Szent László 
és Kálmán. 

Nem csoda — noha szinte határos azzal — hogy a 
magyar nép nemcsak maga erősödött meg az új hitben, 
hanem annak terjesztőjévé is válhatott már oly népek 
közt, a melyeket a sors királyaink hatalma alá adott. 
Alig csendesedtek le az utolsó pogány fölkelés hullá- 
mai, így lettek királyaink a kereszténység magvetőivé a 
betelepített pogány kunok közt, a keresztény egyház 
szervezőivé a meghódított Horvátországban. 

A mi nagyot a kereszténység művelt, a királyság 
ótalma alatt, annak támogatásával tette. Es a királyság, 
azóta, hogy az országot a német császárok támadásai- 
tól oly hősiesen megvédte, nemcsak megerősödött, ha- 
nem népszerűvé, sőt nemzetivé lett. Lassanként fele- 
désbe merült annak emlékezete, hogy idegen földből 
ültették át. Ki vizsgálta volna a földbe rejtett gyö- 
kereket, mikor terebélyes koronájában és magasra 
szökő sudarában gyönyörködhetett ! 

Királyaink hatalma nemcsak megközelítette, hanem 
sok tekintetben meg is haladta a nyugati uralkodókét. 
Ezekben az országokban a királyi hatalom terűletek 
szerint szét volt darabolva. A hány grófság, herczegség, 
úgyszólván annyi kis királyság. A fölségi jogok gyakor- 
lásában a királyok kénytelenek voltak megosztozni ha- 
talmas vazallusaikkal. A mi királyaink hatalma teljes 
volt, majdnem korlátozatlan. Nem is volt más korláto- 
zója hatalmuknak, mint az egész nemzetet képviselő 
s annak nevében cselekvő nemesség, a mely a maga 
akaratát a királyéval szembe szegezhette. De a nemes- 
ség most még tartogatja erejét s az állami hatalom 
gyakorlását egészen a királyoknak engedi át. 

Ha fontosabb országos dolgok elintézéséről volt szó, 
megtörtént, hogy királyaink egyik vagy másik vidéken 
maguk körűi gyűjtötték a nemességet ; de azért a tör- 
vényeket kedvelt egyházi és világi főembereik meghall- 
gatásával a királyi tanácsban hozták. A törvények 
végrehajtása s az igazságszolgáltatás is az ő kezükben 
van s szolgálatukra állnak udvari méltóságaik, a vajdák, 
bánok és várispánok, a kiket ők neveztek ki. Hatalmuk 
mégis főképen a királyi vármegyéken nyugodott. 

Ezek — számra nézve mintegy hetvenen — szolgál- 
tatták a bányákon, pénzverésen és vámokon kivűl a ki- 
rályi kincstár jövedelmeinek javarészét és a királyi 

hadseregnek magvát. A német császárokkal folytatott 
harczok alatt az ország megvédésében részt vett a ne- 
messég is ; de ez nem állt mindig és mindenben a király 
rendelkezésére. Mikor királyaink László ideje óta a 
szomszéd országok dolgaiba is beavatkoznak s új fog- 
lalásokkal gyarapítják a honfoglalás idejében megszállt 
terűletet : főkép a vármegyei hadakkal aratták diada- 
laikat. 

A harczi babér és jutalom mind gyakrabban és mind 
nagyobb számmal csalogatja a nemességet is, hogy 
maga jószántából csatlakozzék a királyok zászlaja alá. 
Nem is maradt el a kitüntetés, az adomány, a méltó- 
ság és a hatalom. Ilyformán mind számosabban emel- 
kednek ki a nemesség soraiból, a kik a trón közelébe 
jutván, a királyi kegyelem rájuk áradását lesik. Egy 
szóval, a királyi hatalom, míg egyfelől mind mélyebbre 
ereszti gyökereit a hazai földben, másfelől arra is elég 
erős, hogy az ország határain túl terjeszkedjék. 

De szüksége is volt a nemzetnek a királyság e meg- 
erősödésére, mert Kálmán halála után új veszedelmek 
támadnak. A belső meghasonlás és a görög császárok 
főhatósági törekvései egyszerre, egymást támogatva, 
egyesült erővel és ádázsággal fenyegették Szent István 
alkotásait. Hogy a magyar királyság ezt a megpróbál- 
tatást is rendületlenül kiállhatta és kiállotta : az utó- 
dok érdemén kívül László és Kálmán uralkodásának 
dicsősége. 

ÖTÖDIK FEJEZET. 

KÜZDELEM A GÖRÖG CSÁSZÁRSÁGGAL. 
III. BÉLA KIRÁLY. 

I. 

A magyarok érintkezései a görög birodalommal. — Az Árpádház és 
a Komnénok. — A magyar kii-ályság függetlensége ismét veszedelem- 
ben forog. 

Szent László királyunk Piroska nevű leányát a 
«sz^p»-nek nevezett Komnén János, görög császár 
vette feleségül. így jutottak atyafiságba az Árpádok és 
Komnénok s ez atyafiság révén igy indultak meg ismét 
az összeköttetések és összeütközések a két szomszéd 
birodalom között. 

Őseink még Lebédiában és Etelközben ismerkedtek 
meg a görögökkel. Több háborújokban voltak szövetsé- 
geseik ; viszont görög írók hagyták az első hiteles tu- 
dósításokat őseink akkori állapotáról az utókorra. 
A honfoglalás után sem szakadtak meg régi összeköt- 
tetéseik ; csakhogy a hadi kalandokra járó magyarság 
most már mint ellenség kereste föl a görög földet. 
A krónikák sokat beszélnek pusztításaikról, s arról a 
rémületről, melybe magát Konstantinápolyt is több 
ízben ejtették. Utolsó hadi kalandjuk is görög földön 
esett meg. A mint nyugaton a lechparti vereség, itt ke- 
leten az ő adrinápolyi kudarczuk némítja el fegyvereik 
csattogását a dúlásaiktól zaklatott szomszédok között. 
A görögökkel való emez érintkezéseikből egyéb hasz- 
nuk is volt az ősöknek, mint az a zsákmány, a melyet 
szereztek és az a rémület, a mely előttük és nyomuk- 
ban járt. Görög mesteremberekkel és kereskedőkkel is 

akadt dolguk, sőt a kereszténység is görög földről szi- 
várgott át először hazánk déli és keleti vidékeire. Gö- 
rög templomokról, klastromokról és szerzetesekről még 
Szent István korában s azon túl is történik említés a 
régi írásokban. De a mint a magyar nép Gejza fejede- 
lem ideje óta hátat fordított a keletnek s egészen a 
nyugati műveltség hatása alá került : a görög császár- 
sággal való régi érintkezések is békében-háborúban 
egyaránt ritkultak s utóbb csaknem teljesen meg- 
szűntek. 

A görög császárságnak vérét vették a belső villon- 
gások s erejét vesztve, nem törődött szomszédaival. 
Orűlt, ha ezek nem háborgatták, nem hogy ő kötött 
volna ki velük. Nagy szerencsénk, hogy ama harczok 
alatt, melyekben hazánk a német császársággal viasko- 
dott, a keleti szomszéd jobb erőben nem volt s elle- 
nünk nem támadott! Mire aztán felocsúdott tehetet- 
lenségéből s a Komnénok hatalmas családja még egy- 
szer, utoljára, új fénynyel övezte a görög császárok 
roskadozó régi trónját : a magyar királyság nemcsak 
hogy kivívta már függetlenségét, hanem a félszázados 
küzdelemben megedzve, terjeszkedni is próbált. Ter- 
jeszkedése pedig csak déli határaink irányában történ- 
hetett. László és Kálmán hódításai csupa olyan terűlete- 
ket kapcsoltak hazánkhoz, a melyek egykor a görög 
császársághoz tartoztak vagy annak főhatósága alatt 
álltak. Nagy volt a veszedelem a szomszédra nézve — 
utóbb be is következett ! — hogy a Balkán-félsziget éj- 
szaki fele az Adriai-tengertől a Fekete-tengerig a ma- 
gyar korona hatalma alá kerül s a görög birodalom el 
lesz vágva a Duna völgyétől. 

Mikor a Komnénok összeszedték hanyatló birodal- 
muk megmaradt erejét s arra törekedtek, hogy annak 
régi hatalmát visszavarázsolják : a szárazföld felől a 

9* 

terjeszkedő magyar királyságot találták útj okban. 
Megakadályozni ezt a terjeszkedést, sőt az elődök mu- 
lasztását helyre ütve, a magyar királyságot a görög 
császárság főhatósága alá keríteni : ez volt az ő áhi- 
tásuk. Az a Komnén pedig, a ki legállhatatosabban, leg- 
nagj^obb erővel, legtöbb észszel és ügyességgel töreke- 
dett erre a czélra : Mánuel császár volt, Szép Jánosnak 
és Piroskának fia, Szent Lászlónak unokája. 

Azok a békés, barátságos összeköttetések, a melyek- 
nek szálait az atyafiság szövögette a konstantinápolyi 
és székesfehérvári udvarok között, inkább kárára szol- 
gáltak az országnak, mint hasznára. Ezekből sodorta 
Mánuel császár azt a hurkot, a melylyel a magyar ki- 
rályságot birodalmához készült szorítani. A hány nagy- 
ravágyó, elégedetlen királyi berezeg vagy pártütő főúr 
akadt s nem fért meg az országban, valamennyit szí- 
vesen látta, bujtogatta és segítette a görög udvar. 
Élesztgette a belső villongások üszkét, hogy azt lángra 
lobbantva, a nemzetet megoszsza s annál könyebben 
rátehesse kezét Szent István örökségére. 

Válságos idők köszöntöttek be ismét hazánkra. A né- 
met császársággal vívott kemény harczok után, épen 
egy század fordultával, megint szabadsága, független- 
sége, mindene koczkára volt téve. Majdnem félszázadon 
át tartott ez a küzdelem hol nyíltan a harcz fegyveré- 
vel, hol titkon az ármányok és cselszövések eszközeivel. 

Sem a veszedelem nem volt kisebb, mint száz évvel 
ezelőtt, sem az erő nem volt csekélyebb, a melylyel 
mind a két fél viaskodott ; válságos, meglepő fordu- 
latokban is egyaránt gazdag ez a korszak : és mégis sem 
az élő nemzedékre nem volt oly nagy hatással, sem a 
krónikákban nem csendül meg emlékezete oly elevenen, 
mint a hogy az egész nemzetet magukkal ragadták a 
német császársággal vívott harczok. Figyelemre méltó 



i 

tény, a mely egyfelől azt bizonyítja, hogy Szent László 
és Kálmán alatt mennyire megerősödött a királyi hata- 
lom, másfelől arra enged következtetni, hogy a küzde- 
lem inkább királyaink küzdelme volt mint a nemzeté. 
Királyaink vívták azt a maguk megnövekedett, hatalmas 
erejével. Hogy nemzeti háború nem volt, meggyőzően 
hirdeti a krónikák némasága vagy közönbössége. A nyu- 
gati császársággal szemben, mondhatnók, a felbuzdult 
nemzet védte meg hazánk függetlenségét; a keleti 
császársággal szemben a megerősödött királyság. 



n. 

Eonstantinápolyba kerfil. 

Azok a pártoskodások, a melyek Kálmán életének 
utolsó éveit megkeserítették, utódának, //. István király- 
nak uralkodása alatt is zaklatják az országot s alig te- 
lik el néhány esztendő, már ürügyet és alkalmat szol- 
gáltatnak a görög császároknak arra hogy hazánk dol- 
gaiba avatkozzannak. 

Míg a fiatal, heves vérű és harczias király idegen 
földön jártatja hadait s majd a cseh fejedelemmel és 
osztrák herczeggel köt ki, majd meg Oroszországba 
viszi fegyvereit : a vak Álmos itthon összeesküvést for- 
ralt ellene s még egyszer megkisérlette, hogy nem te- 
hetné-e az ifjúkora óta annyira áhított koronát őszülő 
halántékaira. De bűnös terve idejekorán napfényre ke- 
rült s míg társait a király haragja kegyetlenül sújtotta, 
ő maga megmenekült s a görög császári udvarban ke- 

resett és talált ótalmat. István király bosszúja nyomon 
követi öt ide is. Kiadását követeli a császártól s mikor 
ezt megtagadják, nem riad vissza attól sem, hogy vak- 
merően haddal támadja meg az akkor nagy hatalmú 
birodalmat. 

Az első összeütközés a két szomszéd birodalom ha- 
dai közt meg is történt (1128); de a háború szerencsére 
nem tartott sokáig. Almos herczeg halála egyelőre vé- 
get vetett a küzdelemnek, a mely nem sokára újult 
erővel tört ki s annyi bajt tetézett az országra. 

Miért történt, miért se', nem mondhatjuk meg, de a 
krónikaírók azt beszélik, hogy a fiatal István király 
lelki ereje ezután megtörött, hogy szőrcsuhát öltött ma- 
gára 8 elzárkózott a világtól. Gyermeke nem volt, s 
annyi zavar közepette gyötrő aggodalommal gondolt 
királyi nemzetsége pusztulására, melynek utolsó fiú- 
ivadékáúl magát hitte. Ezt az aggodalmát eloszlatta 
a sors : a vak Almos herczeg szintén megvakított fia, 
Béla herczeg előkerült a pécsváradi kolostor falai kö- 
zül, a hol gyöngéd kezek rejtegették, óvták a szeren- 
csétlen ifjút a király harangjától. István megbékélt vele, 
örömmelfogadta utódjává, a szerb fej edelem leányában, 
Ilonában erős lelkű feleséget, a szerb fejedelemségben 
hasznos szövetségest szerzett számára. Mind hiában ! 
sem az ország belső békéjét helyre nem állíthatta, sem 
nem sikerült elhárítania azt a veszedelmet, a mely utó- 
dait a határok felől fenyegette. 

Vak Bélát sokan nem látták szívesen' a trónon. Az 
egyik uralkodásra termettségét vonta kétségbe ; a má- 
sik rossz szemmel nézte a papság iránt való túlságos 
hajlandóságát; a harmadik meg attól tartott, hogy 
bosszút fog állani azokon, akik megvakításának okozó 
voltak. Igazuk volt, mert a sokat szenvedett, szeren- 
csétlen király a trónon első dolgának tartott a bosszúja 

kielégítését. De nem árulta el szándékát. Barátságot 
színlelt még ellenségei irányában is, s kétszínűségével 
tőrbe ejtette őket, hogy megsemmisítő csapást mérhes- 
sen rájuk. 

Aradon gyűlésbe hívta az urakat, a melyen — 
semmi rosszat sem gyanítván — az elégedetlenkedők 
is nagy számmal sereglettek egybe. Itt aztán a királyné 
felszólítására az udvar hívei reárontottak a védetle- 
nül meglepett áldozatokra, a kik közül ötvennél töb- 
bet kegyetlenül legyilkoltak. Azokat, a kik megmene- 
kültek a veszedelemből, valamint a szörnyű vérengzés 
áldozatainak örököseit száműzték, birtokaiktól meg- 
fosztották s az elkobzott jószágokkal az egyházat és az 
udvar híveit jutalmazták. 

De Béla és tanácsosai olajjal láttak a tűz oltásához : 
az elégedetlenség és pártoskodás lángjai magasabbra 
csapdostak mint azelőtt. A száműzöttek, s azok, a kik a 
király tettén fölháborodtak, Borics herczeghez fordultak 
reményeikkel és aggodalmaikkal: Kálmán király ki- 
tagadott, korcs fiához, a ki orosz földön lesve leste az al- 
kalmat, hogy jogtalan nagyravágyását a magj^ar korona 
megkerítésével kielégíthesse. Ez nem sikerült ugyan 
neki; vágyait nem támogatta sem igazság, sem hatalom : 
de azért holta napjáig nem tette le a fegyvert s támadá- 
saival csaknem huszonöt éven át tömérdek bajt és 
nyugtalanságot árasztott az országra. Egész élete híjá- 
val volt a méltóságnak, megsiratatlanúl hunyt el s em- 
lékével nem engesztelődött ki az idő sem. 

Béla uralkodása alatt kétszer támadt az országra 
Borics (1132, 1133), a kit a lengyel király is segített; de 
mind a két alkalommal eredmény nélkül, kudarczczal 
kellett visszavonulnia. A lengyel szövetséget eljátszván, 
a görög udvarhoz, majd a német császárhoz fordult 

mogatásért. Mikor utóbb kitört a háború Mánuel 

császár és Gejza király közt, a görög csapatok közt 
küzdött hazánk «llen s az egykor nagyralátó ifjú úgy 
hunyt el, mint a görög császár zsoldosa 1156-ban. 

Vak Béla uralkodásának utolsó évei békében teltek el, 
deez a béke a király gyengeségén nyugodott, melyet az 
ország nagyjai a maguk gyarapítására zsákmányoltak 
ki, s olyan szélcsendhez hasonlított, a mely nagy ziva- 
tarokat szokott megelőzni. A zivatar be is köszöntött, 
csakhogy Béla nem érte már meg. Mánuel görög csá- 
szár zúdította azt az országra : Mánuel, a Komnénok 
leghatalmasabb ivadéka, a kinek lelkében a császár- 
ság régi dicső hagyományai keltek új életre s a kinek 
egyéniségében udvara ármányossága és anyai nagyapjá- 
nak. Szent Lászlónak hősisége egyesűit. 

Vak Béla fia és utóda, //. Gejza még csak serdülő- 
félben levő ifjú volt, mikor a görög császári széken 
Szép János helyét Mánuel foglalta el. Uralkodása első 
éveiben a Keleten és a Földközi-tengeren volt elfoglalva 
a seldzsuki törökök, normannok és velenczeiek ellen, s 
csak tized évre kezdte meg támadásait a magyar király- 
ság ellen. De azért már korábban is adta jelét ellensé- 
ges indulatának, mikor Boricsot, az országból három- 
szor kivert trónkövetelőt és Gejza király száműzött 
testvéreit, László és István herczegeket udvarába fo- 
gadta és támogatta. 

Első hadjáratát akkor kezdte meg, mikor a szerb 
fejedelemség a görög császárok főhatósága alól a ma- 
gyar korona ótalma alá helyezkedett. 

A húsz éves, nagy tehetségű, derék fiatal király ol- 
dalán az ország két első embere, Belits nádor és 
Lukács y esztergami érsek álltak őrt a határokon. Gej- 
zát már öt évvel ezelőtt övezték fel a harczi karddal, 
a melynek becsületet is szerzett, mikor a Boricsot tá- 
mogató osztrák berezeg hadain a Lajtha folyó mellett 

nagy diadalt aratott. A görög háborúkban is nagy ősei- 
hez, I. Bélához és Szent Lászlóhoz méltóan viselte 
magát. 

Az 1 151 -ik évtől 1 156-ig (épen száz éve múlt m. Hen- 
rik német császár támadásainak !) háromszor újult meg 
a harcz az Al-Duna és a Száva mentén magyarok és 
görögök közt. Első izben Mánuel átkelt a Száván s 
maga a Szerémséget, csatlósai — Borics és a magyar 
berezegek — a Temes vidékét pusztították. De azon 
kívül, hogy dúlt és zsákmányolt, be kellett érnie Szer- 
bia visszacsatolásával : a Száván és a Dunán túl nem 
terjeszthette ki hatalmát. 

Gejza áldozatok árán ugyan, de megvédte az ország 
függetlenségét s volt oka rá, hogy az áldozatot, a me- 
lyet a béke itt, a déli határ szomszédjában követelt, ne 
sokalja. Ugyanis ép abban az időben, a mikor Mánuel 
támadott az országra, Barbarossa Frigyes, a hatalmas 
német császár is készülődött elődei munkáját folytatni. 
Gejza talpon volt ő vele szemben is. Szövetségeséül sze- 
gődött ellenségeinek. Nem csak védekezik, hanem kész 
a támadásra is, hogy míg a déli határt biztosította, a 
nyugatin csorba ne essék. A derék ifjú király, a ki ha- 
lálakor alig volt több harmincz évesnél, elhárította a 
veszedelmet nemzetéről, de meg nem szüntethette. 
Visszatért az kora elhunyta után azonnal, hogy annál 
ádázabb erővel sújtson le utódjára. 

Alig vette hírét annak, hogy Gejza király meghalt 
és az apai trónra a tizenhárom éves ///. Istvánt he- 
lyezték : Mánuel azonnal megindította hadait Magyar- 
ország ellen s követelte, hogy a védelmébe fogadott 
magyar berezegek egyikét fogadja el a nemzet királyául. 
Azzal a neszszel követelődzött, mintha törvényük lenne 
a magyaroknak, hogy az elhunyt király koronáját nem 
gyermekei, hanem testvérei öröklik. Ilyen törvényünk 

Ugyan nem volt 8 a hamis ürügyet vissza is utasí- 
tották; de azért a meglepett s meglepetésében tehe- 
tetlen nemzet nem ellenkezhetett a császár paran- 
csával. 

Mánuelnek is megvolt az az öröme, mint száz évvel 
azelőtt ni. Henrik német császárnak. Ö adhatott ki- 
rályt a magyaroknak s főhatóságát ráerőszakolhatta 
a nemzetre! Csakhogy az ő öröme és büszkélkedése 
sem tarthatott sokáig. 

A görög hadak elől a törvényes király, III. István, az 
ő gyámjaival, híveivel, egész udvarával együtt a Duna 
bal oldalán az ország nyugati széleire Pozsonyba vo- 
nult; a királyi hatalmat pedig Mánuel kegyelméből 
László, majd az ő hirtelen halála után István herczeg 
bitorolta. Hatalmuk azonban nem verhetett gyökeret 
azon a földön, a melyet elárultak. Hiában hivalkodott 
István, a trónbitorló a császár rokonságával, a kinek 
egyik húgát vette feleségül ; hiában követett el erősza- 
kot erőszakra, hogy hatalmát mutogassa : a nemzet, a 
mely megvetette őt, elfordult tőle. Nem telt bele fél esz- 
tendő, már kiűzte őt görög testőreivel együtt az ország- 
ból. Belus nádor akkor nem volt már a magyar udvar- 
ban : Mánuel kegyelméből a szerb fejedelmi széket fog- 
lalta el s inkább új urához hajolt mint a magyarokhoz. 
Lukács érsek volt az, a kinek szavára a nemzet meg- 
emberelte magát, törvényes királya tiszteletét helyreállí- 
totta s idegen urat szolgáló zsarnokától megszabadult. 

Mánuel nagy sereggel közeledett e hírre a határok 
felé, hogy az elűzött Istvánt megsegélje; de látván 
a magyarok egyetértését és elszántságát, hüvelyébe 
eresztette kivont fegyverét s erőszak helyett ármány- 
nyal tört az ország megrontására. 

Nándorfehérvári táborából békét, barátságot, szövet- 

get kínáló követeket küldött III. Istvánhoz, s kérette 

Őt, küldené hozzá öcscsét, Béla herczeget, a kit az új 
frigy zálogául magával visz székvárosába, ott udvarába, 
családjába fogad s mivel fiai nincsenek, nagy birodalma 
örökösévé fog tenni. Tetszett ez a kedvező fordulat a 
magyar uraknak, s mielőtt jól fontolóra vették volna, 
teljesítették Mánuel kivánságát. 

így került a fiatal magyar berezeg a görög császári 
udvarba ; de nem a béke zálogául, hanem azért, hogy 
Mánuelnek Magyarország dolgaiba avatkoznia módot, 
alkalmat, ürügyet szolgáltasson. Nem is múlt el még 
egy év sem, a mikor Mánuel már a Szerémséget s 
utóbb Dalmácziát is követelte, mint Béla berezegnek, 
az ö fogadott fiának apai örökségét. Meg is szerezte 
mind a kettőt, de csak kemény harczok árán, a melyek 
az erdélyi havasoktól az Adriai-tengerig vérbe-lángba 
borították az ország déli határait (1164 — 1167). 

Ezek a harczok voltak utolsó fellobbanásai a két 
szomszéd közt dúló hosszas küzdelemnek, s nem olyan 
eredménynyel értek véget, a milyet az egyik fél remélt, 
s a milyentől a másik retteghetett. Mánuel visszaszerezte 
ugyan Dalmácziát és a Szerémséget, melyek egykoron 
a görög császároknak hódoltak, de a magyar királyság 
függetlenségét megdöntenie ép oly kevéssé sikerűit, 
mint a német császároknak. Nem is fenyegette hazán- 
kat délről komolyabb veszedelem mindaddig, míg a 
császárok székvárosa a török félhold uralma alá nem 
került. 

Mánuelnek azok a tervei is szétfoszlottak, a melye- 
ket a fiául és örököséül fogadott Béla herczegre épített. 
Második nejétől fia születvén, a magyar herczegre, 
mint kelletlen vetélytársra, nem volt többet szüksége 
udvarában. A mit pazar kézzel ráhalmozott, leszede- 
gette azt róla egyenként s üres kézzel bocsájtotta haza, 
mikor gyermektelen bátyja halála után a magyar 

korona öröksége rá szállott. Az sem lehetetlen, hogy 
azt a mérget, a mely III. István kora halálát okozta, 
görög kéz keverte. 

m. Béla nagy királyaink nyomába lép. — Megerősíti a korona tekin- 
télyét és bjzto itja az ország föggetlenségét. — Az országban rendet 
teremt. — Intézkedései. —. Udvara. — Viszonya az egyházhoz. — 
A keresztes hadak. — Béla király érdemei. 

A görög udvarban nevelkedett ///. Bélát bizalmatlan- 
sággal és idegenkedéssel fogadták itthon még azok is, 
akik törvényben gyökerező joga előtt meghajolva, neki 
a koronát felajánlották. Nem fojthatták el azt az aggo- 
dalmukat, hogy hátha eltanulta a görög császárok zsar- 
noki kormányzását, lelkébe szívta a császári udvar 
feslett erkölcseit s az orthodox vallás kedveért elidege- 
nedett ősei hitétől. A hevesebbek nem is érték be eny- 
nyivel, hanem tetthez láttak s ellene szegültek Béla 
trónfoglalásának. Az ellenszegülők közt az egyház 
nagyjai buzgólkodtak legserényebben s Lukács érsekre 
szegezték tekintetöket, a ki nemzete s egyháza jogait 
féltve, mindent koczkáztató elszántsággal azon volt, 
hogy a görög császár neveltjét és eszközét távol tartsa 
a tróntól. Merészen megtagadta Béla megkoronázását 
s az anyakirálynéval egyetértve, Béla öcscsét, Gejza 
herczeget kiáltotta ki az ország királyává. 

Bélát bánthatta a hazafiak bizalmatlansága, meg- 
keseríthette az érsek pártjának nyílt ellenszegülése, de 
azért nem tántorodott meg lelkében, melyet a jogos 
nagyravágyás mellett hazája szeretete hevített. Tisz- 
telte mások jogait, de a maga jogai számára is tiszte- 

letet követelt. Nem kereste a vérontást, de ki sem tért 
előle, ha más út nem vezetett ősei igaz örökéhez. 

A fiatal, alig huszonöt éves király minden tettében 
határozottság, erő és önállóság nyilatkozott. Az eszter- 
gomi érsek vonakodott ? — a pápa engedelmével meg- 
koronáztatta magát a kalocsai érsek által, a ki hive 
volt. Megtagadták a köteles hódolatot a fejére helyezett 
koronától ? — pártütők gyanánt bánt el az ellenszegü- 
lőkkel; fegyveres hatalmának súlyát éreztette velők 
s megvonta tőlük királyi kegyelmét. Anyját örökre 
száműzte az országból, öcscsét pedig börtönbe vetette, 
melynek sötétségéből csak tizenkét év múlva szaba- 
dult ki. 

Ot évi küzdelem után nem volt az országban, a ki 
a fiatal király hatalmával ellenkezni, jelleme és szán- 
dékai tisztaságában kételkedni mert volna. Jó rokona 
volt és bű barátja maradt Mánuelnek és családjának, 
de a görög udvar beavatkozásait távol tartotta hazájá- 
tól. A kik azt hitték, hogy görög nevelésénél fogva új, 
bizonytalan utakra fogja terelni a nemzetet, korán 
megismerték aggodalmaik hiú voltát. Béla legnagyobb 
érdeme ép az, hogy visszatért a régi ösvényre, melynek 
irányát még Szent István tűzte ki s melyet vele együtt 
Szent László és Kálmán egyengettek. Minden igyeke- 
zetével azon volt, hogy nemzetét minél szorosabban 
csatolja a nyugati műveltséghez, melyen az fölnevelke- 
dett s amelytől múltja megtagadása és jövője koczkáz- 
tatása nélkül el sem lehetett többé szakítani. De hogy 
népe ebben a szellemben gyarapodhassék, nyugalomra 
volt szüksége, melyet félszázad óta nem élvezett, és 
rendre, melyet a félszázados pártoskodások gyökerestül 
felforgattak. Béla megszerezte és biztosította mind a 
kettőt. 

Az egykorú följegyzések és a későbbi idők krónikásai 

egyaránt keveset beszélnek III. Béla király uralkodásá- 
ról. Egy-két nagyobb fontosságú ténynek emlékezetét 
őrizték meg csupán ; azonban ez a kevés is elégséges 
arra, hogy méltatnunk lehessen érdemeit. 

A keleti hatalmas szomszéd haragjától nem kellett 
már rettegnie a nemzetnek ; ép ellenkezőleg Mánuel 
szorult a magyar király támogatására. Kis-Azsia kopár 
felföldjén magyar csapatok segítették a görögöket az 
ikoniumi szultán ellen s egy ütközetben magyar vitézek 
mentették meg a császár életét. Mánuel halála után 
családja is Bélánál keresett segítséget a trónbitorló 
Andronikus ellen. Béla az ő javukért kétszer vezetett 
hadat a görög birodalomba, s nem rajta múlt, hogy 
rokonait a rájuk nehezedő sorstól meg nem ment- 
hette. 

Nagylelkű volt, de gyengeség nélkül, mert Mánuel 
halála után azonnal visszafoglalta a Szerémséget és 
Dalmácziát, a melyek ép az ő öröksége révén szakít- 
tattak el a magyar koronától. Dalmácziát ugyan nem 
bírhatta békén Velencze miatt, melylyel kétszer is 
hosszantartó háborúba keveredett; de e harczokban 
ő volt a győztes, s nemcsak szárazon, hanem tengeri 
ütközetben is diadalt aratott a hajóival büszkélkedő 
köztársaságon. 

Nemcsak hogy helyreállította az ország területének 
korábbi épségét, hanem új szerzeménynyel is növelte 
a meglevőt. Galiczia az ő idejében ajánlotta magát 
először a magyar királyok védelme alá. Laza ugyan 
még a kapocs^ a mely ezt az országot ekkor hazánkhoz 
köti; néha még jobban megtágul az utóbb, sőt olykor- 
olykor el is tűnik ; de nem semmisült meg azért egé- 
szen napjainkig. 

A mily független és hatalmas volt a királyság a szom- 
szédokkal szemben, oly erős és bölcs volt Béla kormánya 

benn az országban. Eendet teremtett s helyreállította a 
személy és vagyon biztosságát, a mely Kálmán halála 
óta ezerszeres támadásnak volt oda vetve minden oldal- 
ról. A krónikairó is legnagyobb érdeméül ép azt magasz- 
talja, hogy «az orvokat és rablókat üldözte s szokásba 
hozta a folyamodással való élést ». Maga Béla is így szól 
egyik oklevelében : «Hogy a jelenlétemben vitatott és 
eldöntött per meg ne hiúsuljon, szükségesnek tartot- 
tam, hogy a magasságom által meghallgatott és elinté- 
zett minden ügy írott bizonyítványnyal erősíttessék 
meg.» Az orvok és rablók üldözésére és megfenyítésére 
új megyei tisztviselőket rendelt ; a közügyek és perek 
írásban való elintézésére pedig a királyi udvarban 
külön hivatalt, kanczelláriát állított fel. És a jó kor- 
mány alatt nemcsak gyarapodott, hanem pallérozó- 
dott is a nemzet. 

Béla első felesége görög, a második franczia herczeg- 
asszony volt. ö velők s a hozzájok csatlakozott hívek- 
kel franczia és görög ízlés és szokások költöztek a 
magyar királyi udvarba, melynek gazdag fényűzését 
egy itt járt német krónikaíró nem győzi dicsérni. 
Az udvar példája hódítván, neki pezsdült a keres- 
kedelem, föllendült az ipar s némikép a művészet is. 
Az emlékszerü építészetnek Béla uralkodásával egy új 
korszaka kezdődik. S nemcsak a beözönlött idegenek 
buzgólkodtak műveltségünk gyarapításában; hódított 
és terjedt a műveltség a haza szülöttei között is. Sőt 
arra is van adatunk, hogy magyar ifjak a külföldi 
egyetemeket látogatták. 

Számos bizonyítékával rendelkezünk annak is, hogy 
Béla mily bőkezű volt az egyház irányában, a mely 
makacs ellenségből hű szövetségesévé vált. Béla is, 
mint Szent István, az állami és társadalmi rend alap- 
oszlopát becsülte benne s azt a kapcsot, a mely nópün- 



144 m. BSLA HALÍLA, éKDSMtSÍ. 

ket legerősebben kötötte a nyugati műveltséghez. Egyéb 
adományait és alapitványait nem említve, ő fogadta be 
a cziszterczita rendbeli szerzeteseket, a kik a régi 
Benedek-rendiekkel s a 11. István idejében meghono- 
sodott premontreiekkel versenyt munkálkodtak a nép 
hitének, erkölcseinek és műveltségének ápolásában. 
Nem találjuk följegyezve sehol sem, de tetteiből azt 
látjuk, hogy Béla egyik legnagyobb ősét. Szent Lászlót 
választotta mintaképéül — mint ő utána is még annyi 
jeles uralkodónk — s iránta azzal rótta le a maga és 
nemzete kegyeletének adóját, hogy 1192-ben az egye- 
temes egyház szentjei közé vétette föl. 

Nemzete és királysága jóléte mellett a kor eszméi is 
foglalkoztatták, lelkesítették Bélát. Figyelemmel kisérte 
a keresztes hadak mozgalmait s mikor Jeruzsálem 
1187-ben a hitetlenek kezébe került, maga is kedvvel 
tervezgette, hogy hadat vezet a szent város visszafogla- 
lására. 

Harmadévre meg is indult a harmadik nagy keresz- 
tes hadjárat s a német hadak Barbarossa Frigyes csá- 
szár vezérlete alatt hazánkon vonultak keresztül. Béla 
királyi pompával fogadta vendégét. A budai hegyek 
közt vadászatokat. Esztergámban ünnepségeket rende- 
zett tiszteletére s fegyveres népét minden szükségesek- 
kel bőven ellátta ; de maga nem csatlakozott hozzájok, 
csupán évek óta fogságban sínylődő öcscsét, Gejza her- 
czeget eresztette velők útnak egy magyar csapattal. Nem 
jó szándékán múlt, hogy a kereszt jelvényét magára 
nem ölthette, hanem a körülményeken, a melyeket nem 
ösmerünk, mert élete végéig foglalkozott e hadjárat 
tervével és sok kincset gyűjtött e czélra. 

Nem felejtkezett meg róla halálos ágyán sem, a mikor 
akép intézkedett, hogy idősb fia, Imre legyen követője 
a trónon, az ifjabb Endre pedig örökölje az összegyűj- 

tött kincseket s legyen végrehajtója buzgó szándé- 
kának. 

Béla legnagyobb királyaink közt foglal helyet. Sorsa 
is közös azokéval : tetteiket áldva magasztalják a késő 
unokák, de a fiak nem becsülik meg a rajok hagyott 
drága örökséget. 



IV. 

Visszatekintés. — Az orsz&g lakossága nyugatról, keletről új beköl- 
tözőkkel (Tvarapszik. — Új szerzetesrendek befogadása. — Az egy- 
ház és a műveltség. — Iskolák. — Irodalom. — Első krónikánk és 

a hagyomány. 

III. Béla uralkodásával nevezetes korszaka záródik be 
történetünknek. A nyugati és keleti császárság közé ékelt 
magyar királyság a Szent Istvántól III. Béláig terjedő 
másfél század alatt vívta ki függetlenségét s minden- 
korra biztosította helyét az európai országok között. 
Ezentúl a hatalmas szomszédok támadásaitól meg- 
menekedvén, a királyi hatalom és a nemzeti élet hábo- 
rítatlanul fejlődhetett tovább azon az alapon, melyet 
első nagy királyaink megvetettek. 

Hogy ezt a továbbfejlődést a maga idején, annál job- 
ban megérthessük, egyelőre irányozzuk még tekinte- 
tünket visszafelé s töltsük be azokat a hézagokat, 
a melyeket magunk után hagytunk. 

Ez a fejezet, a melyben a görög császárokkal vívott 
küzdelemről volt szó, hiányos maradna, ha beérnők 
a politikai események és eredmények méltatásával. 
Mert a nemzet a bibliai építőmesterek példáját követte: 
egyik kezében kard villogott, de a másikban szorgal- 
masan forgatta a vakoló kanalat. 

Ax Árpádok története. JQ 

A béke amaz éveiben, a mikor az emberemésztő harcz 
szünetelt, királyaink különös gondot fordítottak s min- 
den alkalmat megragadtak arra, hogy idegen népek 
betelepítésével szaporítsák a lakosság meg-megfogyat- 
kozó számát. S a betelepítések eladdig soha sem voltak 
oly nagy arányúak, mint a Kálmántól III. Béláig ter- 
jedő időben. 

II. István alatt besenyőkkel kevert kunok teleped- 
tek le a későbbi Kis-Kúnság területén s szétszórva az 
ország egyéb vidékein. A beköltözők pogányok, kóbor 
életet élnek, erőszakoskodásaiktól visszhangzik az 
ország 8 a magyar nép alig türtőztetheti gyűlölséget 
velük szemben : de királyaink jó hasznukat veszik s a 
nyilaikat jigyésen forgató, gyorsan száguldozó vad har- 
czosok rendesen ott küzdenek az első csatasorban. 

Ugyancsak kelet felől ebben az időben, a XII. század 
vége felé indul meg az oláhok beszállingózása az 
erdélyi bérczeken át. Nincs róla egj^korú, írott tudósí- 
tásunk ; de későbbi följegyzésekből biztosan következ- 
tethetünk rá. Mint nyájaikat legeltető, békés pásztorok 
jelennek meg a havasi legelőkön a nyári időben, hogy 
a tél beköszöntésével ismét visszavándoroljanak a Bal- 
kán félsziget melegebb vidékeire, a honnan költözködő 
rajaik kiindultak. E hosszú időkön át tartó vándor- 
lások alatt mind többen, mind nagyobb csapatokban 
telepedtek le állandóan a határhegyek innenső oldalán. 
Elejénte úgyszólván észrevétlenül történik letelepe- 
désök ; utóbb már királyaink marasztalják őket. Sokáig 
ragaszkodnak megszokott, pásztorkodó életökhöz ; de 
a királyi jószágokon, magánosok birtokain is mint 
jobbágyok lassanként a földművelésre adják magokat 
és sok hasznavehető munkáskézzel gazdagítják az 
országot. 

Eme keletről történt betelepedéseknél fontosabbak 

a nyugatiak. Amazokat a magyar nemzetnek kellett a 
maga műveltségéhez fölemelni; ezek hazájuk maga- 
sabb műveltségét hozták magukkal. A nyugati beköl- 
tözések dolgában nem lehet, kicsiny lenünk a keresztes 
hadjáratok hatását. A hazánkon százezrivel átözönlő 
idegen hadak soraiból, méginkább az azokat kisérö 
sokaság közül hol egyesek, hol egész csapatok mara- 
doztak el útközben s állandó hazájuknak választották 
azt a földet, a hova a sors véletlenül vetette őket. A kik 
itt nem maradtak is, ezer viszontagság után hazatérve, 
hirét vitték a dunamenti gazdag országnak, a melynek 
nagy szüksége van még munkás kézre s a mely bőven 
jutalmazza a szorgalmas kéz munkáját. 

Ilyen formán történhetett a második keresztes had- 
járat átvonulásakor vagy annak hatása alatt a flaman- 
dok és szászok nagy sokaságban való letelepedése ha- 
zánk számos vidékén. A flamandok hazájában, Német- 
alföldön a tenger átszakította gátjait, árjával elborít- 
ván az ország egy részét s kivándorlásra kényszerítette 
a lakosokat, a kik ideiglenesen a szomszéd szászok 
közt találtak menedéket. Innen, ezekkel vegyesen tör- 
tént beköltözésük hazánkba. Hogy melyik évben jöttek 
hozzánk, ninc . följegyezve ; de nem is történhetett az 
meg egy esztendő alatt. Annyi bizonyos, hogy II. Gejza 
király az 1147-ik esztendő körűi, még a Mánuel csá- 
szárral kezdett háború előtt telepítette le őket az erdélyi 
felföld déli részében és a Magas-Tátra alján. A be- 
telepedőket közönségesen szászoknak nevezik a régi 
írások 8 úgy hívjuk utódaikat ma is. Szorgalmas föld- 
művelők, a mellett ipart, bányászatot űznek s szívesen 
foglalkoznak kereskedéssel. Népes községeket alapíta- 
nak, városaikat utóbb kőfalakkal, árkokkal, tornyokkal 
erősítik s ép oly jó szolgálatokat tesznek háborúban, 
új hazájuk védelmében, mint a béke foglalatosságaiban 

10* 

Maguk igazgatják dolgaikat; az ország törvényeinek 
tiszteletben tartása mellett a maguk szokásai ós tör- 
vényei szerint élnek; maguk választják biráikat és egyéb 
tisztviselőiket s világi dolgokban nem függenek senki 
mástól, mint a királytól, a kinek kincstárába megfize- 
tik a köteles adót s zászlaja alá adják a köteles katona- 
ságot. A nemzettel nem olvadnak össze, de nagy szol- 
gálataik kedvesekké teszik őket királyaink előtt, a kik 
idővel újabb meg újabb kiváltságokkal ruházzák fel s 
nemcsak gazdagokká, hanem hatalmasokká is teszik 
őket. 

Másfelé a dunamenti városokban is nagyobb szám- 
mal telepedtek le ez időben flamandok és nyugatról 
érkező egyéb népek, a kik közt sokan voltak a keresz- 
tes hadak üldözései elől menekülő zsidók. Ez utób- 
biak már itt talált rokonaikkal együtt a keresztény 
lakosságtól elszigetelten éltek. A többiek szaporították 
az országban a polgári lakosságot : azt az osztályt, a 
mely az egyházon kívül akkor még úgyszólván egye- 
düli ápolója volt mind az anyagi, mind a szellemi mű- 
veltségnek. 

Az egyház ereje is növekedett e század folyamá- 
ban, sőt közel volt már az az idő, mikor a pápák fen- 
héjázva gyámságot igyekeztek gyakorolni a királyság 
fölött s az ország világi dolgaiba is mind gyakrabban 
beavatkoztak. Erről most nem szólunk, csak azt han- 
goztatjuk, hogy királyaink, városaink s némely hatal- 
mas nagy uraink bőkezűségéből egyre több templom 
épül, egyre több kolostor keletkezik s a régieket is új 
adományok gazdagítják. 

Említettük már, hogy a premontrei és cziszterczita 
rendek ez időben honosodtak meg nálunk s lettek se- 
gítőivé és versenytársaivá az ősi benedekrendek. Ez a 
két rend franczia eredetű s a betelepedett szerzetesek 

onnan hozták magukkal nálunk még ismeretlen ízlé- 
süket és szokásaikat. Eészben legalább az ő hatásuk- 
nak kell tulajdonítanunk egyházi építészetünk föllendü- 
lését s annak az új ízlésnek terjedését, amely ezen a té- 
ren nem sokára utat tört magának. Míg azelőtt a fél- 
kör-bolthajtású, alacsonyabb oszlopzatú, szélességében 
terjeszkedő, izmos román-stílben építették szebb tem- 
plomainkat: ettől fogva mind kedveltebbé válik a csúcs- 
íves, karcsú oszlopú, magasba törő, tornyocskákkal 
ékes gót stílű templom. Ez az ízlés lassanként hódít a 
művészet egyéb ágaiban is s a műiparra is kiterjeszti 
termékenyítő hatását, melynek melegágyaivá megerő- 
södő városaink lesznek. 

A kolostorok szaporodásával iskoláink is szaporod- 
nak. A kisebb iskolákról névszerint nincs még bővebb 
tudomásunk. Annál nagyobb örvendezéssel emelhetjük, 
ki, hogy az első tudós főiskola kapui ebben a korban 
in. Béla uralkodása alatt nyíltak meg nálunk. 

Kétségtelen, hogy a tudós ismereteknek s általában 
a szellemi műveltségnek ápolói ebben az időben csak- 
nem kizárólag az egyház emberei voltak, s hogy ez a 
műveltség első sorban az egyházat szolgálta. De a 
gyorsan szaporodó és izmosodó polgárságban — ná- 
lunk ugyan később, mint a külföldön — hasznos ve- 
télytársai támadnak az egyházi rendnek s ha irodalom- 
ról nem is lehet még szó ebben a korban, időhaladtá- 
val mind számosabb oly írott emlékkel találkozunk, a 
melyeket nem az egyházi szükség s nem a vallási fel- 
buzdulás fakasztott életre. Kálmán király idejéből és 
az azt követő századból szólnak hozzánk az egyház 
nyelvén szent királyaink legendái ; ebből a korból ma- 
radtak ránk egy rövid «halotti beszéd)) és «könyörgés» 
alakjában a magyar nyelv legrégibb írott emlékei. Az 
sem lehetetlen, hogy III. Béla királyunk jegyzője volt 

az a névtelen iró, a ki a magyar nép ősi viselt dolgai- 
nak emlékét foglalta latin szavakba. 

Munkája czimlapján csak annyit mond magáról a 
szerző, hogy ő «Béla király jegyzője^. Hogy melyik 
Béla királyunk idejében élt, ma is vitatkoznak rajta 
a tudósok. Nem a bizonyosság, csak valószínűség szól 
mellette, hogy legrégibb krónikánk szerzésének dicső- 
sége III. Béla udvarának egyik tudós egyházi emberére 
ejti fényességét. 

Nem vetjük latra munkájának sem érdemét, sem 
fog3^atkozásait ; csak két tulajdonságára mutatunk rá, 
a melyek egyaránt jellemzik az iró korát s ennek a 
kornak magyarját. Az ősök tisztelete ömlik el minden 
során s minden szava szinte duzzadoz a nemzeti ön- 
érzettől. Olyan forrásból kellett merítenie, a mely szá- 
zadokon át volt emez érzések beszédes ápolója: a 
nemzeti hagyományokból, a nép mondáiból. 

Habár a kereszténység kezdettől fogva irtotta a po- 
gány szokásokat és a pogány kor emlékeit megsemmi- 
síteni igyekezett : kétségtelen, hogy még a Xll-ik szá^ 
zad végén is éltek a hajdani « lázárok)) ivadékai, ha 
más néven «igriczekw-nek, « regősök »-nek nevezték is 
őket. Meg-megcsendűlt még a dal és szájról-szájra járt 
az ősök dicsőségéről; s a mi dalba, énekbe be nem 
fért, a regék és mesék bűvös világában talált mene- 
déket. 

Ha az ősi nemzeti hagyományok is így éltek még 
első krónikásunk idejében, természetes, hogy a fiatal 
királyság nagy küzdelmei s a küzdelem hősei annál 
jobban megragadták a nép lelkét és annál bővebben 
foglalkoztatták költészetét. Érdemes lesz a nép felfogá- 
sának, máig fenmaradt mondáinak világában megte- 
kintenünk azt a kort, a melynek történetét ebben a 
könyvben az írott följegyzések alapján beszéltük el. 

A MAGYAR KIBÁLYSÁG HŐSKORÁNAK MONDAVILÁGA. 



I. 



A királyság hőskora; ennek mondavilága. — A mondák tárgya, m /al- 
tatásuk. — Szt. István és az orgyilkosok. — Béla berezeg Lengyel- 
országban. — Béla, a nemzet únepelt bőse. — Ellentét és össze- 
ütközés közte és Endre király között. — Salamon és Béla fiai. — 

Ezek diadala. — Salamon vezeklése. 

A fiatal magyar királyságnak ép úgy megvan a maga 
hőskora, mint a pogány időknek. A kereszténység föl- 
vétele, a királyság megalapítása s e kettőnek megvé- 
dése a külső és belső ellenségektől nem járt kisebb 
rázkódtatással, nem került kevesebb küzdelembe s nem 
lehetett csekélyebb hatással a nép lelkére, mint az el- 
szakadás az ősi hazától, a hontalan barangolás és az új 
haza elfoglalása, biztosítása. E hatásnak meg kellett 
nyilatkoznia a nép mondáiban és regéiben is mindad- 
dig, a míg a multak emlékének letéteményese, gon- 
dozója és megtartója az írott betű helyett a szóban élő 
hagyomány volt. S meg is nyilatkozott az. 

A királyság első századának eseményeit csak króni- 
káinkból ismerjük; de bármily száraz a krónikások 
elbeszélése, helyenként mégis neki lendül az, ele- 
venné válik, olyan hang ömlik el rajta, olyan részle- 
tekkel ékeskedik, a mik nem sajátságai az írott tör- 
ténetnek. Ilyenkor érzi az olvasó, hogy abból a forrás- 
ból merítettek, a melyet a néphagyomány táplál s a 
melyből a nép mondái fakadnak. E mondákból föl- 
dolgoztak annyit, a mennyihez épen hozzáférhettek s 
a minek szükségét látták és hasznát vehették. Bizo- 

nyara többet hagytak el belőlük, mint a mennyit né- 
pies, költői hamvától megfosztva, könyveikben megtar- 
tottak számunkra. De e töredékekből is biztosan követe 
keztethetünk e mondavilág tárgyára, körére, hőseire 
s a mi legfontosabb, arra is, hogy e mondák költői 
feldolgozásban éltek a nép ajkán s a dal szárnyain száll- 
tak nemzedékről nemzedékre. 

E mondavilág tárgya a haza ellenségeivel, főképíTi 
a német császárokkal való küzdelem és a nemzet sía- 
badságának és függetlenségének megvédése. Nem a po- 
gányság és kereszténység, a nemzet és királyság álla- 
nak egymással szemben ; hanem az idegen elnyomás 
veszedelme és a nemzeti védelem, az idegen erőszak 
és ármány meg a nemzeti erő és erények. Nem is az 
eseményeken fordul meg a dolog, hanem az egyéneken, 
a kik eme nagy erkölcsi tulajdonságok és ellentétek 
megszemélyesítői. A népmonda legjellemzőbb saját- 
sága ez az egyénítés. Az ország és nemzet dolga a mon- 
dai hősök magán dolgává lesz ; az országos és nemzeti 
összeütközések egy családi drámává alakúinak át. Ez 
a felfogás természetes is, hiszen a nép a maga meg- 
személyesítőit látja hőseiben ! 

A nagy küzdelem a mi mondáinkban Endre király- 
lyal és öcscsével, Bélával indul meg. Amabban mind- 
azt megtestesítve látjuk, a mi a nemzetnek nem ked- 
ves, a mi a nemzettől idegen, a mi a nemzetre káros ; 
emez egy a nemzettel, ennek minden jeles tulajdon- 
ságaival ékeskedik, hős, nagylelkű, bölcs, atyja a nép- 
nek, a melyet rendületlenül megvéd minden támadás- 
tól, íme a nagy országos és nemzeti ellentétek meg- 
testesítése a két testvérben ; a magyar királyság és a 
császárság küzdelme családi meghasonlássá és viszály- 
kodássá átalakítva. 

Az apák harcza örökbe s^áll aztán a fiakra, a kik a 

régi ellentétek megszemélyesítői szintén. Az új küzde- 
lemben Salamon örökli apja gyűlöletes, szomorú sze- 
repét ; Gejza és László a nemzet hősei, a nemzeti 
erények diadalra juttatói. Salamon elbukik s könnyelmű 
ifjúsága hibáiért egy hosszú élet gyötrődéseivel veze- 
kel ; László király új fénynyel övezi a veszedelmektől 
megszabadított királyságot s még holta után is védi 
népe szabadságát. 

Mikor véget ér a két emberöltőn át vívott küzdelem 
a magyar nép és idegen megtámadói közt : elnémul- 
nak e mondák is, elhangzik a hősöket magasztaló ének 
s a nép lantosának helyét a krónikairó foglalja el. 

Kétséget nem szenved, hogy e mondákban egy nagy, 
népies hősköltemény töredékei szólnak hozzánk, a me- 
lyek így szétszaggatva is minden részökben elárulják, 
hogy hajdanta költőileg szőtt szép egészet alkottak. 



István királynak szent fónynyel övezett alakja kívül 
áll ugyan a mondák eme körén ; de első szálaik azért 
mégis az ő uralkodásának ntolsó éveihez, életének utolsó 
nagy megpróbáltatásához fűződnek. Imre berezeg ha- 
lála után az udvarban meggyökerezett idegenek Gizella 
királynéval együtt féltik a királyságot és keresztény- 
séget az árpádházi herczegektől s nem tűrhetik, hogy 
a korona öröksége ezekre szálljon. Az ő választottjuk 
az öreg király húgának fia, Péter berezeg. Hogy ennek 
útjait egyengessék, megkezdik az árpádházi berezegek 
üldözését ; Vazult megvakíttatják, forró ólmot öntetnek 
fülébe, hogy világ nyomorékjául ne gondolhasson a ko- 
ronára. Erőszakkal törnek a betegségével és aggodalmai- 
val küzködő agg király életére is. Éjszaka idején or- 
gyilkosokat küldenek háló szobájába ; de ezeket meg- 
hatja az isten emberének fenséges nyugalma és édes 

szendergése s lelkiismeretük lefegyverzi őket. Az egyik 
orgyilkos elejtette tőrét s ennek zöreje felébresztette 
az alvó királyt. «Ha Isten velem, ki ellenem !» — 
Ezek voltak szavai, s Istennek köszönvén megszaba- 
dulását, az embereknek megbocsájtott. Tudta, hogy ki 
fente élete ellen a tőrt ; megtudta, hogy Árpád nem- 
zetségének többi élő ivadékaira is orgyilok vár. Meg- 
rendült lélekkel titkon magához kérette hát Szár László 
fiait, Endrét, Bélát és Leventét s azt tanácsolta ne- 
kik, hogy meneküljenek az országból, várják be az 
idő változását s ha órájuk ütött, térjenek haza igaz, ősi 
örökségük elfoglalására. 

Az idegenbe bujdosott herczegeknek nyomuk vész egy 
időre. Endre berezeg viszontagságairól hallgat a monda ; 
de örömmel beszéli el, hogy Béla az ő hontalanságá- 
ban is dicsőséget szerez a magj^ar névnek. 

Sorsa a lengyelek földjére veti, a hol ismeretlenül, 
közvitéz gyanánt beáll a király seregébe. Egyszer nagy 
háborúja támadt a lengyelek öreg királyának, Miczi- 
szlávnak a szomszéd pomeránokkal. Hosszú, foganat- 
lan viaskodás után abban állapodott meg a két fél, 
hogy mindegyik sereg állitson ki egy-egy szál vitézt a 
javából, azok vívjanak meg egymással s a melyik győz, 
annak királyáé legyen a diadal. A bőséges vérontás után 
minek fogyasztanák egymást tovább? — A sorsnak 
ügy is jobbra vagy balra kell eldőlnie; eldőlhet úgy is. 
Megegyeztek s hittel fogadták, hogy úgy legyen. Hát 
erre egy óriás termetű, rengeteg erejű pomerán vitéz 
állt elő hatalmas lován, a mely alig bírta vassal teté- 
zett urának terhét. A lengyel sereg mintha megdermedt 
volna, soraiban nem mozdult meg senki ; még a szavuk, 
a lélekzetük is elállt. Szégyen gyötörte az öreg király 
szivét s harag villámlott sötét tekintetében. De ime, 
egyszerre csak az ő seregéből is előrugtat egy daliás 

levente s harczra készülve, leeresztett sisakrostély- 
lyal jelentkezik engedelemért. Meg is vív a szörnyű 
ellenféllel s rövid küzdelem után, melyben öklelő 
kopja törött, kard szikrázott, földre teritette a pome- 
rán vitézt. Egeket verdeső riadalom köszöntötte az 
ismeretlen hőst, a ki ilyen becsületére vált a lengyel 
seregnek s diadalával egy országot szerzett a lengyelek 
királyának. De ujjongó örömüknél is nagyobb volt 
meglepetésük és csodálkozásuk, mikor a győztes viféz, 
a mint illik, az öreg Micziszláv király előtt felhúzta si- 
sakja rostélyát. Tetszett mindenkinek a fiatal hős, de nem 
ismerte senki. Azt se tudták róla, honnan jött,merre a 
hazája. Magának kellett magát megneveznie. Béla ber- 
ezeg volt, Árpád ivadéka. Szár László bujdosó fia, a ki 
idegen földön így szerzett dicsőséget a magyar névnek, 
diadalt a lengyelek királyának. Micziszláv keblére szo- 
rította a fiatal daliát, fiául fogadta s egyetlen leányá- 
nak, Eikézának kezével jutalmazta meg derék szolgá- 
latáért. Béla berezeg új otthont talált a lengj^el udvar- 
ban, s nem is mozdult addig Lengyelországból, míg az 
idő nem kívánta. 

Péter királynak gonosz áron szerzett dicsősége ha- 
mar elmúlt ; az Árpád fiak haza kerültek. Endre elfog- 
lalta, a trónt a mely megillette ; de nem lehetett el 
Béla segítsége nélkül, mikor a német császár hadai rá- 
támadtak az országra. így kerül a két testvér egymás 
mellé és egymással szembe. 

A mondák ekép mutatják be őket. Endre beteges, 
gyenge, habozó, tehetetlen, szavanemtartó és bizal- 
matlan mindenki irányában; Béla duzzad az erőtől, 
bátor és hős, semmitől vissza nem riad, nagylelkű és 
egyenes szívű még ellenségeihez is. Az az ember, a ki 
az országot megvédhette, meg is védte. 

Az ádáz ellenséggel vívott harczokról a mondák . 

hallgatnak: csak a n vértes 9 hegy és a *if eszelt }iémet» 
elnevezések, meg a német császár levelének elfogása, a 
német hajók megfúrása Pozsony alatt egy Kund nevű 
búvár által sejtetik velünk, hogy egykor ezekről is szólt 
az ének. De fenmaradt a két testvér meghasonlásának 
emléke a diadal kivívása után. 

Az országban minden száj és minden szív Bélát, a 
nemzet megmentőjét dicsőítette ; Endre királynak nem 
akadt magasztalója. Lelkét irigységgel és félelemmel 
töltötte el öcscse népszerűsége ; sőt haragjától is tart- 
hatott, mert hála helyett hűtlenül megszegte neki adott 
szavát. Mikor behítta őt az országba, neki ígérte holta 
utánra a koronát, s hogy időközben fía született, mégis 
ezt — a kis Salamont — koronáztatta meg királylyá. 
Béla nemes lélekkel, szótlanul tűrte a sérelmeket. Ott 
volt Salamon megkoronázásán is, mint jó rokonhoz 
illik s erőt vett indulatán. Csak akkor borúit el ábrá- 
zata s öltött haragot tekintete, mikor azt zengette a 
kar a csecsemő királyhoz: «légy ura a te atyádfiai- 
nak*. Idő előtt el is távozott a templomból Endre nagy 
rémületére, a ki dehogy tévesztette volna szemelől csak 
egy pillanatra is öcscse magaviseletét. 

Ettől fogva nem volt nyugta. El is tökélte magában, 
hogy próbára teszi öcscsét, a kinek árnyéka éjjel-nap- 
pal kisértette s hogy ha másképen nem szabadulhat 
tőle, tőrt vet életének. Nem ő kereste föl öcscsét, hanem 
betegséget színlelve, magához kérette a Tisza mellé, 
Várkonyba. Úgy tervezte a dolgot, hogy maga elé he- 
lyezteti a királyi koronát és a vezéri kardot s a kettő kö- 
zül választást enged Bélának. Ha megelégszik a karddal, 
akkor megférnek együtt ; de ha a korona után terjesz- 
tené ki a kezét, legyen halál fia. A szomszéd helyiségben 
fegyveres emberek várnak majd a jelre s teljesítik a 
király parancsát. Úgy is történt. Béla lelkéhez még csak 

a gyanú sem fért s habozás nélkül fogadta el bátyja 
meghívását. De azért, mikor megérkezett a palotába, 
eg^ák jó embere, a ki be volt avatva a király titkába, 
azt súgta neki lopva: «Ha életed kedves, a kardot 
válaszd*. — Béla ott állt bátyja előtt. Endre nem 
fogyott ki a mézes szavakból, mikor a választást fel- 
ajánlotta. Béla végigmérte bátyját hatalmas tekinteté- 
vel 8 azután a kardra mutatva, így szólt: «Ezt válasz- 
tom, mert ha a koronára áhítoznám is, ezzel meg- 
szerezhetem » . Béla nagylelkűsége lefegyverezte Endrét ; 
de ez érezte azért lelkében a szavak égető fulánkját. 
S mert öcscse ez alkalommal kisiklott keze közül, a 
német császár segítségét se veti meg, hogy haddal ti- 
porhassa el öt. Béla is fegyverkezik s nemcsak a len- 
gyel király segíti, hanem a magyar nép is mellé áll. 
Az összeütközés kikerülhetetlen s a végzetes csatában 
Endrét futó hadai taposták agyon; Béla győz és a 
nemzet koronával ékesíti hőse halántékát. 

Béla ép oly bölcs uralkodó a trónon, a milyen bá- 
tor és legyőzhetetlen vitéz a csatatéren ; de az ország 
szerencsétlenségére uralkodása nem tartott sokáig. 
Váratlanul történt halála után a nemzet egy érzelem- 
mel idősebbik fiát, Gejzát akarja a trónra emelni; csak- 
hogy a német császár udvarába menekült, németektől 
nevelt és német segedelemben bizakodó Salamon is 
jelentkezik a koronáért, mely ly el még csecsemő korá- 
ban érintették. 

így kerülnek egymással szembe Endre és Béla fiai s 
az ő személyükben a régi ellentétek új összütközésre 
készülnek. 

Salamon lelkét a hatalom vágya s az ahhoz való ra- 
gaszkodás tölti el egészen : ennek megszerzéseért min- 
den árt megad, minden áldozatra kész s megtartása vé- 
gett minden eszközt megragad, minden módot össze- 

egyeztet ingatag lelkiismeretével. Béla fiai, Gejza és 
László (Lambertröl kevés szó van a mondákban) ön- 
zetlenek és igazságosak, a hatalom nem csábítja, nem 
vakítja el őket. Tisztelik mások jogait, de sem a ma- 
gukéból, sem a nemzetéből egy hajszálnyit sem enged- 
nek. Tiszta szívvel és tiszta kézzel küzdenek s foltot 
nem tűrnek magukon. Salamon ezenfelül a főhatóságra 
törekvő idegen erőszak és ármány eszköze ; Gejza és 
László a nemzet függetlenségének őrei és védői. 

A míg az ifjúvá serdülő Salamon jó egyetértésben él 
királyi ro*konaival és sem ellenük, sem a nemzet ellen 
nem vét, napjai is jól telnek, sőt hősi bátyjainak tár- 
sasága csaknem hőssé avatja őt magát is. De állhatat- 
lansága és rossz tanácsosai hamar leterelik az igaz 
útról. A környezetében élő jó magyar tanácsosok (a 
monda a derék Ernyeit teszi képviselőjükké) a hercze- 
gekkel való békét, jó egyetértést ápolgatják. Az idege- 
nek (a kiknek képviselőjük a gonosz Vid) ép az ellen- 
kező irányban haladnak. Az ő szemükben szálka a 
berezegek népszerűsége és hatalma, — akadály, a mely 
útjokban áll s a melynek eltávolítása nélkül czéljuk- 
hoz nem juthatnak. A jó és rossz hatás közt ingadozó 
Salamon végre az utóbbinak enged; maga is félté- 
keny bátyjai dicsőségére, szíve bizalmatlanná válik 
irányukban s ellenük tör. Botorul cselekszik, gyarló- 
sága elvetteti vele a koczkát, a melyre mindene fel van 
téve s a koczka ellene fordul. 

Nándorfehérvár ostrománál történt a királyi rokonok 
végzetes meghasonlása. Eégóta vívták már közös erővel 
a vár fa'ait, melyeket a görög császár emberei védel- 
meztek. Nagy hősiességgel folyt a harcz, de sikertele- 
nül. S talán szégyen szemre kudarczczal kell tovább 
vonúlniok, ha a véletlen nem jön segítségökre. Az os- 
tromlott várban egyéb magyar foglyokkal együtt volt 

egy elszállt lelkű hajadon is. Ez egy förgeteges éjjelen 
megszabadulván börtönéből, felgyújtotta a várat. A tűz 
oltása hiába való volt, s az őrség nem maradhatott 
meg a hamvadozó falak közt. Vezérük hajlandó is volt 
átadni az erősséget a magyaroknak, ha fegyveres népé- 
vel együtt szabadon hagyják elvonulni. Salamon meg- 
adta ajkért engedelmet ; de a mikor a görög őrség 
hozzá kezdett az elvonuláshoz, királyi szava ellenére 
rajtuk ütött, hogy lemészárolja, vagy foglyaivá tegye 
őket. Még jókor észrevette a dolgot Gejza berezeg s a 
maga seregével Salamon vitézei és a görög csapatok 
közé állt, hogy megakadályozza a magyar király hit- 
szegését és a magyar fegyverek beszennyezését. A görög 
őrség az sértetlenül, békén elvonult ; de a nemeslelkű 
Gejza emberséges tette üszköt vetett a rokonok közé. 
Salamon most már elhitte gonosz tanácsosainak, hogy 
a berezegek ellene törnek, uralkodni akarnak fölötte 
8 őt csak játékszerűi használják nagyravágyásukban. 

Lelke bizalmatlanságát, rettegését és gyűlölséget ki- 
csorditotta a görög császárnak az a tette, hogy nem 
sokára ezután drágamívű arany koronát küldött aján- 
dékba Gejza berezegnek az ő nagylelkűsége meghálá- 
lásáúl. Ezt a koronát utóbb összeforrasztották a Szent 
Istvánéval s a kettő így egyesítve szállt ránk, késő utó- 
dokra. A szent koronában ma állami egységűnk szim- 
bólumát tiszteljük ; de a görög császár ajándéka annak 
idején a rokonok s a nemzet meghasonlásának vált 
okozójává. 

Salamon ettől fogva nem fért meg bátyjaival, s hogy 
megszabadulhasson tőlük, tőrt vetett életüknek. A szeg- 
szárdi monostorban, melyet I. Béla király alapított, 
szőtték a titkos tervet fiai megrontására. Vecsernye 
után, mikor mindenki eltávozott már a monostor tem- 
plomából, a fiatal király s néhány tanácsosa hátra ma- 

radt még s arról tanácskoztak, hogy a közelben mu- 
lató herczegeket vadászat alkalmával hogyan lehetne 
tőrbe csalni. Meghallotta ezt a gonosz beszédet egy öreg 
szerzetes, a ki észrevétlenül és szándéktalanul a temp- 
lomban időzött. Még néhai jó Béla király tette őt a 
monostorba. Hálával és csudálattal volt eltelve a szíve 
iránta s nemcsak kötelességből cselekedte, hogy min- 
dennap imádkozott lelki üdvöségeért. Dehogy engedi, 
hogy az ő megdicsőült gazdájának derék fiait baj érje, 
ha megmentheti őket! Mihelyt elhangzottak a temp- 
lomból távozó királyi kiséret léptei, a jó szerzetes lóra 
kap, éjt-napot egygyé tesz, hogy idejében megérkezzék 
a herczegekhez s megnyissa szemöket. 

A berezegek sajnálták királyi öcscsük gyengeségét s 
megborzadtak tanácsosainak gonoszságán. Hogy az 
orgyilkot elkerüljék, kardjukhoz fordultak. Nemcsak 
magukat, a hazát is védték. Sereget gyűjt mind a két fél 
s a döntő ütközetet Mogyoródnál vívják meg. Salamon- 
nak nem használ a német segedelem ; csatát veszt s éle- 
tét is csak bajjal mentheti meg. A győztes herczegeket 
örömriadással kiséri a sokaság Székesfehérvárra, a hol 
a koronát Gejza berezegnek ajánlja fel. 

A mogyoródi csata a német veszedelemnek véget 
vetett mindenkorra; de a királyi rokonok küzdelmét 
nem szüntette meg. A küzdelem azonban ezentúl már 
csak Salamon vergődése az eljátszott korona után és 
holtáig tartó vezeklése ifjúsága bűneiért. A nemeslelkű, 
engedékeny Gejza még kész volt az egyezkedésre ; de 
mikor az ő korai halála után a nemzet hőse, László 
foglalja el a trónt, Salamon napja leáldozott. László is 
hajlandó a megbocsájtásra és kibékülésre, de nem a 
hatalom árán. Befogadja az országba, meghagyja neki 
királyi czímét, s gondoskodik királyi ellátásáról ; de a 
koronát és a királyi hatalmat nem osztja meg vele. — 



BÁLÁMON VÉZfiKLÉSfi. l6l 

Salamon most sem maradhat békével ; nem bír bele- 
törődni sorsába. Először összeesküvést forral László 
ellen, majd á kunok hadaival tör az országra. Eajta- 
veszt mind a kétszer. László olyan, mint a tengerből 
kiemelkedő kőszál: összetörnek rajta a hullámok, a 
melyek hiában ostromolják. 

A kunok közt végre is nyoma vész Salamonnak. 
Csak évek multával ad magáról jelt az Adriai-tenger 
partján. Póla városa mellett, a mészhegy egyik barlang- 
jában, mint jámbor remete és a szegény nép jótevője 
vezekel és ájtatoskodik. Korán megtörték a szenvedé- 
sek s az élet hava idő előtt meglepte szabadjára ha- 
gyott szakállát és vállaira omló fürtéit. László király 
híre-dicsősége idővel eljutott az ő kőodújáig is ; de nem 
nyilait szivébe, a mely tiszta volt már a gyűlölettől, 
irigységtől és boszútól. Inkább látni szerette volna a 
fenséges hőst és szabad, büszke népét, a kik ellen any- 
nyit vétett egykoron — hogy gyönyörködhessék bol- 
dogságukban. 

Törődött testtel, de megedzett lélekkel útnak is indult 
Székesfehérvár felé, hogy a húsvét ünnepét ott szentelje 
meg. Tudta, hogy László ott lesz egész udvarával 
együtt, s ha máshol nem, megláthatja őt a Nagy-Bol- 
dogasszony temploma ajtajánál, a mikor királyi pom- 
pájában bevonul az istentiszteletre. Úgy is történt. 
Salamon ott foglalt helyet a templom szegényei, az 
ügyefogyottak, bénák és vezeklők sorában, a kiket két 
oldalról a zajongó sokaság fogott körűi. Es megjelent 
László és ott tündökölt az ő fényes kíséretében, mint 
((Csillagok közt fényességes csillag ». Méltóság ült hom- 
lokán, de annak felhője alól tekintetéből szíve nemes- 
sége és jósága sugárzott szerteszét. Két kézzel osztotta 
az alamizsnát a hozzá közel állók közt s a meddig 
eltekinthetett a sokaság fölött, minden szemben népe 

Az Árpádok törtönete. 11 

'Szeretetének tükröződését látta s minden hang áldást 
kiváüt fölkent fejére. Salarnon ébren álnaodta végig az 
egész jelenetet s lelkében ezzel a fényes álomképpel 
nem volt nyugta, mig magára nem lehetett. Sietve 
bontakozott ki a sokaságból s repülni szeretett volna 
vissza a tenger mellé. Eleget látott, eleget élt. 

A monda arról is tud, hogy László tekintete talál- 
kozott Salamonéval s hogy a remete képét ettől fogva 
nem űzhette el szeme elöl. Templomi ájtatosságát is 
zavarta s nyugtalansággal gyötörte szívét, míg az ag- 
gastyán álarcza alatt Salamont nem ismerte meg. Nem 
a kíváncsiság izgatta ; keresztény hite, nemes szíve és 
rokoni szeretete ösztönözte, hogy fölkeresse és magá- 
hoz emelje a bűnbánót, a ki oly diadalmas harezot 
vívott magával. Mihelyt elhagyta a templomot szét- 
küldte embereit a remete után. De hiába tettek tűvé 
mindent, sem a városban, sem a vidéken, sem a széles 
nagy országban nem találták sehol sem. Nem is látta 
öt halandó ember szeme soha többet. 

Miután a nemzet már előbb diadalmasan legyőzte 
az idegen ellenséget, Salamon utolsó útjával véget ér a 
küzdelem a királyi rokonok közt. Az énekes szögre 
akasztja lantját; a hősköltemény elhangzott. 

De a monda nemcsak elbeszél, hanem igazságot is 
szolgáltat s mikor elitélte, föl is emeli a lesújtottat. — 
Salamon érzi a végzet súlyát, de élete végén nem pa- 
naszkodik nyomása ellen, mert megismerte a maga 
gyarlóságát. Lelkében kibékül önmagával, népével és 
diadalmaskodó ellenfelével, a kinek nagysága előtt meg- 
hajol és a sorssal kiengesztelődve száll sírba. 

Szent László külön mondakör központja. — A nemzet hőse, nz egy,- 
ház lovagja. — RrtCz&í a pogány kunok eÜpn. — A fogoly knagyar 
leány mégBtabadliáslt. -^ Szt. László kútja. ~ Szt. László pt'nze. — 
Ssi* Láfisló fűv«. — Holta után is csudákat művel. — A nemzeti 

mondák fénye kialszik. 

Ettől fogva László, a nemzet diadalmas hőse, ellen- 
fél és vetélytárs nélkül áll s osztatlanul aratja népe 
hódolatát és dicsőítését. Uj mondakör keletkezik körü- 
lötte ; de ezek a mondák senki mással nem foglalkoz- 
nak, csak ő vele s csak az ő személyét magasztalják. 
ElbesSsélés alakjában mindegyik monda egy-egy him- 
nus az ö erényeinek dicsőítésére. Es nemcsak a nép 
lantosa veri kobzát; az egyház zsolozsmái is bele- 
vegyülnek énekébe. Most is hazája, nemzete ellenségei- 
vel küzd ; de ez az ellenség a pogány kunok vad népe, 
melyet legyőz és az egyház kebelébe térít. E mondakör- 
ben László, a nép hőse egyúttal a szent hit vitéze és az 
egyház lovagja. Nem csupán emberi tulajdonaival hat 
meg és ejt bámulatba; hajiem csudatételeivel is, a 
melyek a szentek koronáját szerzik meg számára. 

Nem fűzzük sorra e mondákat, csak egy-kettőn mu- 
tatjuk meg, hogyan tükrözik vissza hősük képmását. 

Még a Salamonnal és Gejzával együtt vívott harczok 
idején történt, hogy a kunok betörtek az országba s mi- 
előtt valaki útjokba állhatott volna, már zsákmánynyal 
megrakodva hazasiettek. A Felső-Tisza vidékéről Erdé- 
lyen át igyekeztek hazafelé. De Salamon király és ber- 
ezegi rokonai Doboka közelében, Cserhalom mellett 
még idejekorán eléjük kerültek s megostromolták a 
hegytetőn ütött táborukat. Futott a kún, a merre látott. 
Kiüek-kinek csak arra volt gondja, hogy életét meg- 

mentse és a zsákinány becsesebb részéből valamit ma- 
gával vihessen. A rabló természet nem hagyta el őket 
a sir szélén sem. A magyarok mindenütt sarkukban 
voltak. Verőkkel itatták szomjas kardjaikat s a kopaszra 
beretvált kún fejeket úgy aprították, mint a nyers tököt. 
Üldözés közben László berezeg egy kún vitézt pil- 
lantott meg, a ki egy szép magyar leányt ragadott ma- 
gával. Nem tétovázott egy pillanatig sem : a keresztény 
magyar leányt nem hagyhatta a pogány kún vitéz ha- 
talmában ! Lova el volt fáradva, maga meg volt sebe- 
sülve, a kún vitéz már messze nyargalt. Megsarkan- 
tyúzta azért jó Szög lovát, s a hű paripa, minden 
erejét összeszedvén, mint a nyíl úgy repült a kún után. 
De ennek a lova is bírta a futást s László sehogy sem 
férhetett oly közel a rablóhoz, hogy dárdájával elérte 
volna. Mikor már egy hajításnyira volt tőle, oda kiál- 
totta a magyar leányak: « Szép húgom, ragadd meg övé- 
nél fogva a kunt s rántsd le magaddal együtt a földre I » 
Úgy is történt. Most már viadalra került a sor. A kún vi- 
téz keményen védte magát ; de hiában volt minden vitéz- 
sége : életével lakolt gonoszságáért. A kunok leverésén 
nagy volt a magyar sereg öröme s mindenki a diadal 
hősét, Lászlót dicsőitette. De a sokaság zajos magasz- 
talásánál jobban szivéhez szólt Lászlónak a megszaba- 
dított magyar leány hálája, a kit visszaadott kesergő 
szüleinek. 

■ 

Már az ország királya volt László, mikor megint a 
kunokkal gyűlt meg a baja. Ez a tűrhetetlen rósz szom- 
széd beütött az országba s mint a sáskajárás, úgy el- 
pusztította azt a vidéket, a hol megfordult. Neszét vette 
a dolognak László király ; gyorsan összeszedte seregét 
és nyomába eredt a vad ellenségnek. De nem érhette 
utói oly könnyen, mint hitte. Valahányszor közel jutott 
már hozzá, mindannyiszor kisiklott keze közül. Napo- 

kon át tartott a hajsza s a magyar seregnek ezalatt 
tűrhetetlen sokat kellett szenvednie. A mi élelmet ma- 
gukkal hoztak, elfogyott s a kunoktól elpusztított vidé- 
ken nem találtak semmi enni valót. Éhség kezdte őket 
gyötörni. A legjobb vitéznek karja is elalélt, lábuk 
megdermedt s egymásután dűltek ki a sorból. De testi 
kínjaiknál is nagyobb volt boszuságuk a miatt, hogy az 
ellenséget ezalatt elszalasztják. László király elborult 
lélekkel szemlélte táborát. Szíve megesett a szenvedő- 
kön, de emberészszel, földi hatalommal nem segíthetett 
rajtuk. Buzgó fohászkodással az égre vetette két szemét 
s az isteni irgalomhoz fordult könyörgésével. S íme, alig 
végezte be imádságát, a rengeteg sűrűségből nagy robaj- 
jal a bivalyok, szarvasok és egyéb vadak egész sokasága 
törtetett elő s a táboron átvonulva, önkényt ajánl- 
kozott az éhezőknek eledelül I Miután a magyar sereg 
lecsillapította éhségét, kétszeres fájdalommal érezte a 
szomjúság kínjait. László könyörgésére ebben a bajban 
is az isteni irgalom segített rajtuk. László király meg- 
ütött dárdája hegyével egy mohos sziklát, mely a hegy 
tövéből kiállott, s ütése helyén oly bő forrás fakadt, 
hogy az egész tábor kedvére olthatta belőle szomjú- 
ságát. 

Még ez az eset is a kunokkal vívott harczokban esett 
meg. A rabló kunok hazafelé takarodtak Magyarország- 
ból s Erdélyen át iparkodtak elillanni. László király 
erősen üldözte őket magyarjaival s annyira a sarkuk- 
ban volt, hogy vesztüket már-már biztosra vehették. 
A kunok látván, hogy sem lovaik gyors lába, sem fegy- 
verük meg nem mentheti őket, kétségbeesésükben csel- 
hez fordultak. Sebes vágtatásukban kezdték elszórni a 
tömérdek rablott aranj^énzt. Az üldöző magyarok 
lépre mentek. Kapzsiságukban az elszórt pénz után 
kapkodtak s szabadjára engedték a nyomorult ellensé- 

get. Nem használt se parancs, se fenyegetés. Ljáa^ó ki- 
rály szívét égette a szégyen és boazuság. Szégyelte 
vitézei kf^pzsiságát és bosaantottít* hogy ^ kunok kime- 
nekülnek a biztos veszedelemből. «Add uram, iste- 
nem — így sóhajtott — hogy a kú^ok pénzei kővé vál- 
janak !» Alig mondta ki, beteljesedett a mit kért* És a 
magyar vitézek nagy boszankodva látták, hogy miedaz 
a kinos, a mit a kunok után összekapargatts^k, nem 
egyéb hitvány kavicsnál. Nem tudták mire yélni ^ dol- 
got. Azt hitték, hogy a kunok űzuek csúfot belőlük. 
Hamar felocsúdtak kápráaatukból a annál uíi-gyobb bíi-- 
raggal iramodtak a kúuok nyomába. Utói is érték & ad- 
dig vágták-aprították okét, míg birmondójuk se míi-radt. 
Szent László uralkodása alatt egyszer döghalál pusz- 
tított az országban. Rakásra hullottak az emberek s 
nagy volt a sokaság rémülete, mert ebben a szörnyű 
bajban semmiféle orvosság sem használt. Találgatták, 
hogy miért küldhette rájuk az isten eíst az ő rettenetes 
csapását. Sokan voltak még ekkor az ősi pogány yal- 
lásnak hivei. Csak titokban voltak a?ok, mert a szeut- 
életü király keményen megtiltotta a pogány istenek 
imádását. Most azonban ebben a szörnyű réműlésben 
és kétségbeesésben, melyet a döghalál támasztott, föl- 
emelték fejüket és hangosan hirdették mindenfelé, 
hogy ezt a nagy csapást a pogány istenek küldték a tő- 
lük elpártolt népre. Nem is lesz yége a bajnak* a míg 
a keresztény templomokat le nem rontják, a papokat 
ki nem irtják, s az ősi pogány hitet helyre nem állítják. 
A sokaság, mikor látta, hogy sem imádság, sem bőjtö- 
lés nem használ a biztos halál ellen: hitelt adott a 
bujtogatok szavának. Nagy csapatokban verődött ösz- 
sze s egyenesen László király elé mentek. Zajongva, 
fenyegetőzve körűifogták sátorát a a^t követelték tőle, 
hogy törülje el a kereszténységet és állítsa vissza a 

pogány istenét tiszteletét. László király megjelent a 
félrevezetett sokaság között; de sem fönséges tekin- 
tete, sem bölcs szavai nem birták lecsöndesiteni és az 
igaz útra vezetni a háborgókat. A harag vagy boszúság 
azért távol maradt az ő szivétől. — Erezte fájdal- 
mukat és kétségbeesésüket. Inkább sajnálta őket, sem- 
hogy megfenyitésökre gondolt volna. A népet várako- 
zásra intette hát s visszavonult sátorába, hogy meg- 
fontolja, mitévő legyen. Soha sem érezte oly kínosaii 
emberi gyarlóságát, mint most. Mitévő legyeu ? Mitévő 
legyen ! Míg szívét a bánat és keserűség tépdesi, egy- 
szerre megnyílik az ég és a sátor belsejét ragyogó vilá- 
gosság tölti meg. Az égi fény a mily hirtelenül támadt, 
olyan hirtelen el is tűnt. De csodálatos módon Lásjzló 
király kétségeinek most már végok szakadt. Lelkét 
nyugalom töltötte el s büszke tekintetét nem árnyékol- 
ták már a bánat sötét felhői. Kiment sátorából s intett 
a sokaságnak, hogy kövesse őt. Tisztás helyre értek a 
szabad ég alatt. László király itt elővette tegzét, ki- 
húzott belőle egy nyílvesszőt s íjjára illesztette. Elpat- 
tant azután a megfeszített húr s a nyíl egyenesen a szent 
király feje fölött fúródott az égbe. Némán állt a soka- 
ság. Látta, de nem értette, a mi történik. Szemök az 
égre volt még szegezve, mikor a kilőtt nyíl visszahul- 
lott. Odafutottak, hogy a király elé vigyék s csodál- 
kozva látták, hogy a nyíl egy virágnak a levelét át- 
fúrta. Odadták László királynak, a ki az átlőtt levelet 
magasra tartva, így szólt : « ímhol a gyógyító fű, mely- 
től megszűnik a rettentő nyavalya ! » A kit evvel érin- 
tettek, rögtön meggyógyult az, s ettől fogva a szörnyű 
betegségnek nem volt többé hatalma az embereken. 
Nem is követelte tovább a sokaság a pogányság vissza- 
állítását, hanem leborult az isten kegyelme előtt s di- 
csőítette László királyt, az ő megmentőjét. 

A nép hite szerint a Szent Lászlóban lakozó isteni 
erő még holta ut4n is csudákat művelt. 

Mikor az ország főbbjei mélységes gyászban Nagy- 
Váradra vitték az elhunyt nagy király tetemét, hogy az 
ottani székesegyházban örök nyugalomra helyezzék: 
történt a városban hogy egy főúr és egy közönséges 
nemes ember hajba kapott egy arany kelyhen. A nemes 
ember azt állitotta, hogy ő a szent királytól kapta aján- 
dékba a kelyhet ; a főúr azt erősítette, hogy ő tőle lopta 
azt. Törvényszék elé került a dolog s a biró Ítélete az 
volt, hogy tegyék a kelyhet szent László koporsójára s 
onnan vegye el, a kinek igaz tulajdona. A hogy a főúr 
hozzá nyúlt, mintha csak villám sújtotta volna, eszmé- 
letlenül rogyott össze ; míg a nemes ember bántatlanul 
kezébe vette igaz tulajdonát. 

Nagy a Szent Lászlót dicsőítő mondák száma; de 
nincs közöttük egyetlen olyan sem, a mely akár tartal- 
mával, akár hangulatával kirína a többi közül. Pedig 
nem csupán a kortársak s a közeli emberöltők csudá- 
lata nyilatkozik meg bennük. László ragyogó alakja 
oly magasra nyúlik, hogy a késő korokon is átvilágít. 
Századokkal utóbb is foglalkoztatja még a nép képze- 
letét s ma is él a nép emlékezetében. 

Kétszáz év múlva. Nagy Lajos királyunk idejében 
történt, hogy a moldvai határon a tatárokkal akadt ba- 
juk a magyar vitézeknek. Megszámlálhatatlan volt a 
vad ellenség sokasága s a magyar sereg akárhogy meg- 
feszítette is erejét, nem boldogulhatott vele. — Hősi 
módra küzdöttek, de győzelem helyett nem várt rájuk 
más, mint a hősi halál. Kétségbeesésükben a Boldog- 
ságos Szűzhöz és Szent Lászlóhoz fohászkodtak. S a rég 
elköltözött nagy király meghallotta népe hívását. Meg- 
mozdul kőből vetett ágyában, a székesegyház előtt ma- 
gasló szobrának érczlovára kap s néhai jó vitéz ^ijiek 

seregével a határ felé rohan. Alig hogy a viaskodók 
közé csap, győz a magyar sereg. A tatárok rémülettől 
reszketve elhányják fegyverüket, meghódolnak s ön- 
kényt hajtják fejőket a keresztvíz alá. «Nem a magya- 
rok fegyvere győzte le őket — mondogatták — hanem 
az a bárdját villogtató hős az ő láthatatlan vitézeinek 
seregével és a Boldogságos Szűz, a kinek égi alakja ott 
fényeskedett a Lászlóé mellett !» A székesegyház hű 
papjai meg arról beszéltek, hogy mikor másnap szo- 
kásuk szerint megnézték a szent király kősirját, testét 
átizzadva találták. 

A nép ma is szereti Szent László nevével és emléké- 
vel összekötni azokat a dolgokat, a melyeknek csudás 
eredetét és hatását értelmével nem bírja megmérni. — 
Bánffy-Hunyad környékén mutogatják még Szent László 
pénzét, — azokat a kerek kavicsokat, melyeket a ku- 
nok elrablott és elszórt aranypénzeiből ő változtatott 
át kővé. Abaújban Jászó-Döbröd mellett a nép nagyra 
van Szent László kútjával, — azzal a csodatevő forrás- 
sal, melyet az ő dárdájának hegye fakasztott a kőszik- 
lából. A gyógyító erejű keresztfűvet sok vidéken Szent 
László füvének nevezik s erős hittel vallják, hogy az a 
virág az, a melynek levelét az ő nyila szegezte át. 

Nagy idő telt el, míg a népnek olyan hőse akadt, a 
kit képzeletében László mellé állíthatott s a kit mon- 
dáinak hervadhatatlan koszorújával ékesített. Vannak 
magukra szállingó mondáink a későbbi korokból is; 
de mondakörünk nincs. Kálmán királyt magasztalja a 
történet, de zord alakja nem melegíti föl a nép lelkét. 
A görög császárokkal vívott nagy küzdelem száraz för- 
geteghez hasonlított. Dörgéssel és villámok czikázásával 
vonult el az ország fölött, de nem hullajtott terméke- 
nyítő esőt, a mely virágot fakasztott volna a mondák 
elíi.8zott földjéből. Cs^k Mátyás király tündöklő alakja 

illeti meg századok multával a nép költészetét csaknem 
hasonló xnódon. Csak a törökkel vívott százados har- 
ezok teremtenek egy új hősi mondakört, melyből már 
nem a nép maga, hanem egyik nagy fia alkot hősköl- 
teményt. Még vérben-lángban áll az ország és eser seb- 
ből vérzik a nemzet a török dúlások miatt, mikor a ha- 
talmas törökverő, ifjabb Zrínyi Miklós kardja begyével 
pengeti kobzát, hogy nagy ősének, a szigetvári Zrínyi 
Miklósnak emlékét, a magyar hőaiséget és a keresz- 
ténység küzdelmét a pogánysággal, megdicsőítse. 

AZ ARANY BULLA ÉS AZ UTOLSÓ ÁRPÁDOK. 

II. ENDEE KaRÁLY Étí AZ ARANY bULLA. 



I. 



E korszak jellemzése. — A nemesség, oligarchia és király síg küz- 
delme egymással. — Az alkot r4ny átalakulása. — Az országnak 
a szomszédokhoz való viszonya is megváltozik. — Nem az erő 
hiányzik a nemzetben, hanem az erÖk egyensúlya. 

Ez a könyv, a melybe most kezdünk, a XIII. század 
történetét foglalja magában s az Árpádház fiágának 
kihalásával ér véget. E korszak jelleme sok tekintet- 
ben, mondhatnám, alapvonásaiban elüt az előbbi kor- 
szakétól. 

A XI. és XII. században megerősödött a keresztény- 
ség és királyság ; — az ország területe új hódításokkal, 
lakosainak száma új beköltözőkkel növekedett; — a 
magyar nép egész mivoltában átalakulva, befogadta 
a nyugati műveltséget s életemódjával előrehaladottabb 
szomszédaihoz simult: és azért még sem ez a belső 
fejlődés, hanem a külső hatalmakkal, a nyugati és 
keleti császársággal vívott ádáz küzdelem nyomja rá 
a maga bélyegét e két század történetére. A mit a nem- 
zeti élet fejlődése a maga útján megteremtett, mindazt 
a kívülről ránehezedő kettős nyomásnak hatása alatt 
hozta létre. 

ni. Béla idejétől kezdve ez a nyomás megszűnt. 
A magyar királyság kivívta függetlenségét és biztosí- 
totta a m aga helyét világrészünkkeresztény országa 

között. Nemcsak a XIII. században, hanem messze 
azon túl sem fenyegeti hazánkat kívülről olyan vesze- 
delem, a mely tartósan megzavarhatná állami és nem- 
zeti életünk fejlődését. Ez most, mint a gátjait átsza- 
kasztott folyó, hirtelen áradattal indul meg ; tör, zúz, 
pusztít, míg- régi medrét át nem alakítja s új medrében 
új gátak nem mérséklik háborgó továbbfolyását. 

A XIII. század a belső forrongások kora, melyeket 
egy új osztálynak — az oligarchiának — a királyi trón 
és nemesség közé furakodása idézett elő. A királyi 
kormányok gyengesége, az oligarchák féktelensége 
pusztulással fenyegeti mindazokat, a kik a hátalommal 
szemben a törvények ótalmára szorulnak. Egymással 
szemben állanak a hatalom és a jog, az erőszak és a 
törvény, az elnyomás és a szabadság. A nemesség síkra 
száll a hatalmasokkal, erőszakoskodókkal és elnyomók- 
kal B mikor a maga nevében, magáért küzd, egyszersmind 
a nemzet javáért, szabadságáért harczol. 

Eddig kívülről fenyegette veszedelem a nemzet sza- 
badságát: megvédte fegyverével. Most belső ellenségei 
ellen kellett azt biztosítani : megtanulja a szabadság 
védelmét a törvény erejével. Mióta fennállt a királyság, 
a maga hatalmából, a maga erejéből állott fenn ; ezentúl 
nincs hatalma és ereje, hacsak a nemzet szabadságán 
nem nyugszik az. Szent István ideje óta állami és nem- 
zeti életünkben nem történt oly nevezetes átalakulás, 
mint az, melynek századokra mutató határköve az 
arany bulla. 

Ha a XIII. század hazánk történetében a királyság, 
az oligarchia és nemesség küzdelmének kora, méltán 
nevezhetjük az utolsó Árpádok idejét az arany bulla 
korának, mivel ama küzdelem szálai ebben a nevezetes 
királyi levélben futnak össze. 

De azért a magyar királyság, míg belső bajaival 

vívódik, nem hanyagolja el szomszédait sem. Békében- 
hábohiban egyre sűrűbben érintkezik velők; csakhogy 
hazánk viszonya a külső államokhoz egészen más, mint 
a milyen az elmúlt korszakban volt. 

Nem rajtunk múlt ez a változás. Egész világrészünkön 
nagyot fordult a világ sora a XIII. században. 

A pápák és császárok most vívják utolsó harezaikat, 
melyek alatt a Földközi-tengertől az Éj szaki- tengerig 
megremeg a föld. A császárság ki nem kerülheti vég- 
zetét : elbukik s bukásában magával ragadja a német 
birodalmat is, melyben a királyi hatalom aláhanyat- 
lásával a herczegségek tolakodtak előtérbe. A hatalmas 
német birodalmat, a mely egykor egész súlyával nehe- 
zedett hazánkra, az a veszedelem fenyegeti, hogy szét- 
hull darabokra s alámerül a fejetlenség miatt. 

Hazánk határain az osztrák herczegség és a cseh 
királyság hatalmasodik el. Ez egy független szláv biro- 
dalom megteremtésére törekszik ; amaz a német király- 
ságban az elsőségért küzd s annak élére készül helyez- 
kedni. Magyarország beavatkozik mind a kettőnek 
dolgába. A magyar segítség döntő súlya alatt omlanak 
össze Ottokár cseh király légvárai ; a magyar királyok 
szövetsége és támogatása juttatja a Habsburgokat az 
osztrák herczegség birtokába, a mely első alapköve 
volt e nevezetes család későbbi nagy hatalmának. 

A keresztes hadjáratok mozgalma is végéhez közele- 
dik s mint a sivatagba tévedt folyó, úgyszólván észre- 
vétlenül ér véget még e században. A nagy hadi válla- 
latok helyét hadi kalandok foglalják el, melyeket nem 
támogat már a jobbak lelkesedése, a sokaság rajongása. 
A magyar királyság területét elkerülik emez utolsó 
mozgalmak ; de nevezetes, hogy hazánk — bár meg- 
késve és haszon nélkül — itt is cselekvő részt vesz az 
eseményekben. 

De míg a Szent-földet menthetetlenül elveszti a nyu- 
gati kereszténység, egy ilyen késői, czéljától eltévedt 
vállalatnak, a negyedik keresztes hadjáratnak vitézei 
nagy dolgot művelnek másképen. Velencze ösztönzésére 
elfoglalják Konstantinápolyt, s a görög császárság rom- 
jain megalapítják a pápák főhatósága alatt a latin csá- 
szárságot. 

Ez az új birodalom nem volt hosszú életű. Félszá- 
zados senyvedés után elpusztult s a görög császárság 
újra feltámadt hamvaiból: de erőre ez sem kapott 
többet 8 története ettől fogva nem egyéb szomorú ver- 
gődésnél, melylyel enyészete ellen küzd. Királyaink 
fel is használják a kedvező helyzetet s a déli és keleti 
határok mentén a melléktartományok egész koszorúját 
fűzik az anyaországhoz. 

Hódításaikban a pápák ösztökélik s az egyház támo- 
gatja őket. Nem is a maguk hatalmát terjesztik csupán, 
hanem a gyugati kereszténységnek is harczosai a görög 
keleti egyház hívei s a pogány kunok közt egyaránt. 

Nem volt olyan szomszédunk ebben a században, 
a melynek dolgaiba királyaink be ne avatkoztak volna. 
Időről-időre, vagy állandóan is valamennyien érezték 
a magyar királyság hatalmát, a mely függetlenebbűl 
intézte a maga sorsát, mint valaha. Csak egy hatal- 
masság van, melynek nyomása megmaradt, sőt növe- 
kedett. Ez a pápaság. 

III. Incze és IX. Gergely, a hős pápák magasan 
hordják fejőket s büszkén jártatják végig tekintetöket 
az egész nyugati kereszténység felett. Volt okuk rá, 
hogy a királyok királyainak nevezzék magokat. Az ő 
delelőre jutott napjok ragyogása elárasztotta, az ő hara- 
gos villámaik czikázása elérte hazánkat is. Beavatko- 
zásaikat, követelődzéseiket — ha nem is szívesen — 
tűrték királyaink, mert rászorultak gyámkodó támoga- 

tásukra. Az ország belső meghasonlottságában, a hatal- 
masok erőszakoskodásai és a nép nyomorúsága közepett 
csak egy szövetségesök volt gyenge királyainknak : a 
pápai szék, az erkölcsi és vallási rend őre. Fegyverök, 
az egyházi átok, ebben a korszakban villan meg először 
hazánk felett. S nem hatás nélkül. A pápák nem is 
érték be azzal, hogy a magyar egyházat is csaknem 
egészen függetlenné tették az állami hatalomtól; hanem 
nagy merészen arra törekedtek, hogy magát a király- 
ságot is főhatóságuk alá kerítsék. 

Ez a törekvésük azonban meghiúsult. Nem Ítélték 
meg helyesen az ország állapotát s a királyságot gyen- 
gébbnek tartották,^ mint a milyen volt. 

Királyaink, az igaz, ebben a században egynek ki- 
vételével gyengék voltak, mind egyéniségüknél, mind 
kormányzásuknál fogva ; de a királyság maga elég erős 
volt függetlenségének megőrzésére. Nem az erő hiány- 
zott a nemzetben, hanem az erők egyensúlya. Olyan 
király kellett a trónra, a ki ezt az egyensúlyt helyre- 
állítsa és fenn is bírja tartani. Ha ezt megadja a sors, 
minden föltétel megvolt arra nézve, hogy a magyar 
királyság a hatalomnak addig el nem ért magaslatára^ 
emelkedjék. 

Az Árpádok napja idő előtt leáldozott és ez a feladat 
koronájukkal együtt az Anjoukra szállt örökbe. 

11. 



Imre király. — Viszálykodása Endre heroze^gel. — Engedékenysége 

a szentszék irányában. — A kir. jószágok és vármegyék elado- 

mányozgatása. — A kir. hatalom hanyatlása. — A nemesség. — 

Az oligarchia; ennek viszonya a királysághoz és nemességhez. 

Elbeszélésünket ott hagytuk el, hogy III. Béla érde- 
meit áldva magasztalják a késő unokák ; de fiai nem 
becsülték meg a rajok szállt drága örökséget. 

Fiában, Imre királyban több volt a jószándék, mint 
az erő és állhatatosság. Békés időben talán betölthette 
volna hivatását. Ama zivatarok közt, a melyeket nyug- 
hatatlan, nagyravágyó öcscse támasztott, sem a nemzet 
érdekeit, sem koronája méltóságát nem bírta meg- 
őrizni, 

Apjok halála után Endre herczeg a ráhagyott kin- 
cseken azonnal hadat gyűjtött, de nem azért, hogy 
vitézségét a Szent-földön ragyogtassa, hanem, hogy 
bátyja, törvényes királya ellen támadjon. Támadása 
sikerűit is. A készületlen, habozó, tehetetlen Imre 
király seregét leverte, Dalmácziát és Horvátországot 
elfoglalta s ezeket a tartományokat a szomszéd Khul- 
mia vagy Herczegovina meghódításával is növelvén, 
1198 óta magát Dalmát- és Horvátország, Eáma és 
Khulmia vezérének czímezte. 

Hiába fordult Imre a pápai székhez, melyen VH. Ger- 
gely leghatalmasabb utóda, ///. Incze szövögette a pápák 
világuralmának szálait, hogy kényszerítse a pártos her- 
czeget apja fogadalma teljesítésére. Endre nem moz- 
dult, hanem bűnös megátalkodottsággal újra meg újra 
ismételte támadásait bátyja ellen. Czélját nem érhette 
ugyan el ; második és harmadik fölkelése meghiúsult, 
maga a király fogságba került s nejét, a merániai 

Gertrudot, a ki a nagyravágyás tüzét élesztgette lelké- 
ben, kiűzték az országból : de a míg e harczok dúltak, 
a királyi tekintély annyira alásűlyedt, hogy Imre sem 
a törvények tiszteletét alattvalóival szemben, sem 
alattvalói érdekeit a pápák ellenében meg nem véd- 
hette. 

Endre, hogy a királyi hatalmat megszerezhesse, — 
Imre, hogy azt megtarthassa, versenyezve igyekeztek 
kitüntetésekkel, adományokkal, vétkeik békén tűrésé- 
vel a hatalmas urak szövetségét megszerezni. S a hely- 
zet nem változott azután sem, hogy Endre berezeg 
fogságba került. Pártja nem semmisült meg s gonosz 
igézete alatt tartotta a királyt továbbra is, a ki kényte- 
len volt eltűrni — a pártosoknál : hogy ellene ne támad- 
janak, híveinél : hogy el ne pártoljanak tőle — mint 
tiporják el erőszakoskodásaik a jogot s mint vesztegetik 
meg féktelenkedéseik a közerkölcsöket. 

Imrének ennyi zaklatottság közepette csak egy szö- 
vetségese volt : a pápai szék. Ez készségesen segítette is 
trónja és országa megtámadói ellen. De az erkölcsi 
támogatás, a melyet nyújthatott, ritkán bírta féken 
tartani s lefegyverezni az eröszakot. Meg nem is volt 
önzetlen. Szolgálataikért a pápák nem késtek viszont- 
szolgálatot követelni s szövetségök drága áldozatokkal 
járt. Az egyház irányában gyakorolt jogairól Imre egy- 
más után lemondott a pápai szék javára, s a hatalmas 
egyháznagyok nem az ő szavára hallgattak, hanem 
Eómából várták a parancsot. A pápák támogatása nél- 
kül tán elvesztette volna Imre a királyi koronát ; így 
megtartotta azt, de hatalmán csorba esett. Ká nézve 
nyereség lehetett ez is, de a nemzet mindenképen 
kárát vallotta gyengeségének. 

Imre különben, a mikor csak szerét ejthette s a belső 
nyugtalanságok rövid szünetei engedték, föl-fölkereste 

apja nyomdokait, s rajta volt, hogy királysága hatalmát 
legalább a szomszédokkal éreztesse. Nem dicsekedhe- 
tett valami nagy szerencsével ezen az úton sem. Szer- 
biát visszakapcsolta ugyan s Bolgárország egy részét is 
elfoglalta, de a dalmát városok ezalatt veszendőbe 
jutottak. Beavatkozott a pápák és császárok küzdel- 
mébe is. ni. Incze unszolására hadakat küldött Német- 
országba Hohenstaufeni Fülöp ellen, de ezzel csak 
zsoldos szolgálatot tett s olyan áldozatot hozott, 
a melyből sem rá, sem országára semmi haszon sem 
háramlott. 

Hogy az ország bajainak mértéke tetézve legyen, 
Imre idő előtt hunyt el, a mikor László nevű fia, 
a pápai szék engedelmével megkoronázott trónörökös 
még csecsemő volt. Ha ő maga is csak ezer baj, zakla- 
tottság és lealázás közt tarthatta fenn hatalmát, mi- 
képen védhette meg koronáját Endre pártja ellené- 
ben a csecsemő király ? — Nem volt más menedéke 
Imre királynak: gyöngeségét nagylelkűséggel leplez- 
vén, halálos ágyán a fogságból magához hivatta öcscsét, 
kibékült vele s őt rendelte támogatásra szoruló kis fia 
gyámjává. 

Imre király tehetetlensége nem csupán az ő egyéni 
hibája ; részben, talán legnagyobb részben, olyan for- 
rásból fakadt az, melyet a nemzeti élet fejlődése fakasz- 
tott. Nagy az ő mulasztása, hogy a bajnak nem járt 
nyomába s a helyett, hogy gyógyította volna, inkább 
elmérgesítette azt. Imre egy hatalmas főúri osztálylyal 
állt már szemben, a mely ép oly mértékben volt 
támasza, mint aláásója a királyi hatalomnak. Nem ő 
teremtette meg ezt az osztályt; de ő alatta hatalmaso- 
dott az el annyira, hogy Endre uralkodásának idejében 
már válságba dönti a királyságot. 

Mielőtt tovább folytatnék elbeszélésünket, helyén lesz 

talán, ha előbb e főúri osztály keletkezésével, kifejlő- 
désével és elhatalmasodásával megismerkedünk. 



Az ország szabad földbirtokosainak osztályát, a 
nemességet nagyban átalakították a XII. század küz- 
delmei és viszontagságai. Szent István idejében és első 
utódai alatt az állami hatalom csaknem teljesen a 
király kezében volt ; a királyok hatalma pedig nagy- 
terjedelmű magánbirtokaikon és a királyi vármegyéken 
nyugodott. A nemességnek egyes tagjai, a kik szárma- 
zásuknál, gazdagságuknál fogva kiemelkedtek a többiek 
közül, részt vehettek ugyan .a király személye körűi 
az államhatalomban, de inkább csak segítő, végrehajtó, 
mint intéző részt. A király meghallgatta tanácsukat ; 
de ellenökre is határozhatott. Tisztségekre emelte ; de 
tetszése szerint bármikor el is mozdíthatta őket. Szó- 
val: támogatták a királyi hatalmat, de nem korlátozták 
azt. S ezt a szerepet is csupán egyesek játszották. 
A nemesség maga, mintha csak kívül élt volna az 
új monarchia korlátain, nem követelt eg^éb jogot, mint 
hogy a király megvédje a magánbirtok és az egyéni 
szabadság szentségét, — s nem vállalt egyéb terhet, 
mint hogy a hazát védelmezte, ha ellenség rontott a 
határokra. A maga dolgait elintézte maga ; az ország 
dolgát hagyta a királyra. 

Azok a támadások azonban, a melyek az országot 
kívülről érték s azok a pártoskodások, a melyek bel- 
sejében marczangolták : a nemességet is kiragadták 
régi magába vonúltságából. Minél gyakrabban forgatta 
fegyverét, annál inkább visszatért régi erejébe vetett 
bizalma s annál inkább megkívánta a hatalmat, melyet 
a királyság elzárt előle. A XII. század története elég 
példát szolgáltat rá, hogy hányszor törte át Szent István 

alkotmányának korlátait, s hogy mindannyiszor kész- 
séges szövetségesre találtak benne mindazok, a kik a 
királyok ellen pártot ütöttek. E század pártoskodásai- 
nak története jórészben a nemesség küzdelmének tör- 
ténete a királysággal. A királyság volt az erősebb; 
csakhogy erejét mind a külső támadással, mind a belső 
ellenséggel szemben a királyi vármegyéken kívül főkép 
ama hatalmas urak támogatásának köszönhette, a kiket 
maga emelt ki a nemesség sorából s tett hatalmasokká, 
hogy védelmére legyenek. 

A királyi tisztségekből, a királyi jószágokból, a vár- 
megyék földjéből bőven telt a híveket szerző adomány. 
Csakhogy a mit királyaink eladományozgattak, azt ma- 
guktól vonták meg s ép azt osztogatták el, a min ha- 
talmuk igazában nyugodott. A nagy jövedelemmel járó 
királyi tisztségek és méltóságok ily módon adományoz- 
tatván oda egyeseknek, lassanként firól-fira szállókká 
lesznek ezek családjában ; vagy ha nem válnak is örök- 
letesekké, megszűnnek a királyi kormányzás engedel- 
mes eszközeiül szolgálni. Országos méltóságokká vál- 
nak, 8 ép oly mértékben korlátozói, mint végrehajtói a 
királyi akaratnak. A királyi jószágok és várföldek el- 
adományozgatása által pedig nemcsak jövedelmük 
bőven és biztosan íizető forrásaitól fosztják meg magu- 
kat királyaink, hanem ama haderő tetemes részétől is, 
a mely személyesen hozzájuk lévén kötve, mindig szol- 
gálatukra állott s a melyen hatalmuk függetlensége és 
biztossága is nyugodott. S minél bőkezűbbek voltak 
királyaink a kitüntetett hatalmasokkal szemben, an- 
nál kevésbbé volt módjukban utóbb megakadályozni 
azt, hogy a kit ma hívükké tettek, holnap ellenök ne 
forduljon. 

így állt elé lassanként, de biztosan és gyorsan nö- 
vekedve a nemesség soraiból egy új osztály — a fő- 

uraké, vagy oligarcháké — a mely nagyranövését ép 
oly mértékben köszönhette a királyok gyöngeségének, 
mint a maga duzzadó erejének, — a mely csak önzése 
szavára hallgat, csak a sikert imádja s a mely ha tá- 
mogatja is királyát, csak vaskarjai közé szorítva támo- 
gatja. Természetes az is, hogy ezek az oligarchák még 
jobban éreztetik erőszakos, féktelen hatalmukat azok- 
kal, a kiket gyengébb voltuk a királyi tekintély s az 
ennek ótalma alá helyezett törvények védelmére utalt, 
így válik ostorává az új osztály magának a nemesség- 
nek is, a melynek soraiból kiemelkedett s a melynek 
nagy sokasága nem érhetett föl hozzá. Magárra nőtt 
terebélyes lombjaival fölfogja ez elöl az éltető világos- 
ságot és meleget, szétterjeszkedő gyökereivel elszívja 
tőle a tápláló nedvességet. 

Ez az oligarchia még csak keletkező félben van 
azokban az időkben, a melyekről az előbbi könyvben 
szóltunk ; de a III. Béla erős karjainak lehanyatlása 
után, fiainak szerencsétlen villongásai alatt hirtelen 
elhatalmasodik, már magasan hordja fejét s országos 
érdekké válik erőszakoskodásainak korlátozása. A ki- 
rály tehetetlen velők szemben. A nemesség száll hát 
sorompóba ellenök s ha kell, a király ellen is, hogy a 
maga javát és jogait megvédje, biztosítsa. 11. Endrétől, 
mikor Szent István koronáját fejére illesztik, a nemes- 
ség már esküt követel, hogy «az ország jogait és a 
korona méltóságát meg fogja védelmezni. »> S az az erő 
és önérzet, a melylyel föllép, sejteti velünk, hogy ha a 
szükség úgy kívánja, erőszakkal is kényszeríteni fogja 
a királyt esküje beváltására. 

n. Endre. — Udvara. — Kormánya. — Gertrúd királyné és test- 

véreL — Berchtold. — Az arak összeesküvése a királyné ellen. — 

Endre nem javul. — Eer. hadjárata. — Az ország állapota. 

Imre király fia, a csecsemő IIL László rövid időn el- 
hunyt B a trón 1205-ben kapzsi nagybátyjára, hűtlen 
gyámjára, //. Endrére szállott. 

A nagyravágyó ember minden eszközt jónak látott, 
hogy a hatalmat időnek előtte kezei közé keríthesse ; s 
a gyenge uralkodó minden eszközt megpróbált, hogy a 
törvényesen rászállt, de meg nem érdemlett hatalmat 
megtarthassa. Hosszabb ideig uralkodott, mint — Szent 
Istvánt kivéve — bármelyik elődje; de hosszú uralko- 
dásában csak gyarlóságainak állított emléket. Válságba 
döntötte a királyságot és nemzetet. Hogy az ország eb- 
ből a válságból hosszú vergődés után szerencsésen 
megmenekedett, már nem az ő érdeme. 

Mindjárt uralkodása kezdetén magára haragította a 
nemzetet azzal, hogy az ország kormányzásának gyeplő- 
jét nejének, a száműzéséből visszatért Gerínidnak kezébe 
eresztette. A régi író azt mondja, hogy « a király csendes 
és jámbor úr volt ; a királyné azonban erős és hatal- 
mas asszony, a ki a női gondolkodásba férfias lelke- 
szővén be, az ország dolgait intézte ». És Gertrúd ket 
vesebbet törődött az országgal, mint udvarával. Fényes 
udvart tartott, pazarul költekezett, esztelenül tékozolt. 
Még ennek a hamis fényességnek is csak foszlányai ju- 
tottak a hazafiaknak. Az udvart idegenek árasztották 
el ; a főméltóságokba és tisztségekbe idegenek helyez- 
kedtek s e jövevények között is a legszemérmetleneb- 
bek és legtelhetetlenebbek épen a királyné atyjafiai 
voltak. 

Csak a királyné öcscsének, Berchtoldnak a dolgát 
említem meg, hogy ez az egy példa világítson a többi 
helyett. 

Berchtold — hogy a krónikaíró szavaival éljek — 
előbb világi ember volt, leányt is jegyzett el magának, 
de mennyegzöje napján látása volt, minél fogva pap- 
ságra adta magát. Még otthon, Németországban meg- 
tették' bambergi prépostnak ; a nagyravágyás és kap- 
zsiság azonban hozzánk, nénje szárnyai alá hajtotta. 
Tudta, mit cselekszik, mert Endre király nemsokára ka- 
locsai érseknek tétette meg a pápával, noha « nemcsak 
hogy teljeskorú nem volt, hanem közel sem járt a tel- 
jeskorúsághoz ». A pápa meg is bánta utóbb s pa- 
naszkodott, hogy megcsalták, mikor Berchtoldot neki 
ajánlották, mert « olyan embert tett a tanítók tanító- 
jává, a ki a tanítványok tanítványa sem leheti. — 
Berchtold is érezte gyengeségét; azért Olaszországba 
ment tanulni. A pápa ezt még jobban megrös- 
telte, hogy az országon kívül barangolván, «maga hir- 
deti világgá tudatlanságát »>. Levelet írt neki, melyben 
hazapirongatta Kalocsára s megparancsolta, hogy tart- 
son maga* mellett tudós embereket s otthon tanuljon. 
Nem hiszszük, hogy sokat törte volna a fejét a tanulás- 
sal. Boldogult a nélkül is. Mások mellőzésével Endre 
király egymásután Dalmát- és Horvátország bánjává, 
erdélyi vajdává, Bács- és Bodrogmegye főispánjává ne- 
vezte ki. Szörnyen fön is hordta a fejét. Azon mester- 
kedett, hogy a maga érsekségét tegye, az esztergomi 
helyett, elsőnek s főpap létére még a romlott udvart is 
megbotránkoztatta erkölcstelen életével. Mindent me- 
részelt, mei-t ő nénjének, nénje meg az országnak pa- 
rancsolt. Eajta is vesztettek nemsokára mind a ketten. 

A magyar urakat nemesi büszkeségük s mellőzteté- 
sük miatt ki nem elégített önzésük kettős erővel tüzelte 

a királyné ellen. Mikor Endre 1214-ben Galicziában 
járt, hogy kisebbik fiát, Kálmán herczeget ennek az 
országnak királyává >tegye : Bánk bán, az ország ná- 
dora és hívei a királyi palotára rontottak, a hivalkodó 
idegeneket szétrebbentették s a királynét életével lakol- 
tatták bűneiért. Berchtold a királyné kincseivel szeren- 
csésen tovább állt. Ezeket ugyan visszaadta utóbb s 
kibékült Endrével; de azért csak biztosabban érezte 
magát hazájában, a hol nem sokára aquileai patri- 
archának választották. Az volt még akkor is, mikor 
nagysokára 1251-ben meghalt. 

Mire Endre király hazaérkezett Galicziából, az or- 
szágot felzaklatva, családját feldúlva találta ; de a két- 
szeres csapás sem edzi meg akaratát. Gyöngeségét 
gyöngeséggel igyekszik jóvátenni, Eemegtében nem 
meri királyi haragjával sújtani a fölkelőket ; bocsána- 
tot hirdet és kedvezésekkel édesgeti őket magához. — 
Aztán még a gyász éve le sem telt, már új házassággal 
feledteti az elsőnek bús emlékét. 

Az udvar és az ország visszazökken a régi kerékvá- 
gásba. Amaz dőzsöl és hivalkodik ; emez vigasztalanul 
küzködik nyomorúságával. Endre király pedfg a helyett, 
hogy nemzete sebeit kötözgetné, a határon túl, idegen 
földön keresi dicsőségét. 1216-ban ismét Galicziába 
vonul hadaival s Kálmán herczeget a pápa felhatalma- 
zására az esztergomi érsekkel ennek az országnak kirá- 
lyává koronáztatja. Alig tér innen haza, megszállja a 
buzgóság és a Szent-földre készül. 

Adományokat osztogat, hogy táborát növelje ; bérbe 
adja zsidóknak, izmaelitáknak az ú. n. szaraczénoknak 
a királyi jövedelmeket, megrabolja az egyházak és mo- 
nostorok kincseit, hogy költségre tegyen szert ; a király- 
ság megcsonkításával Zára városát örök időkre Velen- 
czének engedi, hogy ez csapatait busás pénzért a ten- 

geren túlra szállítsa. Legidősebb fiát, Béla herczeget 
királylyá koronáztatja, a maga helyettesévé teszi, s az 
ország kormányzását János, esztergomi érsekre bízván, 
korához nem illő reménykedéssel és méltóságát lealázó 
könnyelműséggel megindul nagy útjára. Az 1217-ik év 
nyarán vitorláztak ki hajói a spalatói révből ; de a 
következő év tavasza már itthon találja őket. S Endre 
király visszatért a nélkül, hogy nevét valami nagy tett- 
hez fűzhette volna. Maga és serege többet küzdött az 
éhséggel, ínséggel és járványos nyavalyákkal, mint a 
szaraczénokkal. Diadalok helyett a szent helyek erek- 
lyéit, dicsőség helyett a jeruzsálemi királyi czímet hozta 
magával. De amazoknak csodatevő hatása megtört itt- 
hon az ország nyomorúságán, s az új czím nem pótolta 
a réginek foszladozó varázsát. 

A hazaérkezett Endre fenekestül felforgatva találta 
királyságát. 

((Midőn Magyarországba visszaérkeztünk — ő maga 
írja e szavakat Honorius pápának — úgy találtuk, hogy 
az egyháziak és világiak oly gonoszságokra vetemedtek, 
a melyeket elképzelni sem lehet. Az ország összes kin- 
cseit eltékozolva találtuk, úgy hogy tizenöt év sem lesz 
elegendő országunkat régi jobb állapotába vissza- 
helyezni. » 

A megszorult király a régi állapotot az újhoz képest 
jónak nevezi ; s bármily súlyosan nehezedik rá ez a 
vád, melyet mentség gyanánt említ, igaza volt. Hadd 
említsünk meg egy-két tényt a király levelének kibőví- 
tésére, magyarázására. A főispánok közül többen a ki- 
rályi vármegyék jövedelmeit elsajátították s a szomszéd 
tartományokba menekültek velük. Jakab, váczi püspök, 
miután jövedelmeit és a püspöki szék jószágait lakmá- 
rozásokra és részegeskedésre vesztegette, papságának 
fosztogatásához látott s az ellenszegülőket az egy- 

házból kiátkozta. Az adószedő izmaeliták töméntelen 
kárba ejtették a népet s ez kétségbeesésében vagy az 
által próbált a zaklatásoktól szabadulni, hogy elnyo- 
móinak hitére tért, vagy hogy véres erőszakkal támadt 
az adószedőkre. 

Endrének az erőszakoskodók, fosztogatók és egyéb 
gonoszok ellen nem volt más fegyvere, mint hogy a 
szentszék átkát kérte le bűnös fejökre. Az ország fel- 
segélésére, királyi méltósága megerősítésére pedig nem 
talált egyéb orvosságot, minthogy az évenként beváltott 
pénz kicserélésekor az új pénzt meghamisította s egyre- 
másra osztogatta, elidegenítette a vármegyék földjeit. 
Minden áron pénzre volt szüksége, mert ennek a hiá- 
nyát sínylette legjobban. A maga baja erősebben égette, 
mint népe nyomorúsága. S udvara hamis pompájában, 
a gyengeségén nagyra nőtt oligarchák körében észre sem 
vette, vagy semmibe sem vette, hogy könnyelműségével 
királyi hatalmát teszi koczkára s alapjaiban rendíti meg 
az ország alkotmányát. Pedig koronázásakor megeskü- 
dött mind a kettőre. A nemesség, mely ezt az esküt kö- 
vetelte, rajta van, hogy erőszakkal is kényszerítse ő 
királyi szava beváltására. 



IV. 



A nemeBség követeli a királytól az ország bajainak orvoslását. — 
Az arany bulla. — A nemesség az államhatalomnak a királylyal 
egyenlő rangú részese. — A királyság korlátai. — A nemesség jogni. — 
A király kormányának felelőssége. — Az ellenállási záradék. — Endre 
nem tartja meg az arany bullát. — Halála ; késő emléke. 

A király gyengeségétől és az urak erőszakoskodásátó 
egyaránt kétségbeejtett nemesség «az ifjabb királyhoz* 

tapadt bizalmával. Béla, a kit még i 216-ban megkoro- 
náztak, azóta lelkes" ifjúvá serdűlt, külön udvart tartott 
és ép úgy élt a felségi jogokkal, mint atyja. Az ő udvara 
menedéke, gyülekező helye volt az üldözött és elkesere- 
dett hazafiaknak, a hol elbúsult szívvel s aggódó elmével 
fontolgatták az ország siralmas állapotát, elborult jö- 
vendőjét. Az ifjabb király érezve azt, hogy a jobbak 
tekintete rajta csügg : erőt merít hazája szeretetéből, 
nemes elszántsággal atyja elé járul s a nemesség nevé- 
ben, erre támaszkodva, követeli tőle «az ország jogai- 
nak és királyi méltóságának » épségben tartását. 

Előadja a nemesség sérelmeit és követeléseit. Ne dé- 
delgesse a hazafiak rovására az idegeneket; ne emelje 
őket méltóságokra s ne osztogassa szét köztük az or- 
szág vagyonát. Egész vármegyét vagy méltóságokat 
egyáltalán ne adományozzon örök birtokul, s ne tűrje, 
hogy a kapzsi, telhetetlen nagyok több méltóságot ra- 
gadjanak magukhoz, mint a mennyinek megfelelhetnek. 
Őrködjék a nemesség szabadsága fölött, hogy vagyonuk- 
kal szabadon rendelkezhessenek, személyükben törvé- 
nyes Ítélet nélkül meg ne támadtassanak és semmi- 
nemű adóval vagy zsarolással ne sújtassanak. Gondos- 
kodjék róla, hogy a királyi kincstár tiszljei, adószedők 
és más tisztviselők csak a nemesek sorából választat- 
nak; az izmaelitákat és zsidókat pedig távolítsa el 
szolgálatából. A mi ezekkel a követelésekkel ellenkező 
történt, szűntesse meg ; az ország kárára eladományo- 
zott vagy gazul eltulajdonított vármegyei jószágokat 
vegye vissza, s ősi szokás szerint tartson országos gyű- 
léseket, a melyeken a nemzet panaszait elintézze s a 
veszélyeztetett szabadságot megvédje. 

Endre király makacssággal pótolván hiányzó erejét, 
visszautasította a merész, de őszinte szót s az urak tá- 
mogatásában bizakodva, a pápa átkát kérte azokra, a 

kik fiával tartanak. A pápai átok meg is érkezett, de a 
nemzetet már az ifjabb király személye körűi fegyver- 
ben találta. Endre, a kit az igazság szava meg nem 
győzött, népe Ínsége meg nem hatott, meghajolt az erő- 
szak előtt. A főpapság közbenjárására meghallgatta a 
nemesség kívánságát, királyi levélbe foglalta követelé- 
seiket s magát és utódait esküvel kötelezte megtar- 
tásukra. 

Ezt a legünnepiesebb formában kiálított királyi leve- 
let a róla selyem zsinóron lefüggő arany pecsétről az 
utódok röviden a arany bullának^ nevezték el. 

Ez a nevezetes királyi oklevél, a melylyel egy század- 
nál hosszabb időn át tartó küzdelem ért véget s a 
melyre őseink attól fogva hatszáz éven át úgy tekintet- 
tek, mint a nemesi magyar alkotmány fundamento- 
mára, a kevésbbé fontos dolgok elhagyásával így 
szól: 

«A szentháromság és oszolhatatlan egység ne- 
vében. Endre, Isten kegyelméből Magyar-, Dal- 
mát-, Horvátország, Báma, Szerbia, Galiczia örö- 
kös királya. Mivel mind országunk nemeseinek, 
mind másoknak is Szent István királytól alapí- 
tott szabadsága némely királyok hatalma által — 
kik néha haragjukban bosszút álltak, néha gonosz 
emberek tanácsaira hallgattak, vagy saját hasz- 
nukat keresték — igen sok részben rövidséget 
szenvedett : nemeseink fenségünk és elődeink fü- 
leit gyakorta verdesték kérelmeikkel és folyamo- 
dásaikkal országunk javítása iránt. Mi tehát tar- 
tozásunkhoz képest az ő kérelmüknek mindenben 
eleget akarván tenni — kivált, mivel közöttünk és 
közöttük nem csekély keserűségek támadtak — 
megadjuk mind nekik, mind országunk egyéb 
embereinek a szent királytól megadott szabadsá- 

got, ÓS országunk javítására tartozó egyéb dolgo- 
kat is üdvösen rendelünk e képen : 

Rendeljük, hogy évenként a szent király ünnepét 
Székesfehérvárott tartozunk megülni és ha mi ott 
jelen nem lehetünk, a nádor ott leszen helyettünk 
s képünkben meg fogja hallgatni az ügyeket ; és 
minden nemesek oda szabadon gyülekezzenek. 

Akarjuk azt is, hogy sem mi, sem utódaink le ne 
tartóztassák és el ne nyomják a nemeseket vala- 
mely hatalmasnak kedveért, hacsak előbb meg 
nem idéztettek és a törvény rendé szerint el nem 
marasztaltattak. — Továbbá semmi adót nem sze- 
detünk a nemesek jószágain, valamint nem szede- 
tünk az egyházak népeitől sem. — Ha valamely 
nemes meghalálozik fiörökös nélkül, leányát illesse 
birtokának negyedrésze ; a többiről tetszése sze- 
rint rendelkezzék. Es ha a közbejött halál miatt 
nem rendelkezhetik, a hozzá legközelebb álló ro- 
konokra szálljon. Ha teljességgel semmi nemzet- 
sége nincsen, szálljon a királyra. — Ha a király 
sereget akar vinni az országon kívül, a nemesek 
ne tartozzanak vele menni, ha csak az ő költsé- 
gén nem; ellenben ha sereg jönne az országra, 
mindnyájan tartozzanak menni. — A nádor orszá- 
gunk minden emberei felett, különbség nélkül bí- 
ráskodjék ; de a nemesek főben és bh-tokban járó 
ügyeit a királynak tudomása nélkül el ne intéz- 
hesse. 

Ha külföldiek jönnek az országba, az ország ta- 
nácsa nélkül méltóságokra ne emeltessenek ; fekvő 
birtok az országon kívülieknek ne adományoz- 
tassék. 

Egész vármegyéket vagy bármily méltóságokat 
örök birtokul nem adunk. 

A pénzek kamaragrófjai, a só- és vámtisztek 
országunk nemesei legyenek; izmaeliták és zsi- 
dók ne válhassanak azokká. 

Ezen négj' főúron, tudniillik a nádoron, bánon, 
a király és királyné udvarbíráin kívül két móltó- 
ságot senki se viselhessen. 

És hogy ezen engedményünk és rendelésünk 
mind magunk, mind utódaink idejében örökké 
érvényes legyen, hét oklevélpárba Írattuk és arany 
pecsétünkkel megerősítettük. Egyik pár küldessék 
pápa úrnak ; második a János-vitézeknél, harma- 
dik a Templomos vitézeknél, negyedik a királynál, 
ötödik az esztergomi káptalanban, hatodik a ka- 
locsaiban és hetedik a nádornál őriztessék, úgy 
hogy az irást mindig szeme előtt tartván, se ő ne 
tévedjen le a fentebb mondottak valamel3dk pont- 
járól, sem a királyt vagy nemeseket vagy másokat 
ne engedjen letévedni. 

Hogy ha pedig mi, vagy utódaink valamelyike 
bármikor ezen rendelésünk ellen véteni akarnánk, 
álljon szabadságukban ezen levél erejénél fogva, 
minden hűtlenségi vétek nélkül mind a püspökök- 
nek, mind más uraknak s az ország nemeseinek 
összesen ós egyenként, jelenleg és a jövőben ne- 
künk és utódainknak ellenállani és ellenmondani 
orokre. 

Kelt Klétusnak, udvarunk kanczellárjának, az 
egri egyház prépostjának keze által, a megteste- 
sült igének ezerkétszáz huszonkettedik esztendejé- 
ben, országiásunk tizenhetedik évében. » 

A hány törvényünk Szent István idejétől az arany 
bulláig fenmaradt, valamennyi a királyi hatalom tel- 
jességéről tesz tanúbizonyságot. Királyaink alkották — 

tanácsba gyűjtött kedvelt híveikkel — a törvényeket s 
az ő kezükben volt, felelősség és ellenőrzés nélkül mind 
az igazságszolgáltatás mind az ország kormánya. 

Az arany bullában látjuk először, hogy a nemesség < 
úgy áll a királylyai szemben, mint az államhatalom- 
nak vele egyenlő rangú részese. Az arany bulla állítja, 
írott törvényben, az első korlátokat a királyi hatalom 
elé, mikor megmondja, hogy a királynak mit nem sza- 
bad és mit kell cselekednie. 

E korlátozás nem terjeszkedik ki a királyi hatalom 
egész körére ; csak addig ér, a meddig azt a nemesség 
szabadságainak biztossága megköveteli. A nemes ember 
pedig szabad személyében, szabadon rendelkezik va 
gyonáról, szabad a közterhektől s fegyveres szolgálat- 
tal is inkább az országnak tartozik, mint a kh'álynak. 

Az arany bulla még e szabadságok biztosításáról is 
Sondoskodik, mikor évenként országos gyűlések tartá- 
sát rendeli, a hol ki-ki előadhassa panaszát nemcsak 
egyik-másik társa, hanem a király kormánya ellen is. 
Sőt magának a kormány fejének, a nádornak köteles- 
ségévé teszi — s ha köteles vele, felelős is érte — hogy 
a törvény megtartásában a királyt is ellenőrizze. S ha 
mindez nem elég, ott van az aranypecsétes királyi le- 
vél záradékában «az ellenmondás és ellenállás » joga, 
a mely megengedi, hogy a nemesség hűtlenség vétke 
nélkül fegyvert foghasson a törvényszegő király ellen. 

Az arany bulla a nemességet a maga összeségében 
állítja a királylyai szembe. Nem tesz különbséget köz- 
nemes és főúr között. Igaz ugyan, hogy a királyok 
gyengeségét kizsákmányoló, féktelen, erőszakos oligar- 
chák ellen védekezik benne a nemesség ; de az orvossá- 
got nem a főúri osztály ellen való intézkedésekben, ha- 
nem a királyi hatalom megerősítésében, visszaéléseinek 
korlátozásában keresi. Hiszen azok közt, a kik Béla, 

Az Árpádok története. 13 

ifjabb király körűi csoportosulva az arany bullát kivív- 
ták, az egyházi ós világi főurak az első sorban küzdöt- 
tek, s a sikerben nem csekélyebb része van az ö tekin- 
télyük súlyának, mint a nemesség nagy számának és 
elszántságának. 

Az az idő is bekövetkezik nem sokára, a mikor a 
nemesség külön válva s a királylyal szövetkezve ostro- 
molja a főurak gőgjét ; de most még egyesűit erővel 
hallatja szavát a nemesség s ebben az értelemben az 
egész szabad nemzetet képviseli. 

Az arany bulla ünnepies, szent szerződés a király 
és nemzet közt s az utódok joggal tekinthették ezt a 
szerződést a magyar alkotmány fundamentomának 
Szent István megalapította a királyságot ; de a magyar 
királyság csak az arany bulla idejétől kezdve, annak 
alapján lesz igazán alkotmányos állammá. 

Az arany bulla példájára még 122i2-ben az egyházi 
rend U külön királyi levéllel erősíttette meg a maga 
szabadságait. Sőt harmadévre, 1224-ben, az erdélyi 
zsászokat is megajándékozza II Endre egy arany pe- 
csétes királyi levéllel, a melyben egész területüket sza- 
bad földnek nyilványította s régi kiváltságaikat biztosí- 
totta. Megadta nekik, hogy köztük fekvő birtokot nem- 
szász sem adás-vevés, sem királyi adományozás útján 
ne szerezhessen. Grófjukat a király nevezi ki, de egyéb 
tisztviselőiket, bíráikat, papjaikat szabadon választhas- 
sák, dolgaikat maguk intézhessék s városaik polgárai 
az egész országban mindennemű vámoktól felmentve 
szabadon kereskedhessenek. 

E szabadságlevelek, sajnos, nem a király bölcsesé- 
gének, hanem gyengeségének bizonyságai. Nem is volt 
Endrének se ereje, se hajlandósága rá, hogy azokat 
megtartsa s határozataiknak foganatot szerezzen. Alig 
hogy az ellene indult förgeteg elvonult fölötte, elölről 

kezdii^ régi életét s az ország visszaesett korábbi nyo- 
morúságába. Kárba veszett Béla, ifjabb király fárado- 
zása, a ki egész lelkével buzgólkodott azon, hogy apja 
kormányának hibáit jóvá tegye ; hiában volt a pápai 
szék intése, feddése, fenyegetése, hogy királyi szavának 
beváltására bírja a javíthatatlan uralkodót : küenczed 
évre is csak ott voltak, hogy Endre új királyi levélben 
erősítette meg az elsőt, új esküt tett rá, de alig telt bele 
két év, máris az egyház átkát vonta az országra esküje 
meg nem tartásai matt. 

Százados küzdelmekre volt szükség, míg az arany 
bulla igéi testet öltöttek. De ekkorra eltemette már az 
idő Endre gyöngeségét, hibáit, gyarlóságait s alakját az 
utódok abban a fényben látták, a melyet az arany 
bulla vetett rá. Az 1505. évi rákosi országgyűlés rendéi 
úgy magasztalják őt, mint a ki «a magyart nagygyá, 
dicsővé tette s hírét a csilagokig emelte ». 

IV. BÉLA KIRÁLY ÉS A MONGOL VÉSZ. 

I. 

IV. Béla törekvései. — Küzdelme az oligarchákkal. — A volgai 

magyarok. — Kuthen kunjainak befogadása. — A mongol vész. — 

A sajöparti ütközet. — Az ország pasztalása. 

IV. Béla, a ki már ifjabb király korában fiatalsága 
nemes lelkesedésével küzdött a főurak féktelensége és 
apja gyámoltalan kormánya ellen, mihelyt a nemzet 
urává lett, megkettőzött buzgósággal látott hivatása 
hű betöltéséhez. Bizott erejében, melyet ügye igaz- 
ságából merített ; de csekélylette, mert megvetette azo- 

13* 



l0(i iV. RÉLA VRáIMODÍsÍSAS. kS^DBTft. 

kat, az akadályokat, a melyekkel meg kellett küWenie. 
Ellenei irányában ép ezért türelmetlen volt és kimé- 
letlen, s a gyors siker áhítása feláldoztatta vele a siker 
teljességét és tartósságát. Több sebet vágott, mint 
a mennyit behegesztett, s a nélkül, hogy a régi bajokat 
orvosolhatta volna, új veszedelmeket idézett magára és 
nemzetére. Tévedése végzetes volt és meddővé tette 
fáradozását ; de a férfias és királyhoz illő küzdelemben 
nem csüggedt ereje hanyatlásáig s ha a szerencse 
nem is, nemzete hálája hiven követte lépteit. 

Haragjával először is apja gonosz tanácsosai, az 
ország megrontói ellen fordult : Dénes nádort börtönbe 
vettette és megvakíttatta;* szabadságuk és javaik elvesz- 
tése volt a legcsekélyebb büntetésök mindazoknak, 
a kik idejekorán külföldön nem kerestek és találtak 
menedéket. Olyan emberekkel vette magát körűi, a ki- 
ket az a tűz hevített, a mely az ő szivében lángolt. 
Megújította nagyapja elfeledett, mellőzött intézkedé- 
seit, hogy királyi méltóságának nagyobb nyomatékot 
szerezzen, s az oligarchák nyers, lealázó dölyfét távol 
tartotta udvarától. Országgyűlést tartott azután s hívei 
tanácsával törvényt alkotott az igaztalanul eladogatott 
és erőszakosan elfoglalt, várföldek visszavételéről. 
Királyi megbízottak járták be az országot, hogy a tör- 
vénynek foganatot szerezzenek: szép szerével, ha lehet ; 
fegyveres erővel, ha szükséges. így akart rendet terem- 
teni, de rend helyett háborúságot támasztott. 

A megtámadott főurak az erőszakta erőszakkal felel- 
tek, s a kik elég lelketlenek voltak a törvény megveté- 
sére, nem átallották a királyság és nemzetök javát 
megsértett személyes érdekeiknek feláldozni. S nemcsak 
egyenként szálltak szembe és daczoltak a királylyal, 
hanem bűnösen szövetkezve, pártöt ütöttek ellene s a 
koronát Frigyes, osztrák berezegnek ajánlották. E köz- 

ben neki bátorodik a német császár is, fennen hangoz- 
tatja főhatóságát s hűbéri adó fizetését követeli a vil- 
longásokba sűlyedt országtól. Béla szembeszáll a vesze- 
delemmel, a melyet maga idézett föl. A császár köve- 
telődzését kereken visszautasítja. Frigyes herczeg 
hadait, a ki mohón kapott a neki igért korona után, 
visszaűzi s országát Bécs városáig dúlja-pusztítja. 
De itthon megtörik fegyvereinek hatalma a féket nem 
tűrő oligarchák ellenszegülésén, s a felzaklatott ország 
hiában sóvárog nyugalom után. 

Béla kínosan érzi királyi hatalma gyengeségét s mi- 
kor zavarában segítség után néz, a véletlen sors reményt 
sarjaszt szivében. Jámbor domokosrendi szerzetesek, 
a pogány kunok megtérítésében buzgólkodván, messze 
el-elvetődtek keletre, s volt, a ki közűlök a Fekete- 
tenger és a Volga folyó mellékére is eljutott. Egyikök, 
Julián szerzetes azzal a hírrel tért haza, hogy a Volgán 
túl megtalálta a magyaroknak még a vándorlások ide- 
jén elszakadt testvéreit. Beszélt velők, azok megértet- 
ték, s készeknek nyilatkoztak arra is, hogy szállásaikat 
elhagyván, a hatalmasabb nyugati testvérnép ótalma 
alá helyezkedjenek. Béla király örömmel tervezgette 
betelepítésöket s királyi hatalma megújulását, a főurak- 
kal vívott kétes küzdelmének diadalmas befejezését 
várta a sors eme kedvezésétől. Reménye korán meg- 
hiúsult. 

De íme, ugyanaz a baljóslatú véletlen, a mely elűzte 
kedvelt álmait, a valóságban megajándékozta az áhított 
segedelemmel. A mongol nép förgetege elgázolta a vol- 
gai magyarokat s a Fekete-tenger mellékén tanyázó 
kunokra zúdult. Ezek is hiába küzdenek ellene. Oda 
kell hagyniok szállásaikat, s nyugat felé húzódván, 
Kuthen királyuk vezérlete alatt Magyarország kapuinál 
kérnek bebocsájtatást. Hű alattvalók lesznek, fölveszik 

a keresztségét. Negj^venezer család könyörgött új hazá- 
ért; iigj'anannyi szilaj vitéz ajánlotta föl fegjsrerét a 
király szolgálatára. 

A magyar nép idegenkedéssel tekintett a jövevények 
sokaságára. Az urak rettegve látták bennök a királyi 
hatalom támogatóit, a magok ostorait. Béla leküzdi 
népe idegenkedését, megveti az urak gyanakodását 
8 Kuthen kunjait az országba fogadja. 

A nemzet utóbb bálás volt gondoskodásáért, mikor 
már ennek gyümölcseit szedhette ; de ő neki magának 
a beköltözött kunok egyelőre nem hozták meg a várt 
segedelmet. A helyett, hogy növelték volna, csak gyen- . 
gitették királyi hatalmát s az ország békétlensége, épp 
a jövevények miatt, nagyobbá lett, mint a milyen 
annak előtte volt. 

A Tisza síkságán elhelyezkedett kunok hamar meg- 
felejtkeztek Ígéreteikről. Hanyagok voltak a keresztség 
fölvételében s barmaikkal szanaszét barangolván, erő- 
szakosan háborították meg a békés lakosságot mind 
személye, mind vagyona szabadságában. Béla király ' 
elbúsiílva hallgatta a fülét verdeső panaszokat s mikor 
türelemre intette a feljajdulókat, nem menekedhetett 
attól az igaztalan vádtól, hogy a maga népének rová- 
sára dédelgeti az idegeneket. 

Gyűlést tart, hogy a bajt orvosolja. Kuthen királynak 
Pesten jelöli ki állandó lakását; kunjait széttelepíti 
a királyi vármegyékbe ; ezek ispánjainak hatósága alá 
rendeli és sürgeti a keresztény hitre térésöket : mind- 
hiába, a főurak haragját meg nem kérlelheti, a nemes- 
ség barátságát meg nem tarthatja. Embererővel nem 
végezhette el azt, a mit csak az idő adhatott meg. 
Az idő pedig, a helyett, hogy segítségére lett volna, 
ellene fordult. 

Mikor a nemzet meghasonlottsága a legnagyobb volt, 

akkor borította el az országot a mongol veszedelem 
mindent elnyeléssel fenyegető áradata. 

Béla gyermek volt még, mikor Ázsia belsejében, 
a mongol pusztákon, Temudsin, a ki Dsengisz khánnak 
nevezte magát, a semmiből egy félemletes nagy biro- 
dalmat teremtett. Mikor az ifjúvá serdűlt királyfi 
apja bűnös udvarával és a főurakkal a nemzet jogaiér 
küzdött, Dsengisz khán birodalma már magában fog- 
lalta Közép-Ázsiát, a kelet régi híres országait s hadai-t 
nak útját a Csendes-oczeántól a Kaspi-tóig, a szibériai 
határhegyektől a Himalájáig a legyőzött népek vére, 
jajjá és pusztulása jelölte. A nagy khán halála után 
utóda, Oktaj khán két világrészre terjesztette ki hódí- 
tásait s míg maga a Jancsekiang vidékeit dúlta és az 
Indus völgyébe ereszkedett le, Balu nevű vezérét a 
Volga folyó és Fekete-tenger mellékének lakóira küldte 
ostorul. Harmadévre azután, hogy Béla az ország 
királyává lett, a mongol hadak tengernyi sokasága - 
elgázolta a volgamelléki maroknyi magyarságot, a 
kunokat kiűzte szállásaikból s a villongásokba merült 
orosz fejedelmekre mérte csapásait. 1238-ban elesik 
Moszkva s 1 !240-ben az ékes, büszke Kiev is porba hull 
a rettenetes hadak előtt. 

Béla király és a magyarság tudott a távoli mongol 
birodalom keletkezéséről és fenyegető terjeszkedéséről. 
Julián szerzetes és a befogadott kunok idejekorán hírt 
hoztak róla : de a veszedelem távolsága elfelejttette 
a magyarokkal annak fenyegető voltát s bíztak benne, 
hogy a romboló áradat hullámai megáUanak a Kár- 
pátok hatalmas gátja előtt. Kiev gyásza, a lengyel 
nép szorongattatása és Batu khán fenyegető követsége 
rettentő csalódásra ébresztették a nemzetet. 

Súlyos aggodalmak szállják meg Béla király szívét, 
de azért nem csügged. Későn bár, de éjt-napot egygyé 

tesz, hogy a veszedelem készületlenül ne találja az 
országot. Erdőket irtat s a levágott fák törzseivel 
zárja el a Kárpátokon átvezető szorosokat. Tanácsba 
gyűjti híveit; fegyverre szólítja az egyházi és világi 
nagyokat, a nemességet, a vármegyék katonáit, az 
ország minden fegyverfogható emberét. A király em- 
berei ősi szokás szerint körűlliordozták a véres kardot 
az országban. De nemcsak itthon buzgólkodik Béla. 
Követei az idegen udvarokat is fölkeresik s a keresz- 
ténység nevében kérik, intik, ösztökélik őket segede- 
lemnyújtásra. 

Mindhiába I a külföld nem mozdul s a magyar urak is 
nem azt keresik, hogy a bajon miképen segítsenek, 
hanem azt, hogy kit tegyenek felelőssé a fenyegető 
veszedelemért s kit áldozzanak fel tehetetlen haragjuk- 
nak. Szenvedélyes gyűlölségöket a király és a kunok 
ellen fordították: « védje meg ő kedvelt kunjaival az 
országot, rajok ne számítson !» 

Már a tavasz is közeledett (1241.) s a Pesten kitűzött 
királyi zászló szomorúan hirdette a hadak elmaradását, 
az ország védetlenségét. Pedig a mongol sereg ekkor 
már megkezdte előnyomulását. A jobb szárny Lengyel- 
országon át Szilézia felé tartott, hogy éjszaknyugatról 
törjön be az országba. A bal szárny Moldván keresztül 
az erdélyi havasok felé közeledett. A középhadat maga 
Batu khán vezette a vereczkei szoroshoz. így készült 
a mongol hadsereg két karja irtózatos öleléssel magá- 
hoz szorítani a veszni induló országot. 

Márczius 12-én kelt át Batu khán a Kárpátokon 
s miután Hédervári nádor hadait a hegyek aljában 
szétszórta, a mongol lovascsapatok oly hirtelenséggel 
árasztották el a Tisza síkságát, hogy negyednapra már 
Pest falairól is látni lehetett a lángba borított hely- 
ségek égre szálló füstjét. Az urak még most is késnek 

hadaikkal ; s azok is, a kik Pest alatt fegyverbe szál- 
lottak, nem az ellenségre fenik haragjukat, hanem 
a gyűlölt kún jövevényekre, a kikről azt hiresz telik, 
hogy a mongolok kémei, szövetségesei és a magyarság 
árulói. Egy követ fújt ezekkel Harczias Frigyes, osztrák 
herezeg is, a ki eljött Béla hivására, de jó szomszédhoz 
illő segítés helyett csak izgágaságot csinált. is szí- 
totta a tüzet, mikor a fegyverbe szállt magyarság vak 
dühvel rontott a kunokra s Kuthen királyukat pesti 
szállásán háza népével együtt felkonczolták. A kunok 
sem maradnak adósok. Egy részök dúlva, gyújtogatva, 
öldökölve elhagyja az országot ; más részök meg a mon- 
golokhoz szegődik, hogy annál kegyetlenebb bosszút 
vegyen igaztalan üldözőin. Önmaga ellen fordítja fegy- 
verét a magyar, mikor vasa az ellenség visszaverésére 
sem elég erős. 

Márczius vége felé — inkább a kétségbeeséstől, mint 
a reménységtől hajtva — Béla a mongolok ellen vezette 
a Pest alatt egybegyűlt királyi sereget. Az esztergomi 
meg kalocsai érsek és egy-két püspök dandárai, a jobb 
hazafiak gyér csapatai, a vármegyék megfogyott számú 
katonasága és a király öcscsének, Kálmán berezegnek, 
segédhada Horvátországból — mind összevéve sem több 
hatvanezer embernél — volt mindaz, a mit a harczi 
vitézségében és hazája szeretetében megfogyatkozott 
magyarság síkra állított. 

A visszahúzódó mongol had utat engedett a király 
csapatainak egészen a Tiszáig. Batu khán, serege mind- 
két szárnyát magához vonván, a Sajó és Tisza szögleté- 
ben ütött tábort. Ide igyekezett Béla is és a mongol 
táborral szemközt a Sajó jobb partján elterülő síkságon 
állította föl hadait. Itt a Muhi pusztán történt a két 
sereg rettenetes összeütközése. Hajnalhasadtától nap- 
nyugtáig tartott az öldöklő viadal, a mely a magyar 

haderő tökéletes megsemmisülésével ért véget. Ott 
vesztek az egyház főpapjai, az ország főméltóságait 
viselő jobb hazafiak, a nemesség ezrei, az egész had- 
sereg — a nemzet minden reménysége: Azok közül is, 
a kiket a szörnyű örvény el nem nyelt, kevesen kerül- 
ték ki a halált. Az üldöző mongol hadak mindenütt 
nyomukban voltak a menekülőknek. «Két napi járó 
földre — úgymond az egykorú író — nem láttál az 
utakon egyebet elhullott vitézeknél. Úgy hevertek a 
holttestek, mint a kövek a bányában !» 

De a szerencse eme borzasztó szerencsétlenségben 
sem hagyta el végképen a nemzetet. Nagykönnyelmű en 
mindenét egy koczkavetésre tette. El is veszítette min- 
denét, csak királyát nem s vele hitét és bizodalmát a 
jövőben. Béla királyt néhány önfeláldozó híve kiszaba- 
dította a sajóparti veszedelemből, s az üldözött király 
a felvidék hegyei közt bujdokolva, eljutott Frigyes 
osztrák herczeghez, a hova már korábban elküldte csa- 
ládját és királyi kincseit. Itt azonban szíves vendég- 
látás helyett fogság várakozott reá. De a kapzsi herczeg 
kelepczéjéből — lealáztatását békén tűrve s bosszúját 
későbbre tartogatva — kincseinek és az ország három 
határmeg}'éjének átengedésével csakhamar kiváltotta 
magát. Sietve sietett aztán hazájába, a Dráva mellékére, 
hogy segítsen megmenteni, a mi még megmenthető. 

A mongol hadat csak a Duna tartóztatta föl előnyo- 
múlásában. Az ország kétharmada martalékul esett a 
vad ellenség dühének, dúlásának és állati indulatainak. 
S míg a mongol vezér az ország eme részét, mint hódolt 
tartományt, századokra, tizedekre osztotta és a rejtekei- 
ből előcsalogatott nép iszonyattal hajtotta nyakát az új 
járom alá: Béla hadakat gyűjtött, követet küldött a 
pápához, a franczia királyhoz, a császárhoz s kész volt 
ennek felsősége előtt meghajolni és évi adót fizetni, ha 

megmentésére lesz kétségbeejtő helyzetéből. Nem hasz- 
nálnak már sem erőfeszítései, sem esdeklései, sem 
maga-megalázása. 

Mielőtt fáradozásainak eredményét láthatta volna, 
a tél fagya a Duna jegén át az ország nyugati felébe is 
utat nyitott a mongoloknak. A mongol-áradat hullámai 
összecsapnak az egész ország fölött. Béla menekül 
ismét, s mivel a szárazföldnek nincs az a gátja, erős- 
sége, a mely megvédhetné, a tenger ótalmát keresi. 
Először Spalatóba, majd Traunak csaknem minden 
oldalról tengertől övezett falai közt vonta meg magát 
családjával együtt. De üldözői nyomában vannak itt is, 
s mintha győzelmöket mindaddig teljesnek nem tarta- 
nák, a míg a királyt is hatalmokba nem kerítették, 
egészen Eagusáig feldúlják a tengerpartot s eszeveszett 
dühvel fognak Trau ostromához. 

A nemzet reménységének utolsó szálai voltak e szikla- 
fészekhez kötve 8 mikor már ezek az utolsó szálak is 
szakadozni kezdtek: íme, egysáerre, hirtelen, várat- 
lanul, mint valami csodatevő hatalom intésére, az 
ostromlók abban hagyják a vár vívását, fölszedik sát- 
raikat és nagy gyorsan hazafelé sietnek. Batu khán 
parancsára a mongolok egész hada, minden népe oda- 
^^gj}^ a letarolt országot s a háborgó, szennyes áradat 
Erdélyen keresztül törve-zúzva, rombolva — mint 
a hogyan jött — visszahömpölyög a Volga felé. 

Oktaj nagykhán meghalt. Annak a torára sietett haza 
Batu, hogy hatalmas szavát egész hadserege fegyverei- 
nek súlyával vethesse latba az új fejedelem válasz- 
tásakor. 

Néhány híve kíséretében Béla király legott visszatért 
feldúlt országába. Egész népe fájdalmát, gyászát hor- 
dozta szívében s léptei roskadoztak az óriási teher 
alatt. « Itt-ott egy féUg leégett, gyász-zászlóképen a 
ravatal fölé magasló torony mutatta az irányt — az 
egykorú író, az események szemtanúja írja ezt — 
a melyen haladniok kellett. Az országutak fűvel voltak 
benőve, a mezők csontoktól fehérlettek ; egy élő lélek 
sem jött elejökbe. S minél beljebb jutottak, annál bor- 
zasztóbb volt, a mit láttak. Mikor végre rejtekeikből 
előmásztak az életben maradottak, félőknél több áldo- 
zatul esett a ragadozó állatoknak, az éhségnek és dög- 
halálnak. A mit az elmúlt évben betakarított a föld- 
műves, azt magokkal vitték a mongolok, s a mit 
távozásuk után netalán még elvethettek : alig sarjad- 
zott ki, fölették a sáskák. Az ínség oly iszonyatos 
fokra hágott, hogy őrültségökben leöldösték egymást 
az éhezők s találkoztak, a kik emberhúst vittek vásárra. 
Krisztus születése óta ilyen csapás, ilyen nyomorúság 
egy országot sem sújtott, mint a milyen most érte 
Magyarországot ! » 

A nagy fájdalomnak, ha nemes lelkeket szánt az föl, 
nagy tettek kelnek a nyomában. Béla is a maga és 
országa lesújtottságában volt a legnagyobb. 

Hogy népe ínségén segítsen s a föld megművelheté-' 
sere módot adjon, vetőmagot és igavonó barmokat ho- 

zatott a szomszéd országokból. A néptelenné vált vi- 
dékekre új lakosokat telepített. Iparűző, bányászathoz 
értő, kalmárkodó németeket édesgetett a városokba ; a 
Tisza kövér síkságára pedig ismét befogadta a meg- 
gyilkolt Kuthen kii'ály kunjait, a kik a mongol vesze- 
delem óta az Al-Duna táján barangoltak. Különösen 
nagy gondja volt a városokra. Uj városokat alapított 
s a régieket új kiváltságokkal gyarapította. Egyebek 
közt a mai Buda is benne tiszteli megalapítóját. A ke- 
reskedelmi forgalom élénkítésére új pénzt veretett ; még 
pedig — mivel a nemes fémek nagyon megfogyatkoztak 
az országban — rézpénzt s a réginél apróbb ezüstpén- 
zeket. A zsidók ügyét, a kik a királyi kincstárnak hasz- 
nos szolgálatokat tettek, aképen rendezte, hogy inkább 
kiváltságos, mint elnyomott és üldözött osztálynak te- 
kinthették magukat. A nagyobb városokat falakkal vé- 
tette körűi; a fontosabb utak közelében kővárakat 
építtetett s a nagy urakat is buzdította ilyenek építé- 
sére. A keleti határok biztosítása végett Kún-országot 
a jánosrendi vitézeknek adományozta; az oláh vége- 
ken a Szörényi, — szerb területen a macsói bánságot 
alapította. De jól tudta azt is, hogy az ország biztos- 
ságának ép oly hatalmas támasza a belső rend erős- 
sége, mint a jól őrzött határok. E végből összeiratta a 
mongol veszedelemben gazdátlanokká vált földeket. Az 
igaz örökösöknek kiszolgáltatta, a mi őket megillette ; 
a fölös részt pedig híveinek megjutalmazására fordí- 
totta, vagy királyi kincstára számára foglalta le. Ren- 
dezte a vármegyéket, lajstromba vétette a várjobbágyo- 
kat, hadsereget teremtett, s a meddig megifjúlt királyi 
hatalma ért, az erőszakkal élő főuraktól — a kik a haza 
romlását is a maguk hasznára, amúgy is fölös ha- 
talmuk tetézésére fordították — visszafoglalta az igaz- 
talanul eltulajdonított jószágokat. 

Ebben a serény munkában nem telt még el öt év, s 
a nemzet annyira magához tért, hogy nyugodtan fo- 
gadta a mongolok újabb támadásra készülésének hírét; 
sőt éveken át egész erejét a nyugati szomszédok ellen 
fordíthatta. 

Béla király már 1 246-ban megtorló háborút indított 
Frigyes, osztrák berezeg ellen. Ennek a háborúnak 
ugyan hamar véget vetett a magyar fegyverek diadala 
s a berezegnek a döntő ütközetben szenvedett halála ; 
de a gazdátlanokká vált osztrák tartományok miatt 
(mert az elesett berezeg utolsó sarjadéka volt nemzet- 
ségének) Béla hosszantartó s országára káros küzde- 
lembe elegyedett Ottokárral, a nagy ezélok után járó 
cseh királylyal. 

Nem törődvén a fejetlenségében tehetetlen német bi- 
rodalom jogaival, Ottokár a kihalt berezegi nemzetség 
egész örökségére számot tartott ; l olott Béla Steier- 
országot és Karinthiát magának követelte. Tizenkét 
évig tartott köztük e miatt a viaskodás, a mely nem kí- 
mélte dúlásaival a magyar területet sem. Béla törek- 
vései hajótörést szenvedtek. A mire vágyakozott, élnem 
érhette ; a mit hatalmába is kerített, meg nem tarthatta. 
Békét kötött : beérte országa régi határainak biztosí- 
tásával s eltűrte, mert meg nem akadályozhatta, hogy 
a magyar területet nyugaton le egészen a tengerig 
Ottokár fenyegető szláv birodalma ne fogja körül. 

Nagy oka lehetett rá, hogy a békétől ily súlyos körül- 
mények sem riasztották vissza s hogy a káros béke 
biztosítása végett — egyik unokáját eljegyezvén Otto- 
kárral — még a veszedelmes szomszéd rokonságát is 
kereste. Az ország belső háborúságai szolgálnak erre 
magyarázattal és mentséggel. 

A mongol veszedelem lezajlása után Béla helyre- 
állította ugyan az országot; de nem alakíthatta azt 

újjá. A hosszú külső háborúk alatt s most a béke ide- 
jén az ország régi sebei egymás után kiújultak; sőt 
azok egyikét-másikát, hanyatló kora gyöngeségétől 
megtévesztve, maga Béla szakgatta föl. 

A főurak fokozódó féktelensége megbontja a társa- 
dalmi rend biztosságát, megbénitja az állami hatalmat, 
s alásűlyeszti és lealázza a királyi méltóságot. A hatal- 
mas urak, mint a ragadozó madarak, úgy csapnak le 
sziklafészkeikből a vidék védetlen lakóira s több joggal 
nevezhetik magukat az ország urainak, mint a király. 
A korona megfogyatkozott tisztelete alig őrizheti már 
meg az ország bomladozásnak indult egységét. S Bé- 
lának nincs meg egykori ereje és elszántsága arra, hogy 
az ország megrontóival sikra szálljon. Megalkuszik ve- 
lük ő is. István 'nevű fia, a kit még gyerme'vkorában 
megkoronáztatott s utóbb ifjabb király lyá tett, nem tá- 
masza fenyegetett trónjának, hanem elkeseredett ve- 
télytársa az elgyengült apának. Feltámadnak II. Endre 
uralkodásának szomorú napjai. Az egész nemzet meg- 
hasonlik, megoszlik az apa- és fiúkirály között s csak- 
nem tíz éven át testvér-háborúban ejnészti erejét. 

Annak idején Béla szivét a nemzet javának előmoz- 
dítása hevítette; ellene fordult fiának ösztökélője csu- 
pán a nagyravágyás volt. Ebben a küzdelemben — 
bármikép forduljon a szerencse — minden csapás a 
korona méltóságát éri, a nemzetet s^bzi s minden ha- 
szon és zsákmány az oligarcháké. 

Hogy megosztott, összezsugorodott, minden oldah'ól 
fenyegetett királyi hatalmának legalább maradványait 
megőrizhesse aggkora napjaira, Béla olyan eszközökkel 
is él, a melyeket egész életében megvetett ós elutasított 
magától. Bérbe adja az állami jövedelmeket, hogy 
kincstára tátongó ürességén segítsen; adományképen 
osztogatja a várföldeket s az ország méltóságait, 

hogy híveinek számát szaporítsa. Ugyanazokat a hibá- 
kat követi el rendre, a melyeket már apja kormányá- 
ban megbélyegzett s a melyek ellen egész életében 
küzdött. 

Az ellene fordult sors nem kímélte meg ősz fejét 
attól a lealáztatástól, hogy ünnepies szent esküvel kellett 
megfogadnia annak az arany bullának a megtartását 
a melylyel az ő buzgósága ajándékozta meg a nem- 
zetet. így kerekedett föléje s ragadta őt magával kora 
romlottsága, melytől sem magát, sem nemzetét meg 
nem óvhatta. De ha aggkora szerencsétlensége árnyé- 
kot vet is uralkodásának utolsó éveire : emlékének 
fényességét megőrzik azért nagy szolgálatai s tiszteletre 
méltó alakja legjelesebb királyain!^ sorában követel 
helyet magának. 

IV. Béla halála után Árpád családjának uralkodása 
már csak egy emberöltő idejére terjedt, s a rövid idő 
alatt is három király váltja föl egymást a trónon: 
V. István, IV. László és IIL Endre. Hármuk közül még 



AZ UTOLSÓ ÍKPÁDOK ÉS .OTTOKÁR. 20c) 

legtovább uralkodott László, a ki tízéves gyermek volt, 
mikor a sors a hatalom birtokába jutatta. Legtovább 
uralkodott : legtöbbet ártott nemzetének. Pedig IV. Béla 
a koronával együtt nagy föladatokat hagyott örökbe 
utódaira : annak a' veszedelemnek elhárítását, a mely- 
lyel Ottokár birodalma fenyegette a nemzetet, és az 
ország belső békéjének helyreállítását, a melynek az 
elhatalmasodott főurak álltak útjában. Az első felada- 
tot teljesítették is az utódok; de a másikra, ha akara- 
tuk lett volna is, nem volt erejük. Felbomlásnak indul 
a társadalmi rend, darabokra készül szakadozni az 
ország, s főhatóságra törekedve, idegen hatalmasságok 
avatkoznak a nemzet dolgaiba. Az utolsó Arpádfi bát- 
ran szembe száll a minden felől ránehezedő veszede- 
lemmel, de küzdelem közben kidől a sorból, mielőtt 
fáradozásainak sikerét láthatta volna. 

Ottokár, cseh király nagy szláv birodalma, melyben 
Szvatopluk álmai készültek testet ölteni, egyaránt fe- 
nyegette terjeszkedésével a magyar királyságot meg a 
német birodalmat. Az egyik korábban, a másik későb- 
ben, de mind a két fél jókor megismerte még a vésze 
delmet s nem is nyughatott miatta. Királyaink kezdet- 
től fogva ellene szegültek Ottokár törekvéseinek s a 
cseh háborúk apáról fiúra: IV. Béláról V. Istvánra, 
erről IV. Lászlóra száUtak örökbe. Ezek a hargzok egy 
ideig eredménytelenek maradtak ugyan ; de két fontos 
tanúságuk azért volt : királyainkra nézve az, hogy szö- 
vetségesek nélkül bajosan kerekedhetnek a cseh szom- 
széd fölé, — Ottokán*a nézve meg, hogy tervezett 
birodalmát a magyarok barátságának megnyerése vagy 
erejüknek megtörése nélkül nem építheti föl. Ez a hely- 
zet magyarázza meg, hogy Ottokár, a német biroda- 
lomtól mit sem tartva, leleményes elméje és vitéz karja 
minden fáradozásával Magyarország ellen fordul, s 

Az Árpádok története. 14 

(. hogy királyaink oly szívesen fogadják, mikor a német 

szövetséget kér és ajánl Ottokár ellen. 

A német birodalom nagyjai — a kik a Hohen- 
stauf-ház szerencsétlen vége óta a törvényes hatalom 
minden fékét levetették magukról s zabolátlan erő- 
szakoskodásaikkal a maguk javát a közjó fölé emel- 
ték — későn vették észre a veszedelmet. De az is két- 
ségtelen, hogy jórészt ez a veszedelem térítette őket ma- 
gukba. Mikor elhatározták, hogy új királyt választanak 
s szemüket a Habsburgi grófra vetették, föltételkép azt 
szabták Rudolf elé, hogy Ottokárt a német korona 
iránt engedelmességre kényszerítse és a német biroda- 
lom területén ejtett csorbát helyreüsse. Súlyos fölté- 
tel; de Rudolf megtalálta teljesíthetésének nyitját, s 
mielőtt elnyerte volna a német koronát, már keresi, 
sürgeti, sőt kierőszakolni is kész a magyar szövetséget. 
Ennek a szövetvségnek előleges biztosítása juttatja őt a 
• trónra, s ez ad neki erőt és bátorságot utóbb, mikor a 
trónon helyet foglalva, Ottokártól hódolatot követel. 
Régi krónikáink tudósítása erről a dologról nem vi- 
lágos; csak annyit sejthetünk gyér szavaikból, hogy 
V. István király maga nem volt barátja a német szövet- 
ségnek, vagy hogy korainak tartotta még azt. Ilyesmire 
vall a krónikásnak az az elbeszélése, hogy, a míg István 
király belefáradva a cseh háborúkba, a szerbek ellen ha- 
dakozott, a királyné és egyik főembere, Pektári Joachim, 
az ő háta megett alkudozott a Habsburgi gróffal. Hogy 
a szövetségnek útját egyengessék s annak erősséget 
szerezzenek, a király kisebbik fiát, Endre herczeget 
Pektári ki is vitte Rudolfhoz, hogy annak egyik leányá- 
val eljegyezzék. A hogy hirét veszi a dolognak István, 
fölháborodik a « gyermekrabláson)) ; elhagyja Szerbiát, 
lóhalálában siet udvarába, de betegen érkezik a Mar- 
gitszigetre s itt Erzsébet nevű apácza leánya ápoló 

karjai közt néhány nap múlva meghal. Endrének, az 
elrablott berezegnek nyoma vész a történetben ; de a 
Habsburgokkal tervezett szövetség nem maradt el. 
V. István halála után fiának, IV. Lászlónak gyermek- 
sége alatt, Erzsébet özvegy királyné és Pektári Joachim 
ragadták magukhoz a hatalmat s ötödévre már magyar 
csapatok segítik Ottokár ellen a német ki rálylyá válasz- 
tott Habsburgi Budolfot. 

Ottokárt meglepték, tőrbe ejtették az események. Sem 
Eudof trónrajutásának, sem a német király és a ma- 
gyarok szövetkezésének lehetőségében nem hitt. De a 
mi megtörtént, meg nem változtathatta. Hiában keresi 
most már a gyermek László király barátságát ; hasz- 
talan daczol Eudolffal és a német birodalmi gyűléssel : 
ki nem kerülhette azt az örvényt, a mely fényes pá- 
lyája végén reá várakozott. 

1276-ban már ellene vonulnak Rudolf király hadai, 
s Bécs alatt az egyesűit német és magyar sereg előtt 
kardcsapás nélkül meghódol a büszke cseh király. Hű- 
séget fogad, kiszolgáltatja az osztrák herczegség tarto- 
mányait ; visszaadja a Magyarországtól elragadott me- 
gyéket és városokat. Azonban akkora lealáztatást olyan 
büszke lélek, mint az övé, nem viselhetett el sokáig. 
Fölháborodásában azonnal széttépi az imént kötött béke 
fékeit, mihelyt az ellene szövetkezett hadak szétosz- 
lottak. Újra Bécs vívásához lát s minden hadi erejét 
talpra állítva, farkas szemet néz vesztére törő ellen- 
ségeivel. 

1278-ban a Morva folyó síkságán, Stillfried és 
Dürnkrut mellett ismét szemközt állanak az ellenséges 
hadak. Ottokárnak 30,000 embere volt, Eudolfnak csu- 
pán 10,000; de a csekély német sereget háromszorta 
nagyobb gzámú magyar vitéz támogatta. A magyar 
fegyverek súlya döntötte el a világra szóló fontosságú 

Ütközet sorsát. Eudolf diadaJa tökéletes volt. Ottokár 
hatalma összeomlott s a romok eltemették magát a hősi 
halállal megdicsőült királyt is, a kinek emlékén népe 
kegyelettel csügg máig, de álmait soha töbhet valóságra 
nem váltotta az idő. 

Ottokár birodalmának csak egyik fele : Cseh- és Mor- 
vaország a hozzá tartozó részekkel marad meg örökösei 
kezén mint német birodalmi hűbér; másik felét, az 
osztrák herczegség tartományait, Eudolf a maga fiainak 
adományozza (1283). 

A magyar fegyverek így mentik meg a német biro- 
dalom épségét, erősitik meg Eudolf király trónját és 
segítenek letenni az első követ a Habsburg-ház világra 
szóló hatalmának megalapításához. Maga Eudolf király 
ezt irta Lászlónak : « Nyelv el nem mondhatja, toll le 
nem írhatja roppant örömünket, hogy oly nagylelkűen 
és oly hatalmas erővel keltetek közös sérelmeink meg- 
bosszúlására. Istent dicsőítve, a tőlünk telhető legna- 
gyobb hálával vagyunk királyi felséged iránt s fenhan- 
gon ígérjük, hogy a nektek fogadott felbonthatatlan 
szövetségtől semmiféle viszontagság sem fog bennünket 
eltántorítani » . 

Es mit nyert a mag}'arság, milye© részt követelt ma- 
gának a diadalból ? — A fiatal magyar király, mihelyt 
hazaérkezett diadalmas hadaival a dürnkruti csatából, 
parancsot adott ki, hogy Ottokár halálának napját 
évenként az egész országban mindenütt örömünnep- 
pel, zenével és tánczczal üljék meg. Az ellenségtől 
elvett zászlókat, pajzsokat és fegyvereket felaggatták 
Székesfehérvárott Szent-István ősi székesegyházának 
falaira. De a nemzeti örömünnep újjongásai közt a 
királynak és udvarának eszébe sem jutott a jövőre gon- 
dolni. A megsegélt szövetséges fél áradozó háláján és 
baráti fogadozásán kívül, a minek édes kevés volt a 

foganatja, és a hadi zsákmány mellett, a mely csak 
egyesek kapzsidágának és a nemzet hiúságának szol- 
gált, beérték azzal az egy, kétségtelenül nagyfontos- 
ságú ténynyel, hogy Ottokár birodalma megsemmisült. 
De még ez az eredmény sem szolgált egyelőre az ország 
megerősítésére, hanem csak arra, hogy a szomszéd ha- 
talom fenyegetéseitől megszabadulván, az ország hatal- 
masai annál gondatlanabbúl élhessenek gonosz indu- 
lataiknak s annál biztosabban döntsék romlásba a 
nemzetet. 



Ugyanabban az időben, a mikor a magyar fegyverek 
idegen földön, idegen érdekek szolgálatában oly ha- 
talmas erőnek adták bizon^^ságát, itthon betelt az or- 
szág nyomorúságának mértéke. Az erő maga sem egyes 
embert, sem nemzetet nem tesz nagygyá, hanem az 
erő fegyelmezettsége. A fegyelem fékét pedig, a mely 
egy század óta egyre tágult, most bűnös kézzel, gyer- 
mekes könnyelműséggel maga a fiatal király oldotta fel. 
Megfelejtkezve koronájáról, nem törődve nemzetével, 
a fiatal László oda hagyja ősei udvarát ; tanyáját a 
kunok sátrai közt üti fel s czimborái társaságában lel- 
ketlen tivornyákba öli emberi, királyi méltóságát és 
nemzete reményeit. 

Példája után járnak az ország nagyjai. Önzésük telhe- 
tetlensége vezeti valamennyiöket. Sem az ofszág törvé- 
nyei, sem az egyhez parancsai, sem a hit, sem az erkölcs 
szava nem bírják őket maguk megbecsülésére és annak 
tisztelésére, a mi a másé. A gyengébb áldozatává lett 
az erősebbnek, az erőszakosabbnak s a leghatalmasab- 
bak szinte felosztani készültek maguk közt a gazdát- 
lanná, védetlenné vált országot. A Brehiriek a tenger- 
melléken, a Németújvdriak a Dunán túl, a Csá/c-nem- 

zetség a Vág vidékén, az Omodék a felső-tiszai részeken, 
László vajda Erdélyben, ha névszerint nem is, de a 
valóságban királyi hatalommal éltek. Akkora darabot 
törtek le Szent István koronájából, a mekkorát jónak 
láttak 8 a mennyinek szükségét érezték. Eábocsájtot- 
ták hadaikat a népre s háborúkat folytattak egymással 
és a szomszéd országok nagyjaival. S a mit megkímél- 
tek ők, feldúlták, elpusztították azt a kunok, a kik a 
király ótalmában bizakodva és sorsukat a megművelt 
földhöz nem kötve, rablóhadak módjára járták be az 
országot. 

« Ekkor hanyatiott le — úgymond a krónikaíró — 
Magyarország az ő nagyságos dicsőségéből. A belső 
háborúk miatt városok pusztultak, falvak elhamvad- 
tak, a béke és egyetértés lábbal tapostatott, a dúsgaz- 
dagok elszegényedtek, a nemesek pórokká váltak nyo- 
morúságból. Ekkor nevezték el László király szekeré- 
nek a kétkerekű taligát, mivel a minduntalan való 
fosztogatások miatt elfogyván a barmok, igavonó álla- 
tok helyett emberek húzták a taligát. » 

A nép nagy nyomorúságán csak a pápai szék igye- 
kezett segíteni, a mely megragadott minden alkalmat 
arra, hogy gj^ámságát az országgal, hatalmát a ki- 
rálylyal éreztesse. Az egyház nagyjainak sürgetésére a 
pápák levélben, követeik által többszörösen megintet- 
ték, javulásra unszolták, feddették, egyházi átokkal súj- 
tották a szerencsétlen, szenvedélyeinek rabul esett 
királyt s a kunok ellen keresztes hadjáratot is hir- 
dettek. De László, bár mindannyiszor javulást foga- 
dott s olykor, rövid időre megemberelte magát, meg 
nem javult, a keresztes csőcselék pedig versenyt rabolt 
azokkal, a kik ellen a hit nevében síkra szólították. 

A nemzet tehetetlen vergődésének láttára megszállja 
a bátorság a szomszédokat is. Albert osztrák berezeg, 

Eudolf német király fia — alig néhány évvel a dürn- 
kruti nagy csata után — az ország nyugati feléből ra- 
gad el több magyar vármegyét; Velencze a dalmát 
városokra veti magát s a szerb fejedelem elfoglalja a 
macsói bánságot. Az országot már-már préda gyanánt 
tekintik az osztozkodásra áhitozók, mikor néhány kún 
ifjú bosszúja halálos gyilokkal férkőzik a király éle- 
téhez (1290). 

Bűnös életének gyászos emléke maradt. « Örvénybe 
sülyedtél, csúfjokká lettél a népeknek, meggyaláztad 
magadat és a magyar királyi házat ; isteni és emberi 
törvények által tiltott bűnökbe sűlyedve, botrányára 
vagy az emberiségnek)). — Ezeket a szavakat intézte a 
szerencsétlen fiatal királyhoz, halála előtt három évvel, 
IV. Honorius pápa. Az ő Íteleténél nem volt enyhébb az 
agyonzaklatott népé sem. Mikor «kún» Lászlónak ne- 
vezte el, azzal a névvel bélyegezte meg öt, a mely leg- 
erősebben fejezte ki megvetését és gyűlöletét. Az idő 
megenyhítette az egykorúak Ítéletének zordságát, s a 
késő utódok a fiatal király hibáit, legalább némi rész- 
ben, korának romlottságára hárítják. 



II. 

III. Endre. — A pápa és császár maguknak követelik a jo(:ot, hogy 
a n) agyar koronával rendelkezzenek. — A trónkövetelök és az oli- 
garchia. — Endre király a nemességre támaszkodik. — Készfii a küz- 
delemre, de hirtelen meghal. — Az Árpádház kihalása. 

Kún László halálakor az Árpádháznak már csak egy 
fisarjadéka élt : II. Endrének unokája, a Velenczében 
született s olasz műveltségben növekedett ///. Endre. 
Távol élvén hazájától, a nemzet is sokáig idegennek 

tekintette. Csak 1278-ban jött az országba; ettől az 
időtől fogva itt is maradt s berezegi méltósággal Hor- 
vátországot és Szlavóniát kormányozván, előre is a trón 
örököséül tekintetett. Voltak ugyan a féktelen urak kö- 
zül többen, a kik királylyá tételét ellenezték ; de azért 
László meggyilkolása után nem telt el két hét s Szent 
István koronája már III. Endre halántékát ékesítette. 

A kik gonoszul nem az ország romlásában keresték 
a maguk javát, örömmel üdvözölték őt a trónon. 
Az oligarchák elfordultak tőle, a kapzsi külföldi hatal- 
mak pedig egyenesen ellene támadtak. A német király, 
a császári törekvések örököse meg a pápai udvar csak 
« állítólagos » királynak nevezik őt. Fennen hangoztat- 
ják a magyar királyság irányában szerzett ősi jogaikat 
8 versengve igyekeznek kivetni hálójukat az országra, 
melyet uratlan jószágnak tekintenek. Rudolf, német 
király, ünnepiesen fiának, Albrecht osztrák berezeg- 
nek adományozza Magyarországot. IV. Miklós pápa 
meg — arra támaszkodva, hogy a koronáról, melyet a 
pápák ajándékoztak az országnak, csak a pápai szék 
rendelkezhetik — hűbéresét, a nápolyi Anjou-ház iva- 
dékát. Martel Károlyt kente föl királylyá. 

Mindegyik félnek akadtak hívei a főurak és főpapok 
közt. Endre király a hosszú, kínos elnyomatása alól sza- 
badulni igyekvő nemességre támaszkodván, meg nem 
tántorodik s észszel, erővel megvédi trónját ellenökben. 

Albrecht herczeget visszaűzi, országát Bécsig tűzzel- 
vassal pusztítja s békére kényszeríti. A békéből barát- 
ság, ebből védő-támadó szövetség lett, melyet azzal 
erősítettek meg, hogy Endre feleségül vette Albrecht 
berezeg Ágnes nevű leányát. Épen a magyar segítség 
juttatta nem sokkal utóbb diadalra Albrechtet német- 
országi ellenfele, Nassaui Adolf fölött s szerezte meg 
számára a német királyi trónt. 

Nagyobb veszedelem fenyegette Endrét Olaszország 
felől. A nápolyi udvar ép oly követelődző volt, mint a 
mily megingathatatlan a pápai szék. Az első az Árpá- 
dokkal való közeli rokonságára támaszkodott (Martel 
Károly anyja Kún Lászlónak volt testvére); a második 
arra a nagy hatalomra, a melyet csaknem egy század 
lefolyása óta szerzett magának az országban. A szeren- 
cse ezen az oldalon csak ideiglen kedvezett Endre ki- 
rálynak. A tengerparti városok hűsége elzárta ugyan az 
utat a trónkövetelő elől s Martel Károly maga is rövid 
időn meghalt (1295) ; de követelését örökbe hagyta kis 
fiára. Károly Eóbertre, a kinek ügyét az új pápa, 
VIII. Bonifácz fenyegetésekkel, megvesztegetéssel és a 
hatalomszerzés minden eszközével iparkodott győze- 
lemre segiteni. 

Nyilt összeütközésre egyelőre nem került a sor ; de 
Endre hatalmának aláaknázásában azért pihenés nél- 
kül fáradoztak ellenségei. Endre maga sem volt tétlen 
s királyi trónjának megvédését nem külső segedelemtől, 
hanem magától a nemzettől várta, remélte. Országgyű- 
léseket tartott (J291, 1298), hogy a nemzet panaszait 
meghallgassa, orvosolja. Nevezetes országgyűlések, a 
melyeknek határozatai mélyen belevágnak a magyar 
alkotmány fejlődésébe. Az arany bulla szelleme lelke- 
síti emez országgyűléseken a nemesek sokaságát és az 
a gyűlölet, melyet elnyomóik, az ország megrontói, a 
féktelen oligarchák ellen éreznek. Az ország nemesei 
helyet biztosítanak maguknak a király tanácsában; 
részt követelnek az ország főméit óságainak megválasz- 
tásában és jogot arra, hogy az évenként tartandó or- 
szággyűléseken felelősségre vonhassák sáfárkodásukért 
az ország eme nagyjait ; végül kötelezik rá a királyt, 
hogy a törvénytelenül eladományozott vagy eltulajdo- 
nított várjószágokat erőszakkal is vegye vissza a bitor^ 

lóktól. Követeléseiket a maguk és az ország javára tör- 
vénybe is foglalják 8 Endre maga nagybátyjának, 
IV. Bélának ifjúkori buzgóságával lát e törvények foga- 
natositásához. Es a szerencse tán sikerrel is jutalmazza 
fáradozását, ha az idő könyörtelenül meg nem tagadja jó 
szolgálatait. 

Minél erösebbnek és bölcsebbnek tanúsította magát, 
annál inkább növekedett a főuraknak ellene támadt ha- 
ragja, 8 annál számosabban állnak az olasz trónköve- 
telő zászlaja alá, melyet az ország első papja, Gergely 
választott érsek lobogtatott. Megrendül a tengerpart 
hűsége is. Spalato megnyitja révét a gyermek Károly 
Eóbert előtt, a kit a Brebiriek kisérnek Zágrábba, itt a 
Németújváriak fogadnak éa Gergely érsek Esztergomban 
királylyá koronáz. Endre király testében megtörve, be- 
tegen, de lelkében rendületlenül és erős hittel hadakat 
gyűjt és megvívni készül az ármány és erőszak király- 
jelöltjével, mikor az 1301-ik év elején váratlan hirte- 
lenséggel elhunyt. 

Halálával örökre megszakadt az a kapocs, mely ki- 
rályi nemzetsége sorsát négy századon keresztül foglalta 
össze a nemzetével. 

NEGYEDIK FEJEZET. 

AZ ÁRPÁDOK ÖBÖESÉOE. 

I. 

Az utolsó Árpádok korának megitélóse. — A nemzeti élet íejlftdésé- 
nek perspeotivája. — A oligarchia helyet foglal az állami életben. — 
Féktelensége, erÖRzakossága, durvasága. — « Zsivány országnagyok.* — 
A kor sötét hátteréből kiemelkedik két király kÍ8fl8<'Zony alakja. — 
Szent Erzsébet és Szfiz Szent Margit, a női erények megdicsőülései. — 

Helyök a szent királyok mellett. 

Az utolsó Árpádok idejét történetíróink általában a 
hanyatlás korának mondják. Csak némi részben van iga- 
zuk; Ítéletük az egész igazságot nem foglalja magában. 

A nemzet és a királyság hősi harczai a két császár- 
sággal lezajlottak ; az ország régi dicsősége elhalavá- 
nyodott ; királyaink kormánya elernyedt s a rend he- 
lyét féktelenség, a béke helyét háborúság, a szabadsá- 
gét erőszakoskodás foglalta el : mindez igaz, de az is 
kétségtelen, hogy a magyar királyság függetlensége folt 
és csorba nélkül megmaradt, hatalma a szomszédokkal 
szemben inkább nőtt, mint hogy csökkent volna, s a 
mit a királyi méltóság tekintélyben és erőben vesztett, 
azt a nemzetet képviselő nemesség nyerte meg szabad- 
ságának bővítésében és jogainak biztosításában. A ha- 
talmas urak féktelensége és erőszakoskodása, a belső 
békét felforgató háborúság és a nép nyomorúsága ré- 
szint oka, részint következménye volt a társadalmi és 
állami élet szükségképen való átalakulásának, tovább 
fejlődésének. 

Fentebb elbeszéltük, hogy miképen furakodott ez az 
új osztály — az oligarcháké — a nemesség és a királyság 

közé s miképen igyekezett nagy erejénél fogva minden 
hatalmat magához keríteni, minden jogot a maga ön- 
kényének alávetni. Ennek az osztálynak térfoglalása 
szörnyű válsággal járt; de a?ért a nemzeti életnek nem 
aláhanyatlását jelezi, hanem tovább fejlődését. 

Ennek a fejlődésnek a sorát én így látom. 

Mióta a magyar állam megalakult, az első és legfőbb 
tényező, a királyság igyekezett kifejteni minden benne 
rejlő erőt, tekintélyt és hatalmat. De hogy ide juthas- 
son, nem lehetett el a nemzet nagyjainak támogatása 
nélkül, a kikben szövetségeseket keresett s vetélytár- 
sakat növelt magának. A min hatalma nyugodott, ab- 
ból fakadt gyöngesége. így állt elő az oligarchia mint 
az államhatalom részese hol a királyság mellett, hol 
azzal szemben, hol annak föléje helyezkedve. Erejét 
nem a jogból, hanem a hatalomból meríti s nem ismer 
más korlátot, mint az erőszakét. A gyengébbek, az el- 
nyomottak fegyvere velők szemben a jog és a törvény. 
Ezzel a fegyverrel száll síkra a középnemesség, mikor 
az államhatalomban szintén részt követel magának. 
Az oligarchia színrelépésével egyidőben indul meg a 
középnemesség e küzdelme a hatalomért és a jogoknak 
az alkotmányban való biztosításáért. Történetünk szá- 
zadokon át, úgyszólván, nem egyéb, mint az oligarchia 
története. Ez az osztály a társadalmi és állami élet kö- 
zéppontja ; az a tengely, mely körül egész közéletünk 
forog. 

De időfolytával, bár szívósságánál fogva nagy sokára, 
az oligarchia is veszti erejét, s minél jobban kifejlődik 
az alkotmány, minél inkább kitűnik, hogy a nemzeti 
érdekek megvédésében a jog és törvény hatalmasabb 
fegyver az erőszaknál : annál inkább emelkedik a kö- 
zépnemesség jelentősége s végre az állami élet súly- 
pontja ebbe az osztályba helyezkedik át. 

A városi polgárság, a mely kezdettől fogva támasza 
a királyságnak ós a jogok védelmezője az erőszakkal 
szemben, a nemesség mellett csak nagy lassan és ké- 
sőn bírt arra a jelentőségre vergődni, a mely megillette. 
Nálunk lassabban és később mint más országokban; 
mert szokásainál, intézményeinél, műveltségénél' és 
nyelvénél fogva csak kis részben forrt össze a nemzet- 
tel s ettől úgyszólván idegen életet élt. De az ő ideje is 
elkövetkezett, mikor az ősi kiváltságok helyét az álta- 
lános jogegyenlőség foglalta el, s fölemelkedvén, magá- 
val emelte az egykori jobbágyság nagy tömegét is. — 
Annak az eszmének diadala, a melyet a polgárság 
képvisel a történetben, így teremti meg az osztályokra, 
rendekre tagolt társadalom helyén a nemzetet, és a ki- 
váltságokon épült régi királyság romjain a nemzeti ál- 
lamot . . . 

De térjünk vissza az oligarchia bölcsőjéhez, melyet 
az utolsó Árpádok kora ringatott. E hatalmas osztály 
országos szerepléséről szóltunk már fentebb ; még több 
dolgunk lesz vele ezután. Most csupán azt szeretném 
egy-két adaflal bemutatni, hogy milyen volt viselkedé- 
sök a mindennapi életben. 

A XlII-ik századból, különösen annak második felé- 
ből a krónikák tudósításán kívül már számos oly ok- 
levél maradt fen, a mely nagyuraink magándolgaira 
is világot vet. S míg ezeket megvilágítják, egyszersmind 
elevenen állítják elénk magát a kort is a szokások dur- 
vaságával, az indulatok erőszakos zsarnokságával és az 
erkölcsök elvadúltságával, a melyet a vallásosság csak 
ritkán bír eltakarni, még ritkábban féken tartani. Ebben 
a tekintetben nincs különbség király és alattvaló, egy- 
házi és világi rendbéli közt : a kor bélyegét magukon 
hordják valamennyien. 

íme például az országos dolgok kormányzásában 

gyenge és ingatag Imre királyt így állítja elénk a leg- 
durvább, legerőszakosabb király képében a következő 
esemény. 

Bogyiszló vagy Boleszló, váczi püspök nevezetes elő- 
kelő férfiú volt abban az időben. A híres Csák famíliá- 
ból származott s a királyi udvarhoz oly közel állott, 
hogy neki II. Béla volt keresztapja, ő pedig két királyi 
herczeget tartott keresztvízre. Az egyház dolgában is 
serényen buzgólkodott s papsága megrövidítésével is 
tömérdek kincset gyűjtött a leleszi prépostságra, mely- 
nek ő volt alapítója. Ep ez keverte bajba. Némely meg- 
károsodott papok bevádolták a királynál s figyelmeztet- 
ték ezt a püspök kincseire, melyeket székes temploma 
sekrestyéjében rejteget. 

Imre királyban a harag és kapzsiság egyszerre ébred 
föl s gerjedező indulatát nyomon követi a tett. 

Mikor Bogyiszló püspök — a régi írás szavaival élek — 
az 1199-Lk esztendőben márczius 17-én a váczi kápta- 
lan templomában a többi papokkal vecsernyén hangi- 
csála, egyszerre csak az éneklés közben Imre király 
betoppan néhányad magával s Bogyiszló püspöktől a 
sekrestye kulcsát követeli, magának pedig azt paran- 
csolja, hogy a templomból azonnal takarodjék. A püs- 
pök egyiket sem fogadja, Imre király tehát rátámad, az 
oltár előtt való garádicsnak legfelső fokáról nyakrafőre 
lerántja és csaknem félholtan a templomból kivonszol- 
tatja. Azután a sekrestyének esik, annak ajtaját be- 
töreti, a ládákat felszakgatja, a bennük levő tömérdek 
kincset pedig elviteti. 

Bogyiszló püspök fölocsúdván, megtiltotta, hogy ab- 
ban a templomban mindaddig, míg Imre király a kin- 
cset vissza nem adja, istentisztelet ne legyen, mit Imre 
király avval bőszült meg, hogy a püspök minden jöve- 
delmét lefoglalta s kihirdette, hogy a ki Bogyiszló püs- 

pöknek levelét vagy izenetét az országon kivül viszi, 
annak szemeit kiszuratja. 

De csak nem maradhatott azért ez a dolog sokáig 
titokban a pápa előtt, a ki is, mihelyt meghallotta, 
Imre királyhoz dorgáló levelet írt s egyházi fenyítékkel 
és Isten bosszúállásával fenyegette. Vizsgálatot is ren- 
delt, de hogy mi lett ennek a vége, azt már nem 
tudjuk. 

Úgy látszik, hogy Irure király is hamar megbánta 
cselekedetét. Mindent visszaadott a püspöknek, s oly 
szoros barátságot kötött vele, hogy mikor fia született, 
Bogyiszlót választotta keresztapául. 

Ma felháborodással olvassuk a régi történetet ; akkor, 
úgy látszik, «katona dolog» volt az egész, a milyen 
minden nap előfordult s a melyen sem az egyik, sem 
a másik fél nem akadt meg valami nagyon. 

Dénes nádorról, 11. Endre nagyhatalmú, híres nádorá- 
ról is azt olvassuk, hogy több egyházi személyt vagyo- 
nuktól, jövedelmeiktől és egyházaiktól megfosztott, 
néhányat közülök meg is veretett és János mestert, 
a pozsonyi prépostot megpofoztatta. A pápa paran- 
csára Eóbert, esztergomi érsek ezekért és egyéb gonosz- 
ságaiért ki is mondta rá az egyház átkát; de ezt 
lekunyorálta magáról s hozzá és a korhoz méltó bün- 
tetését csak IV. Béla kezéből vette el, a ki börtönbe 
záratta és szemeit kitolatta. 

De nemcsak a világiak bántak így az egyháziakkal ; 
az egyház emberei egymás iránt sem viselkedtek 
különben. 

A Csanádi püspöknek IV. Béla idejében pere volt 
a bisztrei monostorral és ennek apátjával, melyet 
a pápai követ a püspök ellen döntött el. De azért 
a püspök ezután is követelte mindazt, a mi alól 
a monostor feloldoztatott s az erőszaktól sem riadt 

vissza, hogy követelésének foganatot szerezzen. Fegy- 
veresekkel a monostorra ütött, az ajtókat betörette, 
az apátot, harminczkét társával együtt, börtönbe vet- 
tette és egy kicsapott szerzetest tett a monostor apát- 
jává. 

IX. Gergely pápa erre a nagyváradi egyházmegyéből 
három apátot azzal bizott meg, hogy a püspököt intsék 
a foglyok szabadon bocsájtására és ezekkel együtt 
a pápa elé idézzék. Az apát meg is jelent, de a püspök 
elmaradt. El is marasztalták és az apátot visszahelyez- 
ték jogaiba. De alig telt el egy hónap, fölbérelt gono- 
szok a püspök utasítására, megtámadták az apátot, őt 
magát darabokra konczolták, két védőjét megölték 
s azután a püspökhöz futottak. A pápa erre meg- 
hagyta, hogy a bűnösöket minden ünnep és vasárnap 
harangszó és égő gyertyák mellett mindaddig közö- 
sítsék ki az egyházból, míg meg nem térnek a pápához 
és parancsának eleget nem tesznek. 

Az oligarchák erőszakoskodásai igazában csak lY. 
Béla halála után indulnak meg. lY. László alatt már 
se féke, se határa, se orvossága nincs a bajnak. Most 
már a főhatalom után áhítoznak s nem kímélik a király- 
nak sem koronáját, sem személyét. Y. István halála 
után maga Finta nádor az, a ki szövetségeseivel a 
gyermekkirály ellen tör. Miután sikerűit Székesfehér- 
várott még a koronázás előtt hatalmokba keríteni 
a kis királyt, fegyveres erővel törtek az anyakirályné 
lakába. Ennek hívei azonban leverték a palota-forra- 
dalmat s a királyt, apja halála után négy héttel, meg is 
koronázták. A bűnösök egyelőre Ottokárnál találtak 
menedéket ; de az indulatok csillapodtával hazaszállin- 
góztak megint s í'inta úr egy-két év múlva ismét az 
ország nádori székében ül. 

Nem sokára ezután történt, hogy a velők egy húron 

pendülő Németújvári Henrik kegyelemre hazatért a 
cseh király udvarából s hogy annál jobban fitogtassa 
hűségét, Béla, macsói herczeget, a kis király nagy- 
bátyját felelősségre vonta azért, hogy Finta nádor és 
társai az ő tudtával és az ő javára akarták megbuk- 
tatni László királyt. A Margit herczegnőröl elnevezett 
Nyulak-szigetén, az ország legelőkelőbb családjainak 
tagjai közt, ezek jelenlétében történt az összezördülés. 
Természetes, hogy a kardok nem maradtak hüvelyök- 
ben, s Németújvári Henrik úgy összevagdalta a királyi 
herczeget, hogy testvére, Margit és unokahúga, Erzsébet 
herczegnők, a szigeti klastrom apáczái, alig birták ösz- 
szeszedni teste darabjait, «kit is aztán nagy siralom 
közt temettek el az ottani kolostorban ». Németújvári 
Henriknek nem lett bántódása ; azontúl is híven szol- 
gálta a királyt — egy ideig. 

Egy-két év múlva meg az anyakirályné hasonlott 
meg fiával. E pártharczok dühöngése alatt történt meg 
az a hallatlan botrány, hogy András, a Kaplony nem- 
zetség tagja, a gr. Sztárayak őse, a kiskorú királyt 
buzogányával megverte. Másfelől meg a király hívei 
az anyakirálynét ejtették fogságukba s egy ideig Turócz 
várában Andrásnak, a Forgáchok ősének őrizete alatt 
tartották. 

Az előbb említett Németújvári Henrik fiai sem estek 
messzire az almafától. Iván úr Ausztria és Stiria szé- 
lein, Miklós Horvátországban dúlt ellenség módjára* 
Heniik pedig mint közönséges rabló, a kereskedőkt 
fosztogatta s egyebek közt egy velenczei kereskedőt, 
lovain és podgyászán kívül háromszáz márka erejéig 
megkárosított (1278. körül). A zágrábi püspök egyházi 
átok alá is vetette a testvéreket ; de hamar szabadul- 
hattak tőle, mert Iván úr még ugyanabban az esztendő- 
ben nádorrá lesz (1282.). De egy évig sem büszkélked- 

Ai Árpádok története. 15 

hetett az ország első méltóságával ; helj'ét az idősb 
Csák Máté foglalta el s a királylyal együtt táborozott 
rakonczátlan vetélytársa megfenyítése végett (lí283.). 

Nem sokkal ezelőtt egy másik Csák, Péter úr, a 
Németújváriak iránti családi bosszúból a veszprémi 
egyházat kiraboltatta (1476.). A prépostokat, esperese- 
ket, kanonokokat, papokat meztelenül lovakhoz kötve, 
meghurczoltatta ; az egyházban a papok és szolgáik 
közül hatvannyolcz személyt legyilkoltatott ; az egyház 
levéltárában a kiváltságleveleket széttépette, a káptalan 
pecsétjét összetörette. Az így kirabolt egyházban egy 
esztendőn át szünetelt az isteni tisztélet, a mi még 
a tatárjárás idejében sem történt. 

Mikor az ország állapota már tűrhetetlenné vált, 
III. Miklós pápa 1278-ban Fülöp, fermioi püspököt 
küldte hazánkba, hogy « irtson és romboljon, építsen 
és plántáljon az Úr nevében ». A pápai legátus fárado- 
zásának sem volt valami nagy foganatja; sőt kevésen 
múlt, hogy életén nem váltotta meg a szentszéknek 
tett szolgálatát. László királylyal hamar összetűzött, 
s mert fölhatalmazása volt rá, egyházi átok alá fogta. 
A fiatal király a kunok közé vette magát s vele tartott 
Gergely, esztergomi prépost és Miklós, választott — de 
meg nem erősített — esztergomi érsek is. 

A kunok szállásán történt, hogy egy éjjel a prépostot 
valaki karddal átszúrta és eltűnt. Miklós érsek úgy 
intézkedett, hogy a holttestet vigyék Pozsonyba a legá- 
tus elé s ne ellenkezzenek, bármiképen fog is az vele 
rendelkezni. Oda is vitték s ajtaja előtt letévén, esedez- 
tek eltemetéseért. A legátus azt felelte, hogy « nem kell 
azt eltemetni, a ki maga szakadt el az egyháztób. 
Utóbb mégis megengedte, hogy a bélpoklosok temetőjé- 
ben árkolják el. Alig hogy ez megtörtént, város-szerte 
hangoztatni kezdték, hogy a ki bűnbocsánatot akar 

nyerni, vessen követ a halottra. Az összecsődült nép 
aztán nagy hamarjában olyan halom követ hányt össze, 
hogy háznál is magasabb lett az. 

A prépost orvul ejtett halálával is, meggyalázásá- 
val is a legátust vádolták, legalább a király környezeté- 
ben. László nem is nyugodott addig,* míg a legátust 
el nem fogatta s kunjai közé nem vitte. Erre azonban 
az ország urai is felzúdultak s Finta nádor — a kit 
már ismerünk — László királyt hasonlókép elfogta, 
vasra verette és Lóránt erdélyi vajda őrizetére bizta. 

Mikor a kunok közt ennek híre terjedt, a legátust 
agyon akarták nyilazni. De beérték kevesebbel is, meg- 
fontolván, hogy szándékuk végrehajtásával csak királyuk 
sorsát súlyosbították volna. Alku útjára került a dolog 
s kölcsönös bűnbocsánat ígérete mellett szabadon bocsát- 
tattak mind a ketten. 

A pápai legátus menten el is hagyta hazánkat, a nél- 
kül, hogy «az ország állapotjának megszilárdítására, 
a béke visszaszerzésére és a lakosok testi-lelki üd- 
vösségére » — a miért küldték — valamit tehetett 
volna. 

Az elbeszélésünkben imént említett Miklós érsek 
választásának története is érdemes arra, hogy egy-két 
szóval elmondjuk. Mikor 1 272-ben az esztergomi érsek 
meghalt, az anyakirályné a kanonokokat ijesztgetéssel, 
fenyegetéssel kényszerítette, hogy kegyenczét, Miklós 
gyulafehérvári prépostot, László erdélyi vajda fiát 
válaszszák meg. Maga Miklós prépost a választásra 
összegyűlt kanonokokat egy egész nap étlen-szomjan 
fogva tartotta. Egy részök rá is adta szavazatát, más 
részök azonban mást választott. A pápa nem is erősí- 
tette meg egyiköket sem. 

Az urak erőszakoskodásai azonban legtöbbször közön- 
séges rablások. A híres Hunt-Pázmán ivadékai Hont- 

ban, az utolsó Árpád alatt, egy ránk maradt itélét-levél 
szerint, így garázdálkodtak. 

Lampert úr az esztergami érsek Berzencze nevű 
helységét elpusztítván, ott száz márkányi kárt okozott 
és két embert meggyilkolt; Perbetén a jobbágyoktól 
tizennyolcz barmot és lovat rabolt ; Olveden szolgájá- 
val harmincznégy darab ökröt hajtatott el s meg- 
támadván a rozsnyai kereskedőket, tőlök száz márka 
becsű lovakat és posztót raboltatott. Lampert úrnak 
István nevű testvére ugyancsak így élte világát. Az em- 
lített Olveden két ökröt és egy lovat, a kéméndi pap 
malmában pedig egy embertől hat ökröt vett el. Majd 
Bén helység végén Dénes, érseki jobbágyot mindenéből 
kifosztotta; elvette lovát, egy márka pénzét, tegzét, 
dupla mentéjét, négy rőf posztóját más apróságokkal 
együtt, a miket nála talált. A harmadik testvér : László 
ezalatt Berzenczén rabolt, egy embert meggyilkolt 
s nyolcz ökröt és négy lovat vitt magával. Egyszer 
bátyjával, Lamperttel együtt zsákmányolván, egy hely- 
séget tökéletesen feldúltak s még a helység negyven 
faházát is magokkal vitték. 

Egyik kitűnő történetírónk «zsivány-országnagyok- 
nak» nevezi ezeket a hatalmaskodókat s Árpád utolsó 
fiivadéka keservesen panaszkodik rájuk a pápához írt 
levelében. Elmondja, hogy négy király ideje pta egyre- 
másra dúlják az országot ; de velők szemben neki sincs 
más fegyvere, mint a hatalmaskodás. 

Mikor Csák Máté, nádornak erőszakoskodásait már 
nem tűrhette s maga nem boldogult vele : felhatalmazta 
a Forgáchokat minden hozzátartozóikkal egyetemben, 
hogy Máté úrnak és öcscsének, valamint czimboráik- 
nak, rokonaiknak, és szolgáiknak ott és úgy ártsanak, a 
hogy tőlök telik s ártani meg ne szűnjenek, míg a király 
és a Csákok közt fenálló egyenetlenség tart. Egyszer- 

smind megtiltja az ország hatóságainak, hogy a király 
nevében kártevőket törvénybe idézni ne merészeljék. 

Ilyen volt a viszony az ország királya és nádora közt. 
S mert a király volt a gyengébb, arra is van példánk, 
hogy uralkodása végén szövetséget — ünnepies esküvel 
erősített szerződést — köt hatalmas híveivel a még ha- 
talmasabb békebontók ellen. E szerződésben a király 
megfogadja, hogy szövetségeseit és azoknak rokonait 
még halálukban is kegyelni, kegyeivel gazdagítani, 
ellenségeiktől ótalmazni fogja s hozzájárulásuk nélkül 
nem köt békét. A szövetséges főurak viszont arra köte- 
lezik magukat, hogy a királyt híven szolgálják, a béke- 
bontókat parancsszóra megtámadják, senki fiát nem 
kímélik s ha a király személyesen vezet hadat, az or- 
szág határain túl is hűségesen követik. íme, az ököljog 
a királyi palást ótalma alatt, a korona tekintélyével 
szentesítve ! 

De erre a sötét képre is esik egy-két fénysugár. Nem 
szólva arról, hogy a hatalmaskodások nyomása alatt 
növekedett büszkén a magasba a nemzet jogainak és 
szabadságának pálmafája, a világi társadalom romlott- 
sága nem tört be a nők világába, s az otthon és az 
apáczakolostorok szentelt falain belül ótalmat talál- 
tak, ápolásban részesültek azok a nemesebb emberi 
tulajdonságok, a melyek a jövő megváltására voltak 
hivatva. Az Árpádok ut jIsó napjaira ép az a szent fény 
hinti ragyogását, a mely ott tündökölt a magyar ke- 
resztény egyház és királyság bölcsője felett. 

Ezekben a szomorú időkben született a trón árnyé- 
kában az a két királyi gyermek, Szent Erzsébet és 
Szűz Szent Margit, a kik százezerek nevében hangosan 
hirdették példájukkal, hogy a keresztény erények nein 
haltak még ki a nemzetből s hogy a nemzetet a pusz- 
tulástól csak ezek az erények meuthetik meg. Egyikről 



S30 SZENT KBZSéBKT. 

sem jegyzett föl a krónika világrendítö nagy dolgokat. 
Őket ép azok a nemes, szép lelki tulajdonságok teszik 
nagygyá, a melyek az országkormányzó hatalmasokban 
hiányoztak. Az erőszakkal szemben a szelidség, a bű- 
nös nagyravágyással szemben a lemondás, a kapzsi- 
sággal szemben a megelégedés, a könyörtelen gyűlöl- 
ködéssel szemben a mindent kibékítő szeretet volt az 
ő fegyverök és ékességök. Valóban méltó utódai voltak 
Szent Istvánnak és Szent Lászlónak s példaadásukkal 
igaz jótevői nemzetöknek. 

Erzsébet 11. Endre királynak és Getrud királynénak 
volt gyermeke s 1207-ben született. Még nem töltötte 
be életének negyedik évét, mikor eljegyezték Lajos, 
thüringeni őrgrófnak s megmérhetetlen kincsekkel a 
vőlegény hazájába eresztették. Itt nevelkedett virágzó 
hajadonná ; itt élte le erényekben gazdag életét s nem 
is került vissza többé hazájába. Szüleitől alig örökölt 
egyebet életénél és földi kincseknél ; példájukkal nem 
hatottak rá. Még gyermek volt, mikor anyját a fölkelő 
magyar urak a királyi palotában megölték, s fiatal élete 
alkonyatán a távolból vette hirét, hogy atyját és orszá- 
gát a pápa az egyház átkával készült a javulás útjára 
terelni. 

Lelke ártatlanságát, szíve jóságát és hite tisztaságát 
semmi sem bizonyíthatná szebben, mint ez a történetke. 
Mikor egyszer egy igen szép mívű arany feszületet hoz- 
tak elébe, hogy ő is csudálná meg, így szólt : «Elég szép 
mű, de tudatlanok voltak, a kik csinálták, mert jobb 
lett volna, hogy ha az aranyat és ezüstöt a szegények- 
nek adták volna ». 

Felnövekedvén, egybekelt jegyesével és családjának 
élt. De azért nem zárkózott el boldogságában. Lelke^ 
legfőbb óhajtása volt, hogy boldogságát másokkal is 
megoszsza. ^'Barátjuk volt a szerencsé éknek, vigasztaló 

segítő jótevőjük az ínségre jutott szerencsétleneknek. 
Mindent kész volt magától megtagadni, hogy annál 
többet juttathasson másoknak. 

Mikor ez idő tájt nagy éhínség uralkodott férje gróf- 
ságában és a népet kétségbeejtette nyomorúsága, ő 
volt az ínségre jutottak védőangyala. Naponként száz 
meg száz szegénynek adott élelmet asztalánál és kin- 
cseket érő sok pénzt osztatott ki közöttük fillérenként, 
A betegek számára kórházat rendezett be, s nemcsak 
arról gondoskodott, hogy jó ápolásban részesüljenek, 
hanem maga is fölkereste őket mindennap. Sorról- 
sorra járta az ő betegeit ; a gyengébbeket ő maga etette- 
itatta, sőt ágyaikat is maga kezével igazította meg. 
Mikor a szörnyű ínség végre megszűnt, nem volt senki, 
a ki ne az ő égi jóságának és könyörgéseinek tulajdo- 
nította volna, hogy a gondviselés elfordította e csapást 
a népről. 

De Erzsébet boldogsága nem tartott sokáig. Csak öt 
évig élt még férjével, mikor ez a keresztes hadakkal a 
Szent-földre indulván, meghalt. E hírre férje testvére 
kizavarta őt, a magára maradt özvegyet grófságából. 
A fényes palotát, megszokott otthonát el kellett hagy- 
nia, s gyermekeivel együtt búj dosásnak indult. Idege- 
nek ótalmára ós segítségére szorult, s hosszú ideig nem 
volt, a hol fejét nyugalomra hajthatta volna. De ő, a ki 
szerencséjében el nem bizakodott, szerencsétlenségé- 
ben sem csüggedt el. Panasz nélkül tűrte a sors csapá- 
sait s lelke nemességével és hite erejével lefegyverezte 
üldözőit. Eokonai utóbb megbékéltek vele, s mikor 
földi javait visszakapta, megint az ügyefogyott szegény 
népnek lett jóságos gyámolává. 

Fiatalon, huszonnégy éves korában halt meg Mar- 
burgban 1231-ben, Hogy milyen nagy volt az ő híre 
az egész keresztény világban, az is mutatja, hogy — a 

mi mással meg nem történt — halála után ötöd évre 
niég atyja és gyermekei életében avatták az egyház 
szentjei közé. Holtteste kiemelésénél ezernyi sokaság 
volt együtt. Megjelent maga 11. Frigyes, a hatalmas 
német császár is, a ki drága mívű arany koronával 
ékesítette a szent emlékű lélek földi maradványait. 

Erzsébet szentté avatása után tizedévre született az 
ő testvérbátyjának, IV. Bélának az a leánya, a kit 
Margitnak neveztek. Bölcsője mellett szüleinek szere 
tétén kívül ott virrasztott szent életű nagynéjének fen- 
séges, szelíd alakja, s ez lett vezetőjévé rövidre mért 
földi pályafutásában. 

A benne lakó égi erőnek már zsenge gyermekkorá- 
ban csudálatos jeleit adta. Még nem volt hét" éves, mi- 
kor háborúba induló atyjának megjövendölte, hogy 
diadallal tér vissza s ellenfele halva fog a csatatéren 
maradni. Tizenkét éves korában költözött a Nyulak-szi- 
getén épült apáczakolostorba, melyet nem is hagyott 
el többé. 

Itt, királyi atyja fényes budai udvarának közelében, 
melyből a vigalom zaja sokszor a szent falakig elhatott, 
csendes önmegtagadással teljesítette apáczatársai min- 
dennapi foglalkozását és ájtatosságait. Hiában hívták 
vissza szülei a fényt és örömeket kínáló világba ; hiá- 
ban kérte meg kezét két hatalmas király : a cseh Otto- 
kár és a nápolyi Károly, állhatatosan visszautasított 
minden kísértést. 

így élt és így hunyt el fiatalon, a mulandó földi dol- 
gokat megvetve és az örök üdvösség után sóvárogva. 
Mikor halála hirére az ország főpapjai és főurai rava- 
talához siettek s az esztergomi érsek fölemelte holt- 
testéről a halotti fátylat : a jelenlevők álmélkodására 
jóságos, szelíd arcza élettől elevenen, égi fényben ra- 
gyogott, 

Az egyház nem vette föl szentjei közé, de az élők 
szentnek tartották s mint a nemzet szentjét fogadták 
kegyeletes emiékezetökbe az utódok. 

Szent István és Szent László a királyság és keresz- 
ténység megalapítói voltak hazánkban. Mint uralkodók- 
nak és hősöknek a hatalom és dicsőség jutott osztály- 
részökűl. Szent Erzsébet és Szűz Szent Margit életében, 
a női erények felmagasztalását látjuk ; övék a szeretet, 
az önfeláldozás, könyörületesség és jótékonyság koro- 
nája, a mely ebben a sötét korban kétszeres fénynyel 
ragyogott. 

V&rosaink. — Keletkezésük, fejlődésük. — A XIII. századig nincs 
országos jelentőségük. — Fellendülésük összefügg a kir. vármegyék 
elzüllésével és az oligarchia hatalomra kapásával. — Lakosságuk; 
szervezetük. — Hadi szolgálataik ; adózásuk. — A polgárság. — 
A városok a műveltség és szabadság menedékhelyei. 

Az oligarchia rajza után városainkról is kell szóla- 
nom, mert amannak hatalomra kapásával egy időben, 
az utolsó Árpádok alatt történt ezeknek országos jelen- 
tőségre jutása is. Nem a véletlen dolga, hogy egy kalap 
alatt szólok a kettőről ; s nem is azé az egyéni kedvte- 
lésé, a mely szereti az ellentéteket egymással szembe 
állítani, hogy egyiket a másikkal mesterségesen vilá- 
gítsa meg. E tények közt belsőbb a kapcsolat, mint a 
hogyan a fölszín mutatja. A királyi hatalom elgyengü- 
lése tette az oligarchia hatalomra kapását elkerülhe- 
tetlenné ; ezekkel szemben támogatásra szorulása vá- 
rosaink emelését szükségessé. 

Ha egy pillantást vetünk városaink fejlődésére, azt 
hiszem, világossá válik állításom igazsága. 

Idegen beköltözőknek népesebb községekben való 
megszállása már fejedelmeink korában megindult ott, 
a hol a haszon után járó, élelmes vállalkozók szemé- 
lyüknek, vagyonuknak, szerzeményüknek hathatós vé- 
delméről biztosítva voltak : tehát a fejedelmi székhelyek 
és esetleg a hatalmas törzsfők szállásai körűi. Szorosabb 
értelemben vett városokról azonban mégis csak a ki- 
rályság és kereszténység kezdete óta lehet szó. Hisz 
mind a kettő idegenből átplántált intézmény volt ; épen 
annak az idegen műveltségnek szülötte, a melynek 
hirdetői, terjesztői, védelmezői voltak a városokat ala- 
pító jövevények. 

A dolog természeténél fogva első orban azok a váro- 
sok foglalnak helyet, a melyek polgárainak szabadságát 
a király adta, védte, biztosította : a királyi városok. Is- 
meretes, hogy Szent István mily szívesen látta e « ven- 
dégeket «, s mennyire szívére kötötte fiának is ilyenek- 
nek az országba édesgetését és szolgálataik megbe- 
csülését. 

Az első időkben közvetlenül tán még a királyénál is 
nagyobb részük volt az egyháznagyoknak ily városi 
községek alapításában. A hány püspöki székhely, a 
hány nagyobb monostor, úgyszólván, annyi város kelet- 
kezik e helyek körül az illető püspök vagy apát főható- 
sága alatt. 

Hasonló szolgálatot tettek a királyi vármegyék köz- 
pontjai; a várak aljában ugyanis a várispán hatósága 
alatt, többnyire a környék lakóiból szintén népes köz- 
ségek verődtek össze. Legszámosabbak lehettek az 
utóbbiak; mindenesetre fontosabbak voltak az első- 
rendbeliek, az ú. n. királyi városok, a melyek közvetle- 
nül a királytól kapták szabadságaikat, a királyi kincs- 
tárba adóztak s a király zászlója alá küldték csapataikat. 
Nem is függtek senki mástól, egyedül csak tőle. 

Nem szólva arról, hogy a nemzet gazdasági életében 
milyen részt vettek a királyi városok, politikai történe- 
tünkben az első másfél század alatt alig nyílott számukra 
oly tér, hogy szolgálataikat országosan érezhető nyo- 
matékkal érvényesíthették volna. Míg királyaink a 
harczias szokásaiból még ki nem vetkőzött nemzet köz- 
fegyverrekelésével, a vármegyék hadaival és előkelő 
híveik csapataival visszaverhették az országra támadó 
ellenséget : a városok támogatásának — már csak szá- 
muk csekélységénél fogva is — nem lehetett országos 
súlya és jelentősége. Fontosabbak voltak a kir. kincs- 
tárnak tett szolgálataik ; de aránylag ^zek is keveset 
nyomtak a latban, a míg a királyi vármegyék, királyi 
jószágok, a sokféle királyi haszonvételek bőven ontot- 
ták a jövedelmet a király kincstárába. 

De a Xn. század közepétől fogva lassanként meg- 
változik a helyzet s a XIII. században hirtelen és gyöke- 
resen átalakul. A hogyan királyainkat részint könnyel- 
műségök, részint a kényszerűség lépésről-lépésre abba 
az irányba sodorta, hogy a királyi jószágokat, vár- 
megyéket és haszonvételeket elosztogassák vagy ezek 
bitorlását eltűrjék : úgy érzik mind égetőbben annak 
szükségét, hogy kincstáruk megfogyatkozó jövedelmeit 
máshonnan pótolják. Ha eleddig a városok járulékaira, 
mondhatnám, rá nem szorultak s ép ennél fogva kevés 
ügyet vetettek rájuk, ezentúl beléjök vetik mentő-hor- 
gukat, hiszen városok alapítása, számukra kiváltságok 
osztogatása s ennek fejében szolgálataik lekötése soha 
meg nem támadott királyi jog volt s tetszésök szerint 
élhettek vele. Annyi oldalról szorongatott királyi hatal- 
muk érvényesítésére itt tág terűk kínálkozott. 

De nem csupán kincstáruk haszna ösztökélte rá kirá- 
lyainkat, hogy a királyi városokra nagyobb gondot for- 
dítsanak az eddiginél s hogy szaporításukra és fejlesz- 

tésükre minden tőlük telhetőt elkövessenek. A régi hadi 
szervezet bomlása is hasonló erővel sarkalta őket ebbe 
az irányba. A vármegyei hadak száma egyre apadt ; 
az ország nagyjainak fegyveres szolgálatát csak drága 
áron birták maguknak biztosítani s e mellett soh'sem 
tudták, hogy a jóbarátból mikor lesz ellenség. 

A harczolás módja is átalakulóban volt. Minél job- 
ban ráadta magát a lakosság a földművelésre s minél 
ritkábban volt alkalma a fölfegyverkezett nemzetnek 
a fölkelésre: a régi magyar könnyű lovasság harcz- 
módja annál kevésbbé őrizte meg eredeti mivoltát s 
annál gyengébben tette meg szolgálatait a csatamezőn. 
Az utolsó Árpádok alatt nem is annyira a magyar csa- 
patok, hanem a betelepített s jórészt még nomád 
életet élő kunok képviselik már a régi harczmódot s 
aratják ennek babérait. 

De ezalatt a nyugati szomszédoknál egészen meg 
is változott a hadviselés mestersége s királyaink, a ma- 
guk kára nélkül nem állhatták meg, hogy a változás- 
hoz ne alkalmazkodjanak. Mind nagyobb gondot fordí- 
tottak a jobb fegyverzetre s különösen arra, hogy a 
harczos minél tökéletesebben legyen védve a támadás 
ellen. A tetőtől talpig vasba öltözött lovagok kora bekö- 
szöntött. Királyaink sem lehettek el ily nehéz fegyver- 
zetű katonaság nélkül ; csakhogy ennek kiállítása sok 
költségbe került. Az anyagi jólétre juttatott királyi vá- 
rosoktól várhatták, követelhették meg legkönnyebben 
és legbiztosabban az ilyen csapatokat. 

Azonban nem csupán az ország belső fejlődése utalta 
királyainkat mind sürgetőbben a városok gyarapítására 
és támogatására. Külső események is ebben az irányban 
hatottak közre : különösen a keresztes hadjáratok és a 
mongol vész. Természetesen mindegyik a maga módja 
szerinte 

Nem szólva arról, hogy a keresztes hadjáratok egész 
világrészünkön buzdítólag, termékenyítőleg hatottak a 
városi életre, itt csak annak kiemelését tartom szüksé- 
gesnek, hogy az átvonuló keresztes csapatoknak bősé- 
ges alkalmuk nyílt hazánk megismerésére s olyan össze- 
köttetések szerzésére, a melyek nyomán egyre nagyobb 
kedvvel, bátorsággal s mind nagyobb sokaságban keres- 
tek maguknak az idegenek új hazát királyaink ótalma 
alatt. Mikor az erdélyi és szepességi szászok betelepe- 
déséről volt szó, fentebb méltattuk már, hogy milyen 
nagy hatásuk volt a keresztes hadjáratoknak a mi yá- 
rosi életünk föllendítésére is. 8 ez a hatás nem hogy 
csökkent volna, csak fokozódott a XIII. században. 

A mongol vész hatása másképen nyilatkozott, de 
nem volt csekélyebb az imént említettnél. Ez a romboló 
áradat eszméltette először a nemzetet és királyainkat 
az ország eddigi védelmének fogyatékosságára s a vé- 
delem új módjáról való gondoskodásnak sürgősségére. 
Maga a mongol vész hagyta ránk azt a tanúságot, hogy 
a legbiztosabb védelmet a hegyormokon épült várak s 
kőfalakkal kerített, tornyokkal erősített városok szol- 
gáltatják. 

A hogyan első királyaink verték vissza a német csá- 
szárok támadásait, úgy ezentúl nem lehetett már meg- 
védeni az országot. Az idő nagyot haladt azóta s a ma- 
gyar nemzet nem volt már az a nomád nép, a mely a 
békében is harczosnak érezte magát s szállásain úgy- 
szólván tábori életet élt. 

A mongol vész előtt alig volt egy-két várunk és meg- 
erősített városunk. Úgy látszik, hogy ezek sem voltak 
annak rendje-módja szerint kőfalakkal erősítve. Annál 
nagyobb igyekezettel látnak hozzá királyaink IV. Béla 
példájára az ország megerősítéséhez. Egymás után épül- 
nek kőváraink s erős kőfalak kezdik övezni városain- 

kat. A hatalmas oligarchák első sorban a maguk védel- 
mére építik vagy aknázzák ki váraikat s sziklafészkeik- 
ből mint a sasok úgy csapnak le s dúlják-rémítik a 
vidék népét. Az ország megvédésében, erősségek építé- 
sével, királyaink mellett a városokat illeti meg az 
oroszlánrész. Királyaink fel is használnak minden 
utat-módot, megragadnak minden eszközt s nem fukar- 
kodnak kiváltságaik osztogatásával, csakhogy a váro- 
sok számát szaporítsák, jólétüket fokozzák s szolgála- 
taikat maguknak biztosítsák. Egyenlő nyomatékkal kö- 
vetelte ezt tőlük idegen támadás esetében az ország 
védelme, a belső háborúságok közepette koronájuk te- 
kintélyének megóvása és békében kincstáruk jövedel- 
meinek gyarapítása. 

így történt, hogy a Xni-ik század vége felé a püs- 
pöki s más egyházi hatóság alatt álló városokon kívül, 
mintegy negyven kir. városról tudósítanak már az egy- 
korú följegyzések. E városok Pozsonytól Brassóig, Kés- 
márktól Zágrábig, Trencséntől Zimonyig élénkítették 
kereskedelmükkel s védték fegyverükkel-falaikkal az 
ország főutait. Városaink keletkezésének sietőssége s az 
a czél, a melyet első renden szolgáltak, eléggé megma- 
gyarázza, hogy alapításuk nem történhetett ország- 
szerte mindenütt egyformán s hogy nem történhetett 
idegen kaptafa szerint kizárólag idegenek által oly ér- 
telemben, a mikép azt némely történetírók állítják. 

Városalapító idegeneknek nagy sokaságban való le- 
telepítése a dolog természeténél fogva csak kivételesen 
fordulhatott elő. Ilyen eset volt az erdélyi, szepességi 
és bányavidéki, nagyobbára német lakosságú városok 
alapítása. A mongol vész után a városok alapításának 
rendes módja az volt, hogy a király megjelölte azt a 
helyet, a hol erősséget akart építtetni vagy a hova pél- 
dául királyi palotát szánt ; kiadta az illető hely szá- 



vIbosok alapítása. 239 

mára a királyi privilégiumot s kihirdette hogy a beköl- 
töző polgárok a városi kiváltságokon felül több-kevesebb 
évre szóló adómentességet élveznek. A betelepedés en- 
nek alapján megindult, de legtöbbnyire apránként tör- 
tént s nem is egy-egy országból vagy vidékről, a minek 
következtében az ilyen városaink lakossága nem lehe- 
tett sem származásra, sem nyelvre, sem társadalmi 
állásra nézve egyforma. Vegyesen kerülnek össze ola- 
szok, németek, magyarok, nemes urak, iparosok, keres- 
kedők, sőt földművelő parasztok is, ha földesuraiktól 
jobbágyi kötelességeik alól feloldattak. 

Sok példát tudunk arra is, hogy a kir. vármegyei 
rendszer felbomlásával az egyik-másik vár aljában ke- 
letkezett község királyi várossá emelkedett. A vár- 
megye elkallódván, a várjobbágyok és várnépek hol a 
nemesség sorába emelkedtek, hol földesurak jobbágyaivá 
sülyedtek. A vár maga védetlenül maradt, holott a 
mongol vész után nagyobb szükség volt megerősíté- 
sére és védelmére, mint valaha. A megerősítés és vé- 
delem legegyszerűbb és legkönnyebb módja pedig az 
volt, ha a király a meglevő «váralja» -községet ki- 
rályi várossá tette s ennek polgáraira bízta a ko- 
rábbi várjobbágyok feladatának teljesítését. Éltek is 
királyaink ezzel a móddal bőven. Az ilyen királyi váro- 
sok a régi lakosok mellé összegyűjtötték aztán a vár- 
jobbágyok és várnép szétzüUő elemeit, sőt a vidék 
nemes uraira is vonzó hatással voltak, E városainkban 
a magyarság ép az említett körülményeknél fogva nem 
lehetett idegen, s ha többségre nem is vergődött, annál 
nagyobb volt tekintélye, a mely a hazai földre s a múlt- 
nak ehhez kötött emlékeire és hagyományaira támasz- 
kodott. 

Látni való, hogy a városok alapításában királyaink 
nem egy kész rendszert, kifejlődött és megállapodott in- 

tézményt ültettek át a hazai földbe s hogy nem is csu- 
pán idegen betelepülőkkel alapították városainkat. 
A szükség teremtette meg ezeket, úgy a hogyan a 
szükség kivánta-engedte. Végleges rendezésük, egyön- 
tetűvé tételük egy későbbi korra maradt feladatúi. 
A XIU. században forrongásban van még az egész vá- 
rosi élet ; lépten-nyomon zavarra bukkanunk a jogok 
gyakorlása és a kötelességek teljesítése körül. Váro- 
saink legnagyobb része nagyon is szembetűnően magán 
hordja még keletkezése bélyegét, melyet csak a ké- 
sőbbi fejlődés mosott-koptatott le róluk. 

Nemcsak keletkezésük módjára és lakosságuk ele- 
meire, hanem kiváltságaikra és jogi állásukra nézve is 
különböznek egymástól városaink. Voltak nagyobb és 
kisebb szabadságú városok. Amazok teljesen önállóan 
s minden más hatóságtól függetlenül intézték dolgaikat. 
Maguk választották tisztviselőiket, a kik a városi köz- 
ségtől megállapított szabályok szerint jártak el hivatá- 
sukban. A városi kormányzat és igazságszolgáltatás 
élén a bíró állt, a kit a király erősített meg tisztében. Ha 
a megválasztott bírót a király alkalmasnak nem találta 
vagy egyéb más kifogás volt ellene, másnak választását 
kívánhatta; de joga és hatalma ezen túl nem terjedt. 
A bíró aztán a király nevében és tekintélyével ítélt, 
igazgatott s a kir. rendeletek közvetlenül hozzá intéz- 
tettek. A kisebb szabadságú városokban némely ügyek 
ki voltak véve a rendes városi hatóság kezéből s a ki- 
rály kiküldött embere által intéztettek el. 

De bármilyen fokú szabadsága volt is egyik-másik 
városnak, polgáraik magán jogai felett híven, buzgón 
és féltékenyen őrködtek valamennyien. Minden pol- 
gárnak joga volt pedig hozzá, hogy csak saját bírája 
ítélhetett fölötte, ellene csak rendjebelije tanúskodha- 
tott, törvényes Ítélet nélkül s másutt mint otthon le 



VÁROSI POLaÁBOE. 241 

nem tartóztathatták, esküt csupán saját templomában 
volt köteles tenni s oda temetkezhetett, a hova neki 
tetszett. 

A városi polgár eme jogait és ezekben a király védő 
hatalmát egyaránt élvezte mindenki, a ki a városban 
letelepedett. Városaink nem voltak még ott, a hova a 
német- és olaszországi városok már eljutottak. Ezekben 
ugyanis a régibb, tanácsbeli nemzetségek valóságos fő* 
hatóságot gyakoroltak a többi polgárok felett s a ha- 
talom kérdése miatt örökös volt az osztályharcz kö- 
zöttük. 

Egyenlően osztoztak a polgárokba város terheiben is. 
Nem szólva arról, a mivel magának a városnak tar- 
toztak, lássuk, miben állottak a király szolgálatára. 

Első sorban áll honvédelmi kötelezettségük, hiszen 
főképen e végből keletkeztek s ezen az alapon nyugo- 
dott kiváltságaik erőssége. Majdnem azt mondhatnók, 
hogy kir. városaink e tekintetben a pusztuló kir. vár- 
megyék helyét foglalták el. A XIII. században még ko- 
ránsem voltak valamennyien kőfalakkal kerítve s meg- 
erősítve s ennél fogva nem tehettek egyenlő szolgála- 
tot; de e hadi szolgálat egy vagy más alakban kiterjedt 
valamennyire s ép ennek foka szabta meg kiváltságaik 
s a király részéről élvezett kedvezéseik mértékét. A na- 
gyobb, tehetősebb kir. városokat polgáraik a maguk 
költségén kőfalakkal övezték, árkokkal vették körül és 
tornyokkal erősítették. Védelmökről is első sorban ma- 
guk gondoskodtak, noha ebben a király segítségökre 
volt. S részint könnyebbségük kedveért, részint egy-egy 
ilyen erősség megvédésének fontossága miatt, a hol 
szükség volt rá, állandóan királyi csapatok alkották az 
őrséget a királytól kinevezett várnagy alatt, a ki sem- 
miben sem függött a város bírájától. Az ország java, a ki- 
rályság érdeke kívánta ezt így, nem a városoké melyek 

Az Árpádok története. 16 

inkább tűrték, mint kívánták ezt a könnyebbséget. Az 
igaz, hogy a királyi segítség kevesbítette terheiket, 
növelte biztosságukat; de a királyi őrség jelenléte, a 
várnagy hatalma másfelől állandóan fenyegette függet- 
lenségöket s ki nem apadó forrásául szolgált a súrlódá- 
soknak. De a mit erődített városaink szenvedtek e 
miatt, nem szenvedték hiában és ingyen. Nagyobb volt 
tekintélyük, számosabbak kiváltságaik, bővebben fizetők 
a királyoktól kicsikart kedvezményeik. 

Más városok csak azzal a hadi kötelezettséggel tartoz- 
tak, hogy nehéz fegyverzetű lovasságot állítottak ki ; ez 
a kötelezettség különben a falak védelmén felül kiterjedt 
az erődített városokra is. Vagy a telkek száma szerint, 
vagy általában történt a kiállítandó lovasság számának 
megállapítása; de nem egyenlő kulcs szerint. Egyik 
városban minden tíz, másikban minden ötven vagy a 
harmadikban minden száz lélekre esett egy-egy katona 
állítása. A szám csekélynek látszik, de a teher azért 
nagy volt ; annál nagyobb, mivel elejénte a polgárok 
maguk katonáskodtak s csak később fogadtak zsoldoso- 
kat erre a czélra. A városi hadak fontosságát különben 
eléggé kitünteti az a tény, hogy csak a király személyes 
vezetése és zászlója alatt tartoztak táborba szállani s 
úgy látszik, nem is osztattak be egyik-másik ország- 
nagy csapatai közé, hanem együtt véve egy csapatot 
alkottak. 

A városok hadi szolgálata mellett csak másod sorban 
említhető s országos szempontból csekélyebb jelentő- 
ségű adózásuk a királyi kincstárba. Az adó is, mint a 
katonaállítás, elejénte a telkek száma szerint volt meg- 
határozva; utóbb azonban átalán vetették ki. Mennyire 
rúghatott a kir. városok adója, melylyel a kincstárt gaz- 
dagították, nincs módunkban számokra fejteni. Csupán 
egy-két elvétett adatunk van még ebből a korból s 

a következő század elejéről. így pl. Beszterczebánya 
Tarosa 4000 arany forint jövedelem után 250, Buda, 
az ország székvárosa, 4000 forintot fizetett kir. adó fe- 
jében. De városainkat nem csupán az egyenes adózás 
terhelte ; sokkal terhesebb volt az ajándékozások és 
szolgáltatások sokféle neme már csak azért is, mert 
nehezen voltak határozottan megállapíthatók és min- 
denféle visszaélésre szolgáltattak alkalmat. így pl. váro- 
saink a király megszállásához egy vagy több napi ellá- 
tással tartoztak, a mi nem volt kis dolog, mert kirá** 
lyaink rendesen nagy kisérettel utaztak. Följegyezve 
találjuk, hogy egy esetben az egy napi ellátásra hat 
ökröt, hatvannégy köböl bort és hatszáz kenyeret, más 
esetben meg tizenkét ökröt, ezer kenyeret, négy tonna 
bort számítottak. Egyik-másik város ebben is bizonyos 
könnyebbséget eszközölt ki a maga számára. Voltak vá- 
rosok, a melyek csak a királynak ellátásával tartoztak, 
kísérete pedig maga gondoskodott magáról ; más váro- 
sokban, a hol a kíséretet is el kellett látni, a kíséret 
száma mjeg volt határozva ; előfordult az is, hogy a 
királyi kiséretnek csak szállást tartoztak adni, élel- 
met nem. 

Az ajándékok is, úgy szólván, rendes adószámba men- 
tek, mert nem is önkénytes, hanem köteles ajándékok 
voltak, melyeket vagy a kiváltságlevél maga, vagy a 
szokás követelt meg. Eendesen jártak az újévi ajándé- 
kok a király és királyné számára s ezen felül határozott 
díjak a nádornak, udvarmesternek s különösen a tár- 
nokmesternek, a kinek főhatósága alá a kir. városok 
tartoztak. Az ajándékokból különben a kir. udvar al- 
sóbb rendű emberei, az ajtónállók, a szakácsok, sőt 
alkalmilag még a kocsisok is kivették a maguk részét. 
A XrV. század elejéről olvassuk, hogy Buda a királynak 
és királynénak újévkor huszonegy márka értékű, arany- 
ié* 



244 A YjLbOSOK POLmKAI JELENTÖsáaB. 

iiyal befuttatott ezüstedényeket ajándékozott; Pozsony 
pedig a királynak két és fél márka értékű ezüst kupát és 
két vég lőweni posztót, a királynénak két márka értékű 
ezüst kupát és egy vég posztót, az udvari méltóságok- 
nak pedig lószerszámot és gyolcsot ajándékozott. 

Hogy királyaink előtt mennyire kedvesek voltak vá- 
rosaink, s hogy polgáraik szolgálatát más téren is ho- 
gyan igyekeztek felhasználni, több ránk maradt adatból 
megitélhetjük. Gyakran alkalmazzák őket követek gya- 
nánt; így pl. 1284-ben egy soproni polgár volt a király 
követe Albrecht osztrák berezegnél s jutalmul egy falut 
kapott ajándékba; az 1 291 -ki hainburgi béke megköté- 
sénél meg már a városi polgárok egész sora szere- 
pel. A városi polgároknak általában meg volt engedve 
nemesi birtokok szerzése, csakhogy az ilyen birtok azért 
nem kerülhetett a városi hatóság alá. A XIII. század- 
ból tudjuk, hogy Archinus Comes, esztergomi polgár 
volt az udvar bírája s fiát a királyné tartotta kereszt- 
vízre ; Wernernek, a budai bírónak fia utóbb, az Ár- 
pádház kihalása után, Károly Eóbert király megkoroná- 
zásánál tanúképen szerepelt; az meg épen gyakori 
dolog volt, hogy előkelő polgárok az udvarnál hivata- 
loskodtak. 

Szóval, városaink és városi polgáraink már ebben a 
korban a jólétnek és tekintélynek magas fokára küz- 
döttek fel magukat. Nagyobb városaink lakosságának 
száma tetemes volt; a mennyire meg lehet ítélnünk, 
Esztergomé 8000, Pesté-Budáé 12,000, Székesfehérváré 
20,000 lélekre rúghatott. Már csak ezekből az adatok- 
ból is megismerhetjük fontosságukat abban az időben> 
a mikor az ország még nagyon is gyéren volt benépe- 
sítve és a lakosság legeslegnagyobb része földműve- 
léssel, ha nem baromtenyésztéssel foglalkozott. 

Városaink valamennyien a békés munka áldásainak. 

hirdetői és terjesztői s a jog, törvény és szabadság ne- 
vében védelmezői kiváltságaiknak, a melyeket nem a 
királyi kegyelem ajándékának tekintettek, hanem a ki- 
rálylyal kötött szerződésnek. Meg is szolgáltak érte 
becsületesenj s védték is minden erőszakkal szem- 
ben, mert ép aly elszántan forgatták fegyverüket, a 
mily ügyesen és szorgalmasan bántak a békés munka 
szerszámaival. így válnak városaink a műveltség és 
szabadság mindmegannyi menedékhelyévé, a melyek- 
ben a múlt hagyományai egyesülnek a jövő reményei- 
Tel. E kor műveltségét még az egyház irányozza és 
ápolja, de e műveltség legszebb gyümölcseit a városi 
polgárok jóléte, függetlensége és szorgalma érleli. 



m. 



A királyság és az egyház. -— Püspökségek; társas káptalanok. — 
Szerzetes rendek ; ezek gyors és nagymértékű elterjedése. — Egyházi 
loyagrendek. — A kor műyeltsége és az egyház. — Az iskolák. — 
Külföldi egyetemek látogatása. — Az irodalom. — A művészet em- 
lékei. — Az Árpádok öröksége. 

Ama viszontagságok és válságok között, a melyek 
Szent István királyságát érték, az ő egyháza az állandó- 
ság képét tárja elénk. Az állandóság alatt nem válto- 
zatlanságot értek. Sőt inkább az egyház feltűnő mérték- 
ben nőtt, terjeszkedett és gyarapodott : de szervezetében, 
intézményeiben és hivatásában megmaradt annak, a 
mi volt. Sem kívülről nem érte támadás, sem belülről 
nem fenyegette veszedelem. Ama hosszú, elkeseredett 
harcz is, melyet a pápák vívtak a császársággal, hazánk 
határaitól messze zajlott le. Izgalmai nem jutottak el 
hozzánk ; csak hatásait éreztük meg. S e hatások^ bár- 



246 AZ EGTHÁZ ÉB AZ ÁLLAM. 

mily magaBTa emelték az egyházat, meghasonlásba nem 
sodorták azt a királysággal. Hiszen királyaink a pápák 
és császárok százados küzdelme alatt mindenkor a 
szent szék oldalán álltak s országuk zavarai között,, 
tekintélyük megingásában annál szívesebben látták 
az egyház segítségét, minél hatalmasabb volt az. 

S az egyház hatalma az utolsó Árpádok idejében 
már az állami és társadalmi élet minden ágazatára, 
minden rejtekére kiterjedt. Jelen van ott is, a hova a 
királyság karja el nem hat. Ő szabja meg, mit szabad 
hinni, mit szabad tudni, mit szabad cselekedni. Nem 
történhetik más, mint a mit ő akar, vagy ő szentesít ; s 
szavának most már a maga erejéből is tiszteletet brr 
szerezni és mindenkivel szemben engedelmességet biz- 
tosit. Csak a test az államé, a lélek fölött ő az úr. Társa- 
dalmi hatalmának úgyszólván nincsenek korlátai s az 
állam tehetetlen nélküle. Érzi, hogy a keresztény király- 
ság éltető szellemének ö a letéteményese. Elfogadja, sőt 
megköveteli a királyságtámogatásáts kölcsönbe készsé- 
gesen ajánlja fel a maga segítségét. De ő az, a ki többet 
ad s a királyság marad adósnak : nem is csoda, hogy 
hitelezők módjára gyámkodását kiterjeszti adósára. 
A magyar kath. egyház az Árpádok korának végén már 
teljes kifejlettségében áll előttünk; holott a középkori 
magyar királyság kialakulása csak a következő század- 
ban, az Anjouk alatt megy végbe. 

A szent királyok idejében alapított püspökségekhez 
járul a Xni. században még három, egyaránt bizo- 
nyítva a magyar királyság és egyház messzeterjedö 
hatalmát. Még a század közepe előtt csaknem egy idő- 
ben áll elő a szerémi és boszniai püspökség s kél új 
életre a milkói püspökség. Ama kettő az eretnek pata- 
renusok ellen, emez a pogány kunok közt őrzi, ápolja 
és műveli a magyar ker. egyház javát. A magyar fő- 

pásztorok sorát berekeszti a spalatói érsek a maga 
huszonöt apró püspökségével. A Szent István palástjá- 
nak csak a szélén foglalnak helyet ; de nagy multjuk, 
összeköttetéseik a művelt Olaszországgal és számos 
jó szolgálataik kedvesekké tették őket királyaink előtt. 
Nagyobb városainkban és egyes vidékeken, a hova 
püspöki székhely nem jutott, a szaporodó társas káp- 
talanok lesznek az egyházi élet központjaivá, A régi 
pozsonyi, székesfehérvári és ó-budai káptalanok mellé 
sorakozik idővel az aradi, dömösi, szebeni és szepesi 
káptalan. Tiszteletre méltó testületek, a melyek ép oly 
mértékben képviselik az egyház fényét, mint annak 
erejét. 

Az uralkodó egyház — a világi papság — mellett 
még szembeötlőbb a küzdő, harczoló, tanító egyház — 
a szerzetesrendek — gyarapodása. Monostoraik a XIII. 
században valósággal elárasztják az országot. A pápai 
hatalom emelkedését a szerzetes életnek szinte csudás 
föllendülése követte az egész nyugaton. A régi századok 
izzó vallási buzgósága lobban új lángra. Az egymás 
nyomában keletkező szerzetesrendek légiói más-más 
fegyverzettel, de egyenlő fegyelmezettséggel és rajongás- 
sal követik a pápaságtól kitűzött új zászlót. Nem azért 
hevülnek már, hogy megváltsák : az égeti lelküket, hogy 
meghódítsák a világot. 

Szokatlan az a gyorsaság, melylyel az új meg új irá- 
nyok utat törnek hozzánk s az új meg új szerzetesren- 
dek gyökeret vernek nálunk. A XI. században csak a 
Bénedek-rend apostolai művelték az Úr szőlejét; a 
Xn. században a Premontreiek és Czisztercziták áUanak 
melléjük; a XHI. században nemcsak hogy e három 
rendnek száznál több monostora van, hanem rövid idő- 
közökben egymás után meghonosodnak a Szent Ferencz- 
és Ágoston rendjebeliek, a Domonkosok, a Karthausiak, 

sőt egy magyar szerzetesrend is keletkezik : a Ftílosoké, 
a mely tőlünk terjedez szét az éjszaki szomszéd orszá- 
gokban. Egy-két évtized alatt több monostor áll elő, 
mint a régebbi két században. A Domonkosok rendjét 
ni. Honorius pápa 1216-ban erősíti meg s a bolognai 
egyetem híres tanára, magyarországi Pál (Paulus Hun- 
garus) már 1221-ben Győrött megalapítja nálunk is 
első rendházukat. A század közepén tizenhat monos- 
torból bocsátják ki rajaikát a pogány kunok megtéríté- 
sére. Assissi Szent Ferencz rendje 1223-ban kapta meg 
a pápai megerősítést s heted évre Klétus, egri püspök, 
az arany bulla kiállítója, már monostort alapít számukra 
a maga székhelyén. Míg a magyar kereszténység első 
két századából női szerzetesrendekről csak elvétve van- 
nak tudósításaink, most az apácza-kolostorok száma is 
felszökken. Szent István veszprémvölgyi első, ősi apácza 
kolostorát hosszú sorban követik a Domonkosrendiek 
pécsi, fehérvári, veszprémi, a Clariszszák budai, 
n.-szombati, pozsonyi, a Czisztercziták pozsonyi, a 
Ferenczrendiek n.-szombati stb. társházai s valameny- 
nyiökre szelíd fényességét borítja Szűz Szent Margit 
kolostora a Nyulak-szigetén. 

Az egyházi lovagrendek is korán és hirtelen elhatal- 
masodnak királyaink bőkezűségének verőfényében. 
A Templomos vitézek 11. Gejza idejében alapítják első 
rendházukat s a XIII. száza(l végén már hetven rend- 
házuk van. A János vitézek ugyanabban az időben ver- 
nek gyökeret ; a tatárjárás alkalmával az ország nagy 
szerencsétlenségében ott állnak IV. Béla jobbján, a ki 
utóbb Moldva és Havasalföld védelmét bízta rájuk. 
A német lovagrend később Ver gyökeret nálunk s hama- 
rabb el is pusztul. II. Endre a Bárczasággal ajándékozza 
meg őket, de fönhéj ázásukban a királylyal is ujjat 
húznak. Mindent mertek s mindent elveszítettek. Nap- 

juk itt nálunk leáldozott, de annál ragyogóbb fényben 
kelt föl utóbb a pogány poroszok közt, a kiket ők 
hódítottak meg a kereszténységnek és nyugoti kultú- 
rának. 

Sok százra rúgott a gazdag adományokkal elhalmo- 
zott monostorok, sok ezerre az önfeláldozó munkásság- 
ban vetélkedő szerzetesek száma. Alig volt nagyobb 
városunk, a hol a legtöbb rendnek társháza ne lett 
volna s nem akad olyan elhagyatott vidéke az ország- 
nak, a melynek gyér népességét egy-egy monostor tem- 
plomának keresztje ne gyűjtötte volna maga köré. Az 
egyház mindenütt jelen van : a rengeteg erdőségekben, 
a melyeknek irtására az első fejszecsapást az ő szolgái 
teszik meg; a városok sokadalmaiban, a melyeknek 
zajából magasra szállnak az ő zsolozsmáik ; a királyi 
udvarban, a hol a hatalom dúslakodása közepett meg- 
szólaltatják a lelkiismeret szavát s a múló földi dicső- 
séggel szembeállítják az örök élet üdvösségét. A magán 
életben a bölcsőtől a sírig az egyház vezető, intő, dor- 
gáló, büntető és jutalmazó keze el nem ereszti a lelki 
gondjaira bízott hívőt ; a közéletben ő képviseli azt a 
magasabb rendet, a mely felül áll a törvény betűjén és 
a hatalom erőszakosságán. tűzi ki a ezélt, ő lobog- 
tatja a sokaság előtt az örök ideál zászlaját. A templom- 
ban, az iskolában, az irodalomban, a művészetben csak 
úgy, mint a hatalom kezelésében, az országkormány- 
zatban, az igazságszolgáltatásban és a csatatéren meg- 
találjuk keze nyomát, szelleme bélyegét és nagy szol- 
gálatai dicsőítését. Ha arról beszélünk s büszkén 
hivatkozunk rá, hogy az Árpádok három százada alatt 
a magyarság egész mivoltában átalakulva méltán sora- 
kozott nyugoti szomszédaihoz, nem szabad elfelejtkez- 
nünk róla, hogy a nemzetet főkép az egyház gyúrta, 
idomította át, s hogy ezt a nagy munkát csak annak a 

mindenre kiterjeszkedő nagy hatalomnak segítségével 
cselekedhette meg, a melyet a királyság reáruházott és 
a melyet a királysággal szemben is biztosított a maga 
számára. 

Nincs érkezésünk annak fejtegetésére, hogy az egy- 
ház milyen részt vett az állami hatalomban a király 
személye körül: a kir. udvarban, a kir. tanácsban, 
követségek váltásában és az ország védelmében. Csak 
arra szeretnék még egy pillantást vetni, hogy mit tett 
az egyház a szellemi műveltség terén, s hogy e durva,, 
erőszakos korban milyen volt az a kultúra, a melynek 
magvait elhintegette, csemetéit védte és ápolta. Kevés 
az, a mi kőbe vésve, betűbe foglalva az idők e nagy 
távolságából ránk maradt; de nincs olyan emléke e 
kornak, a melyen az egyház kezevonását ott ne ta- 
lálnék. 

Mint a fecskefészek a ház ereszéhez, úgy tapadt a 
középkori iskola az ódon templomok falához. Az egy- 
háznak hivatása, privilégiuma volt a tanítás : más-más 
formában cselekedte ugyan, de csak ezt a hivatását 
teljesítette a templomban, iskolában egyaránt. A kü- 
lönbség legfölebb az volt, hogy az Isten házában min* 
denkihez szólott, az iskolában csak a kiválasztottakhoz. 
S kik voltak e kiválasztottak ? azok, a kiket az ismere- 
tek után való szomjúhozásuk a mester szárnyai alá 
vezetett s a kiket az egyház a maga számára, a maga 
szolgálatára nevelt föl. A világi társadalomban a 
könyvből meríthető ismereteknek nem volt keletök; 
azoknak sem szükségét, sem becsét nem érzik. Azt a 
műveltséget, a mely nélkül el nem lehettek, megadta 
az élet, a mely minél szabályozatlanabb és rakonczát- 
lanabb volt, annál élesebben kifejlesztette a tehetsége- 
ket és annál többszörösen próbára tette az embert. 
A kard markolatához törődött kezük esetlen volt az 

íróvessző forgatásához. A tudós és pap csakhogy egyet 
nem jelentett. S mit tanított iskoláiban az egyház ? — 
azt, a mire neki szüksége volt. Az íráson, olvasáson, 
számoláson kezdte s ennek még hasznát vehette más 
is ; de a mi ezen felül sorra került a kathedrán, annak 
már semmi köze sem volt az élethez. Mikor népünk a 
keresztségét fölvette, az egyház akkor már jól körül- 
árkolta a keresztény műveltség birodalmát s gondos 
megfontolással nagy időkre fölépítette a maga iskolai 
rendszerét. A magyar templomban az isten tiszte- 
letének módja szakasztott olyan módon történt, mint 
a nyugat bármelyik egyházában ; iskolája sem lehetett 
másmilyen. 

Bizonyára a parochiák mellett is voltak iskolák, ha 
a körülmények megengedték és a parochusban meg 
volt hozzá a buzgóság. Nem a nép javára, hanem az 
egyházi rend kedveért történt, a melynek sok emberre 
volt szüksége s ott szedte újonczait, a hol alkalma volt 
rá. Ezekről a kis iskolákról, a melyek egységes szerve- 
zet nélkül szűkölködtek, nincsenek adataink. Annál 
biztosabb a tudomásunk a káptalani és monostori isko- 
lákról, a melyek e kor félszeg, ösztövér műveltségének 
igazi melegházai. Azt tanították bennük a XIII. szá- 
zadban is, mint fél ezredévvel ezelőtt; jóformán isko- 
lai könyveik sem változtak. Annak idején óvatos körül- 
tekintéssel eregették át az egyház sűrű rostáján, a mit 
a klasszikus világ romjai közül az idő megmentett. 
Eendszerbe foglalták a holt ismeretet, távol tartván tőle 
a régi kor éltető szellemét. A tudományt leszállították 
trónjáról. Nem tekintették művelését czélnak, eredmé- 
nyeit az emberi szellem gyönyörűségének : királynéból 
az egyház szolgáló leányává lett s félve leste szigorú 
gazdája parancsoló tekintetét. A szentegyházak, kolos- 
torok falai közé zárva nem volt többet köze a világhoz. 

nem érintkezett az élettel. A «hét szabad művészet » 
neve alatt foglalták össze az iskolai tudomány rend- 
szerét. Graromatica, rhetorica, dialectica, arithmetica, 
musica, geometria és astronomia volt a tudományok 
korhadt törzsének hét virágtalan ága. A legfőbb helyet 
és a legtöbb időt foglalta el ezekben az iskolákban a 
latin nyelvvel való viaskodás és ha ezen diadaln^askod- 
tak, az összes 'szellemi tehetségeknek a theológiai esz- 
mék szolgálatában való fegyelmezése. Ez az iskola iga- 
zán az önmegtagadás iskolája volt s kipróbált módszere 
biztosan bevált az egyéniség megsemmisítésére, az eszme 
fölmagasztalására. 

Föltehető, hogy minden káptalannak és szerzetes- 
rendnek meg volt a maga iskolája, de hiteles följegy- 
zések csupán egyről-kettőről maradtak ránk. A székes- 
fehérvári, esztergomi, csanádi, győri, budai és szepesi 
káptalani iskolák, továbbá a Benczések somogyvári és 
tapolczai, a Dömések győri és budai, az Ágostonrendiek 
esztergomi iskolái névszerint is ösmeretesek előttünk. 
A kiket emez iskolák ki nem elégítettek és a kiket az 
egyház méltóknak talált arra, hogy az Istennek tetsző 
tudományokban tovább vezettessenek, azok számára a 
püspökségek magasabb hittudományi iskolákat állítot- 
tak. Ezek közül a régi följegyzések csak kettőnek, a 
szent-mártoninak és esztergominak a nevét hagyták 
ránk. Sőt elhatott hozzánk már a XIÍ. században annak 
a tudós főiskolának, a párisi egyetemnek a híre is, a 
mely akkor egész világrészünket beragyogta. Tán ép 
ennek hatása alatt, az ő példájára nyitotta meg III. Béla 
királyunk a veszprémi főiskola kapuit, a hol a kor ural* 
kodó tudományai meUétt a hazai jog tanítására is gon- 
dot fordítottak. A következő században a nyugati főisko- 
lák falai között hosszú szendergéséből új életre ébredez 
a tudomány s belőlük új szellem indul hódító útjára: 

de a veszprémi főiskola ezt a hajnalhasadást nem érte 
meg. Korán áldozatává lett nagy uraink erőszakosko- 
dásának. Eún László uralkodásának elején még tizenöt 
tanár buzgólkodott benne s újabb királyi adományok- 
ban részesült; azonban mire az Árpádok napja leáldo- 
zott, elenyészett mindenestül, a nélkül, hogy nyomot 
hagyott volna maga után. 

A XII. század vége óta a külföldi egyetemeket is 
mind számosabban keresték föl azok, a kik k hazai 
iskolákat elvégezvén, az itt szerezhető műveltségnél 
többre áhítoztak. Parisba a hittudományok, Bolognába 
és Páduába a jogtudományok vonzották őket. Bologná- 
ban a tizennégy nemzetből alakúit egyetemi hallgató- 
ság közt 1265 óta ott találjuk a magyart is, a melynek 
megvolt az a joga, hogy minden ötéves időközben a , 
második és negyedik esztendőben az ő sorából lehetett 
az igazgatót választani. Yan is róla tudomásunk, hogy 
a XIV. század elején Miklós, nyitrai püspök volt az 
egyetem rektora; Paulus Hungarus pedig, a Domon- 
kosok rendjének megalapítója hazánkban, a bolognai 
egyetemen az egyházi jognak volt híres tanára. Páduá- 
ban a hallgatóság huszonkét nemzete közt a negyedik 
helyet foglalta el a magyar s hat püspöknek a nevét 
ismerjük a XIII. századból, a kiket itt avattak a hit- 
es jogtudományok doktoraivá. Parisba III. Béla óta 
jártak hazánkból. Ugyancsak az ő idejéből négy nemesi 
ifjú nevét ismerjük, a kik itt tanultak s haza térvén, a 
püspökök díszes sorában foglaltak helyet. A párisi 
egyetem egyik hallgatójáról III. Béla király érdemes- 
nek látja egyik ránk maradt levelében megjegyezni, 
hogy «meghalálozván, a tournay-i püspök azt jelenti 
róla, hogy a fiatal ember jó magaviseletű volt s roko- 
nainak nem kellett utána adósságot fizetniök.» Annak 
is talájjuk példáját, hogy a szegényebb, de tehetségök- 

kel kitűnt ifjak kiküldését nem csupán hatalmas maece- 
nások tették lehetővé, hanem egyesületek is alakultak 
e czélra. A XIII. század vége felé az esztergomi káp- 
talannál — talán egyebütt is — «Krisztus társaságáw- 
nak neve alatt szegény deákok egylete alakult. Budai 
János, mesterkanonok, egyszersmind barsi főesperes 
volt a megalapítója s élén mindenkor a barsi főespe- 
res állott, a kit az esztergomi érsek az intézet egykori 
növendékeiből nevezett ki. A társaság annyi költséggel 
rendelkezett, hogy évenként néhányat küldhetett ki 
tagjai közül egyik-másik külföldi egyetemre. 

A hazai és külföldi iskolázás eredményeiről kevesebb 
a tudomásunk. A mértéket az egykorú hazai irodalom 
adná kezünkbe ; de ennek csupán gyér töredékei jutot- 
tak ránk. Kezdetleges, fejletlen volt az egyáltalában; a 
könyvek előállításának nehézségei, ritkaságuk, drága- 
ságuk egyaránt megbénították az irodalom érvényesü- 
lését. De meg a hol a szellem szabadsága oly erős kor- 
látok közé volt fogva, lehetett-e az irodalom fejlődésé- 
ről, föllendüléséről csak szólani is ? Egy-egy könyv nem 
évekre, nem is emberöltőkre, hanem iigyszólván szá- 
zadokra szólt. Az irodalom még nem közvagyon; 
inkább csak magán birtok, majdnem azt mondhat- 
nám : privilégium. A középkori alapfelfogás érvénye- 
sül ebben is. Minden rendháznak, káptalannak, püs- 
pöknek, elvétve világi úrnak is megvan a maga egy-két 
könyve, melyeket nagy becsben tart. A könyv ép oly 
mértékben kincs, mint kuriózum. Az egyetemek túlsá- 
gos népességét és nagy jelentőségét az adja meg, hogy 
igazi irodalom híján a műveltségnek csaknem kizáró- 
lagos forrásai és terjesztői. 

Ez a kozmopolita, papos-latinos műveltség a maga 
korlátoltságában és egyoldalúságában ugyanazt a bélye- 
get hordja magán a nyugat bármelyik népénél. A nem- 

zoti szellemet inkább elfojtja, semhogy ápolná és meg- 
ezólalni engedné. Ez alá a megítélés alá esik az a 
néhány könyvünk, a mely e régi századokból ránk 
maradt. Nem szólva az istentiszteletnél használt néhány 
szertartásos könyvről. Szent Gellért hittudományi érte- 
tezései, Calanus, pécsi püspök és Bernát, spalatói érsek 
szent beszédei e kor tudákosságának hirdetői csupán, 
minden vonatkozás nélkül a hazai viszonyokra. Becse- 
sebbek Szt. István, Szt. Imre Jtirályfi és Szt. Gellért 
püspök legendái, melyeket legalább tárgyuk a hazai 
földhöz köt, ha idegen ég izzó heve borúi is rájuk. 
Szent Istvánnak fiához intézett « intelmei », Kogerius 
nagyváradi kanonok « Siralmas éneke », egyik Béla 
királyunk névtelen jegyzőjének és Kézai Simonnak, 
Kún László udvari papjának krónikája már elárulják, 
hogy itt születtek ezen a földön s a ki írta őket, nem 
csak a kereszténység nagy közösségének, hanem ennek 
a nemzetnek is tagja, közérzésének részese. Szent 
István intelmeiben nemcsak a keresztény uralkodó 
bölcsesége szól hozzánk, hanem a magyar királyság 
alapítójának nemzete jövőjén csüggő szeretete és aggo- 
dalma. Bogerius mester, mikor a tatárok dúlásairól 
rajzolja meg irtózatos képét, a kereszténység gyászá- 
ban hazája pusztulását, nemzete enyészetét siratja. 
Krónikáink büszkélkednek ugyan tudákosságukkal s 
megvetik az énekesek «csacsogásait», mégis gyönyörű- 
séggel merítenek a népies hagyományok forrásaiból s 
nemzeti önérzetük át- áttöri munkájuk idegen nyelvé- 
nek, idegen szellemének kettős pánczélját. Anonymus 
krónikája ebben az értelemben, bár idegen nyelven szól, 
az első magyar könyv; az ismeretlen szerző az első 
magyar író. Egy-egy mondásának meg-megvillanásá- 
nál nem láthatjuk még tisztán, de sejthetjük már azt 
az erőt, a mely a nemzetet áthatja s a mely nem találta 

még meg a maga útját az írott betűhöz. Harmadfél 
századra lesz még szükség, míg a magyar szellem az 
irodalomban megnyilatkozik s ettől fogva irodalmunk 
a nemzeti életnek oly hatalmas, olyan különös jelentő- 
ségü tényezőjévé válik, mint sehol másutt. Az Árpádok 
korából a magyar nyelvnek is csupán egy-két írott 
töredéke jutott ránk. Bitka emlékek, drága ereklyék* 
Latin nyelven írott okleveleinkben egy-egy elvétve oda 
került magyar szó és \ XIII. századból származó kéz- 
iratban fenmaradt magyar nyelvű Halotti Beszéd két- 
száz hetven szava mindaz, a miből nyelvünk régi álla^ ' 
potára következtethetünk. De ezek a szók élnek ma is. 
Hangzásuk módosult, mint a hogy változott maga a 
nemzet is ; de velük élve érezzük, hogy a nép lelkéből 
fakadtak s hatszáz év távolságán át közelebb juttatnak 
bennünket az Árpádok korának magyarjához, mint 
minden egyéb történeti emlékeink. 

Az egyház hatalmát, gazdagságát és fényét legmél- 
tóbban képviselték a művészet alkotásai, melyek a 
hazai földön a kereszténység terjedésével egyidősek. 
Szent István alapította, építette az első székesegyházat 
s ettől fogva királyaink, főpapjaink, főuraink bőkezű- 
sége meg nem fogyatkozott az Árpádok családjának 
kihalásáig. Abban a korban, a mikor a nép még sát- 
rakban és faházakban lakott, a mikor még nem voltak 
kőből rakott váraink s a mikor főuraink és királyaink 
lakásai is hij jávai voltak nemcsak a dísznek, hanem 
a kényelemnek is: tornyos székesegyházaink már 
magasra emelkedtek az ég felé, beszédes pompájuk- 
ban hangosan hirdették Isten országának dicsősé- 
gét, a lélek hatalmát a test felett és az egyház elsősé- 
gét a földi dolgok rendjében. A művészet ugyanaz 
cselekedte, mint a tudomány; de a míg ezt lenyü" 
gözte, szolgaságba kényszerítette a kor szelleme, 

amannak szárnyait megoldotta és merész repülésre 
serkentette. 

A XI. században épültek a székesfehérvári, észter-- 
gomi, pécsi, nagyváradi, gyulafehérvári, veszprémi, 
Csanádi, egri és váczi székesegyházak s a pannoni- 
halmi, szalavári, pécsvár adi, bakonybéli és zoborhegyi 
monostori templomok, melyek a későbbi időkben több- 
szörösen átalakítva, újraépítve végre nyom nélkül 
elenyésztek. Legtöbbjük azonban állt még s új díszt 
öltve pompázott, mikor a XII. század végével egyházi 
építészetünk átlépte virágzása küszöbét. A XII. század 
közepétől a XIIÍ. század közepéig hosszú sorban követ- 
ték egymást — az átépített templomokról nem szólva — 
a zágrábi, szepesváraljai, lébényi, kis-bényi, deáki, 
zirczi, apátfalvi, pilis-szt-kereszti, ócsai, aracsi, hor- 
pácsi, kaplonyi, zsámbéki stb. többnyire apátsági tem- 
plomok. Közöttük utolsó a sorban, de művészi tökéle- 
tességére nézve az első helyet foglalja el aj a/ci tem- 
plom, melyet 1256-ban szenteltek fel. A kor utolsó 
nagyobb építkezései voltak : a Nyulak-szigetén az apá- 
cza-kolostor temploma, Budán a Nagy-Boldog-Asz- 
szony és a Domonkosrendiek, Pozsonyban a Ferencz- 
rendiek temploma és a kassai székesegyház, melynek 
alapját még V. István vetette meg, de hatalmas falait, 
büszke szép tornyát már az Anjouk építették fel. Szá- 
zakra megy ama nagyobb egyházaink száma, a melyek- 
ről a művészet történetének tudomása van; sajnos, 
tizedrészöknek maradványai sem jutottak ránk s ezek 
közül is csupán egy-kettő állotta ki a századok viszon- 
tagságait, hogy az igazi művészet alkotásainak el nem 
múló szépségét hirdesse. 

Mindaz, a mit árpádkori művészetünkről tudunk, a 
mellett tanúskodik, hogy az egyház egyetemes birodal- 
mában a műveltség nem ismeri az országok szerint 

Az Árpádok története. '■' 

megvont politikai határokat. Művészetünk is a nyugat 
művészete. Beérjük azzal a tanúsággal, hogy a művészi 
felfogás és ízlés nagy áramlatai nem kerülték el hazán- 
kat s azok fejlődését hű képben tükröztetik vissza a 
hazai alkotások. E tanúság mellett örömünkre szolgál, 
ha itt-ott észreveszszük, hogy a kölcsönbe vett ízlésnek 
hazai művészeink nem hódoltak mindenben szolgailag, 
hanem a magok szellemének bélyegét is rajthagyták 
alkotásaikon. 

A nyugati művészet fejlődésének fokozatai azonos 
rendben váltogatják egymást hazai műalkotásainkon. 
A hatások ugyan egy-két emberöltővel megkésve jut- 
nak el hozzánk, de el nem maradnak. Szent királyaink 
templomai az ó-keresztény stílben épültek. A következő 
század a román stílé ; ebben a stílben épülnek még a 
Xin. század légszebb egyházai is, de ezek azért már 
nyilván elárulják a gót stíl hatását. A XTTT. század 
második felében terjed a gót stíl s az Árpádok utolsó 
éveiben vetik meg alapját a kassai székesegyháznak, a 
melyet az Anjouk kegyelete és bőkezűsége a gót ízlés leg- 
szebb hazai alkotásává avatott. Az is észrevehető, hogy 
művészetünk fejlődésére milyen külső tényezők hatot- 
tak. Kétséget nem szenved, hogy a XI. században 
Olaszország adja a példányképeket és mestereket; 
hogy a XII. században francziaországi hatások lendí- 
tették föl építészetünket, s hogy a XTTT. században a 
német érintkezések nyomai válnak mind erősebbekké. 
E hatások közvetítőire is rámutathatunk : a keresztény- 
ség első százada a Benczéseké ; a máspdikban a Pre- 
montreiek és Czísztercziták, a harmadikban a Domon- 
kosok, Ferencz- és Ágostonrendiek népies szerzetei 
nyomják rá a maguk bélyegét a kor művészi alkotá- 
saira. 

A hol egy bazilika vagy dóm épült a középkorban. 

ott a szobrász és kőfaragó vésője, a festő ecsetje, az 
ötvös kalapácsa és a hímző tűje, egyszóval minden mű- 
vészet egészen a fényűzésig vetekedett e magasztos 
alkotások földíszitésében. A pécsi székesegyház kata- 
kombájának szoborművei, a jaki templom fényes, gaz- 
dag portáléja, a veszprémi Gizella -kápolna, a tárnicséi 
és szepesváraljai templomok falfestményei nemcsak 
legszebb alkotásai és legbecsesebb emlékei e kornak ; 
hanem annak tanúbizonyságai is, hogy az egyházi 
motívumok közé fölvételt találtak a nemzetiek is. Az 
apostolok, egyházatyák és szentek társaságából nem 
hiányoznak nagy királyaink tiszteletre méltó alakjai 
sem és a szent történetek ábrázolásaival itt-ott művé' 
szí harmóniában olvadnak össze a hazai, nemzeti hős- 
mondák jelenetei. 

A keresztény művészet emez alkotásainak mindegyike 
egy-egy megható, fenséges szimbólum. Nem a véletlen 
dolga épen, hogy Szent Istvánunk székesfehérvári tem- 
plomának viszontagságai e módon az ő királyságának 
fejlődését, válságait tárcák elénk. Emez első székes- 
egyházunk, melynek ragyogó díszét a legendaíró elragad- 
tatással magasztalja, ó-keresztény ízlésben épült. Az 
idő megrongálta, tűz pusztította ; lH. Béla királyunk 
román ízlésben újra építette. Leégett ismét ;> de ham- 
vaiból új életre támadt. Bóbert Károly gót ízlésben 
építette fel s Nagy Lajos sírkápolnát épített oldalára. 
Másfél század múlva Mátyás király restaurálta utol- 
jára. A mohácsi vészig őrizte királyaink holttetemeit, 
a múltnak kegyelettől megszentelt emlékeit. A nem- 
zeti királyság bukása után élete vész, elpusztul és 
rommá lesz maga is. 

íme az Árpádok öröksége. 

Magyarország hatalmas ország, A keleti és nyugati 
császárság közt a Kárpátoktól az Adriai-tengerig ér le 
s a melléktartományok koszorújával övezi keleti és déli 
határait. Ék a szláv és germán világ közé verve ; kapocs 
a nyugati kultúra és a keleti barbárság közt; nem 
sokára amannak védő pajzsa a keletről rázúduló tárna- 
dásokkal szemben. 

Magyarország gazdag ország. Eengeteg erdőkben, 
tágas legelőkben, jó termőföldben bővelkedik. Bányái 
ontják a kincset; folyói, tavai, árterületei vaddal, halt 
lal szolgálnak. Kánaánja a beköltözőknek s szívesen 
megosztja áldásait azzal, a ki cserében keze-esze mun-^ 
kajával fizet. Sok idegent fogadott fiává, még többnek 
befogadására alkalmas és hajlandó. Népességét meg^ 
sokszorozhatja a nélkül, hogy adományai bőségén 
csorba esnék. 

Magyarország művelt ország. A természettől nyitott 
kapuit nyitva tartotta nyugat felé mindenkoron. A nyu- 
gati művelt népek állami ós egyházi intézményei erős 
gyökeret vertek a haza földében s nem volt a nyugati 
kultúrának olyan áramlata, a mely hazánk határainál 
megállt volna. Az irodalom és művészet nálunk is meg- 
termetté kései gyümölcseit. 

Magyarország szabad ország, A két császárság ma- 
lomkövei nem őrölték meg; támadásaikkal szemben 
nemcsak megvédte, meg is erősítette függetlenségét* 
Királyát tisztelte, de zsarnokot nem tűrt. Az állam- 
hatalomban a nemzet osztozott királyával. A nyugati . 
hűbériség sok hatását befogadta; de a velejáró szolga- 
ságot visszautasította s meg nem engedte a korona 
szétdarabolását. Nagy szabadságában féktelenségre is 
hajlandó, de korán megismeri az írott jog becsét s sza- 
badságát nemcsak kardjával védi, hanem a törvény nyel 

ÍB, melynek tiszteletére a szükség megtanította. A száza- 
dókra szóló büszke magyar alkotmány alapjait az Árpá- 
dok vetik meg; nem rajtuk múlt, hogy a megkezdett 
építést be nem tetőzhették. Ez a feladat az Árpádok 
örökségével együtt az Anjoukra szállt s a történet ma- 
gasztalással tanúskodik róla, hogy az Anjouk méltók 
voltak a rájuk szállt gazdag örökségre. 

1047. Endre hazaérkezése Oroszországból; megkoronázása; a 
pogányság támadásának leverése. 

1049. Béla berezeg hazajön Lengyelországból;. a vezéri har- 
madot kapja. 

1051. III. Henrík császár első hadjárata hazánk ellen. 

1052. III. Henrík császár második hadjárata hazánk ellen. 

1053. Béke a császársággal. 

1058. Salamon királylyá koronázása. 

1060. Testvérháború Endre király és Béla lierczeg közt ; Endre 
veresége és halála. 

Yin. Első Béla. 1060—1063. 

1061. Székesfehérvári nemzetgyűlés. A pogányság támadása 
és leverése. Jánus. 

1063. Béla király hirtelen halála. 

DC. Salamon. 1064—1074. 

1065. Salamon meghasonlása bátyjaival; kibékiQésök. 

1070. A cserhalmi ütközet. 

1072. Nándorfehérvár elfoglalása. 

1074. A mogyoródi csata. Salamon elveszti koronáját. 

X. Elaö Gejza. 1074—1077. 
XI. Szent László. 1077—1095. 

1081. László visszafogadja az országba Salamont. 

1083. Salamon a visegrádi fogságban; szabadon bocsátása. 

1091. László Horvátországot elfoglalja; a kunokat legyőzi és 
a foglyokat letelepíti a későbbi Jászságban. 

1092. A szabolcsi országgyűlés. 

Xn. Kálmán. 1095—1114. 

1095 — 1096. Keresztes hadak átvonulása hazánkon. 

1102. A horvátok fölkelése; leverésük; Kálmán Horvát- és 
Dalmátország királyává koronáztatja magát. 

1103. Kálmán elfoglalja Bosznia egy részét s Báma királyának 
nevezi magát. 

1105 — 1111. Háborúk Velenczével. 

1103—1113. Almos herczeg támadásai Kálmán ellen. 

Xm. Második István. 1114—1131. 

1122. Kunok letelepítése a későbbi Kis-Kúnságban. 
1127. István orosz hadjárata; Kiew ostroma. 
1128 — 1130. Háború a görög császársággal. 

XIV. Második (Vak) Béla. 1131—1141. 

1132. Aradi gyűlés. 

1 1 38 — 1 13 3* Borics támadásai. 

XV. Második Gejza. 1141—1161. 

1146. A fiatal király háborúja az osztrák herczeggel. 

1147. Német és franczia ker. hadak átvonulása hazánkon. 
1143 — 1150. Szászok és flamandok letelepedése Erdélyben 

és a Szepességben. 
1152 — 1156. Háborúk a görög császársággal. 

XVI. Harmadik István. (H. László és IV. István) 1161—1 1 73. 

1161. II. László megkoronázása. 

1 1 62. n. László halála ; IV. István trónfoglalása ; fél év múlva 
elűzik. 

1163 — 1168. Háborúk a görög császársággal. A Szerémség és 
Dalmáczia elvész. 

XVn. Harmadik Béla. 1173—1196. 

1 1 74. Bélát a kalocsai érsek király lyá koronázza. 
1177. Gejza herczeg legyőzése és fogságba vetése. 
Il80. Mánuel halála; Dalmáosda és a Szerémség visszsJ^erúl. 
1189. Barbarossa Frigyes császár keresztes hadának átvonu- 
lása az országon. 
1181 — 1193. Diadalmas háborúk Velenczével. 

XVra. Imre. 1196—1204. 

1197. Endre herczeg elfoglalja Horvát-Dalmátországot s a 

király seregét megveri. 
1199. ujabb harcz Endre hg. és Imre király között. 

1203. Imre király fogságba veti öcscsét. 

1204. Imre király utódává koronáztatja csecsemő-korban levő 
fiát, Lászlót s gyámjává a fogságából szabadon bocsá- 
tott Endre hg.-et rendeli. 

XIX. Harmadik László. 1204—1205. 

1205. Konstanczia özvegy királyné a gyermek-királylyal és 
a koronával Leopold, osztrák hg.-hez menekül. László 
halála. 

XX. Második Endre. 1205—1235. 

1213 — 1214. Endre galicziai hadjárata. 

1214. Összeesküvés a királyné ellen; ennek meggyilkolása. 

1217—1218. Endre ker. hadjárata. 

1222. Az arany bulla kihirdetése. 

1227 — 1228. A moldvai kunok megtérítéee ; Eún ország a ma- 
gyar királyság melléktartománya. 

1281. Endre újra megerősíti és kiegészíti az arany bullát. 

1232. A pápa meghatalmazásával Bóbert, ersztergomi érsek 
egyh. átok alá veti az országot. 

1284. Az erre felhatalmazott boszniai püspök Endrére is ki- 
mondja az egyház átkát, de az esztergomi érsek nem 
engedi meg kihirdetését. 

XXL Negyedik Béla. 1235—1270. 

1286. Az elégedetlen urak Fridrik, osztrák herczeget hívják 
be a trónra; de Béla király visszaűzi s békére kény* 
szeríti ötw 

1287. Julián szerzetes megtalálja a volgamelléki magyarokat. 
1239. Béla király befogadja és letelepíti a mongolok elől 

menekülő kunokat. 
1241. A mongolok betörése. A sajóparti (mohi) ütközet. 
1241. A mongolok elhagyják Magyarországot. Béla visszatér 

s hozzálát az ország helyreállításához. 
1246. Béla harcza Fridrik, osztrák herozeggel. 
1247—61. Béla háborúi Ottokárral. 
1262—1267. Béla küzdelme fiával, Istvánnál, az ifjabb ki- 

rálylyal. 
1267. Béla megerősíti és bővíti az arany bullát. 

XXn. ötödik István. 1270—1272. 

1270—1271. István háborúja Ottokárral. 

1272. Szerb háború. Joakhim bán Németországba viszi a ki- 
rály kisebbik fiát, Endre herczeget. István halála. 

XXin. Negyedik (kún) László. 1272—1290. 

1273. Háború Ottokárral. 

1275. Szövetség Habsburg! Eudolfifal Ottokár ellen. 

1276. Az első háború Ottokár ellen Budolf német király ol- 
dalán. 

1278. A második háború Ottokár ellen. A dürnkruti csata. 

1279. Fülöp fermói püspök, pápai legátus sikertelen kísérletei 
az ország bajainak orvoslására. 

1282. László a Hód tavánál leveri a felzendült kunokat. 
1290. A pápa ker. hadat rendel a kunok ellen. László halála. 

XXIV. Harmadik Endre. 1290—1301. 

1290. Bndolf, német király Albert nevű űa számára követeli 
a magyar koronát. 

1291. IV. Miklós pápa Martell Károlynak adományozza a ma- 
gyar királyságot. 

1295. Martell Károly halála. Jogait fiára, Bóbert Károlyra 
ruházza. 

1298. Endre szövetséget köt Alberttel s leányát, Ágnest fele- 
ségül veszi. 

1300. Kóbert Károlyt hívei behozzák az országba és megkoro- 
názzák. 

1301 (január 14). Endre király elhunytával az Árpádház 
fiága kihaL 

Lap 
Előszó _. ._. .__ .__ 3—6 



ELSŐ KÖNYV. 
A pogány magyarság kora. 

Első fejezet. 
Az őshazától az új hazáig, 

I. — Nomád népek yándorlásai. — A magyar nép ős- 
hazája. — Vándorlások. — Lebédia. — Etelköz. — A bolgár 
háború. — Etelköz pusztulása. — A magyar nép tovább 
költözik __. __: _._ _„ .__ _. ._. ... 9^14 

II. — Beköltözés a mai Magyarországba. — Ennek tör- 
ténete a magyarok beköltözése előtt. — Az ,új haza földjé- 
nek elfoglalása. — A pusztaszeri gyűlés. — Árpád . — Az új 

haza földje, lakossága, helyzete a szomszéd országok közt 15 — 21 

m. — Külföldi harozi kalandok. — Olaszországban: 
Berengár és a brentai osata. — Németországban : Gyer- 
mek Lajos király vereségei ; — Madarász Henrik és a 
merseburgi vereség. — Görögországban : Konstantinápoly 
fenyegetése : Bulcs és Gyula ker. hitre tér. — Az augs- 
burgi veszedelem. — A külföldi harczi kalandok vége ; mél- 
tatásuk __. ___ __. ___ _._ ___ __. 21—29 

Második fejezet. 
A pogány hőskor moAdavilága. 

Hagyomány és történet. — Hunyor és Magyar. — A Meó- 
tis-tó melléke. — Sczithia. — Attila ; Csaba larályfi ; Attila 
öröksége. — Emese álma. — Álmos. — A fehér ló regéje. — 
Botond. — Lehel vezér halála. — Magyarkák ... ___ 30 — 41 

Harmadik fejezet. « 
A pogány magyaroh jnüveltsége. 

Adatok hiánya. — Harczolásuk módja. — Létszám. — 
Törzsek és nemzetségek. — Kormányzásuk. — Szabad 
nemzet a magyar. — Békés foglalkozásuk. — Műveltség. — 
Vallás. — A magyar nép jelleme ___ ___ _ 41 — 51 

MÁSODIK KÖNYV. 

A magyar ker. egyház ós királyság megalapítása. 



Első fejezet, 

Gejza fejedelem, az úttörő. 



Lap 



Az ország helyzete a keleti és nyngati császárság közt. — 
A magyar nemzetnek el kellett fogadnia a ker. hitet és 
állami rendet. — Gejza fejedelem a nyugathoz csatlako- 
zik. — Követsége I. Ottó császárhoz. — Az első hittéri- 
tők. — A kereszténység a fejedelmi családban. — István 
házassága. — Gizella és a vele beköltözött nrak. — Gejza 
érdemei __. ._. ___ __ ... 55 — 60 

Második fejezet. 

István diadalra Juttatja^ a kereszténységet 

és királyságot. 

I. — István és a korszellem. — A vaUásos rajongás. — 
Az erényes élet: a test megvetése, a lélek fölmagaszta- 
lása. — A pápák hatalmi törekvései. — István egyéni- 
sége ._. .._ _.. .__ .__ ._ _. •„_ ___ 60—62 

n. — István apostoli buzgósága. — A pogányság táma- 
dása az ország nyugati felében. — Lstván követsége Bó- 
mába. — KiréJylyá koronáztatja magát. — A pogányság 
támadása keleten. — Ótom. — A ker. királyság diadala 63 — 66 

Harmadik fejezet. 
István király egyházi és állami intézkedései. 

A ker. egyház . szervezése. — Az első egyházközségek, 
kolostorok, püspökségek. — István bőkezűsége az egyház 
irányában. — A királyság szervezéze. — A kir. hatalom 
és köre. — A kir. udvar. — A nemzet tagolódása. — 
Egyházi rend, nemesség, polgárság, jobbágyság, szolgák. — 
Kormányzás, igazságszolgáltatás, törvényhozás. — István 
törvényei. — A magyar ker. egyház és királyság épülete 67 — 76 

Negyedik fejezet. 
Imre királyfi és Gellért püspök. 

I. — Imre királyfi. — István a Szentföldre utazó Gel- 
lértet udvaránál marasztalja. — Imre királyfi nevelése. — 

István intelmei fiához. — Imre királyfi halála ... 77—82 

II. — Gellért apát remetesége. — Csanádi püspökké 
lesz. — Térítő buzgósága, iskolája. — Szent élete. — Jel- 
leme. — Vértanusága. — Temetése. — István király, Imre 
berezeg és Gellért apát felmagasztalása _,_ ___ _._ 82—87 

Ötödik fejezet. 
István király utolsó évei és halála. 

Konrád császár támadása. — Az öreg király aggodalmai, 
kétségei. — Kire hagyja koronáját ? — Az Arpádházi ber- 
ezegek és velenczei Péter. — István király halála... __. 87 — 89 

HARMADIK KÖNYV. 

A magyar királyság küzdelme a nyugoti és keleti 

csábszársábggal. 

Első fejezet. 

III. Henrik császár támadásai hazánh ellen, 

I. — Péter és Aba Sámuel. — Az elűzött Péter m. Hen- Lap 
rik császárhoz fordúL — A magyar királyság röYÍd időre 
német főhatóság alá kerüL — Az árpáoh^ berezegek 
hazahívása. — Péter bűnhődése ___ ___ _ __. 93—97 

II. — A pogányság támadása. — I. Endre király helyre- 
állítja a rendet. — III. Henrik császár támadásai ; a nem- 
zet diadala. — Béke a császársággal ___ ._. 98—103 

Második fejezet. 

L Béla és családja elhárttía a német táma- 
dások veszedelmét. 

Sndre és Béla berezeg. — Testvérháború. — Béla és 
családja. — I. Béla rövid uralkodása és halála. — Sala- 
mon, a német főhatósági törekvések eszköze. — * Salamon 
és Béla fiai ^^ A mogvoródi csata. — Az investítnra-barcz 
kezdete. — A pápák (98 császárok küzdelme szerencséjére 
szolgált hazánknak _. _ 103—110 

Harmadik fejezet. 
Szent László király, 

László tiszteletet és tekintélyt szerez a magyar király- 
ságnak. — Horvátország. — A kunok. — Erdély. — László 
és a külföld. — László törvényei. — László és az egyház. — 
László egyénisége. — Halála; emléke ._^ _._ __. ___ 111—118 

Negyedik fejezet. 
Kálmán király. 

L KálTná.n egyénisége. — A keresztes hadak. — Horvát- 
Dálmátország Brálya. — Törvényei. — A polgárháborúk 
veszedelme megújul ___ ___ ___ ..._ ___ ___ __. 119 — 124 

n. Yiss^atekmtés a Szent István óta eltelt ötven évre. — 
A nemzeti élet átalakulása. — A pogányság kivész. — 
A ker. hit, élet, társadalmi és állami rend gyökeret ver. — 
A nép foglalkozása. — Városok. — A nagy királyok pél- 
dája. — A kir. hatalom teljessége. — A nemesség. — 
László és Kálmán királyok dicsősége .__ ___ 15M— 129 

Ötödik fejezet. 

Küzdelem a görög császársággal, — 
HL Béta király. 

I. — A magyarok érintkezései a görög birodalommal. — 
Az Árpádház és a Komnénok. — A magyar kir^yság 
függetlensége ismét veszedelemben forog ._, 130—133 

n. — U. István és Álmos berezeg. — Az első össze- Lap 
ütközés a görög császársággal. — Yak Béla. — II. Gejza ; 
harczok a görög császársággaL — IH. István. — Mánuel 
göröff csr. vazallusai a magyar trónon. — A görög főható- 
ság hirtelen vége. — Béke. — Béla herczeg Eonstanti- 
nápolyba kerül ___ __. ___ ___ _.. __. .._ __. ___ 133—140 

in. — UI. Béla nagy királyaink nyomába lép. — Meg- 
erősíti a korona tekintélyét és biztosítja az ország függet- 
lenségét. — Az országban rendet teremt. — Intézkedé- 
sei. — Udvara. — Viszonya az egyházhoz. — A keresztes 
hadak. — Béla király érdemei.. ___ _._ .__ 140—145 

lY. — Visszatekintés. — Az ország lakossága nyugat- 
ról, keletről új beköltözőkkel szaporodik. — Új szerzetes 
rendek befogadása. — Az egyház és a műveltség. — Isko- 
lák. — Irodalom. — Első Érónikánk és a hagyomány ... 145 — 151 

Hatodik fejezet, 

A magyar királyság hős korának monda- 
világa. 

I. — A királyság hőskora; ennek mondavilága. — 
A mondák tárgya; méltatásuk. — Szt. István és az or- 
gyilkosok. — Béla herczeg Lengyelországban. — Béla, a 
nemzet ünnepelt hőse. — Ellentét és összeütközés közte 
és Endre király között. — Salamon és Béla fiai. — Ezek 
diadala. — SaliÉunon vezeklése __. ___ ___ 151 — 162 

II. — Szent László külön mondakör központja. — A nem- 
zet hőse, az egyház lovagja. — Harczai a pogány kunok 
ellen. — A fogoly magyar leány megszabadítása. — Szt. 
László kútja. — Szt. László pénze. — Szt. László füve. — 
Holta után is csodákat müvei. — A nemzeti mondák 

fénye kialszik _... _.. ... __ ... ... __. ... _.. 163—170 



NEGYEDIK KÖNYV. 

Az arany bulla és az utolsó Árpáidok. 

Első fejezet, 
11, Endre király és az arany hulla, 

I. — E kor jellemzése. — A nemesség, oligarchia és 
királyság küzdelme egymással. — Az alkotmány átalaku- 
lása. — Az országnak a szomszédokhoz való viszonya is 
megváltozik. — Nem az erő hiányzik a nemzetben, hanem 

az erők egyensúlva ... ___ ___ __. ___ __. 173 — 177 

II. — Imre király. — Viszálykodása Endre herczeggel. — 
Engedékenysége a szentszék irányában. — A kir. jószágok 
és vármegyék eladományozgatása. — A kir. hatsJom ha- 
nyatlása. — A nemesség. — Az oligarchia ; ennek viszonya 

a királysághoz és nemességhez _._ ___ ._. „_ _._ ... 178-— 183 

in. — n. Endre és udvara. — Kormánya. — Gertrúd 
királyné és testvérei. — Berchtold. — Az urak összeeskü- 
vése a királyné ellen. — Endre nem javul. — Keresztes 
hadjárata. — Az ország állapota ... ___ ___ ___ __. 184 — 188 

IV. — A nemesség követeli a királytól az ország bajai- 
nak orvoslását. — Az arany bulla. — A nemesség az állam- 



